Biblioteca de artă 


494 


Arte și civilizații 


civilizaţia 
europei clasice 


Istoria civilizațiilor este și o problemă de calitate. Nu- 
mărul de oameni, prima șansă, este condiția necesară 
dar nu și suficientă a succesului. Europa clasică, a- 
ceastă lume tinără, cu piramida virstelor desfășurată 
la bază, se constituie încet într-un pol de atracţie re- 
voluţionară. Maiestuoasa seninătate o Europei clasice 
disimulează insuficient vasta clocotire a unei revoluții 
cu adevărat importante - aceea în gindire - a mate- 
matizării lumii. Este singura revoluție eficace, singura 
capabilă să modeleze cu timpul materia. Căci prin 
gindire se împlinește destinul lumii. 


PIERRE CHAUNU 
Vol. |, ÎI şi II, lei 63 
ISBN 973-33-0008-X 


Pierre Chaunu 


1ce 


jas 


. 


ia europei c 


ESI civilizat 


Pierre Chaunu 


civilizaţia 
europei clasice 


Editura Meridiane 


Civilizaţia 
Europei clasice 


Biblioteca de artă 
Arte şi civilizații 


PIERRE CHAUNU 
La civilisation de VEurope classique 
© B. Arthaud, Paris 1966 


Toate drepturile 
asupra prezentei ediții în limba română 
sint rezervate Editurii Meridiane. 


Pierre Chaunu 


civilizaţia 
europei clasice 


Volumul | 


Traducere de 
ADRIAN ALEXANDRU DOBRESCU și 
MIRCEA GHEORGHE 


EDITURA MERIDIANE 
BUCUREȘTI, 1989 


Lui Marc 


cu mare speranță 
(1 septembrie 1949 — 20 decembrie 1964) 


Pe copertă: 


CHARDIN 

Atributele muzicii 

ulei pe pinză, 91 X 146 cm, 1765 
Luvru, Paris 


ISBN 973—33—0008—X 


AVERTISMENTUL 
EDITORULUI FRANCEZ 


Lucrarea de faţă este al cincilea volum din 
colecţia Les grandes civilisations*. Această co- 
lecție răspunde unei necesități recente. Do- 
rinţei de a beneficia de o lectură agreabilă, ne- 
voii de sinteză și de ample imagini de ansam- 
blu, li se asociază de acum înainte, la toţi ci- 
titorii, gustul preciziei, cerința unui contact 
direct cu documentele și monumentele, ne- 
voia, totodată, a unui ghid care să-i deprindă 
cu analiza şi să-i orienteze către cercetări mai 
specializate. Ne-am străduit deci să rezolvăm 
această problemă, adresîndu-ne unor savanți 
pe care talentul scriitoricesc, ampla lor cul- 
tură, experiența îndelungată în învăţămînt îi 
recomandau să ducă la bun sfîrșit o misiune 
atît de complexă. Ne-am gîndit să concentrăm 
în volumele acestei colecţii ceea ce, de regulă, 
se găsește împrăștiat în mai multe tipuri de 
lucrări: eseuri, biografii, atlase istorice, albume 


* Prima ediţie a lucrării lui Pierre Chaunu Ba 
civilisation de VEurope classique a apărut în 1966, 
în colecţia „Les grandes civilisations“, condusă de 
istoricul Raymond Bloch. În aceeași colecţie a editu- 
rii Arthaud, Pierre Chaunu avea să publice în 1971 
o altă lucrare în care își continuă investigaţiile, 
La civilisation de l'Europe des Lumières, lucrare apă- 
rută în 1986 şi în versiune românească, sub titlul 
Civilizația Europei în Secolul Luminilor, în colecția 
„Biblioteca de artă“ a Editurii Meridiane; tradu- 
cere şi cuvînt înainte de Irina Mavrodin. 

de fotografii, repertoare și dicționare etc. Nu 
putea fi vorba, desigur, de o sumă, de o simplă 
adunare, ci de o alegere care să-i permită ci- 
titorului, îndrumat de mentorul care este di- 
rectorul colecției, să ia contact cu documentele 
de toate tipurile de la care a plecat autorul 
pentru a-şi elabora sinteza, cu, adică, partea 
cea mai importantă, cu viața şi sufletul cărţii 
şi al civilizaţiei studiate. 

Ilustraţia cărţii, care cuprinde 264 de foto- 
grafii în alb-negru şi 8 planşe în culori", a 
fost grupată potrivit temelor principale ale 
textului, fiecare imagine fiind însoţită de ex- 
plicaţii care îi subliniază interesul documen- 
tar. Treizeci şi şapte de hărţi, planuri și gra- 
fice, inserate în text, îngăduie cititorului să 
situeze evenimentele sau locurile în contextul 
lor geografic. Întrucît civilizația Europei cla- 
sice ajunge în perioada numită de istorici „era 
prestatistică“, în carte au fost folosite nume- 
roase grafice. Autorul a utilizat îndeosebi ca- 
navale logaritmice care ocupă loc puțin şi fac 
posibilă o viziune sinoptică evidențiind esen- 
țialul (ritmurile de dezvoltare) şi uşurînd com- 
paraţiile la toate nivelele între faptele cele mai 
diferite. 

Pe de altă parte, ansamblul textului este 
distribuit în trei secțiuni: 

1) Primele patru capitole ale lucrării pre- 
zintă evoluția istorică în întregul său; 

2) Vin apoi 11 capitole consacrate civili- 
zaţiei, accentul fiind pus cu deosebire pe se- 
colul al XVII-lea; 


* În ediţia de faţă, publicată în trei volume, 
întregul material ilustrativ este reprodus în alb- 
negru, urmărindu-se întocmai suita din originalul 
francez; toate imaginile sînt grupate în ultimul vo- 
dum, împreună cu comentariile în care Pierre Chaunu 
subliniază valoarea lor artistică şi documentară. Hăr- 
tile, planurile şi graficele sînt plasate în text, ca şi 
în ediţia originală, în timp ce comentariile autorului 
pe marginea lor sînt reunite tot în cel de-al treilea 
volum. 


3) Un index documentar plasat la sfîrşitul 
volumelor îngăduie raportarea la text pentru 
unele probleme speciale și, totodată, ca o ino- 
vație importantă, furnizează precizări şi expli- 
cații complementare asupra a numeroase per- 
sonaje, noțiuni, instituții, locuri evocate în tert 
şi în cronologie sau figurînd în ilustraţii (tri- 
miterea la articolele complementare ale dic- 
ționarului este semnalată în text prin aste- 
risc). 

El este completat de tabele cronologice ale 
căror coloane distincte dezvăluie concordanţele 
dintre evenimentele militare, politice, econo- 
mice și faptele de civilizaţie din Europa şi din 
restul lumii. Această cronologie duce de la 
sfîrșitul secolului al XVI-lea pînă în a doua 
jumătate a secolului al XVIII-lea îngăduind 
astfel să se păstreze continuitatea dintre pe- 
rioada Europei clasice şi perioada de civiliza- 
ție care a precedat-o. 

Im sfîrşit, o bibliografie de orientare îngă- 
duie cititorilor care o doresc, printre ei şi stu- 
denți, să adîncească studiul unei chestiuni sau 
alteia. 


INEU EE aa 


PREFAŢĂ 
LA EDIȚIA FRANCEZĂ 


Piatră cu piatră se construieşte acest edificiu 
pe care l-am conceput şi care încearcă să pună 
în lumină caracterele marilor civilizaţii, să des- 
prindă liniile de forță ale istoriei umanităţii. 
Devenea tot mai greu, cînd abordam Europa 
timpurilor moderne, să stabilim diviziunile 
cronologice, întrucît curentele de civilizație se 
decalează adesea unele în raport cu altele po- 
trivit locului pe care-l ocupă pe tabla de șah 
a lumii examinate. Dar trebuia totuși să cer- 
cetăm şi scindările fundamentale şi începutu- 
rile esenţiale. 

Acceptind să definească în linii mari civi- 
lizația Europei clasice, într-un cadru pe care 
el îl situează, aproximativ, între 1620 şi 1760, 
Pierre Chaunu a întreprins o muncă vastă și 
dificilă, datorită individualizării crescînde pe 
care o cunosc în acea vreme statele și datorită 
însăşi amploarei subiectului. Dar dificultatea 
nu pare decit să-i fi sporit elanul şi dorinţa 
de izbîndă. Întreaga lucrare de faţă este sus- 
ținută de un fel de avînt puternic şi profund 
din care se desprinde simpatia cercetătorului 
pentru tema investigațiilor sale. El participă 
din plin la mişcările pe care ni le descrie și 

în care realmente dă impresia că s-a cufundat 
pentru ca să le redea şi să le explice mai bine 
după aceea. 

Și, desigur, imaginea care ne este prezen- 
tată aici despre Europa clasică nu este întru- 
totul conformă cu schemele tradiționale, iar 
figurile familiare . ale suveranilor, oamenilor 
politici şi conducătorilor militari se estompeu- 
ză întrucîtva în lumina orizontului unei epoci 
studiate cu precădere în realitățile structurilor 
sale lăuntrice şi deschizîndu-se asupra perspec- 
tivelor inaugurate prin descoperirile tehnicii şi 
ştiinţei. Nu cred că e cazul nici să ne mirăm, 
nici să ne plingem de asta. 

Ordonarea unei materii atit de bogate şi de 
diverse nu a fost uşoară. Desigur, autorul a 
tras folos din selecţia importantă a ilustrații- 
lor. ce luminează textul şi, concomitent, sînt 
luminate de el, precum şi din prezența dic- 
ționarului final unde ajung să se rînduiască 
noțiunile, persoanele şi lucrurile care n-au fost 
atinse decît în treacăt. Dar expunerea care do- 
mină totul posedă prin ea însăşi un caracter 
de mare unitate şi sugerează constant cum, 
sub mozaicul încîlcit de fapte şi peripeții, ci- 
vilizaţia studiată deţine o personalitate pro- 
prie, atrăgătoare şi întrucîtva tragică. Cartea 
este axată în întregime pe opoziţia profundă 
între conservatorismul tenace al unei civiliza- 
ţii materiale uimitor de stabile, şi explozia re- 
voluționară a operelor spirituale. Construcția 
e clară și lumina aruncată asupra acestui con- 
trast fundamental este în mod voit brutală şi 
tocmai de aceea revelatoare. 

Iată, mai întîi, tabloul statelor care se mă- 
resc şi încearcă. să ajungă la un echilibru du- 

rabil, în pofida alianțelor care se fac şi se 
desfac, în pofida războaielor care se pierd sau 
se câștigă. Întreaga civilizație materială pre- 
zintă o fizionomie stabilă, cu structuri eco- 
mnomice şi sociale dacă nu cu totul imobile, în 
orice caz fără o schimbare profundă şi fără o 
evoluţie decisivă. Informaţiile care privesc de- 
mografia, locuirea, munca sau circulația oa- 
menilor ne apar bogate, numeroase, precise şi 
regăsim în ele beneficiul activităţii enorme fur- 
nizate de cîteva echipe de istorici neobosiţi. În 
funcție de climate, ținuturi și vremuri, slă- 
biciunile sau prosperitatea unui progres rela- 
tiv alternează sub ochii noștri. Dar nicăieri 
nu există o pornire hotăritoare pe calea unei 
reînnoiri şi pentru aceasta trebuie să așteptăm 
perioada care va urma. 

În prim-plan apare, prezentată cu un en- 
tuziasm abia stăpinit, ceea ce este numită 
aventura spiritului. Epoca aparține, desigur, 
marii revoluții în gândirea filosofică şi ştiinți- 
fică, prin intermediul unei mâini de oameni 
geniali, care, în tihna unei vieți meditative și 
calme, elaborează principiile ce îngăduie aban- 
donarea, depăşirea, în sfîrşit, a lumii închise 
a lui Aristotel şi accesul, nu fără teamă, la 
perspectiva infinită a cosmosului. Atunci, în- 
tr-adevăr, matematizarea universului se des- 
parte de obișnuinţele celui mai îndepărtat tre- 
cut şi unifică o natură care se mărește din 
toate părţile concomitent cu măsurarea ei. 

Odată cu domnia relaţiei matematice, totul 
se răstoarnă brusc şi se reașază într-un soi de 
omogenitate şi de unitate dinamică. Tehnica, 
așa cum se întîmplă atît de des, însoțește pro- 
gresele științei şi, pe rînd, urmează aceste pro- 

grese sau le precede, potrivit acelui jos sub- 
til de influențe reciproce care se ţes între gîn- 
direa ce progresează şi uneltele a căror sim- 
plă apariţie permite depăşirea unor obstacole 
şi a unor probleme pină atunci insolubile. A- 
tunci sînt descoperite şi perfecționate instru- 
mentele de măsurat şi de multiplicare a sim- 
țurilor, luneta, microscopul, telescopul și, con- 
form cu un proces frecvent întîlnit, invențiile 
plutesc mai întîi în aer, pentru ca apoi să se 
concretizeze aproape simultan în diferite ate- 
liere. Astfel se explică progresele extraordinare 
şi rapide ale astronomiei. Revoluţia intelec- 
tuală şi revoluția tehnică mărşăluiesc împreună. 
Acesta este, după cum insistă autorul cu ener- 
gie, momentul hotăritor al construirii lumii 
moderne. 

Restul problemelor sînt studiate cu aceeași 
vigoare, de exemplu cele privind arta şi re- 
ligia. Căci termenii nu trebuie să înșele. Expre- 
sia „Europa clasică“ apare în însuşi titlul lu- 
crării. Dar trebuie să ne înţelegem în această 
privință. Și pe planul artei, unele cărţi fru- 
moase apărute de curînd au pus bine în lu- 
mină modul în care pe un fond permanent de 
artă barocă apare pentru un timp ostrovul fra- 
gil al clasicismului. Probabil că, într-adevăr, 
se putea dărui acestui moment trecător de per- 
fecțiune în ordine şi măsură mai mult calm in- 
terior decît vrea Pierre Chaunu, profund sen- 
sibil, în ceea ce-l priveşte, față de tensiunea 
tragică născută din opoziția dintre o gîndire 
înmoitoare şi o societate imobilă. Dar în acest 
secol teologic în care totul se învîrtea în jurul 
conceptului de Dumnezeu, în care izbucneau 
înfruntările şi conflictele devenite inevitabile 

din pricina fermităţii, pasiunii convingerilor şi 
credințelor, esenţialul este să simţi, cum face 
el, drama înăbușită care se ascunde adesea sub 
formele cele mai echilibrate şi mai pure. 

Ampla frescă prezentată în această carte 
are caracterul fremătător şi încordat al mari- 
lor epoci trăite de omenire. Și cînd în felul a- 
cesta se stabileşte o potrivire intimă între viața 
unui secol şi temperamentul istoricului care îl 
evocă, ne încearcă, așa îmi pare, un sentiment 
de participare şi de reuşită pentru care trebuie 
să mulțumim celui care a știut să-l trezească 
în noi. 


RAYMOND BLOCH 


MULȚUMIRILE AUTORULUI 


Prefeţele sînt făcute pentru regrete. Cei care 
nu le au sînt într-un fel nefericiţi. La ce bun 
totuși să regreţi cărțile virtuale despre Europa 
clasică, acelea pe care în alte vremuri şi cu 
mai mult răgaz poate le-ai fi scris? Aceasta 
de față există şi prețuiește mai mult decit o 
promisiune. 

Un eseu de acest tip impune renunțări. Nu 
le-am acceptat cu inima ușoară: renunţări la 
demonstraţii în sprijinul unor ipoteze pe care 
șantierele deschise ba într-un loc, ba în altul, 
chiar şi aici, permiteau să le susţinem, la nu- 
antare, mereu, pentru că trebuia să tranşăm 
lucrurile, la un lung secol al XVIII-lea pe care 
ne-ar fi plăcut să-l punem în lumină, la refe- 
rințe. Genul colecției nu ne îngăduie să pro- 
nunțăm, sentințe. Regretăm, sacrificiile, desigur, 
opțiunile însă nu. 

Această carte nu poate fi desprinsă de în- 
vățământ. Vrem să exprimăm nețărmurita noas- 
tră gratitudine studenţilor de la universitatea din 
Caen, cei de odinioară, lui Pierre Gouhier, co- 
legul nostru de azi, „acreditaților“ în istoria 
modernă împreună cu care am cercetat, am 

șovăit, ne-am poticnit şi uneori am descoperit, 
profesorilor noştri, de ieri şi de azi, ale căror 
nume revin adesea în text: mai întîi lui Fer- 
nand Braudel, lui Ernest Labrouse, Victor L. 
Tapié, memoriei lui Alexandre Koyré, operei 
lui Pierre Goubert. 


Fără îndoială, aceste pagini n-ar fi văzut 
niciodată lumina zilei fără editorul şi colecția 
sa. Aducem deci mulțumirile noastre deosebite 
lui Raymond Bloch care m-a solicitat, lui Guy 
Beaujouan pentru motivele cunoscute de el 
— întregii edituri Arthaud. 

Aş vrea să-mi exprim prietenia şi recunoş- 
tința faţă de echipa care m-a ajutat atit de 
mult. O carte construită după formula colec- 
tiei „Les Grandes Civilisations“ reprezintă obli- 
gatoriu o muncă de echipă, aşadar o operă de 
prietenie. Gândul meu recunoscător şi emoțio- 
nat se îndreaptă către toți cei cu care am lu- 
crat. Către Sylvain Contou, a cărui sarcină de 
a păstra cu fermitate formula fericită pe care 
a conceput-o nu este ușoară, Doamnei Jossette 
Champinot care a inventat — şi imaginea 
completează textul — în egală măsură cu mine, 
şi chiar mai mult, bogata iconografie. Cît des- 
pre Dominique Raoul-Duval, ea a animat, a 
condus, a coordonat totul, de la început pînă 
la sfîrşit. Elanul, zelul şi grija sa necontenită nu 
vor primi nicicînd destulă gratitudine. 

Toate acestea în privința meritelor cărții. 
Cît despre restul şi despre defecte, eu sînt uni- 
cul răspunzător. Această Europă clasică nu este 
o Europă clasică oarecare. Ea nu tinde spre 
obiectivitate. În măsura în care aceasta în- 
seamnă a minţi şi a se minți, a enumera şi nu 
a selecta, a trăda și a se trăda. Ea aparţine 

deopotrivă timpului nostru și timpului ei, po- 
trivit dorinței lui Lucien Febvre. Pentru că în 
ea am pus ceva din mine, mulțumesc, mai ales, 
tuturor celor ai mei. Lui Huguette care a îm- 
părtășit cu mine munca trudnică şi bucuriile, 
tuturor celor din familie, de acum și dintot- 
deauna, copiilor de lingă mine şi celui care 
lipseşte. 


Caen, februarie 1956. 


EUROPA CLASICĂ, 
NUMĂRUL OAMENILOR ȘI CALITATEA LOR 


Istoria civilizaţiilor nu se cramponează, ca eve- 
nimentul, de ziua şi de ora unui reper, fie el 
căderea unei Bastilii sau comiterea unui re- 
gicid. Opțiunile sale sînt altele. Ea reţine anui 
1915 pentru teoria relativităţii generale, anul 
1637 pentru Discursul asupra metodei. Datele 
sale fundamentale sînt totdeauna ample: nu 
atît 1637, cît 1620—1640, pornind de la o masă 
critică de revoluție — punerea în mişcare a 
tuturor ideilor; apoi, după enunţare, după în- 
delungate progrese interioare care explodeaza 
într-o formulă, într-o ipoteză, într-un calcul 
— durata necesară de o generaţie pentru os- 
moza treptată la nivelul unei elite. Cei o sută 
douăzeci, o sută treizeci de ani ai Europei 
clasice nu încep și nu se încheie pretutindeni 
în același timp. 

Istoria civilizaţiilor este, de asemenea, o is- 
torie masivă. Omenirea din care face parte 
Europa clasică beneficiază de 600 de milioane 
de oameni (550 către 1630, 670—680 către 
1750); în patru generații de trei miliarde de 
destine. Europa clasică și prelungirile sale de 
peste mări numără 70 pînă la 100 de milioane 
de suflete; în o sută treizeci de ani sînt incluse 
în lanţul generaţiilor o jumătate de miliard 
de destine dintre care 250 de milioane retezate 
înainte de ieșirea din adolescență şi nenumă- 


16 


rate alte vieţi de adulţi mai scurte, în medie, 
decît ale noastre (45—50 de ani). 

Înşiruite, ele reprezintă abia 7—8% din 
marea Europă din zilele noastre. lată materia 
generoasă pentru o carte. 

Căci istoria civilizaţiilor este şi o problemă 
de calitate. Numărul de oameni, prima șansă, 
este condiția necesară, dar nu și suficientă a 
succesului. Și ce succes! Europa clasică, această 
lume tînără, cu piramida vîrstelor desfășurată 
la bază, se constituie încet într-un pol de do- 
minaţie. Grecie a miracolului unei civilizaţii 
universale în perspectivă, ea este, mai ales, 
graţie imobilităţii aparente a structurilor sale 
sociale, cea mai revoluţionară. Europa clasică 
nu este Europa mulţimii. Ea este Europa unei 
elite scutite de preocuparea hranei, de grija 
guvernării cetăţii, protejată de renta senio- 
rială și de monarhia absolută, liberă în misiu- 
nea sa de a pregăti mutaţia de creștere a epo- 
cilor viitoare. Maiestuoasa seninătate a Euro- 
pei clasice disimulează insuficient vasta cloco- 
tire a unei revoluţii cu adevărat importante — 
aceea în gîndire — a matematizării lumii. Este 
singura revoluţie eficace, singura capabilă să 
modeleze cu timpul materia. Căci prin gîndire 
se împlinește destinul lumii. 

Pe lingă maiestuoasa seninătate mai există 
și o tensiune între structurile sociale păstrate 
din Creștinătatea feudală și prefacerea ideilor 
unei foarte reduse elite, o tensiune între Ex- 
tremul Occident, maturizat în Europa, mările 
pe care aceasta le domină şi restul lumii la 
plural: „... celelalte civilizaţii... masiv con- 
tinentale, Africa, Asia“, cea mai mare parte a 
Americii își continuă viața proprie şi ac- 
tivitatea europenilor nu le irită deocamdată 
decît epiderma. lată probleme de delimitare, 
de durată, de conținut: de periodizare și su- 
biect. 


INTRODUCERE 


Dincolo de cuvinte, 
întrebuințări, limite și definiții 


Dar oare ce înseamnă Europa clasică? „Europa“ 
este un cuvînt savant care ajunge, în secolul 
al XVII-lea, să cucerească, treptat, de la vest 
la est, întrebuințarea curentă. Să consultăm sta- 
tistica verbală. Ea este pe punctul să revolu- 
ționeze istoria reprezentărilor. „Europa“, a- 
cest cuvînt de umanist, angajează în secolul 
al XVIl-lea o luptă disproporționat norocoasă 
cu cel de „Creștinătate“” care are de partea 
sa o mie de ani de folosinţă, șapte secole de 
cruciade, o bogată comoară afectivă şi eufonia. 

Nimic nu-i mai interesant decît o cronologie 
şi o cartografiere a întrebuinţării numelor de 
„Europa“ şi „Creştinătate“. În jurul lui 1620, 
„Europa“ intrigă, cuvîntul este o excepţie. În 
jurul lui 1750, „Creştinătatea“ nu mai este 
decît un arhaism. Sensul său s-a modificat, a 
încetat să mai fie echivalent cu „Europa“. În 
Franța, în Olanda, în Anglia, substituirea se 
face foarte de timpuriu, din 1630 pînă în 1660. 
În 1660 „Europa“ există la vest în cuvinte, 
dar în Spania, în sudul Italiei, în Austria, Un- 
garia, Polonia, în vecinătatea turcilor, pretu- 


* Termenii notaţi cu asterisc sînt comentaţi, pe 
larg, de autor în cadrul indexului documentar. (N.r.r.) 

tindeni unde vechiul spirit de cruciadă rămîne 
viabil, „Creştinătate“ continuă să fie învin- 
gător. În 1750, iată, la rîndul său, această 
Europă de răsărit atinsă de folosirea termenu- 
lui de la Paris şi din Londra. Cuvintele, în re- 
petările lor involuntare, cel puţin nu defor- 
mează realitatea. 

„Europa“ s-a născut, în cuvinte, în secolul 
al XVII-lea. Abia în secolul al XVIII-lea ter- 
menul aparţine exprimării obișnuite. Voltaire, 
în Secolul lui Ludovic al XIV-lea, apărută la 
Berlin în 1751, şi în Eseu despre moravuri 
(1756) face să prevaleze adjectivul. Europa cla- 
sică s-a născut așadar în 1750, în epoca Lumi- 
nilor: ea decurge dintr-o dublă conştientizare, 
dintr-o profundă solidaritate a secolului al 
XVIII-lea cu gîndirea franceză din anii 1660, 
cu moderaţia înțeleaptă a marii revoluţii in- 
telectuale din 1620—1640. Solidaritate în or- 
dinea estetică, solidaritate în ordinea filosofică, 
solidaritate în ordinea politică. În ordinea po- 
litică, îndrăznelile enciclopediştilor sînt, în pri- 
mul rînd, verbale. Europa filosofică l-a acla- 
mat pe Pombal, i-a linguşit pe Frederic și pe 
Ecaterina a Il-a. Dincolo de acestea, cîteva 
critici de rutină, invocîndu-l pe Henric al IV-lea, 
şi provenind de la Boucher, Boulanger, Dami6- 
laville, Diderot, Jaucourt solicită readaptări. Re- 
voluţia nu este o chestiune de actualitate. Ea a 
început odinioară împotriva Ligii, împotriva 
Frondei. Ceea ce reclamă echipa enciclopediș- 
tilor în privinţa cetăţii este desăvîrșirea sta- 
tului monarhic care, în afară de cîteva scriș- 
niri, le-a fost favorabil. 

Confirmînd clasicismul Franţei lui Ludovic 
al XIV-lea, Europa Luminilor, pe urma lui 
Voltaire, își afirmă solidaritatea simțită pro- 
fund de o elită pe parcursul celor 130 de ani 
care din 1630, dată rotundă, pînă în 1760, con- 
stituie ceea ce propunem să denumim, îm- 
preună cu ea, perioada Europei clasice. A a- 
firma unitatea acestei perioade înseamnă, aşa- 
dar, a face operă de istoric. 

O continuitate întreruptă, 
înstrăinarea sugerată de termenul 
Vechi Regim 


Istoriografia secolelor al XIX-lea și al XX-lea 
a pierdut, în contrast cu tradiția din secolul 
al XVIII-lea, continuitatea densă a anilor 
1620—1630, 1750—1760. Revoluția franceză, 
pe de o parte, revoluția industrială, această 
realitate incontestabilă, pe de alta, au contri- 
buit la înstrăinarea şi apoi la destrămarea pe- 
rioadei clasice a Europei. Într-o asemenea per- 
spectivă, modernitatea în întregime a deve- 
nit un „Vechi Regim“. Termenul dezvăluie 
înstrăinarea. El ajunge să definească un fapt 
existent, un real, printr-un viitor. Orice isto- 
riografie care acceptă noțiunea de „Vechi Re- 
gim“ se instalează în mod deliberat în anacro- 
nism. Un continuum resimțit de patru generații 
care l-au trăit a fost sfărîmat. Secolul al 
XVIII-lea s-a găsit separat artificial de secolul 
al XVII-lea şi iată-l redus la a nu mai însemna 
decît prodromuri, sau, mai exact, ca să reluăm 
titlul unei cărţi bune, „originile intelectuale ale 
Revoluţiei franceze“,! de la 1715 la 1787. Origi- 
nile intelectuale ale Revoluţiei franceze, dacă 
ținem la această formulă, ar trebui plasate în 
dreptul lui Tractatus theologico-politicus de 
Spinoza sau și mai bine, în sursele carteziene 
ale unui tratat apărut în 1670. Astfel, pe a- 
ceastă cale ocolită, perioada Europei clasice, 
profund resimţită de elita activă și gînditoare 
a europenilor care citesc — 15000 pînă la 
20 000 din 50 000 000 de adulţi —, și-ar regăsi 
unitatea lăuntrică de care a frustrat-o mania 
copilărească a originilor Revoluţiei. 

A doua eroare a păcătuit prin omisiune. 
Adevăratele revoluții transformă mai întîi or- 
dinea ideilor. Ele nu tulbură imediat ordinea 
aparentă a lucrurilor. Expansiunea între 1492 
și 1540 a Extremului Occident creştin la sca- 


1 Este vorba despre lucrarea lui H. Taine. (N. tr.). 

ra umanităţii, constituirea în jurul anilor 1540— 
1550 a unei prime schițe planetare — o subţire 
peliculă de economie mondială — au înlocuit, 
în fruntea explicaţiilor tradiționale, justifica- 
rea marii rupturi de la începutul secolului al 
XVI-lea. Prinși de eveniment, vom fi neglijat 
prea mult faptul că proliferarea cantitativă şi 
spaţială de la începutul secolului al XVI-lea 
nu modifică nimic profund și că ea este con- 
secința unei revoluţii începute la mijlocul se- 
colului al XII-lea și care se termină către 
11600. 

Unitatea perioadei europene clasice este 
mai mult sau mai puţin mascată de umbra ma- 
rilor revoluţii pe care o anumită tradiţie isto- 
riografică are obiceiul să le plaseze la înce- 
putul secolului al XVI-lea şi în cursul seco- 
lului al XVIII-lea, în timp ce mutaţia cea mai 
însemnată, sub raportul calităţii, trece prin 
mijlocul secolului al XVII-lea. Înainte de a- 
cest moment există o lume arhaică; după, se 
produce o mutație cantitativă. Europa clasică 
înseamnă, în interiorul unui cadru economic, 
social şi politic, impregnat încă total de o am- 
prentă multiseculară, emergenţa structurilor 
mentale ale viitoarei civilizaţii planetare. 

Clasic? Am fi putut spune baroc. În ordi- 
nea expresiei artistice, barocul domină din 
plin între 1630 și 1750. Într-adevăr, clasicis- 
mul nu este posibil decît în finalul unei ten- 
siuni dialectice care implică prezenţa contra- 
riului său, acel etern romantism opulent al for- 
melor, numit de-acum încolo baroc, aflat între 
pura Renaștere din Quattrocento şi răceala 
și falsul clasicism de la sfîrșitul secolului al 
XVIII-lea. Europa marii revoluţii a ideilor, 
supusă în întregime noilor constriîngeri ale 
matematizării lumii, debarasată de silogism, 
folosește o limbă sobră, dar, instinctiv, prin- 
tr-o compensație necesară, este romantică în 
arta sa plastică. De aici rezultă, aproape pretu- 
tindeni, paradoxul unei limbi clasice și al unei 
arte baroce. Barocul este, în Europa clasică, 

partea care se refuză imperialismului noii or- 
dini. 

Clasică prin tensiune, barocă prin opțiune, 
această Europă a celor patru generaţii se in- 
serează între două date ample care o mărgi- 
nesc. Ea presupune un cadru și, mai mult de- 
cît atît, o periodizare. 


1620—1640, justificarea 
unui punct de plecare 


1620—1640 — perioadă încăpătoare, consem- 
nează orientarea către o nouă lume, către acea 
îndelungată perioadă, în aparenţă ternă, de 
maturaţii fructuoase. 

Frontierele Europei peste ceea ce rămîne 
din Creștinătate sint fixate. Turcii n-au fost 
niciodată, în aparenţă, mai puternici. Fluxul 
este staționar, frontiera, pentru șaizeci de ani, 
stabilizată. 

1620—1640, această perioadă amplă, în- 
seamnă mai întîi istorie economică. Între 1600 
și 1650, climatul lumii se schimbă. Unul după 
altul, începînd cu epicentrul activităţilor ibe- 
rice și americane, indicii de prețuri și de ac- 
tivitate se sfărîmă. Schimbare de sens sau 
schimbare de ritm. Unui timp îndelungat de 
relativă înlesnire, de înmulţire a reperelor, îi 
urmează contrafluxuri, compresiuni, rate de 
dezvoltare inferioare. Ca regulă generală, co- 
merţul cu rază lungă de acţiune precede, în 
criza sa, agricultura și industria. Sectoarele 
cele mai complexe, sectoarele făuritoare de 
mari valori concentrate într-un mic volum — în 
primul rînd producţia de metale preţioase — 
sînt atinse primele. Un moment schița econo- 
miei mondiale realizată în secolul al XVI-lea 
pare că se șterge. Podișul accidentat şi con- 
tradictoriu al economiei mondiale între criza 
ciclică din 1620 și cea din 1640 marchează un 
punct de plecare ideal pentru Europa clasică 
adică, în limbajul de acum înainte consacrat 

al istoriei economice, pentru Europa de fază 
B, de dificultate, de compresiune, de dezvol- 
tare inferioară, dar şi de maturaţii anevoioase. 

Dar această dată importantă a istoriei eco- 
nomice este, în și mai mare măsură, o dată 
capitală în istoria gîndirii. Într-adevăr, cu ea 
nu este comparabil nici măcar miraculosul se- 
col al IV-lea din Grecia clasică. În timp ce se 
elaborează instrumentul matematic prin întîl- 
nirea, în analiză, a algebrei şi geometriei, cu 
Viète, Descartes și Fermat, de la Galilei pînă 
la Descartes se precizează intuiţia unei naturi 
scrise în limbaj matematic. Îndeosebi Discursul 
asupra metodei și uluitoarea lui temeritate des- 
chide calea unui proces de transformări inte- 
lectuale fără precedent care culminează în Phi- 
losophiae Principia ale lui Newton din 1687. 
Este o dublă sclipire de geniu, pe de o parte 
prin asimilarea materiei cu dimensiunea simplă 
a geometriei euclidiene, prin părăsirea, pe de 
altă parte, a silogismului medieval și antic în 
favoarea inducției intuitive a matematicianului. 
În istoria spiritului uman, nu există decît o 
singură perioadă comparabilă în densitate cu 
anii care separă Discursul de Principii și anu- 
me cei șaptesprezece ani care se întind între 
1898 și 1915, între Quanta lui Planck și for- 
mularea de către Einstein în 1915 a teoriei 
relativităţii generale. Traité de Pamour de Dieu 
al lui François de Sales datează din 1616. Anul 
1619 marchează, odată cu sinodul de la Dor- 
drecht, apogeul gîndirii teologice a Europei pro- 
testante. Saint-Cyran publică, sub pseudonimul 
transparent de Petrus Aurelius, în 1633, ma- 
rele său tratat, în 1637 primii solitari se sta- 
bilesc la Port-Royal, iar Augustinus, în fine, 
datează din 1640. 

Dar ansamblul este departe de a fi pozitiv 
în perioada marii cotituri a anilor 1620—1640. 
Aproape pretutindeni creşterea numărului de 
oameni, care impulsionase optimismul cuceri- 
tor al secolului al XVI-lea, este stopată. Pe 
planul progresului tehnic sfîrşitul secolului al 

XVI-lea și începutul celui de al XVII-lea mar- 
chează o îndelungată stagnare a dezvoltării, în- 
tre ritmul rapid al perioadei 1450—1550 şi 
marea revoluţie tehnică din secolul al XVIII- 


lea. 


1750—1760, justificarea 
unui punct de sosire 


Sfîrșitul epocii clasice este aproape la fel de 
puţin evident. Epoca clasică se pierde în pre- 
lungitul timp nedefinit al unei transformări 
cantitative generale. Revoluţia părăseşte dome- 
niul spiritului pentru a se insera în ordinea 
lucrurilor. Mutaţie a numărului de oameni — 
mutație a economiilor. 

Economia engleză, mai ales, progresează în- 
tre 1740 și 1763. Nu-i vorba încă, probabil, de 
acel start, de acel take off despre care vorbesc 
economiștii, ci despre realizarea într-un ritm 
rapid a ceea ce W. W. Rostow propune să nu- 
mim condiţiile prealabile ale demarajului. 

Multiplicarea resurselor înseamnă totodată 
și multiplicarea ideilor. Iată Enciclopedia, un 
corp de idei critice îndreptat împotriva tra- 
diţiei creștine, fixat în multiplicatorul unei 
mari acţiuni editoriale; trecerea eventual, din 
planul zece mii în planul o sută de mii. Par- 
tea cea mai importantă a societăţii urbane este 
atinsă. De aici, noul univers critic atinge, către 
1770—1780, vîrfurile ierarhiei țărănești în timp 
ce în rîndul maselor urbane se conturează, 
dacă nu în manifestări exterioare cel puţin în 
suflete, procesul de „decreștinizare“. Acest a- 
devăr francez nu este în aceeași măsură și 
un adevăr european. 

Începînd cu criza conștiinței europene a 
anilor 1680—1690, sudul rămîne în urmă, iar 
nordul progresează. Nordul anticipează de- 
sigur, însă el merge mai puţin departe în pri- 
vinţa realităţilor pe care le implică. Suple- 
tea, fluiditatea, compartimentarea reprezintă si- 

multan. forţa. și. ;șlăbiciunea. Bisericilor Refor- 
mei. ` 


Ci dunyha tea TEA 

1770 se află deci, în mod paradoxal, în du- 
blul puncţ :de. plecare, al;unui raţionalism de 
masă și al.ungi îrbogăţiri spirituale a elitei, 
al unei crize religioase în sud și al unui avînt 
în nord. La Jumătatea, „secolului al XVIII-lea, 


O gindire nouă, 
într-un cadru sech 
: y ăi Li 

O Europă: mult mai veche supraviețuiește to- 
tuși, mult- anterioară :secolului al XVII-lea, şi 
nu este eliminată înainte: de sfîrşitul secolului 
al XIX-lea :din ultimele - sate, ca să nu mai 
vorbim de; munții -mediteraneeni unde Hristos 
se oprea încă: Jà Eboli [eătre 1930, sau unde 
hurzii lui Bunuel: atestă în 1932 o societate 
contemporană: cu invaziile barbare. 

Bornele croriologică:pe care le-am căutat în 
punctele: de flexiune fireşti ale șuvoaielor con- 
centrate: de ibtoriá' europeană ne ajută să de- 
finim noţiunea :'“de 'Europă clasică. Ea în- 
seamnă, concomitent, :schilibru și compromis. 

Europa clasică 'se sprijină pe o masă umană 
care nu depășește 'dublul lumii creştine din 
secolul al XIII-lea. Bogăția de care dispune ea 
nu este fundamental superioară celei din se- 
colul al XVIII-lea.:'Venitul mediu anual al eu- 
ropenilor de la sfîrșitul secolului al XVII-lea este 
abia de două ori'mai! măre decît venitul me- 
diu al locuitorilor creștinătății din secolul al 
XIII-lea.: Numărul: de ‘oameni, suma totală a 
bogățiilor :și a restirselor, “dimensiunile măsu- 
rate în: durata-titineharelor--pe uscat și pe mare, 
tehnicile de producţie -$i "tehnicile schimburi- 
lor, echilibrele alimentare, pe scurt, întreaga 
civilizație materială a:setolului al XVII-lea, în 
pofida unui ansamblu, 'cu timpul impresionant, 
de micro:schimbări.: care. înseamnă tot atitea 

micro-adaptări, așadar întreaga. civilizaţie ma- 
terială a Europei clasice s-a născut din marea 
revoluţie a secolului al: XII-lea. Ea este legată 
de secolele precedente, nu de secolul care ur- 
mează. Nu în cadrul material al vieţii trebuie 
căutată Europa clasică. 

Și mai puţin trebuie căutată în structu- 
rile profunde, strîns‘ legate de condiţiile pro- 
ducţiei și ale schimburilor. 85% dintre locui- 
torii Europei clasice continuă să trăiască în 
cadrul aproximativ imuabil al comunităţii să- 
teşti şi al autorităţii senioriale. Există de ase- 
menea o asemănare permanentă și în privința 
raporturilor dintre oameni. Virful piramidei 
se mișcă, dar baza rămîne neclintită. Plastici- 
tatea socială, de fapt. foarte relativă, se află 
la vîrful ierarhiei. Europa clasică este deci, în 
profunzime, o Europă foarte veche. Deoarece 
impulsul vine de sus,'-deoarece -spiritul do- 
mină, deoarece gindirea -creatoare de ordine, 
fie ea gîndire filosofică, ‘religioasă, științifică, 
gîndirea creatoare de maşini, atît de apropiată 
de gîndirea primitivă, , modelează, cu vremea, 
materia — revoluţia din secolul al XVII-lea, 
eficace pentru că era. limitată, trebuia să a- 
jungă, cu necesitate, după 1750 în mijlocul ma- 
selor umane și al lucrurilor. 

Europa clasică este în esenţă revoluţionară 
pentru că este conservatoare. Totala fixitate a 
infrastructurilor, imobilitaţea cadrului econo- 
mic și social reprezintă - condiţia necesară, dar 
nu și suficientă pentru transformarea ideilor. 
La suprafaţă, totul nu. înseamnă decit disci- 
plină, reguli și îngrădiri. Europa clasică mul- 
tiplică parametrii pentru a, mişca mai bine va- 
riabilele: într-o societate riguroasă, universul 
aristotelic se  năruie.. Cîteva zeci de oa- 
meni poartă responsabilitatea acestei năruiri, 
cîteva sute îi evaluează, aproximativ, consecin- 
ţele. Secolul al XVIII-lea înseamnă, în mare 
măsură, lenta generalizare a conștiinței unei 
rupturi. Aceste consecinţe :evidenţiază ambigui- 
tatea istoriografică a :modului de 'âbordare a 

Europei clasice, În, funcţie de unghiul de fil- 
mare, ea apare revoluţionară sau imuabilă. Is- 
torici ai filosofiei, ai științelor, ai literaturilor, 
istorici geografi ai- realității rurale, istorici is- 
torizanţi, prizonieri ai cadrului înșelător al Ve- 
chiului Regim, propun. istorii ale secolului al 
XVII-lea contradictorii, Acești istorici reclamă 
o depășire, impun un demers şi un plan. Fer- 
nand Braudel, cel dintii, a propus problema- 
tica unei istorii etajate, a unei istorii care îşi 
ordonează conținutul, urmînd etalonul du- 
ratei. 


Există evenimentul. O istorie prea rapid 
agitată pentru. a: fi. semnificativă, dar care se 
scrie în vieţi omenești: în ani, în luni, în mo- 
mente, ca o viață de: om. : 

O astfel de istorie dramatică o reprezintă, 
mai întîi, istoria statului: şi a stărilor. Ea vine 
prima la rînd pentru că este cea mai bine cu- 
noscută. Vreme: îndelungată va fi confundată 
cu întreaga istorie. Ea îi furnizează reperele, 
granițele uzuale, 'contribuie la fixarea esenţia- 
lului în raport cu secundarul. Ea oferă cadrul 
tradiţional al unei civilizaţii, civilizaţia Euro- 
pei clasice, care: ă'fost. civilizaţia statului. Căci 
tocmai în secolul al: XVII-lea se constituie sta- 
tul modern. El înseamnă marea instituţie, un 
factor incomparabil de ordine. Viète și Fermat 
aparţin clasei ofițerilor, Descartes a slujit în 
armata lui. Statul” garantează timpul liber pen- 
tru constructorii lumii moderne. 

Conţinutul civilizaţiei Europei clasice se 
ordonează, logic, în două blocuri compacte: a- 
cela pe care nu-l posedă distinct numai ea, a- 
cela pe care se mărginește să-l folosească, pre- 
cizîndu-l, aducîndu-l în lumina unei cunoaş- 
teri sistematice grație emergenţei documentare 
din Franţa anilor 1660—1670. Europa clasică 
nu mai înseamnă, din acest punct de vedere, 
decît un Ev Mediu prelungit pînă la amintitul 
take off al revoluţiei industriale. 

Apoi, o gîndire nouă într-un cadru vechi. 
Dincolo de aparența liniștită a unui orizont ma- 

terial, garantat prin durata sa, se află esenţia- 
lul. Marea revoluţie din secolul al XVII-lea se 
supune unui ritm. cu perioada de treizeci de 
ani. Ea măsoară, în timp, trei generaţii umane. 
1630—1685 — revoluţia carteziană, matemati- 
zarea lumii, Reforma catolică. Barocul dă îna- 
poi, concomitent cu precizarea contururilor 
fundamentale ale esteticii clasice. 1685—1715 — 
criza conștiinței europene, adică închiderea ei 
între paranteze carteziene. Mutaţia, așadar tul- 
burarea, era ontologică, iat-o pătrunsă la ni- 
velul eticului. În vreme ce în conștiință se 
insinuează dezordinea, în prelungirea succe- 
selor primei generaţii triumfă o estetică con- 
servatoare. 1715—1750 — prima răspîndire a 
„luminilor“. Din planul ontologic şi din cel 
etic, implicarea atinge cu prudenţă domeniul 
politic, dar nu încă şi pe cel social. Estetica 
rămîne conservatoare, dar oferă totuși o şan- 
să unui nou baroc: după barocul grandios și 
frămîntat al secolului sfinţilor urmează pre- 
rococo-ul efeminat al stilului Ludovic al 
XV-lea. 

Europa clasică se înscrie în aceste trei pla- 
nuri inegale: agitaţie, imobilitate, mișcare, de 
la aberant la ordine în evoluţia marii aventuri 
umane care este aventura spiritului. 


Partea întîi 


STATUL ŞI STĂRILE 


Agitaţia 
nu înseamnă revoluție 


Mai întîi agitaţie. Și totuși, evenimentele exis- 
tă la fel de autentic ca şi suprafața lucruri- 
lor. Evenimentul nu se poate disocia de struc- 
turi, structurile nu se manifestă decit prin 
evenimente. Istoria a însemnat prea mult timp 
istoria exclusivă a statelor. Trebuia oare, prin- 
tr-o reacţie contrară, să eliminăm statul din 
istorie? Pentru alte momente, poate, dar, cu 
siguranţă, nu pentru momentul Europei clasice. 
Statul nu s-a născut în secolul al XVII-lea, 
dar acum dobîndeşte el, în întreaga Europă, 
statura sa veritabilă. El se instalează pe culme, 
nu mai acceptă nimic deasupra sa, Creştinătate 
sau Imperiu. Faţă de lumea exterioară, Euro- 
pa nu înseamnă decît societăţi de monopol ac- 
ţioniînd în numele unui stat, al unui stat sau 
al unei uniuni de state. El reprezintă grupul 
privilegiat care controlează întreaga piramidă 
a grupurilor de sub el. Statul teritorial este 
una dintre marile reușite ale Europei clasice. 
Mai mult, prezenţa sau progresele sale schi- 
ţează în centrul, nordul și vestul Europei, prin 
opoziție cu lumea europeană arhaică, confuză 
şi fragmentară din sud şi din est, osatura Eu- 
ropei fericite care este Europa cea bogată și, 
în curînd, dominantă. Statele întruchipează 
probabil locul privilegiat al evenimentului, dar 
au şi capacitatea de a da un sens evenimentu- 
lui. Este deci normal ca dinamica dezvoltării 
statului în interiorul limitelor sale, ca istoria 
echilibrelor, mereu ruinate, care determină ra- 
porturile dintre state, să se sistematizeze în 
exterior conform ordinii din evoluţia lucruri- 
lor, oamenilor și ideilor. 


Capitolul | 
DESTINUL STATULUI 


Din Mediterana către Marea Nordului, 
De la sud la nord, de la est la vest 


Centrul de gravitate al Europei se deplasează 
insensibil urmînd o axă nord-sud, ușor încli- 
nată către vest. 

În secolul al XVI-lea, Europa cea mai im- 
portantă este cea mediteraneană: Spania și 
ltalia. Procesul iniţiat de cucerire a lumii se 
datorează, în primul rînd, Europei meditera- 
neene. El asociază oamenii şi statele din Pe- 
ninsula Iberică, la ideile, capitalurile și iscu- 
sința Italiei. 

Centrul intelectual și artistic al lumii creş- 
tine se situa în secolul al XIII-lea între Som- 
me și Loara, cu Anglia lui Duns Scott la vest 
și orașele renane ale Germaniei episcopale la 
est. Renașterea aduce din nou în Italia cen- 
trul de gravitate al Europei. 

Cu totul diferită este dinamica profundă 
a epocii clasice. Încă o dată demografia este 
determinantă. Deruta lumii mediteraneene se 
pregăteşte de la sfîrşitul secolului al XVI-lea 
şi începutul celui de-al XVII-lea. Ea se ex- 
primă, mai întîi, în termeni de populaţie. Pe- 
rioada hegemoniei intelectuale italiene se în- 
cheie, putem aproxima, între mijlocul secolu- 
lui al XVI-lea și începutul ‘secolului al XVII- 
lea, perioada hegemoniei: Spaniei — brutal, în 

cursul anului 1640 (din mai pînă în decem- 
brie) în momentul în care îndelungata repliere 
engleză, de la suirea pe tron a Stuarţilor (1603) 
și pînă la Glorious Revolution" (1688—1689) 
— o repliere care pregătește în secret unele 
dintre condiţiile misterioase ale avîntului ful- 
minant din secolul al XVIII-lea — condamnă, 
în exterior, Anglia la insignifianţă;, de aseme- 
nea, în momentul în care catastrofele demogra- 
fice ale Războiului de treizeci de ani anihi- 
lează pentru un secol și jumătate Germania. 

Eclipsa lumii mediteraneene, eclipsa acci- 
dentală a Germaniei și Angliei asigură timp 
de o jumătate de secol hegemonia centrului 
sau, eventual, hegemonia jumătăţii nordice a 
Europei, cu o densitate de 40 de locuitori/km?, 
a intens populatei Franțe în domeniile inte- 
lectual și politic, a Ţărilor-de-Jos în dome- 
niul economic. Controlul marelui comerţ co- 
lonial se efectuează de acum înainte din Ma- 
rea Nordului. Anvers-ul odată eliminat, Lon- 
dra rămasă afară din circuit, Sundul blocat de 
excesele fiscalității daneze, decalajul existent 
între conjunctura nordului şi cea a lumii medi- 
teraneene şi a Americii spaniole — iată asigu- 
rată fără opreliști șansa Amsterdamului dintre 
1630 şi 1680. 

Efectele accidentului care concentrează în 
Franța și în Olanda beneficiul avîntului din 
nordul Europei se sting în deceniul ce începe 
în 1680. Anglia își regăsește echilibrul, Ger- 
mania își vindecă rănile, Turcia se retrage, Aus- 
tria şi Rusia prelungesc Europa în direcţia Du- 
nării și a Ucrainei, în timp ce revoluţia inte- 
lectuală și ştiinți ică antrenată de Leibniz si 
Newton trece printr-un al doilea punct culmi- 
nant. Anii 1713—1714, încheierea păcii gene- 
rale de la Utrecht și Rastadt pun capăt unci 
prime faze de treizeci de ani, a celui de-al H- 
lea război de o sută de ani franco-englez. Tra- 
tatele din 1713 schițează pentru șaptezeci și 
cinci de ani, în liniile sale generale, harta po- 
litică a echilibrului european. Echilibrul pu- 

terilor pe continent asigură hegemonia mari- 
timă a Insulelor britanice, condiţie îndepărtată 
a mutației viitoare a revoluţiei industriale. 
Spania dezmembrată pierde Italia și cedează 
comerţului englez beneficiul exploatării eco- 
nomice a celor două Americi în timp ce cobo- 
rirea în Italia a Europei dunărene simbolizea- 
ză declinul lumii mediteraneene în favoarea 
nordului. Tot ceea ce prezintă importanţă se 
află, de acum înainte, în nord. La sfîrşitul se- 
colului al XIX-lea, Max Weber va căuta în 
morala protestantă secretul unui succes care, 
din sfera economicului pînă în cea a politi- 
cii, de la știință pînă la putere pare să situeze 
pe țărmurile Mării Nordului un nou miracol 
grec. Conjunctura tulbure a anilor 1710—1720 
care aduce iarăși, odată cu ciuma, o perioadă — 
trebuie oare să spunem împreună cu econo- 
miștii, de exemplu, Kondratiev"? — de marasm 
prelungit deschide calea în mai mică măsură 
supremaţiei engleze, cît supremației nordului: 
cel puţin pentru două secole lumea meditera- 
neană a fost părăsită de şansă. 

O fază, trei crize, 1640—1685—1715, trei 
perioade, 1640—1685, 1685—1715, 1715—1750, 
două mari revoluţii 1630/1640 și 1680/1690 
care îmbrățișează totul, politică, viaţa statelor, 
aventura spiritului — istoria tradițională se 
supune aceleiași cronologii ca şi istoria glo- 
bală, atrasă din Marea Interioară către mările 
reci al nordului, bogate în plancton, atunci 
cînd mica eră glaciară împinge către Europa 
frontul îngheţat al mărilor polare. Europa cla- 
sică este şi Europa frigului sub ochiul crunt al 
Dumnezeului tunător al puritanilor și al Dum- 
nezeului ascuns al janseniștilor. O Europă 
care abandonează Mediterana. 


Statul clasic în căutarea 
cadrului său teritorial 


Statul teritorial și-a căutat forma în Creştină- 
tatea mediteraneană din secolul al XVI-lea, 

fără a o găsi. Nu a venit încă ora statelor 
mijlocii, concentrate asupra lor înșile, de 
200 000 pînă la 500 000 de km2, menite să do- 
mine timp de trei secole destinul Europei. 
Secolul al XVI-lea a fost secolul marilor 
Imperii-nebuloase. Prototipul lor este Spania 
lui Filip al II-lea similară, în afara Creştinătă- 
ţii, cu arhaica Turcie. Imperiul lui Filip al 
II-lea controlează în 1598 direct 19 milioane 
de oameni din Europa și indirect 30—40 din 
restul lumii, de la Sevilla la Manila, trecînd 
prin Goa, Vera Cruz, Mexico şi Lima. Dar cîte 
diversități în interior, cîte granițe sociale spre 
bază, unde, între masa ţărănească și consilii 
se jinterpune puterea Granzilor, cîtă luptă 
împotriva distanței cînd un drum dus-întors 
între Escorial şi Lugon în Filipine reclamă, 
în cel mai bun caz, patru ani! Numai cele 
300 de tone anuale din argintul Americii în- 
dreptate către Sevilla, echivalind capacitatea 
de contribuţie a trei milioane de ţărani din 
Meseta celor două Castilii, numai geniul unui 
mare principe, sau, la nevoie, a unui mare 
ministru (Olivares, din 1621 pînă în 1643, ade- 
văratul succesor al lui Filip al II-lea, mort 
în 1598) şi superioritatea militară a infante- 
riei spaniole — tercios? — recrutată printre 
nobilii și ţăranii din Castilia menţin para- 
doxul unui imperiu de 4 milioane de kilometri 
pătraţi și de 40 de milioane de oameni, răs- 
pîndiţi pe trei continente la distanțe de ani. 
O singură comparaţie posibilă, Imperiul tur- 
cesc: el acoperă pe trei continente 4 milioane 
de kilometri pătraţi mai mult teoretici şi exer- 
cită o stăpînire nesigură asupra a 22 de mili- 
oane de oameni. Un alt tip de stat arhaic — 
Polonia. Uniunea dela Lublin (1569) juxtapune 
regatul Poloniei” şi Marele Ducat al Lituaniei 
într-o „republică“, una şi indivizibilă, men- 
ținînd fiecăreia legislația, administraţia și ar- 
mata proprie, dar guvernată de o Dietă” unică 
şi un suveran. ales în comun. Această mare 
Polonie oscilează între 850 000 şi 900 000 de 

km? şi va sfîrşi prin a cuprinde aproape 10 mi- 
lioane de suflete. Este oare Polonia un stat? 
Sudul Ucrainei este populat de cazaci* pe ju- 
mătate sedentari. Sînt aliaţi nu supuși. În fapt, 
Polonia reprezintă vreo zece mii de mari do- 
menii. Dieta este paralizată de liberum veto", 
de imposibila unanimitate. Dezmembrarea te- 
ritorială începută la nord în 1629 și în 1660, 
continuată la est în 1667 și 1699 exprimă eșecul 
statului. Arhaica Polonie, destrămată la est de 
dispute religioase, nu mai este la sfîrşitul Se- 
colului său de aur decît o federație proteiformă 
de mari domenii. Jar în faţa realităţii dure a 
statelor autentice care o înconjoară ea este sor- 
tită să dispară în politica de împărțiri din 1772, 
1793 şi 1795. 

„Există în secolul al XVII-lea o statură op- 
timă a statului. Cu o singură excepţie — Rusia, 
dar cazul este aparte, este vorba de o „fron- 
tieră“* şi ea se află la extremitatea Europei — 
secolul al XVII-lea asigură triumful statelor 
mijlocii. Fernand Braudel descoperise acest fapt 
în lumea mediteraneană de la sfîrşitul secolului 
al XVI-lea; lecţia poate fi extinsă la ansamblul 
Europei clasice. Statul clasic cîștigă în profun- 
zime ceea ce pierde în întindere. Nu-l intere- 
sează prea mult să adauge teritorii stînjenitoare 
altor teritorii insuficient controlate, să numere 
supuși teoretici care-l vor împovăra fără să-i 
sporească puterea. Totuși el nu renunță la ex- 
pansionism, dar caută hegemonia prin inter- 
mediul altor state, prin subordonarea unor sta- 
te, vasale faţă de statul dominant, prin jocul 
subtil al echilibrului de forță. Primului tip îi 
aparţine hegemonia franceză din 1660 pînă în 
1690, celui de-al doilea, hegemonia engleză 
de după 1715. 

De la imperiu la statul modern nu se trece 
fără întrerupere. Totuși, există excepţia și chiar 
procesul invers. La est, Polonia constituie ca- 
zul limită. Și mai bun este exemplul Spaniei. 
De-a lungul întregului secol al XVII-lea statul 
regresează în Spania. Sprijinit pe un mic grup 

de slujbași fideli, pricepuţi tehnicieni în drept, 
proveniţi din clasele mijlocii, acei letrados, Fi- 
lip al II-lea guverna efectiv măcar asupra ce- 
lor mai apropiate dintre regatele sale, asupra 
totalității statelor adunate sub Coroana Casti- 
liei însumînd, probabil, 6 900 000 de suflete pe 
378 000 km?, adică o densitate de 18,2 în 1594. 
Ca dovadă a unei eficacităţi rar egalate este re- 
ţeaua compactă a evaluărilor care ne îngăduie 
astăzi să-i cunoaștem pe acești oameni. Nume- 
roase documente atestă această realitate a sta- 
tului spaniol din secolul al XVI-lea. Se știa cu 
cîtă grijă au fost conduse în podișurile Casti- 
liei marile anchete din 1575 și 1578. Chestio- 
narul din 1575, pe care anchetatorii îl duc din 
casă în casă, cuprinde nu mai puţin de 57 de 
rubrici, cel din 1578, şi el, 45. Recensămîntul 
din 1594 păstrat la Simancas acoperă întregul 
teritoriu al Coroanei. Cit despre expulzarea mo- 
riscilor*, ea a fost pregătită de anchete minu- 
ţioase care i-au permis, foarte recent, lui Henri 
Lapeyre să construiască geografia științifică a 
acestei Spanii musulmane condamnate la un 
sfîrşit tragic. Anchetele și recensămînturile re- 
prezintă condiţia necesară dacă nu și suficientă 
a unui stat modern. În interiorul prea mare- 
lui Imperiu spaniol exista în Castilia, la sfîr- 
şitul secolului al XVI-lea, făgăduinţa unui stat 
clasic. Cînd survine regresul din secolul al 
XVII-lea, Imperiul împiedică acest stat să se 
realizeze. Dezagregarea claselor mijlocii îngă- 
duie reîntoarcerea în forță a clasei Granzilor 
la conducerea Consiliilor şi eliminarea progre- 
sivă a așa-zişilor letrados. Cu preţul unei nă- 
ruiri, unice în felul ei, a eficacităţii. Între re- 
censămîntul din 1594 și Vezindario general din 
1717 nu există nici o statistică de ansamblu. 
Statul spaniol simte acut nevoia unei evaluări 
în mijlocul prăbușirii demografice și al ames- 
tecurilor care au perimat total documentaţia se- 
colului al XVI-lea. O simte, dar este total inca- 
pabil s-o realizeze. De cel puţin două ori, o 
dată în 1640 pentru întreaga Peninsulă și a doua 

oară în 1691 numai pentru bărbații apți să 
poarte arme, administraţia spaniolă se înhamă 
la o sarcină pe care nu o poate duce la bun 
sfîrşit. 

Dar în secolul al XVIII-lea se constituie un 
stat modern şi relativ eficace, cu miniștri care 
domină Consiliile la cel mai înalt nivel, cu in- 
tendenţi* care duc în provincie voința miniş- 
trilor și cu angajarea unui proces de aliniere 
administrativă a Spaniei periferice la centrul 
mai bine stăpînit al podișurilor Castiliei. Este un 
efort, inspirat de modelul francez, al cărui me- 
rit a fost repede atribuit regilor Bourboni (Fi- 
lip al V-lea, 1700—1746; Ferdinand al VI-lea, 
1746—1759; Carol al III-lea, 1759—1788). Între 
timp însă, imperiul se dizolvă bucată cu bu- 
cată. Spania care iese din încercarea Războiu- 
lui de Succesiune din 1713 este o Spanie redusă 
la Peninsulă și la posesiunile din America. Fi- 
lip al V-lea domnește peste 16 milioane de su- 
puși (ceva mai puțin de 6 milioane în Peninsu- 
lă, ceva mai mult de 10 milioane în America), 

3. Statul polonez în secolul al XVII-lea. 


Carol al III-lea, peste 29 milioane de oameni 
(11 și 18) şi puterea sa este infinit mai reală 
decît cea a predecesorilor săi. Statul modern 
constituit în Spania secolului al XVIII-lea trece 
prin distrugerea Imperiului. 

Suedia, steaua nordului de la Gustav-Adolf 
(1611—1632) pînă la Carol al XII-lea* (1697— 
1718) dispare şi, odată cu ea, un secol de stră- 
duințe pentru a face din mare balticum un mare 
nostrum. Acest mare efort împotriva curentu- 
lui costă scump Suedia. La sfîrșitul secolului 
al XVI-lea statul suedez este cel mai desăvîr- 
şit dintre statele nordului, un milion de supuși, 
o nobilime bine strunită, iată, împreună cu ge- 
niul regelui, secretul succeselor lui Gustav- 
Adolf. Recompensa. este otrăvită prin respon- 
sabilitățile unui imperiu baltic — Karelia, In- 
gria, Estonia, Livonia, Pomerania occidentală 
şi Bremen pe Marea Nordului — care asigură 
controlul comerțului cu grîne, dar care consti- 
tuie un obstacol pe drumul de acces către mare 
în faţa coloșilor în ascensiune, Brandenburg- 
Prusia şi Rusia; o victorie plătită printr-un 
recul al statului în interior. Proprietatea nobi- 
liară cîştigă în aceeași măsură în care coloana 
vertebrală a unei țărănimi de exploatatori li- 
beri este măcinată. Vînzări, înstrăinări, risipiri. 
Domeniul regal scade şi din adincuri apare un 
stat seniorial arhaic. „La mijlocul secolului al 
XVII-lea, Coroana și ţăranii liberi nu mai păs- 
trează decît 300/, din pămînturi, nobilimea po- 
sedă restul. Cu 100 de ani înainte proporţia 
era în jur de 500/, 280/ şi 220/ pentru ţărani, 
Coroană și nobilime“. 

Suedia secolului al XVIII-lea, eliberată prin 
înfrîngere de inutilul său imperiu, își dublează 
populaţia în șaizeci de ani și  reconstruieşte 
statul modern pe care paranteza imperială îl 
amînase un secol. 

Secolul al XVII-lea este funest pentru im- 
periile tradiționale. O mărturisește Sfîntul Im- 
periu Romano-German a cărui dezmembrare se 

încheie în timpul Războiului de treizeci de 
ani. Tratatele din Westfalia schițează bilanţul 
unei catastrofe fără egal. Pe cei 900 000 km2, 
populaţia Imperiului* a trecut de la 20 la 7 mi- 
lioane de locuitori în 20 de ani, din 1625 pînă 
în 1645. Pe aceste ruine, se reconstituie state 
germane" în jurul unor provincii. Dezvoltarea 
Austriei, pol de concentrare federală al Ger- 
maniei catolice, relativ adăpostit, este mai pre- 
coce. Compromise de visul imperial al lui Fer- 
dinand al II-lea, statele patrimoniale ale Habs- 
burgilor în Austria par implicate și ele sub șter- 
sul Ferdinand al III-lea (1637—1658) la ne- 
norocirea Imperiului. Leopold I (1658—1705) 
are cel puțin înțelepciunea de a renunța să dea 
titlului imperial pînă și cel mai neînsemnat 
conținut: destinul statului austriac supravie- 
ţuieşte cu acest preţ. Leopold care cîștigă Op- 
peln și Ratibor de la Polonia, Tyrolul de la o 
ramură mezină, va fi fost un strîngător de pro- 
vincii. Dezastrul puterii turcești la Kahlenberg 
(1683), Mohács (1686) şi Zenta (1697) compro- 
mit opera germană a Austriei. In secolul al 
XVIII-lea Austria se transformă într-o putere 
cuceritoare: ea împinge o „frontieră“ de tip a- 
merican de-a lungul Europei dunărene, moş- 
teneşte în Italia poziții ale Spaniei (1713). Ita- 
lia este slăbiciunea sa şi după domnia strălu- 
cită a lui Iosif I (1705—1711), în ciuda, sau, 
poate, datorită succesului asupra Franței şi 
Spaniei, consacrat prin tratatele de la Rastadt 
(7 martie 1714) şi de la Baden (7 septembrie 
1714), Austria cedează pasul sub Carol al VI-lea 
(1711—1740). Pentru că ea reia visul Imperiu- 
lui și se risipește de-a lungul prea multor dru- 
muri potrivnice, în timp ce armata îi scade de 
la 170 000 la 80000 de oameni. Maria-Tereza 
(1740—1780) şi mai ales Iosif al II-lea (core- 
gent din 1765 pînă în 1780, suveran între 1780 
și 1790) construiesc în Europa dunăreană un 
mare stat modern și relativ coerent. 
Electoratului de Brandenburg îi revine mi- 
siunea să aducă Germaniei protestante binefa- 

cerea unui stat modern. Întregitor de ţară în 
Germania centrală, colonizator al unui ţinut 
devastat, electoratul, devenit regat în 1700, 
constituie, graţie iscusinței Marelui Elector 
(1640—1688) şi a lui Frederich-Wilhelm I 
(1713—1740) precum şi geniului lui Frederich al 
Il-lea (1740—1766) o putere militară aproape 
comparabilă cu cea a Austriei. Cvasi-egalitatea 
de putere la care ajunge, în jurul lui 1760, un 
stat, avînd mai puțin de 5 000 000 de locuitori, 
cu marea Austrie, de şase ori mai populată, de- 
monstrează destul de clar primatul, în perioada 
clasică, a statului de mărime mijlocie. 

Cit despre Franța, prima putere a Euro- 
pei clasice, ea este întinsă, densă și concentra- 
tă. Populaţia sa, pe un teritoriu care trece de 
la 450 000 la 500 000 de km?, sporește, cu fluc- 
tuaţii largi, de la aproximativ 15 000 000 de lo- 
cuitori către 1610, la 17000000 în 1640, 
19 000 000 în 1680, 17000000 către 1715, 
22 000 000 către 1750, şi 24000000 în jurul 
lui 1770. S-a evaluat oare puterea monarhiei 
franceze după mărirea puterii sale intrinseci 
şi faţă de conjunctura extraordinar de favora- 
bilă care o susține din 1640 pînă în 1690? Ocu- 
parea Alsaciei a fost neprevăzută, recupera- 
rea moştenirii burgunde, sistematică, marșul 
către vechea frontieră de pe Escaut, deliberat 
şi imperfect. S-a făcut oare bilanţul ispitelor 
alungate, de la cucerirea Imperiului, posibilă în 
1658, pînă la ideea de a nimici monarhia spa- 
niolă, respinsă prin opţiunea, de bună seamă 
chibzuită, în favoarea acceptării Testamentului 
din 1700? Cel mai puternic dintre statele epo- 
cii clasice, Franţa, a respins cu luciditate ten- 
tația imperială în schimbul desăvirșirii interne. 


Statul clasic și controlul 
asupra oamenilor 


Statul clasic alege esenţialul, și anume contro- 
lul exercitat asupra oamenilor, înrădăcinarea. 

Lucrul se verifică în cazul Prusiei și al Aus- 
triei, se verifică pretutindeni în afara lumii 
mediteraneene unde foarte adesea statul nu a- 
vansează ba chiar dă înapoi în Spania și în Ita- 
lia secolului al XVII-lea. Şi mai ales se verifică 
în cazul Franței. 

Din 1624 pînă în 1690, cu o pauză între 
1648 şi 1652, s-a petrecut o transformare unică 
şi fără precedent. La ieşirea din războaiele re- 
ligioase, chiar şi la moartea lui Henric al IV-lea, 
cit de numeroase erau inegalitățile şi concesiile 
de la o provincie la alta! 

Regele este reprezentat pe plan local de 
funcționari proprietari indigeni și, de puţină 
vreme, proprietari cu titlu ereditar ai funcţiilor 
lor. Fidelitatea slujbaşilor a salvat statul în 
timpul crizei declanșate de Ligă. Dar zelul aces- 
tora depinde de concordanța intereselor lor cu 
cele ale regelui. Mai mult, slujbașii regali nu 
acționează direct asupra populaţiei țărănești. 
Între cîmpie și ei, ca un ecran, ca un releu 
chiar, dăinuie dreptul seniorial. Acesta, de ase- 
menea, își are slujbașii proprii. La începutul 
secolului al XVII-lea, rivalitatea dintre sluj- 
başii regali și slujbaşii marelui drept seniorial 
este încă aspră. Regele deține partea cea mai 
însemnată, dar nu deţine totul. In lipsa unei 
armate, a unei forțe polițienești, puterea exe- 
cutivă rămîne în mîinile micii nobilimi. Iată, 
explicat, paradoxul puterii partidului protestant 
care are 8—100/, din populație, dar 45—50/9 
din mica nobilime rurală încă de la începutul 
secolului al XVII-lea, iată ceea ce explică suc- 
cesul inițial al marilor răscoale populare sub 
ministeriatul lui Richelieu, al răscoalei din su- 
dul normand, mai ales, a Desculţilor în 1639, 
cînd se bucură, la început, de sprijinul sau de 
neutralitatea binevoitoare a nobilimii rurale. 

Cite inegalităţi, de asemenea, există și în 
privința controlului efectiv al provinciilor! O 
periferie de aproape 200 000 de km? se opune 
centrului, bazinul parizian lato sensu, cel mai 
vechi domeniu regal. Să lăsăm deoparte zonele 

frontiere”, cele două episcopate (Verdun, Toul) 
şi Metz, oraşul căruia i se asociază în 1632 
episcopatul de Metz, teritorii ale Imperiului 
ocupate de Franţa în 1552, cu un titlu nesigur 
pînă în 1648; situația lor este evident deose- 
bită, dar chiar în interiorul regatului terenul 
rămîne deschis pentru o muncă perseverentă. 
Iată Charolais, în Bourgogne. Destinul său este 
în chip paradoxal legat de comitatul de Bour- 
gogne, Franche-Comte „spaniol“ pînă în 1678. 
Cucerit în 1477, retrocedat în 1493, Charolais 
îl are drept stăpin pe regele Spaniei şi drept 
suveran pe regele Franţei. În 1561, un judecător 
regal primeşte la fața locului jalbele. Din 1561 
pînă în 1678 o administraţie regală dublează 
treptat administrația seniorială. Tratatul de la 
Nijmegen în privinţa ținutului Charolais con- 
firmă mai curînd o evoluție decît creează o 
situație nouă. 

La antipodul soluţiilor juridice se află, e- 
ventual, Dombes, pe malul estic al Sa6nei. A- 
ceastă fărîmă din domeniul conetabilului de 
Bourbon, confiscat în 1523, este o nucă tare 
pentru juriștii care o consideră un ţinut alodial 
prin excelenţă, o provincie de sine stătătoare 
al cărui suveran este regele Franţei. Nici o pe- 
titie din Dombes nu depășește pragul Parla- 
mentului local și al Consiliului suprem din 
Dombes. Trebuie oare să ne mirăm de parti- 
cularismul breton a cărui aliniere nu se pro- 
duce cîtuși de puţin înainte de 1689, în mo- 
mentul stabilirii la Rennes a unui intendent 
la o jumătate de secol după restul regatului, 
datorită marelui avînt anti-englez din războ- 
iul cu Liga de la Augsburg? Trebuie oare să 
ne mirăm de particularismul celor din Dauphi- 
né şi Provence (Dauphine și Provence se află 
în afara vechii frontiere medievale, să-i spu- 
nem, frontiera teoretică a regatului?), de par- 
ticularismul celor din Languedoc, întreținut de 
partidul, adept al Ligii, din Toulouse, de stări, 
de limbă, de implantarea dreptului civil și de 
o minoritate protestantă puternică? Sînt de în- 

teles emoția și spaima cînd insuportabilul Gas- 
ton d'Orlâans incită chiar la frontierele Spa- 
niei în 1632, dizidenţa lui Montmorengy, fin al 
lui Henric al IV-lea, cel dintii nobil al rega- 
tului şi guvernator al acestei provincii dificile. 
Şi totuşi, în cea mai mare parte, Languedocul 
este alipit din secolul al XIII-lea domeniului 
regal. 

Dar la începutul secolului al XVII-lea, dăi- 
nuie încă, pentru cîteva decenii, unele vestigii 
ale marilor vasali. Domeniile din Vendôme (Ven- 
dâmois, Condé, Enghien) au fost restituite în 
1607. Tot în 1607, şi domeniile din Albret. 

Dar Bearn-Navarra nu aparţine de Franţa 
decît printr-o uniune personală pînă în 1620 
și particularismul se înscrie în titulatura re- 
gală pînă în 1791. 

Pînă în 1620 în Béarn, a cărui populaţie 
este catolică în proporție de 95%/, iar nobili- 
mea protestantă, bunurile bisericii medievale 
rămîn de drept Bisericii reformate. Va fi ne- 
voie de un război pentru a combate această 
anomalie, care este o moştenire a ralierii la Re- 
formă, în secolul al XVI-lea, a familiei d'Al- 
bret. 

Comitatul Auvergne, care nu trebuie con- 
fundat cu ducatul Auvergne a cărui capitală 
este Riom, axă a posesiunilor trădătorului co- 
netabil de Bourbon, a continuat să facă parte 
din averea personală a Caterinei de Medicis, 
pînă în 1589. Iată, împreună cu dificultăţile 
reliefului, faptul care explică, poate, dificila 
asimilare a ținutului Auvergne în primii ani ai 
domniei personale a lui Ludovic al XIV-lea, 
sub administraţia zeloasă a lui Colbert. 


Printre ultimele care rezistă, o parte încă 
din secolul al XVII-lea, la alinierea franceză 
se numără Sedan şi Bouillon, pe fragila fron- 
tieră de la nord la nord-est, în faţa principa- 
lei baze logistice a puterii militare spaniole; 
Comitatul Beaujolais, aparţinînd familiei Mont- 
pensier, în Masivul Central, şi enormul vice- 

comitat Turenne, jumătate Quercy, jumătate 
Limousin, al cărui senior, cel mai destoinic mi- 
litar francez din secolul al XVII-lea, este pro- 
testant pînă în pragul morții şi un moment 
frondeur; ţinutul Nivernais ai cărui conți şi 
apoi duci şi-au păstrat pînă la începutul nou- 
lui secol puteri enorme: Ducele de Nevers pu- 
blică ordonanțe, girează justiţia prin numele 
său, împarte slujbe, percepe impozite, conduce 
în timp de război un contingent propriu, dis- 
tinct în frontul armatei franceze, prezidează 
adunări ale stărilor. În 1670, dar mai ales în 
1690, nu mai rămîne practic nimic din toate 
aceste vestigii periculoase de disoluţie feudală 
a statului. Cele 18 generalităţi” (care acoperă 
două treimi din suprafața regatului; ultima, 
în ordine cronologică, este Alençon, înființată 
în detrimentul orașelor Caen și Rouen în 1634) 
continuă desigur să contrasteze cu provinciile 
stărilor! ce alcătuiesc, în mare, periferia: Bre- 
tagne, Flandra, Artois, Lorena, Alsacia, Bour- 
gogne, Franche-Comté, Languedoc, Dauphin, 
Provence, întreg frontul pirinean, Béarn și mai 
tirziu Corsica. Dar acest contrast şi-a pierdut 
o parte din sens. În ansamblu, structura pe care 
se bazează provinciile stărilor (ea nu cores- 
punde neapărat cu funcţionarea normală şi re- 
gulată a Stărilor Provinciale, instituţie vigu- 
roasă aproape pretutindeni în Europa în afara 
Franței) comportă o prezumție de inferioritate 
a sarcinii fiscale. Este necesar, totuși, să nuan- 
tăm lucrurile. Normandia este incontestabil su- 
pusă la impozite exagerate și această impunere 
exagerată, endemică are contribuţia ei la alu- 
necarea ținutului din sectorul Franţei bogate 
din care făcea parte în secolul al XVI-lea, în 
cel al Franţei mai puţin bogate în secolul al 
XVIII-lea. În schimb, Alsacia, Lorena, Flandra 
sînt realmente supuse unor impozite inferioare. 
Faptul contribuie la triplarea populaţiei alsa- 


1 Provincii în care stabilirea impozitelor se face 
de adunarea celor trei stări — pays G'Etats (N. tr.). 

ciene în secolul al XVIII-lea, la profunzimea 
ralierii acestei provincii germanice la patria 
franceză prin afinitate electivă. Dar impune- 
rea mai redusă a provinciilor Bretagne şi Lan- 
guedoc nu fac altceva decit să reproducă o 
imagine a unei sărăcii adevărate. Cît despre 
Bourgogne, provincie a stărilor, împarte cu Nor- 
mandia, provincie de elecțiune”, adică genera- 
litate, tristul privilegiu al suprasarcinii fiscale. 

Este adevărat, şi de o parte și de cealaltă 
s-a exercitat mereu puterea uniformizatoare a 
intendenţilor*. Începută prin comisari numiţi 
și prin intendenţi de poliţie, justiţie și finanţe 
în timpul ministeriatului lui Richelieu, implan- 
tarea este încheiată odată cu sosirea la Rennes, 
în 1689, a intendentulu pentru Bretagne. Pro- 
venit din rîndul magistraţilor raportori la Con- 
siliul de Stat, intendentul se află în mîna re- 
gelui. La început, noua administraţie suprave- 
ghează, raportează, asigură supunerea şi ga- 
rantează eficacitatea vechilor administratori, 
funcționari proprietari ai slujbelor lor. În se- 
colul al XVIII-lea, mașina se îngreunează. Flan- 
cată de funcționarii săi subalterni, întreaga 
Franţă, sechestrată, sleită, inventariată, mane- 
vrată din Versailles este, într-un cuvînt, cîr- 
muită pînă în străfundurile celor 42 000 de pa- 
rohii ale sale. Victoria statului a precedat ma- 
rea revoluţie industrială din secolul al XIX-lea. 

Această cucerire a spațiului și a oamenilor 
de către statul clasic nu s-a făcut fără efort. 
Pretutindeni prima jumătate a secolului al 
XVII-lea este o perioadă de răzmeriţe populare 
și de războaie civile. Războiul civil — rezis- 
tența provinciei în faţa statului, rezistența ba- 
zei la presiunea vîrfului piramidei sociale — 
multiplică totdeauna efectele războiului extern. 
Nu există nici un an pe deplin liniștit în Fran- 
ţa din 1623 pînă în anul 1647, pînă în preaj- 
ma Frondei care cuprinde întreaga ţară timp 
de patru ani (1648—1652). De cele mai multe 
ori, se agită vestul și sudul Franţei, regiuni 
pe cale de a deveni Franța cea săracă. Cauza 

ocazională ţine de conjunctura economică, cau- 
zele profunde, de densitatea ridicată a popu- 
laţiei la sfîrşitul unui secol și jumătate de creș- 
tere demografică şi, mai ales, de concurenţa im- 
pozitului* regal, în plin avînt faţă de renta 
seniorială şi de renta funciară. lată motivul 
pentru care aceste răzmeriţe sînt numai în al 
doilea rînd răzmerițe ale sărăcimii; cele mai 
primejdioase sînt răzmeriţele țăranilor înca- 
draţi de mica nobilime, în mod excepţional, de 
înalta nobilime, și de slujbaşi împotriva pove- 
rei impozitului regal. 

Lungul război civil englez dintre 1641 și 
1649 aparţine acestui model. El înseamnă, po- 
trivit schemei propuse recent de Trevor Roper, 
împotriva explicaţiei tradiționale, evident ero- 
nate, în esență rezistența unei mici nobilimi, 
arhaica gentry, împotriva pretențiilor fiscale 
ale unei dinastii legate de marea burghezie de 
afaceri. În Franţa și în Anglia, ultimul cuvînt 
revine puterii centrale și statul modern ciș- 
tigă. Lucrurile nu merg la fel de bine pretu- 
tindeni. Ferdinand al II-lea (1619—1632) a e- 
suat, în parte, în tentativa sa centralizatoare. 
El a reuşit, cu cheltuieli minime, în statele pa- 
trimoniale habsburgice, în Alpi, a reușit, de 
asemenea, în Boemia-Moravia cu preţul îngro- 
zitor al unei pierderi de populaţie și de bogă- 
ţie de aproximativ 500/,, dar încercarea statu- 
lui austriac, la nord, de a transforma Imperiul 
precipită cataclismul Războiului de treizeci de 
ani. Eşec în secolul al XVII-lea în Imperiu, 
dar eșec şi în Spania. Statul care se constru- 
iește în Franţa şi în Anglia în secolul al 
XVII-lea nu se mai elaborează nicăieri în altă 
parte pînă în secolul al XVIII-lea. Dar dacă 
modalitățile sînt diferite, ritmurile, diverse, 
linia, în schimb, este identică. 

Rusia ar merita poate să ne oprim un mo- 
ment. Prin dimensiunile sale, ea pare să con- 
trazică regula promovării statelor mici și mij- 
locii împotriva imperiilor. Țaratul Moscovei 
care cuprindea 460 000 de km? în 1462, la în- 

ceputul domniei lui Ivan al III-lea, atinge 
5 400 000 de km? în 1598, cînd se dezlănțuie 
Vremea Tulburărilor; 2 800 000 la încoronarea 
lui Ivan al IV-lea cel Groaznic, adică, nume- 
ric, o dublare în şaizeci de ani; la sfîrşitul se- 
colului al XVII-lea, dacă luăm în serios ane- 
xarea Siberiei, el număra 15 000 000 de km2?, 
cu totul formal, dintre care 10 000 000 doar în 
perspectivă. Este adevărat că Rusia juxtapune 
celor 2 000 000 de km? ai teritoriului său în- 
tr-adevăr rusesc un imperiu colonial compara- 
bil cu America, un imperiu în care se întrepă- 
trund fronturile colonizării ruse şi unele popu- 
laţii alogene nomade: populaţii fino-tătărăști 
de pe Volga mijlocie — ciuvași ceremiîși, tătari 
de pe Volga — voguli, bașkiri, din regiunea 
preuraliană și sud-uraliană. Nijni-Novgorod se 
nelinișteşte încă, în secolul al XVII-lea, din 
pricina atacurilor mordvilor împotriva satelor 

4. Extinderea teritorială a Rusiei în secolul al 
XVII-lea. 


de la „graniță“. Cît despre Siberia” — cazacii 
întemeiază Ohotskul în 1649 pe ţărmul Paci- 
ficului —, ea numără la jumătatea secolului 
al XVII-lea 250 000 de nomazi indigeni, în 
parte supuşi tributului în blănuri, iașak. 
Într-adevăr, statul rus nu are, în secolele 
al XVII-lea şi al XVIII-lea, aceleaşi ambiţii ca 
statul din Europa clasică. Această anomalie a 
spațiului — teritoriile coloniale din Ural, din 
Ucraina, recucerită de la hani, excluzînd Si- 
beria — este posibilă pentru că statul rus re- 
nunţă să guverneze nemijlocit asupra masei ţă- 
rănești. De la Alexei Mihailovici" (1645—1676) 
la Ecaterina a Il-a (1762—1796), trecînd prin 
marea domnie mutilatoare a lui Petru I (1682— 
1725), el evoluează, pe plan social, în contra 
curentului din Occident. Codul din 1649 leagă 
definitiv ţăranii de pămînt. Procesul începuse 
din 1570. Instituirea iobăgiei care a dus la ie- 
şirea din rîndul oamenilor liberi a 80%, din 
populaţie, la jumătatea domniei Ecaterinei a 
Il-a, culminează cu opera juridică a comisiei 
din 1767. Imperiul poate număra 15 000 000 
de locuitori către 1725, 36 000 000 la moartea 
Ecaterinei, dar, de la sfîrşitul secolului al 
XVII-lea, Rusia nu mai înseamnă decît Rusia 

5. Expansiunea rusă în Asia în secolul al XVII-lea. 


nobililor (din ce în ce mai mult) și a orașelor 
(din ce în ce mai puțin). Marile latifundii sînt, 
pentru cei 30 000 000 de ţărani în 1790, singura 
realitate economică şi politică avînd o legătură 
cu ei. Statul clasic apare în Rusia odată cu 
abolirea iobăgiei, în 1861. Înţelegem totodată 
de ce lucrările comisiei din 1767 au putut trezi 
admiraţia Europei luminilor. Ecaterina a Il-a 
este cîrmuitoarea liberală a unei republici de 
nobili. În pofida spaţiului acoperit și a popu- 
laţiei totale, statul, în Rusia, nu se confundă cu 
imperiul. Statul vizează în medie 2 000 000 de 
oameni, ceva mai puțin decît Prusia. El sare 
adesea în ajutorul celor zece mii de stătuleţe 
expuse  răzmeriţelor populare: 1606—1607, 
1607—1608, 1616—1648... Anii 1669—1671, 
odată cu răscoala lui Stenka Razin în regiu- 
nea Donului, mult mai tîrziu răscoala lui Puga- 
ciov (1773—1784), aproape în aceeaşi zonă (pe 
o arie mai întinsă) pun statul rus în situația 

6. Cele două răscoale principale din Rusia clasică; 
Razin şi Pugaciov. 


Franţei lui Richelieu şi Mazarin. Control di- 
rect în vest, control indirect în est, — două 
niveluri de dezvoltare. Totuşi nici în vest, la 
fel ca în est, statul Europei clasice nu înseamnă 
totdeauna statul în slujba tuturor. 


În slujba cui 
se află statul clasic? 


Epoca clasică asistă aproape pretutindeni la în- 
tărirea principiului monarhic. Numai Anglia, 
în aparenţă, se îndepărtează de drumul care 
conduce la o definire mai riguroasă a monar- 
hiei absolute* de drept divin. Regele se con- 
fundă cu statul, regele ajută statul să trăiască. 
„Statul sînt eu“, „Frederic al II-lea, întîiul ser- 
vitor al regelui Prusiei“, cele două formule sub- 
liniază două aspecte indisociabile ale unei acele- 
iaşi realități dialectice. Este nevoie să reamintim, 
nu există nimic care să se opună mai funda- 
mental regimului despotic al bunului plac, aşa 
cum îl defineşte Montesquieu la sfîrşitul perioa- 
dei noastre, decît monarhia absolută de drept 
divin, monarhia administrativă într-o societate 
de ranguri aidoma celei care în Franţa atinge 
punctul său de perfecțiune între 1660 şi 1740— 
1750. În jurul regelui, sursă de drept dar su- 
pus dreptului pe care el îl promulgă ca instanţă 
supremă, o ierarhie complexă de consilii, de cor- 
poraţii, de funcţii şi de sarcini inamovibile fe- 
reşte exercitatea puterii de arbitrar. Nu arbi- 
trarul ameninţă de-acum încolo sistemul şi miş- 
carea liberă, ci, mai curînd, dificultatea de a 
se mișca. Și, în cele din urmă, din unghi strict 
politic, monarhia Vechiului Regim s-a prăbu- 
şit în Franţa între 1789 şi 1792 nu datorită ex- 
cesului de putere al regelui ci, dimpotrivă, din 
pricina insuficienţei sale radicale după eșecul 
dramatic al marii reforme (1771—1774), nu- 
mită, simptomatic, lovitura de stat Maupeou. 
Statul nu poate. fi disociat. de societatea ale 
cărei voințe le concentrează. Societatea seco- 

lului al XVII-lea este pretutindeni o societate 
de ranguri, adică o societate în care ierarhia 
socială nu se bazează esenţial pe poziţia grupu- 
lui în procesul de producţie și al circulaţiei 
de bunuri materiale, ci pe ierarhii de valoare, 
onoare, funcţii. Cînd rangul se retrage din fața 
clasei, mai devreme în Anglia și în Olanda de- 
cît în Franța, mai devreme în Franţa decît în 
celelalte părți ale Europei, și statul va trebui să 
se adapteze marii mutații. 

Impunîndu-se într-o societate de ranguri pe 
cale să se transforme în societate de clase, statul 
din perioada clasică își exercită puterea, mai 
mare decît oricînd, în folosul grupului care îl 
reprezintă. A cunoaşte cine este statul înseam- 
nă a cunoaște în beneficiul cui acționează el. 
În cadrul unei singure ţări, răspunsul nu este 
imediat, dar este relativ ușor de obținut. Pen- 
tru ansamblul Europei este mai greu de reali- 
zat din pricina stadiilor foarte diverse de evo- 
luție. Ca o regulă generală, se poate afirma 
că statul clasic s-a constituit pretutindeni îm- 
potriva elitei unei aristocrații funciare care po- 
seda, în afara pămîntului, un ansamblu de pu- 
teri asupra oamenilor, şi anume putere de ju- 
risdicție şi putere de comandă (pe care o re- 
zumă destul de bine termenul de „ban“ — mo- 
bilizarea tuturor vasalilor — al vechilor le- 
giuitori). Statul administrativ centralizator se 
impune deci împotriva unui stat difuz, adică 
împotriva acelui ansamblu de baroni, lorzi, mari 
vasali, boieri care ţin loc de stat în absența 
statului şi care se sprijină pe un grup de ser- 
viciu, un grup de tehnicieni. Grupul de servi- 
ciu este, la origină, o înaltă clasă burgheză. 
Din acest motiv, statul preclasic este totdeau- 
na, la început, prerevoluţionar, de exemplu An- 
glia Tudorilor, Franţa lui Francisc I. Istoria 
secolului al XVI-lea în Franța este dominată 
de constituirea lumii funcționarilor, adică de 
trecerea elitei țărănești. şi negustoreşti a ora- 
şelor în funcţii de stat şi: în slujba statului. 
Astfel încît, datorită vînzării de funcţii publice, 

funcţionarul poate, mult mai îndreptăţit de- 
cît Ludovic al XIV-lea, să proclame: „Statul 
sînt eu“. 

Venalitatea funcţiilor a contribuit, în Franţa, 
la dispariția Stărilor Generale, reunite ultima 
dată în 1614—1615, apoi la slăbirea Stărilor 
Provinciale, deoarece prin bani statul este ac- 
cesibil fără îngrădire, cel puţin pînă la jumă- 
tatea secolului al XVIII-lea pentru elita stării 
a treia, iar prin bani, această elită controlează 
încet, dar sigur nobilimea, adică rangul al doi- 
lea. 

În Anglia, la început, condiţiile sînt mult 
mai puțin favorabile din două motive. Aristo- 
craţia este mai puternică. Statul, protejat prin 
insularitate, are mai puţine necesități. El nu 
este deci constriîns să recurgă la vinzarea de 
funcţii publice. Iată de ce Parlamentul” — Stă- 
rile Generale care dispar în Franţa — traver- 
sează victorios lunga perioadă neprielnică a 
secolului al XVI-lea al Tudorilor. Parlamentul 
şi, după Glorious Revolution (1688—1689), sis- 
temul cabinetului reprezintă mijlocul de as- 
censiune către controlul statului al acelei up- 
per middle class, virfurile clasei mijlocii. A- 
ceastă upper middle class este simultan gen- 
try, adică nobilimea mică nu atit de exclusiv 
rurală ca în Franţa, şi burghezie negustoreas- 
că din orașe și din porturi. Prima revoluţie din 
secolul al XVII-lea (1640—1649) pare un con- 
flict între rege şi clasa mijlocie parlamentară. 
În realitate, ea este un conflict între cele două 
ramuri ale amintitei upper middle class. Pri- 
mii Stuarţi* (1603—1640) favorizau marea bur- 
ghezie în detrimentul nobilimii mici, gentry. 
Sub Commonwealth şi în timpul cîrmuirii lui 
Cromwell, gentry urmărește să-și ia revanșa, 
riscă și pierde: marea burghezie rămîne stă- 
pînă pe cîmpul de luptă. Atrasă apoi de mag- 
nificul avînt al capitalismului, gentry se unește 
cu burghezia în secolul al XVIII-lea şi consti- 
tuie, sub numele de regim parlamentar, pri- 
mul stat de clasă realizat de o asemenea per- 

fecţiune. Pentru că de la început, a fost mai 
puţin rapidă ca în Franţa, evoluţia statului în 
Anglia va fi mai armonioasă şi mai desăvîr- 
şită. 

Faptul că grupul care se confundă cu sta- 
tul identifică interesul general cu interesul său 
de grup este în același timp şi inevitabil și obiș- 
nuit. În ultimă instanţă, interesul grupului do- 
minant este chiar interesul general. Pericolul 
se află în altă parte. Orice upper middle class 
care a reușit în ascensiunea ei tinde să se în- 
chidă față de bază. Aici rezidă, în cele din ur- 
mă, superioritatea sistemului parlamentar en- 
glez asupra sistemului monarhiei funcționarilor 
care se afirmă în Franța: închiderea spre bază 
este, în cazul lui, mai puţin radicală. Monar- 
hia Vechiului Regim a pierit în Franţa din 
pricina păcatului aristocratic comis în secolul 
al XVIII-lea de urmașii înnobilaţi prin funcţii, 
ai notabililor de la ţară și ai burghezilor din 
secolul al XVI-lea. În Anglia, osmoza socială 
este în secolul al XVIII-lea mai dificilă decît 
în secolul al XVI-lea. Ea rămîne totuşi sufi- 
cientă pentru a economisi violenţa inutilă. Ma- 
leabilitatea statului şi a societății engleze de- 
monstrează diferenţele capitale care se produc 
după 1770. 

Situaţia este întrutotul valabilă în vest. 
Dar în altă parte? 

În sud există o dificultate simplă: funcţio- 
narii lui Filip al II-lea, acei letrados pierd din 
miîini, în secolul al XVII-lea, statul spaniol. 
Secolul al XVII-lea înseamnă în totalitate, în 
Spania, o reacție aristocratică. Abia în secolul 
al XVIII-lea se face legătura cu secolul al 
XVI-lea, după un secol al XVII-lea, aflat îm- 
potriva curentului. 

Dar la est? La est, adică în principal, în Ru- 
sia. Modelul rusesc se adaptează destul de bine, 
ţinînd seama de diferențele fundamentale de 
timp şi de mediu în raport cu modelul occiden- 
tal. În secolul al XVII-lea se constituie un stat 
împotriva aristocrației funciare şi politice a 

boierilor. Ivan al IV-lea respinge boierii spriji- 
nindu-se pe o upper middle class. Există con- 
trafluxul vremurilor tulburi dintre 1598 și 1613, 
dar procesul este reluat de Alexei Mihailovici 
(1645—1676) şi aproape încheiat sub Petru 1 
(1682—1725) prin constituirea, în locul boieri- 
mii, a unei nobilimi funcţionăreşti. Totuși, spa- 
tiul, distanța, întîrzierea în dezvoltarea econo- 
miei monetare determină o remunerare fun- 
ciară “a noii nobilimi, ba chiar formarea unui 
stat cu două etaje. Aceasta este înființarea pa- 
radoxală a iobăgiei în secolul al XVI-lea și al 
XVII-lea şi consolidarea marilor domenii, aflate 
de acum înainte în mîna nobilimii funcționă- 
reşti. Statul rus guvernează 2 milioane de su- 
flete în secolul al XVIII-lea. Sub el se află 
20—30 de milioane de supuși pe marile dome- 
nii. Prin scoaterea țăranilor din rîndul oame- 
nilor liberi realizează Rusia lui Petru cel Mare 
acea occidentalizare de suprafaţă pe care Eu- 
ropa luminilor o admiră în secolul al XVIII-lea. 

În legătură cu această occidentalizare ne 
putem întreba dacă, departe de a stimula pro- 
cesul de recuperare şi de aliniere, de atitea ori 
descris, al Europei slave față de Europa occi- 
dentală, ea n-a adîncit, dimpotrivă, prăpas- 
tia și nu a consolidat pînă la jumătatea secolului 
al XX-lea tiparul arhaic al istoriei ruse. 

În orice caz, nicăieri ca în Rusia Anei Iva- 
nova (1730—1740), Elisabetei (1741—1762) 
şi Ecaterinei a Il-a (1762—1796) statul nu se 
află atît de necondiţionat în slujba grupului 
care se confundă cu el. Acest stat este de ase- 
menea un stat puternic. 


Resursele statului: finanţele 


El are la dispoziție resurse importante. Intre 
începutul secolului al XVII-lea și jumătatea 
secolului al XVIII-lea este dificil de evaluat 
dezvoltarea economică. O parte din creşterea 
resurselor este absorbită de investiția dema- 

grafică. Și totuşi, venitul anual unitar este, 
cu siguranţă, mai ridicat în 1750—1760 decît 
la începutul secolului al XVII-lea: 10, 15, 20/0. 
Intre 1600 şi 1760 statul clasic asistă la creș- 
terea resurselor sale într-o proporţie variabilă, 
de 200, 500, 1 0000/,. De aici pînă la a afirma 
că el reprezintă motorul dezvoltării economice 
nu mai rămîne de făcut, cu prudenţă, decît un 
pas. 

Creşterea resurselor este prodigioasă. Creş- 
terea resurselor financiare, desigur. Negativă 
în Spania, ea este deplin pozitivă în Franţa. 
Creşterea se realizează, în esență, în prima 
parte a secolului al XVII-lea, sub ministeria- 
tul lui Richelieu și reprezintă una dintre 
cauzele tensiunilor care culminează în mo- 
mentul Frondei. 

Această creştere este însă şi mai importantă 
în est. În Austria, în Brandenburg-Prusia ea 
semnifică organizarea unui stat modern. Să 
urmărim modernizarea electoratului de Bran- 
denburg* sub administraţia pricepută a lui 
Frederic-Wilhelm* (1640—1686), Mare Elector 
după dezastrele Războiului de treizeci de ani 
şi ale războiului nordic. În douzeci de ani, din 
1660 pînă în 1680, printr-o mai bună exploa- 
tare a domeniilor electoratului, prin implan- 
tarea unei rețele eficiente de impozite indi- 
recte, printr-o abilă politică de recolonizare 
interioară a unui pămînt pustiit, veniturile 
principelui cresc de patru ori, de la 500 000 
la 2 000 000 de taleri. Acesta dispune de func- 
ţionari puţin numeroși dar bine plătiţi şi de 
o armată permanentă enormă de 27 000 de oa- 
men. 


Resursele statului: armatele 


între 1660 şi 1760 armatele Europei clasice îşi 
sporesc de cinci ori efectivele, cunosc o însu- 
tire a puterii lor de foc și mai ales își schimbă 
radical tactica. şi tehnica, În. total, costul ar- 

melor se înzeceşte aproape între începutul 
secolului al XVII-lea şi a doua jumătate a 
secolului al XVIII-lea. Să considerăm această 
evoluţie ca un factor pur negativ, ar fi o 
mare eroare. Armatele au contribuit la recu- 
lul banditismului, la difuzarea unei culturi 
rudimentare, au consolidat unitatea statelor, 
au reprezentat un factor hotăritor de progres 
tehnic. 

Se produce o modificare a felului recru- 
tării şi o schimbare fundamentală a număru- 
lui de oameni. În Franţa, de la începutul se- 
colului al XVII-lea pînă la începutul celui de 
al XVIII-lea, într-o sută de ani, efectivul trece 
de la 10000 la 200 000 de oameni, în raport 
cu o populaţie superioară cu numai 10—150/. 
Dintr-o dată aceasta înseamnă sfirșitul oștii de 
vasali. Steagurile de oaste feudală nu sînt 
decît o amintire. Locul li-l ia armata de me- 
serie cu, de la sfîrșitul secolului al XVII-lea, 
un adaos de trupe de miliţie. 

La început, recrutarea unor asemenea mase 
umane, echiparea şi întreţinerea lor depășește 
gerea, în timpul Războiului de treizeci de 
ani (1621—1648) la antreprenorii de război. 
Generalii Tilly şi Wallenstein nu sînt altceva. 
Asumîndu-și finanțarea armatei condotieru- 
lui de Saxa-Weimar, Franța începe să se in- 
filtreze în Alsacia. Preluînd pe seama sa în 
totalitate această armată după moartea șefu- 
lui ei, implantarea continuă; coloneii și căpi- 
tanii depind totuşi de un antreprenor între 
1660 şi 1670. Trecerea armatelor din antre- 
priză în regie este un fapt împlinit în Franţa 
sub conducerea lui Tellier apoi sub cea a lui 
Louvois* între 1670 și 1680, în Brandenburg 
ceva mai devreme, în Austria, ceva mai tîrziu. 
Este un progres capital. Cu excepţia Franţei 
unde Colbert instituie recrutarea pentru ma- 
rină şi sistemul contingentelor, flotele de răz- 
boi, dimpotrivă, rămîn, chiar în Anglia și în 
Olanda, la stadiul care precumpănea în arma- 

tele de uscat la începutul secolului al 
XVII-lea. 

Prima mutație în ceea ce privește efectivul 
trebuie pusă pe seama Războiului de treizeci 
de ani. Alpii, zonele muntoase ale Germaniei 
herciniene sînt locurile de predilecție ale ope- 
rațiunilor de recrutare. Mutatis mutandis, Răz- 
boiul de treizeci de ani, la sfirșitul unei lungi 
perioade de creştere demografică, poate să 
apară ca o mişcare de migraţie din munţii și 
din cîmpiile sărace către cîmpiile bogate: sînt 
marile invazii către interior. Aceste armate, 
uriaşe, dar rapid constituite, așadar de o coe- 
ziune mediocră, în pofida durității unei dis- 
cipline crîncene sînt prea puţin nobile. 

Pe uscat, ele. urmăresc obiective limitate. 
Armatele se deplasează în bloc fără a risca să 
se desfăşoare. Din punct de vedere logistic, ele 
rămîn legate de bazele fortificate — de exem- 
plu tercio* din Flandra sau din Lombardia — 
se deplasează în coloane paralele, gata să se 
unească în luptă. Este inutil deci să se as- 
cundă. Căutarea de informaţii este încredin- 
țată unor cete foarte restrinse și mai ales is- 
coadelor. Prostituatele care trec dintr-o ta- 
bără în alta oferă posibilități de informare. 
Fiecare front are, pînă la jumătatea secolu- 
lui al XVII-lea, unitatea sa de operaţiuni. 
Coordonarea acţiunilor militare, trecerea unui 
corp de armată de pe un teatru de luptă pe 
altul nu apar niciodată înainte de 1650. Tre- 
buie oare să scriem că strategia se naște în 
Europa la mijlocul secolului al XVII-lea? 

Pornind de la o asemenea structură ma- 
sivă se schiţează o mișcare de deschidere. În 
această privinţă, există un mare nume — Gus- 
tav-Adolf*. El dispune, într-adevăr, de o ar- 
mată naţională alcătuită din soldaţi devotați 
care luptă din convingere. Tactica lui Gus- 
tav-Adolf cîştigă Europa pe măsură ce recru- 
tarea de mercenari prin intermediul antre- 
prenorilor de război regresează. După el, Tu- 
renne*, Luxembourg, Montecuccoli își desfac 

dispozitivele. În sfîrşit, prin unități mici şi 
mari este controlat teatrul de operaţiuni?!. Ia- 
tă-l pe Turenne în 1657: cei 50 000 de oameni 
ai săi dintre Hesdin şi Mézières sînt împărțiți 
în trei unităţi, la o distanță de șase zile de 
regrupare. În 1672, el procedează și mai bine 
cu cei 120 000 de oameni desfăşuraţi din Flan- 
dra în Olanda. Două capodopere de strategie, 
adică de articulare şi coordonare la distanţă, 
şi de viteză, forţa de izbire împotriva armelor 
de foc, sînt campaniile lui Turenne din 1646 în 
Bavaria şi din 1674—1675 în Alsacia. Eric 
Muraise scrie în această privință: „Neputînd 
împiedica joncţiunea electorului de Branden- 
burg cu imperialii lui Bournonville, în Alsa- 
cia de Jos, Turenne își evacuează armata prin 
Saverne. Folosind din plin reţeaua lorenă de 
drumuri prin coloane independente și întărin- 
du-se din garnizoanele întîlnite în drum, el 
apare din nou, brusc aproape de Belfort. Bour- 
nonville, care şi-a împrăștiat trupele pentru 
iernat, abia poate să-i ţină piept la Mulhouse; 
el este bătut şi pus pe fugă. Turenne îl zdro- 
beşte la fel pe elector la Turckheim, îi cuce- 
reşte depozitele şi n-are nevoie să-l urmăreas- 
că spre Strasbourg. Victoria lui este atit de 
totală, încît trupele i se aprovizionează nestin- 
gherite în Baden și pînă la rîul Neckar. El a 
mizat totul pe viteză și a rupt legăturile cu 
depozitele fixe pentru a le ţinti pe cele ale 
inamicului.“ 

Aceasta cît privește strategia. Ea se înso- 
țeşte şi cu o evoluţie a tacticii. De la bătălia 
de la Marignan (1515) pînă la aceea de la 
Rocroi (1643), care marchează sfîrşitul unei 
epoci, tactica face mereu mare caz de cavale- 
ria grea. Infanteria* se dispune potrivit meto- 
delor lui Gonzalve de Cordoba, în careuri mari, 
dispuse pe două şi trei linii. 

Rocroi dezvăluie că procedeul nu mai co- 
respunde evoluţiei armamentului”. Acciden- 


1 A se vedea studiul lui Eric Muraise „Introduction 
à Vhistoire militaire, Paris, 1964 (N. aut.). 

tal, celebra şarjă de cavalerie”, lansată prin 
surprindere, mai zdruncină careurile din li- 
nia a treia, dar ceea ce contează este tunul: 
superioritatea artileriei franceze asupra sis- 
temului spaniol este de ordin tehnic și eco- 
nomic. Prima linie de careuri a fost decimată 
prin foc. Careurile lui Gonzalve de Cordoba 
presupun folosirea suliței. Muscheta, în cu- 
rînd pușca (la sfîrşitul secolului al XVII-lea) 
şi tunul determină aşezarea în coloane rare. 
Știința militară atinge în secolul al XVIII- 
lea punctul său de perfecțiune. ka reclamă 
soldaţii-automate,  soldaţii-maşini ai regelui 
Prusiei. Un soldat care costă scump trebuie 
cruțat. Arta războiului cîştigă în subtilitate 
ceea ce pierde în cruzime. S-a sfîrşit cu sol- 
dăţoii, faceţi loc pentru curteni!!! Creierul, 
nervii înlocuiesc mușchii. Marile războaie de co- 
laborare subtilă impun simultaneitatea teatrelor 
de operaţiuni, desfășurarea treptată a dispoziti- 
vului fiecărei armate pe frontul său de luptă. 
Mobilitatea pe liniile interioare favorizează 
poziţiile centrale. Franţa beneficiază de ea în 

permanenţă, iar Frederic cel Mare, maestrul 
manevrelor interioare, îi datorează victoria sa 
în Războiul de șapte ani (1757—1763). 

Deschiderea dispozitivului nu mai îngăduie 
refuzul luptei. A o refuza pentru a consulta 
augurii şi a aştepta zile mai faste, înseamnă, 
de acum înainte, a te condamna la încercui- 
re. Manevra militară efectuată pe căile de co- 
municaţie, inaugurată de Turenne, devine 
soluţia obişnuită a regelui Prusiei. Marea artă 
constă în a trece cu iuțeală de la formaţia des- 
fășurată pentru deplasare la formaţia concen- 
trată ca să loveșşti puternic. În perioada Răz- 
boiului de şapte ani, „pentru trupele de pe- 
destrași, deschiderea mecanică optimă a dis- 
pozitivelor armatei nu depășește 200 de km. 
Va trebui mult timp pentru a se înţelege asta“. 
Faptul că l-a înţeles reprezintă, poate, secretul 
superiorității regelui Prusiei. 

Cum se cunoaște mai bine tehnica recu- 
noaşterii, surpriza prin atac direct este rară. 
Capodopera atacului direct prin surprindere 
rămîne Denain (24 iulie 1712) şi meritul lui 
Villars e cu atît mai mare cu cît învinsul lui 
se cheamă prinţul Eugeniu”. Situaţia Franţei 
era într-adevăr, de o asemenea manieră încît 
trebuia jucat totul pe o carte. 

Dacă surprinderea prin atac direct este 
rară, surprinderea prin manevre poziţionale 
devine monedă curentă. 

De aici provine înmulțirea  avangărzilor 
Locurile de predilecție sînt Bavaria şi Boe- 
mia, din 1741 pînă în 1749. Prin aceste părți 
nu există rețele fortificate ca în Lombardia, 
în Flandra şi pe centura de fier a lui Vauban, 
de la graniţa franceză. În privinţa numărului 
de avangărzi se distinge armata austriacă avînd, 
în plus, şi 30000 de oameni din cavaleria sa 
ușoară maghiară. 

Manevrele militare pe liniile interioare vor 
face faima lui Marlborough”, din Bavaria 
pînă în 'Ţările-de-Jos. Ele sînt egalate de fai- 
moasele deplasări înainte-înapoi ale lui Ber- 

wick din 1709 pînă în 1712 pe cîmpul de apă- 
rare al frontierei alpine. 

Războiul a devenit, într-adevăr, în seco- 
lul al XVIII-lea, una dintre artele cele mai 
rafinate ale Europei clasice. 


Resursele statului: arta fortificațiilor 


Pentru a-și asigura frontierele, după ce a rea- 
lizat reţeaua fortificată a cîmpiei Padului și 
cea din 'Ţările-de-Jos, consecinţe ale importan- 
telor densități umane şi ale marilor bogății 
ce trebuiau apărate, Franța cea numeroasă se 
înzestrează sub Ludovic al XIV-lea cu o re- 
tea incomparabilă de fortificaţii. 

Arta fortificațiilor trece în secolul al XVIII- 
lea printr-o mutație capitală. Ea este legată 
de puterea crescută de foc şi de progresele ma- 
tematicii. Această mutație se cheamă fortifi- 
carea la nivelul solului. Ca punct de plecare 
este fortificația joasă a lui Pacciotto (1567). 
La început nu-i vorba decît despre castelul 
medieval clădit scund pentru a-i spori grosi- 
mea zidurilor ca un mijloc de apărare împo- 
triva forţei de pătrundere a ghiulelelor, fără 
a compromite stabilitatea. Peste puţin timp se 
plănuiește întărirea zidurilor cu mari grămezi 
de pămînt. Iată ceea ce favorizează ricoșeu- 
rile. 

Posturile de luptă se diversifică, raza de 
deschidere a ambrazurilor ține seama de arma- 
ment. S-a terminat cu tragerea în linie. De 
acum încolo se urmăreşte concentrarea focu- 
lui. De la crenelurile în cremalieră se trece la 
crenelurile în redane și în colțuri. Rămînea 
de descoperit fortificația la nivelul solului sau 
îngropată. Realizarea celei dintii este ante- 
rioară fortificațiilor lui Vauban, dar acestuia 
îi revine meritul de a fi tras toate învățămin- 
tele şi de a fi încorporat toate descoperirile 
precedente. Să unești panta parapetului de a- 
părare cu cea a povîrnișului înseamnă să nu 

oferi loviturilor decît grămezi compacte de 
pămînt care sînt refăcute în timpul nopții. 
Acesta este principiul. 

Lucrările de zidărie trec pe planul doi și 
din exterior spre interior se observă: povîr- 
nişul cu drumul său ascuns, zidul de contra- 

8. Un progres fundamental în arta fortificațiilor. 


escarpă, grabenul, cuveta sa; zidul de escarpă 
care susţine parapetul de apărare, terasa de 
pe ziduri, parapetul, locul de tragere. Prima 
realizare a unei fortificaţii de acest tip se da- 
torează, în 1628, cavalerului de Villee. Vau- 
ban* exploatează toate posibilitățile oferite de 
descoperirea cavalerului de Villée. Sistemul 
complex creat de el se poate defini ca un traseu 
în formă de stea, fracţionat, adaptat la teren. 
„Acest traseu combină liniile din afară în un- 
ghiuri cu liniile interioare înconjurate de bas- 
tioane între care se încastrează lucrări eta- 
jate. Vechiul drum ascuns de pe povîrniș se 

9. Geografia recrutării armatelor franceze. 


transformă într-o fortificaţie cu redute. Se- 
milune şi clești se eşalonează între forturi 
şi curtine în timp ce oștenii gărzilor împîn- 
zesc turnurile ...“. Apărat de o garnizoană ho- 
tărită, un oraș fortificat de Vauban este de 
necucerit. Timp de un secol, frontierele fran- 
ceze sînt inviolabile. 

Cu atît mai mult cu cît în interiorul teri- 
toriului veghează o armată puternică. Această 
armată, astăzi bine cunoscută graţie seriei de 
studii a lui Andre Corvisier, poate fi conside- 
rată ca un caz mediu în vasta gamă a forțelor 
armate aflate în slujba statului în Europa 
clasică. Din 1760 pînă în 1763 există ceva 
mai mult de 2 milioane de oșteni, fără a ţine 
seama de ofițeri pentru care avem dosare apar- 
te. Potrivit unei situaţii a armatei din Fran- 
ţa, în 1710 se aflau sub drapel 360 000 de oa- 
meni. 360 000 de oameni care din 1670 poartă 
uniformă. 60 000 sînt străini, 300 000 francezi 
în numărul cărora sînt cuprinși, e adevărat, 
mulţi non-combatanţi, între alţii, faimoasele 
companii de invalizi. Sînt 200 000 de oameni 
apți de luptă, cifră totuşi minimă. Războiul 
odată trecut iată însă apărînd marea reformă. 
Eliberată de tot ce este inutil, armata Regen- 
tei numără 110 000 de soldati, cifră alcătuită 
și din 30 000 pînă la 40 000 de străini. Împre- 
ună cu ofiţerii sînt aproape 160000 de oa- 
meni. Cifra din 1717 este cea mai scăzută din 
întreg secolul al XVIII-lea: 110 000 de soldaţi 
francezi în 1717, 115 000 în 1738, 130000 în 
1751, 135 000 în 1763 adică, în total, o armată 
care oscilează între 160 000 şi 200 000 de oa- 
meni. Acestor cifre li se adaugă, în timp de 
război, marea rezervă a armatei — miliția. Ea 
sporește efectivele cu circa 50%% cu trupe mai 
slab antrenate, desigur, dar care rămîn totuşi 
trupe de calitate. 

Creată în timpul războiului Ligii de la 
Augsburg, desființată în 1715, miliția a fost 
reinstituită pentru moment în 1719 şi defini- 
tiv în 1726. Bazată pe recrutarea prin tragere 


66 


la sorţi, prin înlocuire sau, în orașe, după 
1742, prin voluntariat, miliția reprezintă fon- 
dul de rezervă al armatei franceze. 

Recrutarea pentru armată este cu atit mai 
facilă cu cît conjunctura economică este mai 
nefavorabilă: jumătatea de nord-est a Fran- 
tei furnizează cele mai importante efective. 
Este o armată care încă de pe acum aderă pro- 
fund la ideea naţională. „Tocmai provinciile 
dobindite mai recent furnizează cei mai mulţi 
soldaţi“. „Dialecte şi moduri de trai foarte di- 
verse ajung astfel să se confrunte, apoi să se 
topească într-o uniformizare marcată neîn- 
trerupt, tot mai mult, de armată“. 

Acest redutabil instrument al puterii sta- 
tului a contribuit aproape pretutindeni la mo- 
delarea naţiunilor, a acelor naţiuni care au 
luat cunoştinţă de sine în viîltoarea conflictelor 
dintre state. 


Capitolul II 


SFÎRŞITUL HEGEMONIEI SPANIOLE 


„El peso politico de todo el mundo“. 
Lumea desfășurată 
pe biroul contelui-duce 


Din nefericire, „statul“ se scrie în Europa cla- 
sică mai curînd la plural decit la singular. O 
parte din forţa sa crescîndă — această forță 
benefică — el a cheltuit-o chiar împotriva 
sa, în căutarea stabilităţii. În aceste conflicte 
îndelungate nu s-a pierdut totul pentru că sta- 
tul se perfecționează și națiunile se călesc. Or, 
ce-ar însemna Europa lipsită de naţiunile sale? 

La 31 martie 1621 moare Filip al III-lea. 
Echipa mediocră şi lacomă a ducelui de Lerma 
cedează locul, o dată cu înscăunarea lui Filip 
al IV-lea, un prinț tînăr, de 16 ani, străluci- 
toarei echipe a contelui-duce de Olivares. Pu- 
ternicul imperiu spaniol, sprijinit mereu pe 
bogăţiile Americii ajunse la Sevilla, pare ani- 
mat de o nouă tinereţe. Cu atît mai mult cu 
cît Războiul de treizeci de ani, declanșat cu 
ușurătate de partidul protestant, atlat în de- 
clin, îi oferă lui Olivares prilejul de a se lansa 
în recucerirea Europei protestante. Deocam- 
dată, lumea mediteraneană este aceea care se 
pregătește să declanşeze asaltul contra Europei 
nordice. 

Să ne plimbăm o clipă privirea pe tabla 
de şah a Spaniei din momentul în care izbuc- 
neşte conflictul care va dezvălui noi raporturi 
de forţe şi va semnala în locul marelui im- 
periu mediteranean, Europa statelor. Cu un 
ghid destoinic, Anthony Sherley. 

Acest nobil englez, ispitit de piraterie şi 
de aventură, ambasador al Veneţiei pe lîngă 
şah, apoi ambasador itinerant al șahului, în cău- 
tarea de alianțe anti-turcești, este autorul ce- 
lei mai precise şi celei mai vechi relatări despre 
Persia, publicată la Londra în 1613. Trecut în 
serviciul Spaniei, iată-l adresîndu-se în faimo- 
sul său tratat El peso politico de todo el mun- 
do contelui-duce de Olivares în toamna anu- 
lui 1622. Acest martor englez al unei Europe 


baroce, profund mediteraneene — el scrie în 
spaniolă la șase ani după moartea lui Shake- 
speare — oferă un plan de acţiune gigantic, 


la dimensiunile Europei şi ale lumii. El ates- 
tă, totodată, iluzia de forță şi de strălucire a 
Spaniei şi a mirajelor sale mediteraneene. 

La est se întinde umbra Măritului Padişah. 
El turco con mucho derecho se llama gran se- 
ñor, Turcul este totdeauna marea problemă. 
Harta o indică. Stăpînă a Balcanilor de la 
sfîrşitul secolului al XIV-lea, a Europei cen- 
trale după Mohács (1526), puterea turcească 
este staționară de la sfîrşitul secolului al XVI- 
lea. După înfrîngerea sa pe mare la Lepanto 
(7 octombrie 1571). imperiul turcesc este o 
putere de uscat, chiar dacă el reuşeşte să izo- 
leze resturile vechiului și inutilului domeniu 
oriental al Veneţiei. Într-adevăr, din 1571 
pînă în 1683, Islamitatea turcă și Creșştinăta- 
tea europeană se echilibrează. Aparenţele con- 
tinuă totuşi să funcţioneze în favoarea Impe- 
riului turcesc. 

Măsurînd aproape 4 000 000 km? sub aceeaşi 
putere absolută, el este slujit de o birocraţie 
care nu cedează întîietatea decît celei mai com- 
plexe dintre birocraţiile creştine din a doua 
jumătate a secolului al XVI-lea, birocraţia spa- 

niolă. Dar acest imperiu uriaș este insuficient 
stăpînit deoarece îi lipsesc oamenii. 22 000-000 
de oameni, abia 5 locuitori pe kilometru pă- 
trat, dintre care 10 pînă la 11 000000 sînt 
creştini orientali, ortodocși, monofiziţi, latini, 
reformaţi, în nuclee dense. Este o populaţie 
care de la sfîrşitul secolului al XVI-lea stag- 
nează sau dă înapoi. 

Legea numărului acţionează în favoarea 
Europei clasice. Imperiul turcesc este, la fel 
ca şi Spania, din punct de vedere demografic, 
bolnav. Dar nimănui nu-i trece asta prin cap 
la acest început al secolului al XVII-lea; mă- 
rimea teritoriului deţinut, amintirea victoriilor 
trecute, faima ienicerilor (la infanteria más 
estimada tiene unibersal nombre de jeniza- 
ros) prelungesc, pe frontierele europene, o at- 
mosferă din secolul al XVI-lea 

În sfîrşit, Islamul are şi el ereticii săi: Per- 
sia şiită apasă grumazele otomane în ciuda nu- 
mărului ei mic de suflete — cel mult 2 000 000. 
Chiar dacă lumea creştină a incitat adesea di- 
versiunea persană, Iranul înseamnă Islamul 
dur, intransigent față de Islamul amestecat, 
tolerant şi sceptic al Măritului Padişah. Sher- 
ley a văzut bine asta. În mod constant, Spania 
ațîțtase în secolul al XVI-lea Persia împotriva 
Măritului Padişah. Regelui Prea Creştin îi re- 
vine răspunderea pentru satanica alianță cu 
turcii, o alianță greu de conciliat cu prietenia 
principilor luterani. Anthony Sherley propune 
contelui-duce cea mai paradoxală răsturnare 
dintre alianțele mediteraneene: împăcarea cu 
Islamul învecinat. Conflictul care se aprinde 
din nou între catolici și protestanți şi, imediat 
apoi, înţelegerea concretă dintre cele două mari 
puteri maritime protestante, Anglia şi Provin- 
ciile Unite, care a dus la pierderea Ormuzului, 
cheia occidentală a sistemului defensiv portughez 
în Oceanul Indian, impun o alegere. O hartă 
confesională a Europei demonstrează că Spa- 
nia poate conduce cu mare efort lupta, simul- 
tan, şi pe o frontieră a creștinătății, şi pe una 

a catolicităţii. Filip al II-lea eșuase în acest 
rol de dublu campion. Ducele de Lerma a tras 
de aici învăţămintele pentru o Spanie vlă- 
guită de ciumă şi de expulzarea moriscilor: 
pace parțială, diminuarea relativă a obiective- 
lor. Politica ducelui de Lerma constă în aban- 
donarea nordului în favoarea vechilor obiecti- 
ve mediteraneene. Ea pornește de la premisa 
că Franţa lui Concini și Luynes se află în miîi- 
nile bigoţilor, aceşti vechi partizani ai Ligii 
care urmează în politică sfaturile lui Berulle. 

Ceea ce Sherley propune și ceea ce Olivares 
dispune nu este politica lui Filip al II-lea pe 
două fronturi și cu atît mai puţin cea a duce- 
lui de Lerma, ci o politică antiprotestantă cu 
preţul unei acalmii cu turcii. „Pacea cu Tur- 
cul ar face din regele Spaniei arbitrul tuturor 
litigiilor dintre ţările creştine şi Imperiul Oto- 
man. Veneţia ar fi obligată să-și sporească 
înarmările, or, constrinsă să facă față unor 
cheltuieli mai ridicate, forța sa reală s-ar găsi 
prin acest fapt mult redusă. Franța n-ar mai 
putea miza pe prietenia ei cu turcii, iar An- 
glia şi statele flamande ar depinde de îndura- 
rea regelui Spaniei pentru împlinirea nevoi- 
lor lor. Dar pentru a înfăptui acest plan, tre- 
buie ca propunerile de pace să pornească de 
la Turc și ca regele să le încuviinţeze în con- 
diţii prielnice țelului către care năzuiește“. O- 
ferta este primită. 

Opţiunea Madridului este şi cea a Vienei. 
Turcii nu se vor mişca în timpul Războiului 
de treizeci de ani. În mare, din 1610 pînă în 
1660, în timpul întregii prime jumătăţi a se- 
colului al XVII-lea, cînd survine acea răstur- 
nare dramatică a tendinței majore a prețuri- 
lor, a populațiilor şi a activităţilor, greaua în- 
cleştare de la frontiera orientală a Europei 
slăbește; frontiera  catolicităţii are, pentru 
cincizeci de ani, întîietatea asupra celei a 
creştinătăţii și războiul civil se desfășoară 
nestingherit în vecinătatea Turciei care-și mas- 

chează vlăguiala. demografică sub paravang) 
bunăvoinței. 

Acalmia turcă oferă, de asemenea, un te- 
ren favorabil acordurilor care se realizează la 
marginile nordice ale Europei. În secolul al 
XVI-lea, Polonia şi Scandinavia constituie! 
acel finis terrae oriental şi nordic al Creştină- 
tății. De la sfîrşitul secolului al XVI-lea încet, 
aproape imperceptibil, se produce intrarea în 
joc şi a Moscoviei. 

Polonia continuă să limiteze Imperiul la 
est cu întreaga sa masivitate, 1 000 000 km? 
în timpul efemerei ocupări a Moscovei. La în- 
ceputul secolului al XVII-lea, Suedia și Polonia 
împing către răsărit provinciile ruseşti destră- 
mate de îndelungata Vreme a Tulburărilor. 
În 1610, o garnizoană poloneză controla Mos- 
cova unde încerca să impună pe tron un ţar 
în solda sa. Biserica rusă, întăritată de ten- 
tativa de unire forțată din 1596, colaborează 
intens la răscoala din 1611 așa cum lucrase 
şi în 1439 la respingerea unirii cu Roma. Mos- 
cova este părăsită, dar Smolenskul rămîne 
în mîinile polonezilor. Tratatul de la Stolbovo 
(1617) şi armistițiul de la Deulino (1618) con- 
sacră năruirea Moscoviei, izgonită din Baltica 
în folosul suedezilor şi din Rusia occidentală 
în folosul uniunii polono-lituaniene. Polonia 
este solidă, ea rezistă în timpul războiului 
Smolenskului (1632—1634), mișcării în cleşte 
a Suediei şi a turcilor. Reacţia turcă ţintește 
să apere hanatele de pe ţărmul nordic al Mării 
Negre aflate în dificultate sub loviturile de 
la „frontiera“* rușilor mici, a cazacilor de pe 
Don şi de pe Nipru. Rusia recuperează în 
1667 numai cei 200000 km? din enormul 
corn de teritorii rusești pierdute în Vremea 
'Tulburărilor. 

La începutul secolului al XVII-lea, Suedia 
şi Polonia contribuie la restringerea spaţiului 
european, excluzînd, pentru un secol, șovăiel- 
nica Rusie. 


72 


Anthony-.:Sherley „conchide: „Cunoaşterea 
Moscoviei. arei puţihă:. însemnătate pentru a- 
ceastă. monărhie:....: Religia lor este grecească; 
deşi :foarte coruptă, totuși ei nu simt nici o 
înclinaţie pentrii:-o: altă :sectă decît a lor, nu 
se înţeleg: rău cu iereticii“.. Văzută din Madrid, 
frontiera: unei Europe imediteraneene îndepăr- 
tează Moscovă 'dar'păstrează Polonia. 

„Poloniă 6ste-uni'siat mare, bogat și puter- 
nic în oameni: ‘Din punct de vedere econo- 
mic, ea este sincronizată cu Europa. Din punct 
de vedere social însă, Polonia se pregătește 
să-i întoarcă spatele. Statul sfirşeşte aici prin 
a se. dizolva.:El rev.:es; más de ornamento que 
de poder, spune amuzat Sherley. Sub raport 
intelectual: și :spiritual: Polonia este totuşi creş- 
tină. La fel. ca .Spania secolului al XV-lea, ea 
este împiînzită' de.'o numeroasă comunitate e- 
vreiască. Lia! fel':ca- Spania secolului al XV-lea, 
ea se pregăteşte, da: începutul secolului al 
XVIII-lea, să ia calea intoleranţei. 

Polonia, reformată 'de. Sigismund, se con- 
stituie într-un bastion! al unui catolicism dur, 
intransigent, de tip'spaniol. Mai întîi împotriva 
ereziei anħtitrinitare*' a cărei capitală este 
Racow, aproape de Cracovia. Către 1620—1625, 
diaspora sociniană din:: Polonia infectează a- 
proape pretutindeni trupul sănătos al Biseri- 
cilor reformate “din: Olanda şi apoi din Franţa. 
În al doilea':'rînd,: împotriva ortodoxiei orien- 
tale care 'în Ucrâina':poloneză, altfel spus, ca- 
zacă, se: străduieşte::eroic. să-și reconstituie ie- 
rarhia. Cea. mai; mare: parte dintre episcopii 
Ucrainei poloneze îngăduiseră, pentru a evita 
persecuțiile la, adreșa. bisericilor lor, să li se 
impună unirea cu biserica romană la conciliul 
de la. Brest-Litovsk în 1596, în timp ce ma- 
joritatea clerului "parohial şi poporul mărunt 
se opuneau Bisericii: ortodoxe unite. Într-ade- 
văr, Polonia secolului al XVII-lea participă 
la "marele curent::de cruciadă strict catolică, 
aceea care“ tîrăşte, în':spatele lui Ferdinand 
de Stiria, Imperiul în-război. 

Situaţia Scandinaviei reamintește aventu- 
ra poloneză. Suedia contribuie la respingerea 
rușilor în prima jumătate a secolului al XVII- 
lea, beneficiază de ea, se află în plină reac- 
ție nobiliară într-un ritm mult mai rapid de- 
cit ritmul francez. Din punct de vedere spiri- 
tual, ea intră în cadrul marii Germanii lute- 
rane, în retragere pe poziţiile ortodoxiei dure, 
la egală distanță de catolicismul post-triden- 
tin și de ortodoxia calvinistă triumfătoare la 
Dordrecht*, la antipodul unitarismului care 
agonizează la Racow. 

1150000 km?, abia ceva mai mult de 
2 000 000 de locuitori, pentru jumătatea Sue- 
dia-Finlanda pe de o parte, Danemarca-Nor- 
vegia, pe de alta. Două milioane de oameni 
la sud de o linie Oslo-Viipuri, uşor înclinată 
de la sud-vest către nord-est, de o parte și de 
alta a paralelei 60, pe o şesime din teritoriu. 
Două sute de mile la nord. Europa se sfîr- 
şeşte la paralela 60. 

Norvegia, aflată sub influenţă daneză, co- 
lonială, constituie un adevărat capăt al Euro- 
pei. La nord de Trondhjem, ea nu mai în- 
seamnă decit un ansamblu de. repere pentru 
navele engleze, olandeze, hanseate care servesc 
Arhanghelskul. Destrămarea : uniunii datează 
din 1520. Suecia era en tiempos pasados de 
los reyes de Dinamarca con Finlandia y Lapia 
(Suedia era în vremurile. trecute ale regilor 
Danemarcei unită cu Finlanda și Lapia). Vă- 
zută din lumea mediteraneană, Scandinavia 
care interesează se reduce la Danemarca” cu 
portul său Helsinger. Înghesuită între Iut- 
landa şi ducate, în Imperiu, graţie Scaniei, ea 
controlează strimtorile. Ca urmare a unei fis- 
calități mai grele la începutul secolului al 
XVII-lea, statul danez reţine esenţialul din re- 
sursele sale. 

Suedia este departe şi ignorată după eşecul 
Contrareformei sub domnia lui Ioan al III-lea 
(1569—1592) care încearcă, pe calea ocolită a 

unui nou sistem liturgic (Cartea roşie din 1576) 
să ralieze Biserica suedeză la Reforma cato- 
lică. Ceea ;ce; contează de fapt este cucerirea 
țărilor baltice. -Carol: al IX-lea (1595—1611) 
„se lansează::chiar: într-o aventură care vizea- 
ză stăpînirea :iieșirilor arctice şi baltice din 
ţinutul rusesc“.: În golul baltic lăsat de retra- 
gerea rusească, danezii; polonezii, suedezii în- 
cearcă să controleze derivativul marelui spa- 
tiu economic coniplementar al deficitului de 
cereale din. „lumea . mediteraneană. 

În 1617, tratatul, de la Stolbovo smulge -ru- 
şilor Estonia :şi .Ingria. Riga este cucerită de 
la polonezi în 1621. Suedia anilor '20, mai ales, 
se: modernizează şi: se afirmă. Gustav Adolt* 
se străduiaşte să confere o unitate culturală 
și lingvistică “suedeză 'versantului nordic al 
spaţiului baltic după ce va fi dotat teritoriul 
suedez cu o „administraţie eficace, recrutată în 
cea mai mare. parte, dintr-o nobilime recent 
instruită. Apar, colegii care răspîndesc primul 
învăţămînt modern lą nivelul mediu, se în- 
fiinţează „universitatea: din Dorpat (Tartu) 
din noile provintii: baltice, biserica finlandeză, 
a cărei ierarhie: este. consolidată prin crearea 
unui al doilea sedun 'episcopal la Viborg, se 
luteranizează.! “Reversul medaliei — în în- 
treaga lume. s candinavă cu Suedia în frunte, 
"militar şi fiscal accele- 
rează conceni trarea mînturilor în mîna no- 
bilimii. Către 1550 Suedia, ţăranii, Coroana 
şi nobilimea posedau 'zespectiv 50, 18 și 320% 
din pământuri Către 1650, e necesar să rea- 
mintim, 700 suprafaţa totală aparţine no- 
bilimii și abia 300%. Coroanei şi ţăranilor. 
0-——1630, frontierele Euro- 
pei se contureă “clar. Presiunea turceas- 
că a slăbit, “Rusia, tru scurt timp, este 
respinsă spre esf, “Peiinsula Scandinavică se 
organizează la sud de paralela 60. 

Sfirșitul exploziei planetare 


Europa a compensat peste mări pierderea păr- 
ţii orientale a bazinului Mediteranei. Ea a plan- 
tat pe țărmurile Asiei, în Insulinda, pe coas- 
tele înaltelor podișuri din America fragmente 
de Europă, simultan autentice şi ambigui. 
Europa controlează mările, dar nu încă și con- 
tinentele — nu înainte de marile mutații de 
la jumătatea secolului al XIX-lea. 

De o jumătate de secol, marele imperiu al 
Europei din afara Europei bate pasul pe loc. 
Exploziei de dezvoltare care a durat un secol 
lung, de la jumătatea celui de al XV-lea pînă 
prin anii 1560—1570, îi urmează un și mai 
lung secol de stagnare aici, de regres dincolo, 
de progres în amănunte şi de maturizare în 
altă parte. Conflictul care-i opune din 1596— 
1598 pe portughezi pe de o parte și pe zee- 
landezi şi olandezi pe de alta, de-a lungul ţăr- 
murilor Africii, nu trebuie să ne amăgească. 
Substituirea nu înseamnă dezvoltare. Există 
o intensificare a serviciilor, o evoluţie osci- 
lantă şi totuşi ascendentă a schimburilor, dar 
suprafața zonelor efectiv controlate, numărul 
enclavelor europene în orașele din Indii* nu 
mai progresează defel. Înaintările compensea- 
ză reculurile, fluxul este staționar. 

În Orientul Indepărtat, deceniul al treilea 
din secolul al XVII-lea reprezintă un deceniu 
de diminuare a prezenţei europenilor. Spani- 
olii controlează în Filipine cu trudă presiunea 
musulmanilor în sud, concomitent cu începu- 
tul marelui reflux al legăturilor cu China, In- 
dia şi Japonia. Japonia” este pe cale să se în- 
chidă, după victoria șogunului Ieyasu din 20 oc- 
tombrie 1600 împotriva așa-numiţilor daimyos 
filocreştini din sud. Între 1607 și 1611, Japonia 
s-a închis pentru prima oară în faţa navelor 
venind din Macao. De atunci, în afară de între- 
deschiderea olandeză din 1639 — aproape ni- 
mic. 


76 


În China, după marea străpungere reali- 
zată cu preţul unei anumite confuzii în pri- 
vința dogmei, de Părintele Ricci, între 1601 
şi 1620, atacul dominicanilor deschide violenta 
dispută în problema riturilor”. Ea compromite 
în mod grav șansele creștinizării şi, în plan 
secundar, prezenţa europeană. Bula lui Ino- 
cenţiu al X-lea din 1645 este prima dintr-o 
lungă serie ce culminează prin respingerea de- 
finitivă din 1742 (Ex quo singulari). La Ton- 
kin, după un început bun — Antonio Mar- 
quez şi Alexandru din Rodos, genialul inven- 
tator al transcrierii alfabetice a limbii viet- 
nameze, quoc-ngu, sosesc în 1627 — dificul- 
tăţile încep încă din 1630. Prin 1640, China 
împăraţilor Ming ajunge să se prăbușească, 
aparent sub presiunea manciuriană, dar în rea- 
litate măcinată de un rău interior care este 
de natură demografică. Reculul influenţei eu- 
ropene poate fi interpretat ca unul dintre sem- 
nele tangibile ale unei maladii generale, ce 
atinge Orientul Îndepăratat concomitent cu 
Europa. Încă din 1621, manciurienii au cucerit 
Mukdenul. Tunurile turnate de iezuiţi îi opresc 
un moment în dreptul Marelui Zid, dar în 
1644 Beijingul cade fără luptă. Declinul chinez 
se plasează în acelaşi moment cu declinul eu- 
ropean. 

India a precedat China în ceea ce privește 
Vremea 'Tulburărilor. Imperiul musulman al 
Marelui Mogul își întinsese umbra protectoare 
peste cîmpia indo-gangetică și pe o parte din 
Deccan. Moartea lui Akbar în 1605 deschide 
o perioadă grea: slăbiciunea hindușilor şi per- 
secuţiile declanșate faţă de aceştia care alcă- 
tuiesc majoritatea zdrobitoare a semicontinen- 
tului încurajează rezistenţa îndelungată a ma- 
raţilor şi a sikhșilor. „Marele Magor“ (Selim 
Jahangir, 1605—1627) nu se poate baza decît 
pe milițiile sale iraniene. Anarhia latentă care 
durează de la moartea lui Akbar pînă la în- 
scăunarea lui Aureng Zeb (1659—1707) nu 

ropene; în schimb, îi este:faverabilă dezagrega- 
rea feudală vădită a Indiei: după: moartea. lui 
Aureng Zeb. În Indiaj-la:fel éa în::Chiha, anii 
'20 şi '30 ai secolului::at:: XVII-lea: 'deşchid o 
îndelungată perioadă: grea»: Piogresele. prea 
lente ale prezenţei olandeze -în:-Jawa: nu com- 
pensează imediat diversele reculuri sp 

Care este oare, lavo sută douăzeci: de ani 
după succesul lui Vaseo':da: Gama; consistenţa 
prezenţei Europei în: cuprinsul: Oceanelor Pa- 
cific şi Indian, de-a lungul:ţărmurilor: Africii 
orientale și Asiei? O''singurăi: zonă: compactă, 

10. Olandezii în Extremul orient în secolul al: XVII-lea. 


Filipinele (în afară::de Jolo şi trei sferturi din 
Mindanao); pe ţărmul locuit de. swahili, euro- 
penii se găsesc în Sofala, Mozambic, Mombasa; 
apoi în Uca, Cochin și Malacca (trecută în mîi- 
nile -olandezilor în ianuarie. 1641). În total, 
220 000—230 000 de km?, cu arhipelagul Moluce 
şi Insulinda incluse în: proporţie de nouă ze- 
cimi-în Filipinele spaniole, şi 25 000 — 30 000 
de europeni. Dar în afară de; limitele prezenţei 
stricte, cum se poate. evalua influența? După 
întinderea creştinismului? Din :cei 610000 de 
locuitori guvernaţi de Spania, arhipelagul Fili- 
pinelor numără în 1620, teoretic, 500 000 de 
creștini. La sfîrșitul secolului al XVI-lea, co- 
munitatea creștină din sudul Japoniei depășise 
cu mult o jumătate de milion de suflete. Către 
1620, mai rămîne puţin, din. ea iar în 1649, 
practic nimic. Din 1580, prezenţa europeană, 
constantă în Orientul Îndepărtat, își întinde in- 
fluența spirituală asupra .a. 700 000 pînă la 
800.000 de suflete. Este, în același timp, mult 
şi puţin. 

America, încă din secolul al XVI-lea marea 
șansă a Europei, din afara Europei, nu scapă 
regulii generale: partea controlată. de europeni 
este aproximativ aceeaşi, în privinţa suprafeţei 
şi. numărului de locuitori, de la jumătatea se- 
colului al XVI-lea. Ca o primă regulă, în 1620 
America" se confundă în .continuare, practic, 
cu America spaniolă. America europeană a 
anilor 1620 acoperă 2 000 000 de km? controlaţi 
inegal.. Ea numără peste. 10.000 000 de oameni, 
echivalentul, relativ, a 15% din populaţia Eu- 
ropei. În proporţie de 95%, această Americă 
aparține marilor civilizaţii: distruse .de pe înal- 
tele podișuri tropicale.. Sînt civilizaţii ale po- 
rumbului, așadar civilizaţii care beneficiază 
de timp liber. i 

Acești oameni, relativ. scutiţi. de grija hranei 
cotidiene, oferă o incomparabilă rezervă de 
putere, disponibilă în slujba unui sistem de do- 
minaţie, fie pentru-a construi teocali, fie pentru 
a. extrage argint din minele; de: la Zacatecas 

ori Potosi. Cu atit mai mult cu cît rezervele 
de oameni care supraviețuiesc în apropierea 
zonelor controlate îl scutesc de cheltuielile le- 
gate de costul producţiei și de reproducerea 
omului. Aceşti indieni ai Americii spaniole sta- 
bilizate la un număr de locuitori aproape con- 
stant (10 000 000 de oameni) pe un teritoriu 
care trece de la 1,5 milioane în 1550 la 3 mi- 
lioane de km? în 1750, reprezintă, în forță eco- 
nomică utilizabilă, echivalentul a aproximativ 
20 000 000 de oameni în altă parte. Această 
putere, adăugată Europei, contribuie, spre sfîr- 
şitul secolelor epocii moderne, la constituirea 
masei critice care închide în ea reacţia în lanţ 
a saltului în dezvoltare de la sfîrşitul secolului 
al XVIII-lea. 

Unul peste altul, volumul total al tezaurelor 
expediate din America spre Europa la începutul 
secolului al XVII-lea stabileşte sub raport can- 
titativ ceea ce valorează, America spaniolă 
pentru Europa. Hamilton a calculat suma glo- 
bală oficială după conturile acelei Casa de la 
Contratación: 2 192 tone de argint, 8,9 tone de 
aur din 1611 pînă în 1620; 2145 tone de ar- 
gint, 3,9 tone de aur din 1621 pînă în 1630. 
'Ținînd seama de furturi, de pierderi (cele 80 de 
tone de argint aduse dintr-o dată la Amsterdam 
de Piet Heyn după Matanzas), de comerţul în 
vîrful suliţei, adică de acele schimburi pe care, 
în pofida legii, le fac adesea navele străine în 
largul coastelor americane, America pune în 
fiecare an la dispoziția economiei europene a- 
proape echivalentul a 400 de tone de argint 
plus 40—50 care sînt îndreptate prin Filipine 
să sprijine nemijlocit influenţa Europei clasice 
în tot Orientul Îndepărtat. Pentru a alimenta 
această enormă mașină, în fiecare an sînt ne- 
cesare circa 450 de tone de mercur. America 
indiană, incomplet vindecată de urmările șo- 
cului microbian al cuceririi, se epuizează rapid 
susținînd această cursă infernală. 

La mijlocul secolului al XVIII-lea, în jurul 
anilor '50—'60, oboseala își spune cuvîntul și 

America nu mai furnizează Europei decît ju- 
mătate din ceea ce producea cu 50 de ani în 
urmă. Europa clasică din afara Europei pro- 
priu-zise stagnează și dă înapoi pînă la noul 
start din anii’ 90. 

La sfîrşitul secolului al XVI-lea, Brazilia 
nu numără decît 57 000 de locuitori dintre care, 
este adevărat, încă de pe acum 25 000 de albi, 
ceea ce înseamnă mult: aproape un sfert din 
numărul total al albilor pe care-l putem pre- 
supune rezonabil, pentru întreaga Americă spa- 
niolă — 120 000; 19 000 sînt indieni supuși iar 

POPULAȚIE 

11. Economia Americii către 1620, 


14 000, negri. În -1610, Brazilia numără 250 de 
mori de zahăr, în 1629 — 346 (70 în sud, 84 
în centru, 192 în nord). Către 1630 ea are 
aproximativ 120 000 de locuitori. 

În 1620 nu există o Americă franceză. Cît 
despre America engleză, ea nu reprezintă încă 
decît o promisiune, limitată la cîteva sute de 
kilometri pătraţi: 1612, Jamestown, 1620, Ply- 
mouth, adică o fărîmă de Virginie pe paralela 
de 37° şi o făgăduință de Nouă-Anglie înghe- 
tată pe paralela de 42* latitudine nordică. În 
1620, ea numără mai puţin de 20000 de lo- 
cuitori. 

America, prin cei 10 000 000 de oameni din- 
tre care 500 000 de albi, pe 2 000 000 de km? ră- 
mîne, către 1630, marele ată ameninţat al 
puterii iberice. 


Geopolitică și demografie. 
Argumentele numărului de oameni 


Timp de încă douăzeci de ani, prinsă în marele 
efort de recucerire a nordului protestant, pute- 
rea spaniolă continuă să facă impresie. 

Contele-duce Olivares, devenit recent Gran- 
de al Spaniei, stăpîn de la 16 martie 1621 al 
imensei monarhii, a reluat parțial (pe frontul 
catolicităţii, nu și pe frontul creștinătății, faţă 
de Mediterana turcească) politica lui Filip al 
II-lea. Direct sau indirect, el controlează ba- 
zinul occidental al Mediteranei, o parte din 
Oceanul Indian, din Orientul Îndepărtat şi din 
America. Din această cauză, în domeniul tran- 
şant al politicii ca şi în cel mai nuanțat al 
culturii, impulsurile continuă, o vreme, să urce 
tot din "lumea mediteraneană. 

Vestul mediteranean a- trecut printr-o peri- 
oadă de vîrf în jurul lui 1600. Italia atinge la 
sfîrşitul secolului al XVI-lea 44 de locuitori pe 
kilometru pătrat (Franța, 34, Peninsula Iberică, 
15,6). Este o densitate-umană. excepţională. Po- 

trivit lui K. J. Beloch, populaţia Italiei a sporit 
de la 11591000 de locuitori către 1550, la 
13 272 000 în 1600 pentru ca în 1650 să scadă 
puțin sub 11 543 000. Nivelul din 1600 este a- 
tins din nou în 1700 (13 373 000 de locuitori). 

Această Italie a cărei bogăţie se sleiește (Si- 
cilia aducea beneficii Spaniei în 1550, dar 
costă în 1600), jumătate din ea, este plasată 
nemijlocit sub dominația spaniolă. Către 1600, 
ea numără 6023000 de locuitori (Neapole, 
3 320 000, Sicilia, 1130000, ţinutul milanez 
1 240 000, Sardinia, 330 000). Veneţia scapă to- 
tal Spaniei cu cei 1 820 000 de locuitori ai săi. 
O zonă de dependenţă, o mișcare de 3—4 mili- 
oane de oameni se interpune între Veneţia (en 
su natural disposicion enemiga de todas monar- 
quias y reynos y mas mortal de Su Mages- 
tad ..., după firea sa naturală, vrăjmașă a tu- 
turor monarhiilor şi mai ales wrâjmașă de 
moarte a Majestății Sale) şi Italia mai pronun- 
tat spaniolă. 

În cadrul marii monarhii, ponderea Italiei 
este aproape egală cu cea a Peninsulei Iberice. 
Ţinutul milanez, sprijinit de banca prietenă a 
Genovei ale cărei filiale transferă în circuitele 
nordice comorile Americii, reprezintă, după 
Țările-de-Jos, a doua bază militară a Impe- 
riului. El exercită presiune asupra Veneţiei, 
ținută la respect, asupra Flandrei pe drumul 
larg al văilor aliate din Alpi și din comitatul 
burgund, sprijină Viena şi Germania catolică 
în opera sa de recucerire. 

Sursă de putere în secolul al XVI-lea, 
Italia este stăpînită cu greutate. 

O Italie intrată în criză se consemnează de 
la sfîrşitul secolului al XVI-lea. Prosperitatea 
italiană se stinge mai lent, dar la fel de sigur 
ca prosperitatea iberică. Veneţia” este cea dintii 
și cea mai profund lovită. Totul regresează 
începînd cu ultimele decenii ale. secolului al 
XVI-lea. În 1567, ea dispunea de 60 de corăbii 
mari; între 1595 şi 1600 doar de 20. Unei con- 
strucţii navale în chip firesc înfloritoare, i-a 

urmat 'o construcţie: navală: susținută artificial 
de stat. La întretăierea eelor două secole, Ve- 
neţia preferă să închirieze nave străine. O 
altă renunțare, Veneţia nici nu mai cumpără 
nave, se mărginește să închirieze. În jurul anilor 
'30, legăturile de comunicare ale Veneţiei. cu 
bazinul oriental al: Mediteranei sînt nevoite să 
intre în lanţul greoi:al unei navigări în convoi. 
Pavilionul venețian. nu mai este respectat în 
golf și în afara golfului. Declin există, de ase- 
menea, în privința producţiei de catifele, de 
oglinzi, de sticlărie; tehnica venețiană nu mai 
continuă și în secolul al XVII-lea. 

Decăderea Veneţiei, cea mai afectată dintre 
provinciile italiene, (ò demonstrează evoluţia 
demografică, scăderea populaţiei cu 12—15%/ 
într-un secol) înseamnă şi decăderea lumii me- 
diteraneene. musulmane. 

Restul Italiei urmează Veneţia și se năruie 
în timpul celui de al treilea deceniu al secolului 
al XVII-lea. Ruggiero Romano a demonstrat 
importanţa, în Italia; a crizei economice din 
1619—1622. Criza anilor '20 pregătește catas- 
trofa biologică din 1630: ciuma ca punct de 
plecare al inexorabilei decandenţe italiene. Ea 
lovește cu o forţă inegală, mai cumplit în nord 
decît în sud. Tocmai Italia de nord este mai 
pustiită, Italia cea vitală, angajată în aventura 
comerțului și politicii de anvergură. Sudul și 
insulele arhaice alcătuiesc un paradoxal sector 
adăpostit. După calculele lui Beloch, populația 
nordului Italiei ar fi scăzut, efectiv, de la 
5412000 de locuitori în jurul lui 1600, la 
4 254 000 în 1650, înregistrînd, așadar, o dimi- 
nuare de 21,5%/;; s-ar fi consemnat o scădere de 
420 000 de locuitori în Terraferma venețiană, 
de 340000 în ţinutul milanez, de aproape 
100 000 în Montferrat și Piemont, de 90 000 pe 
teritoriul Genovei. Regresul demografic este 
mai puțin sever în sud: de la 6235000 la 
5 888 000 de locuitori pentru ansamblul sta- 
telor Bisericii, San Marino și regatul Neapo- 
lelui, aşadar de 10,5% față de 21,5%, mai mult 

decît înjumătăţit. Insulele aflate la adăpost de 
ciumă continuă să-și sporească numărul de lo- 
cuitori: 1250000 spre 1550, 1625000 către 
1600, 1 700000 în jurul lui 1650. 

Italia plasată direct sub influența spaniolă 
este repartizată aproape uniform între cele trei 
sectoare de pantă demografică diferită (nord, 
peninsulă, insule): ţinutul milanez în nord, re- 
gatul Neapolelui în sud, Sicilia, Sardinia în 
sectorul adăpostit al insulelor. Evoluţia 'sa de- 
mografică în preajma deceniului critic 1620— 
1630 este comparabilă cu media Italiei în an- 
samblu: de la 6 023 000 la 5 275 000 de locuitori, 
scăderea din 1600 pînă în 1650 este de ordinul 
a 12%/; pentru întreaga Italie, mișcarea de re- 
gres este de 130%/, de la 13272000 de i: a 
la 11 540 000. 

Peninsula italiană şi-a trăit ultimele zile 
însorite în perioada 1600—1620. Cele două sec- 
toare mai greu lovite se situează la est (Vene- 
ţia, cu o scădere demografică de 23%/) şi la vest 
(Genova”, strîns legată de prosperitatea spa- 
niolă şi a cărei bancă se află în slujba Impe- 
riului, cu o scădere de 20,50%). 


Slăbiciunile 
lumii mediteraneene 


Și Peninsula Iberică este profund atinsă în for- 
țele sale vii. Criza economică și schimbarea 
conjuncturii demografice se plasează, în me- 
die, cu douăzeci de ani mai înainte decît în Ita- 
lia. În ceea ce privesc preţurile, anii 1601—1603 
corespund, în Spania”, anilor 1617—1622 din 
Italia. Zinele bune ale bogăției și negoţului 
american brusc înfloritor nu mai coboară pe 
pămînt de la sfîrşitul secolului al XVI-lea. Dar 
radicala criză iberică se descifrează mai ales 
în numărul și în repartiția oamenilor. În Italia, 
la fel ca în Franţa, criza demografică se 
plasează în anul 1630. Ciuma sfărîmă elanui 
unei populaţii vîrstnice. Cumplita epidemie de- 

clanșează anomalia pozitivă a remunerării ri- 
dicate a muncii care distruge economia spa- 
niolă începînd din 1600. Intre 1600 și 1602 se 
produce o creştere a indicelui salariilor de 
15,6%. Plecarea a 275 000 de morisci” din 1609 
pînă în 1614 contribuie la menţinerea unei dis- 
tanțe considerabile între preţurile joase și sa- 
lariile ridicate. Accidentul biologic al ciumei 
(o jumătate de milion de morţi) dă Peninsulei 
Iberice o lovitură de pe urma căreia ea nu-și 
revine înainte de a doua jumătate a secolului 
al XVIII-lea. Primele decenii ale secolului al 
XVII-lea se află nu numai în punctul de ple- 
care al unui contraflux lung şi durabil care 
aduce Spania de la 8 235 000 de locuitori că- 
tre 1600 la ceva mai puţin de 6 000 000 la sfir- 
şitul secolului al XVII-lea (incluzind şi Portu- 
galia, de la 9485 000 la 7 000 000), ci, într-o 
măsură chiar mult mai mare, chiar în punctul 
de răsturnare a unui echilibru secular. 

Peninsula Iberică este concentrată în seco- 
lul al XVI-lea asupra ei însăși, în jurul cen- 
trului de atracţie al podișurilor castiliene. A- 
cestea și podișurile cantabrice concentrează pe 
o treime din suprafaţa Spaniei (188 000 de km?) 
jumătate din populaţia ţării (4 100 000 de lo- 
cuitori), adică aproape 22 de locuitori pe km?. 
Expulzarea moriscilor din 1609—1614 distru- 
gînd unica provincie periferică întrucîtva mai 
populată a Spaniei (regatul Valenciei trece de 
la 485 000 la aproximativ 325 000 de locuitori) 
consolidează caracterul central al Spaniei din 
ultimii ani ai hegemoniei sale. Din punct de 
vedere economic, Spania cea activă se află în 
nord și în centru pînă la ruptura din secolul 
al XVII-lea. Spania de pe podișuri care antre- 
nează creşterea demografică din secolul al 
XVI-lea este o Spanie rurală. 

Altfel se petrec lucrurile cu oraşele. Polul 
care determină sporirea populaţiei urbane este 
situat în sud, la Sevilla. Către 1530 cu cei 
45 000—46 000 de locuitori, Sevilla depășește 
considerabil Valladolidul. Decalajul este mic, 

de numai 18%. Dar în 1594, Sevilla domină 
fără concurenţă. Ea numără peste 90 000 de lo- 
cuitori și Toledo pe eare îl trage după sine 
nu atinge nici 55 000. Sevilla a profitat din 
plin de creșterea populaţiei urbane din Pen- 
insula Iberică. Iar ritmul său propriu de dezvol- 
tare a fost mult mai rapid decît cel mediu. ; 

Spania de la sfîrşitul secolului al XVI-lea 
se găsește în fruntea unui imperiu cu picioarele 
înfipte pe cele două ţărmuri ale Oceanului A- 
tlantic, dar al unui imperiu care întoarce spa- 
tele mării. Sfîrşitul hegemoniei spaniole se 
confundă cu sfîrșitul dominaţiei  castiliene. 
Ciuma care nimicește tot ce e putred a distrus 
Castilia rurală în timp ce a cruțat periferia 
şi oraşele. Mai exact spus, oraşele şi-au re- 
constituit imediat țesutul uman prelevîndu-l 
din cel al satelor. În vechea demografie, balan- 
ţa nașterilor urbane este totdeauna negativă. 


«Malaga —Ţ_ a 


ZT | Localităţi în care sint semnalati mauri 


12. Harta Spaniei cu localizarea moriscilor conver- 
tiți la catolicism. 


Panta ascendentă, contrar tendinţelor normale, 
a urbanizării spaniole din secolul al XVII-lea, 
este deci un factor negativ. 

Expulzarea moriscilor, în sfîrşit, a lovit 
“Spania mediteraneană, aflată în declin din 
-secolul al XIV-lea dar care, la sfîrşitul celui 
de al XVI-lea, fiind pe cale să-și revină, fă- 
cuse aproape să pălească dominanta Spanie 
centrală, zdrobită sub povara propriei -hege- 
monii. Această expulzare (200 000 de plecări din 
totalul de 275 000 se produc din statele Co- 
roanei Aragonului) loveşte în special perife- 
ria Spaniei care, mai ales la Valencia, începea 
să se constituie într-un sector adăpostit. Rui- 
nată timp de 50 de ani, Valencia face o breșă 
în țesutul uman de pe ţărmul Peninsulei Ibe- 
rice. Expulzarea întirzie, dar nu stăvileşte în- 
ceputul unui proces inexorabil. În vreme ce 
Catalonia continuă să-și sporească numărul de 
oameni, din 1610 pînă în 1640, în timp ce 
Valencia își cicatrizează rănile, Castilia nu în- 
cetează să se depopuleze. Singure oraşele mai 
salvează aparențele. 

Rănită, Spania își păstrează totuşi o fa- 
țadă uimitoare. Este vorba despre unitatea po- 
litică a Peninsulei. Valladolidul, apoi Madri- 
dul rămîn în fruntea unei federaţii de state 
cu 26—27 000 000 de locuitori (10 000000 în 
America, 9 000 000, la început, în Peninsulă, 
6 000 000 în Italia, 2 000 000 în Ţările-de-Jos, 
aflate în convalescență după 35 de ani de răz- 
boi ruinător, şi în Franche-Comté; o flotă ne- 
învinsă pînă în 1628 la Matanzas (bătălia pier- 
dută de Invencible Armada, rapid compensată, 
nefiind decît un accident meteorologic); o 
armată care nu a cunoscut înfringerea pînă în 
1645 („Mai era această infanterie de temut a 
regelui Spaniei ...“); prestigiul literaturii şi 
artelor care menţin de-a lungul Europei un 
curent de hispanomanie. Soldul statisticii ver- 
bale marchează pretutindeni biruinţa limbii 
castiliene față de franceză, italiană, engleză. 


De la moartea lui Filip al III-lea (31 martie 
1621), Spania sub pumnul greu al contelui- 
duce Olivares, acest geniu puțin nebun, este 
din nou guvernată. 


Frontierele religioase 


În 1621, atenţia se concentrează asupra Spa- 
niei. Franţa, începînd cu 14 mai 1610, s-a re- 
tras temporar din marea politică. Anglia lui 
Jacob I somnolează trudind la ceea ce este 
esenţial. 

Franţa, Anglia și Germania, bogate în oa- 
meni (la un loc, ele numără 40 000 000 de oa- 
meni, adică 16 000 000, 4 000 000 și, respectiv, 
20 000 000) suferă, în grade diferite, de pro- 
funda dezbinare spirituală a secolului al XVI- 
lea. 

Spania, în ce o privește, a ales monolitis- 
mul. Pentru ea pluralismul este depăşit. Iat-o, 
cel puţin, apărată de schismele rezultate din 
izbînda parţială şi din eşecul Reformei Bise- 
ricii. Ceea ce cîştigă pe termen scurt, ea plà- 
tește cu un preţ ridicat pe termen lung. Din 
1621 pînă în 1629 totuşi îi merge din plin to- 
tul. Iat-o deci ferită de acea recrudescență a 
războiului religios care afectează Europa cea 
numeroasă încă din primele decenii ale seco- 
lului al XVII-lea. Într-adevăr, la fel ca în Pen- 
insula Scandinavică, protestantă 100%, în ex- 
tremitatea nordică a Europei, ea alege o altă 
manieră de a supraviețui ca pămînt creştin în 
secolul Europei în transformare. 

În insulele britanice, divizările religioase și 
lupta pe două fronturi a Bisericii anglicane 
sînt, în schimb, o sursă de fragilitate. Cu atit 
mai mult acest lucru este valabil pentru Fran- 
ţa unde structurile războiului civil continuă să 
fiinţeze pînă la pacea definitivă de la Alais” 
(1629) şi la victoria deplină a statului. 

În momentul semnării Edictului de la Nan- 
tes* (13 aprilie 1598), numărăm 684 de biserici 

publice, 257 de biserici domeniale, 800 de 
preoţi, 400 de seminariști, 274 000 de familii, 
adică,. aproximativ, 1250000 de suflete. La 
sfîrşitul domniei lui Henric al IV-lea, protes- 
tanţii dispuneau de 84 de fortărețe și de 18 
oraşe care se apărau singure cu milițiile pro- 
prii, Montauban, Foix, Nimes, Uzès... și, de- 
sigur, La Rochelle. 1 250 000 de suflete din 15— 
16 000 000 de supuşi. Dar minoritatea sporeşte 
mai repede și provoacă împotriva sa o mişcare 
comparabilă cu aceea care avea să ridice în 
1609 majoritatea veche creştină din Spania 
contra minorității morisce. În al doilea mo- 
ment de culminație a protestantismului fran- 
cez (primul se plasează în jurul anilor '60 ai 
secolului al XVI-lea), în 1624, există 1 600 000 
de reformați, după cît se pare, la 16—17 000 000 
de locuitori. 

Forța partidului protestant constă în ade- 
ziunea masivă a nobilimii. În dioceza La Ro- 
chelle, în 1648 cu 9%/ din populație protes- 
tantă, abia ceva mai mult decît media pe în- 
treaga Franță, nobilimea este protestantă în 
proporție de 80%. Religie a micii nobilimi, 
R.P.R. (Religia Pretins Reformată) deține te- 
meinic, la începutul secolului al XVII-lea, a 
patra parte din sud-vestul regatului şi. într-o 
bună măsură o jumătate din tot regatul. În 
dreptul lui Poitou, o fisură opune o Franță 
controlată în nord — în afară de Normandia 
de. jos — de o nobilime în majoritate cato- 
lică, unei Franţe controlate în sud de o no- 
bilime protestantă în majoritate. Loudun, Ven- 
dôme, Saumur, apoi Châtellerault  jalonează 
frontiera nordică a unei Franțe care ar putea 
deveni ușor protestantă prin constîngere și pe 
care pârtidul protestant este pregătit s-o gu- 
verneze, cum și face pînă în 1620 în Béarnul 
catolic. Acolo se află sediile succesive ale Adu- 
nării Bisericii în timpul negocierii, care a pre- 
cedat Edictul de la Nantes, din 1597 

Revedem această frontieră implicată în hăr- 
țuielile de la începutul domniei lui Ludovic 


90 


al XIII-lea”. Ea este desființată o dată cu ase- 
diul și capitularea fortăreței La Rochelle (sep- 
tembrie 1627, 29 octombrie 1628). Franţa, lip- 
sită de o parte din posibilităţile sale maritime 
și financiare, își redobîndește unitatea și liber- 
tatea după pacea definitivă de la Alais (iunie 
1629). Aidoma Angliei, Franţa este situată pe 
linia primejdioasă de separare a apelor . reli- 
gioase. 

Cu atît mai mult Germania: ea suportă cea 
mai veche şi cea mai adîncă dintre rănile Re- 
formei. Cea mai veche, așadar cea dintii ci- 
catrizată. Convenţia încheiată la Augsburg (25 
septembrie 1555) definise un statut născut din 
confruntările religioase din prima jumătate a 
secolului al XVI-lea. Bisericile Confesiunii de 
la Augsburg (confesiune citită la 25 iunie 1530 
în faţa împăratului) se bucură, deopotrivă cu 
catolicii, de libertate. Partajul se face pe baza 
statelor teritoriale, cuius regio, eius religio. 
Pînă în 1576, în pofida precauţiilor și mai ales 
a clauzei rezervatului ecleziastic — el inter- 
zicea secularizările noi atunci cînd un înalt 
demnitar al Bisericii îmbrăţișa credinţa evan- 
ghelică — valul luteran a continuat să înain- 
teze cu vuiet. Apoi, timp de 30 de ani, flu- 
xul este staționar. Dar de la sfîrşitul secolului 
al XVI-lea se pregătește contraofensiva cato- 
lică. Din 1608—1609, pacea depinde de capri- 
ciul unui incident. 


Implacabila dialectică a războiului. 
De la războiul 
regional la războiul general 


În 1620, Spania este, așadar, liberă să inter- 
vină într-un război religios din afara sa. Filip 
al IV-lea* care îi succede tatălui său la 31 mar- 
tie, se născuse la Valladolid la 8 aprilie 1605. 
Consangvinitatea și sifilisul îi ameninţă pe ur- 
mașii ultimilor Habsburgi în descendența lor. 
Acest moștenitor firav a fost crescut în spaimă. 

Educația primită a făcut din el un timid moro- 
cănos, sclavul simțurilor. Prins în nenumărate 
aventuri galante, destrăbălat metodic, avar și 
studios, dedat, spre sfîrşitul vieţii, pentru li- 
niștirea conștiinței, ascetismului eroic al Mai- 
cii Maria de Agreda, Filip al IV-lea a fost 
toată viaţa jucăria anturajului său. 

La 31 martie 1621 se produce o schimbare 
notabilă. Nu o revoluţie, desigur, ci o reușită 
Zi a Păcăliţilor, o schimbare de echipă și de 
orientare. Adevărata revoluţie în Spunia se 
situează înainte; ca toate revoluțiile epocii ba- 
roce, ea este reactivă. 

De la moartea lui Filip al II-lea, aristo- 
crația tradițională de capa y espada a luat ne- 
stingherită frînele Spaniei în mîinile sale. Teh- 
nicienii, proveniţi din clasa mijlocie, din acei 
letrados sînt îndepărtați din funcţiile de răs- 
pundere. 

Echipa contelui-duce de Olivares aparţine 
aceluiași strat social ca și cea a ducelui de 
Lerna care guvernează în timpul lui Filip al 
III-lea. Și totuşi? 

Don Gaspar Guzmân y Pimentel Ribera y 
Velasco y de Tovar, conte de Olivares prin 
naştere, făcut duce de San Lucar la Mayor 
prin bunăvoința regelui, se născuse la Roma 
în 1587 ca al treilea copil dintr-o familie in- 
fluentă, mai curînd andaluză decit castiliană, 
în perioada misiunii tatălui său pe lîngă Sfin- 
tul Scaun. Student la 14 ani la universitatea 
din Salamanca, al cărei rector va fi la 17 ani, 
tînărul Gaspar, sortit în acea vreme unei ca- 
riere ecleziastice, este stăpinul unei case par- 
ticulare cuprinzînd un intendent și 21 de ser- 
vitori. În ciuda, sau poate datorită acestui lux 
zgomotos, Olivares şi echipa sa nu aparțin, 
totuși, celei mai bune aristocrații. Familia este 
agraviada, vor fi necesari zece ani de eforturi 
şi alianța unui Monterrey pentru ca ea să 
atingă măreţia parveniţilor din cea mai înaltă 
nobilime. 

Acest mare senior andaluz va participa din 
plin la comerțul de anvergură al Americii. 
Este el oare reprezentantul progresist al unei 
clase sterile? Da, desigur. Dar n-ar trebui să 
ne grăbim să confundăm familia Olivares cu 
Heeren XVII — comitetul director format din 
17 membri ai Companiei Indiilor Orientale — 
sau cu Heeren XIX — cel al Companiei In- 
diilor Occidentale. Profitul aici nu este creator. 
El nu se află la dispoziţia unui proces de pro- 
ducție, ci a unui divertisment. Destinația lui 
este fastul și politica. Zece ani pentru a prin- 
de pirghia măreției, șase ani pentru a cuceri 
spiritul prinţului prin cele mai josnice mijloa- 
ce. Filip al IV-lea nu se poate lipsi, ca să gu- 
verneze și să trăiască, de Olivares. Chiar și 
după dizgraţia acestuia din 17 ianuarie 1643 
şi după moarte (22 iulie 1645), umbra lui Oli- 
vares supravieţuieşte în preajma regelui: Don 
Luis de Haro, nepotul său, îi succede. Revolu- 
ţia de palat din 31 martie 1621 este brutală, 
sîngele curge. 

Franţa lui Richelieu nu păcătuieşte prin 
exces de tandreţe, nici Anglia lui Cromwell, 
nici Olanda sinodului de la Dordrecht. Duri- 
tatea pe care o atribuie Boris Porşnev urii de 
clasă în desfășurarea represiunii, în Franţa, a 
răscoalelor populare dinaintea Frondei, aris- 
tocrația aflată la putere, în Europa barocă, o 
aplică asupra ei însăși şi în confruntările sale 
de partid. Diferenţa dintre Franţa și Spania 
este de grad, nu de esenţă. Spaniei îi lipsește 
o nobilime de robă suficient de avansată în 
procesul său de identificare cu statul pentru a 
obţine dreptul de moștenire asupra unor func- 
ţii importante prin intermediul unei legi Pau- 
lette*. Fără o clasă de magistrați ar fi putut 
oare monarhia din Franţa să depăşescă atît de 
ușor capcanele unei regențe îndelungate (oc- 
tombrie 1610 — martie 1615)? Olivares este 
un Richelieu căruia i-au lipsit serviciile unei 
nobilimi de robă. 

Ajuns la putere, Olivares atacă pe mai mul- 
te fronturi. El se sprijină pe opinia publică 
prin cîteva iniţiative spectaculoase. Marea adu- 
nare de stat, provenită din Cortesurile con- 
vocate în 1621, faimoasa Junta, comisia de „re- 
formă a moravurilor“ se reunește în ianuarie 
1623. Pentru a se restitui tot ce era obţinut 
prin mijloace necinstite, alături de evantaiul 
clasic de măsuri somptuare şi moralizatoare, 
care se eșalonează începînd din 1623, există 
propunerea, straniu de modernă, de a se pro- 
ceda la o inventariere a averii la intrarea și la 
ieșirea dintr-o slujbă. Dincolo de invidie și de 
demagogie, iată o înțelegere exactă a nevoii de 
funcţionari integri, această cvadratură a cer- 
cului din Europa mediteraneană. 

În materie financiară, urmează o recurgere 
pe față la inflaţie. După 20 de ani de scădere 
a preţului argintului, la început nu se întîmplă 
nimic defavorabil. În 1625, preţurile nominale 
ajung din nou la nivelul din 1601—1603. Pri- 
mul efect constă în dispariţia, între 1624 și 
1627, a anomaliei pozitive a salariilor exage- 
rate. Este un efect favorabil ce se răsfrînge 
asupra claselor care orientează opinia publică. 
Problema va fi dacă mai poate exista oprire. 
Fructele amare ale inflaţiei se recoltează mai 
tîrziu. Timp de zece ani, contele-duce culege 
doar fructe dulci. 

În două privinţe, cel puţin, el a căutat esen- 
țialul fără să-l atingă. Prin Pragmatica din 
10 februarie 1623, el a vrut, limitînd obsta- 
colele legate de statutul purității de sînge”, 
să frîneze furia antisemită care,  înmulţind 
piedicile în calea descendenților din evrei con- 
vertiţi, face să apese asupra Spaniei o atmo- 
sferă de delaţiune, compromite ascensiunea unei 
clase mijlocii şi îndepărtează peninsula de 
procesul dezvoltării capitaliste.  Contele-duce 
va reuşi doar să concentreze împotriva sa o ură 
care s-a manifestat în. momentul  dizgraţiei. 
Unii găsesc sub pana lui Quevedo o frumoasă 
ilustrare literară în Hora de todos. 

Andaluz după tată, castilian după mamă, 
legat de America prin afaceri personale, Oli- 
vares ştie pe unde trece centrul de atracţie al 
Imperiului, prin axa iarmaroacelor din Castilia 
Veche, Toledo, Sevilla și America. Prăbuşirea 
demografică a cîmpiei castiliene, denunțată în 
mod sistematic de Cortesuri, nu putea să-i 
scape neobservată. Nici suprasarcina fiscală 
care decurge din acest fapt. Trebuia deci să 
pună capăt privilegiului fiscal al regiunilor pe- 
riferice ale Spaniei (Portugalia şi Coroana Ara- 
gonului, 190 000 de km2, 2 430 000 de locuitori, 
la începutul secolului al XVII-lea). Dar aceste 
îngăduinţe aveau totuși valoarea lor. Ele asi- 
gurau liniștea acestor provincii, mai puţin an- 
gajate în aventura imperială, mascau unele e- 
fecte ale conjuncturii defavorabile. 

Pentru a recuceri la nord Europa protes- 
tantă, se impune un nou efort. Fidelitatea 
Portugaliei, la fel ca şi aceea a Coroanei Ara- 
gonului, rezistă cu preţul unor înlesniri fis- 
cale largi. Să ceri mai mult tot Castiliei, în- 
semna să istovești imperiul. 

De unde și opţiunea lui Olivares: la nive- 
lul anilor '20 să impună Coronilla; la nivelul 
anilor '30, să impună Portugalia. Procesul este 
pus în mișcare prin convocarea Cortesurilor din 
Aragon la Barbastro, a celor din Catalonia, la 
Lerida, şi a celor din Valencia la Monzón. Îm- 
potrivire, ranchiună, un succes mediocru. 

Să impună Portugalia. Ipoteza încetează să 
mai fie nechibzuită, dar operaţiunea este peri- 
culoasă. Desigur, Portugalia se dezvoltă. După 
sfărimarea din anii 1590, ea și-a recuperat 
pierderile orientale în America spaniolă şi în 
Brazilia. Dar 1630 cade prost şi deceniul al pa- 
trulea este neprielnic după căderea Ormuzului, 
după atacul olandez infructuos împotriva Ba- 
hiei (9—10 mai 1624, de Paști în 1625) şi ata- 
cul fructuos asupra lui Pernambuco (1630), 
după pierderea în zece ani (1630—1640) a ju- 
mătăţii nordice a Braziliei. Căderea portului 
Recife a constituit pretextul unei mari ofen- 

sive fiscale care, dincolo de operaţiunile com- 
binate împotriva Braziliei olandeze (ele nu în- 
cetează înainte de 1639), vizează o participare 
mai. largă a Portugaliei la cheltuielile comune. 

Or, din 1630, imperiul își pierde pentru Por- 
tugalia atracția principală. Prăbușirea produc- 
ției de argint a Americii reduce circuitele care 
alimentau Lisabona cu metalul alb la ceea ce 
rămîne din comerţul său oriental. Anul 1631 
consemnează un val de exigenţe fiscale. Din 
1634, rezistența se răspîndește o dată cu scă- 
derea resurselor și o conjunctură defavorabilă. 
În 1634 se produc tulburări la Evora: locuința 
unui colector prea zelos în perceperea impozi- 
telor cerute de noua fiscalitate este incendiată. 
Mișcarea ajunge în Alentejo şi Algarve. 

Dar în 1639, contele-duce nu poate da în- 
apoi. În momentul culminant al Războiului de 
treizeci de ani este pusă în joc soarta unui 
nou echilibru al Europei care ar asigura în- 
tîietatea nordului asupra lumii mediteraneene, 
decăzută definitiv. 

Războiul de treizeci de ani are cauze par- 
ticulare, boemiene și germane. Jocul solidari- 
tăţilor în interiorul provinciilor europene pro- 
testante și catolice rezultate din Creștinătatea 
sfărîmată e suficient să ridice particularul la 
general. Războiul este produs de un climat. El 
cultivă incidentul. 

Războiul de treizeci de ani nu reprezintă 
decît: un moment: ultimul dintr-un război re- 
ligios care a durat 150 de ani, cu acalmii, re- 
lative,. și înteţiri alternate. Perioadă fecundă 
în reforme ale Bisericii, marele flux al apelor 
religioase durează pînă spre 1670—1680. Răz- 
boiul: de treizeci de ani, în raport cu succesul 
Reformei catolice, corespunde contraofensivei 
catolice și rezistenţei Europei protestante. Pa- 
siunea. religioasă se epuizează mai repede în 
nord decît în sud în secolul al XVII-lea; ea 
este catolică, așa cum fusese protestantă în se- 
colul al XVI-lea și cum va fi iarăși în secolul 
al XVIII-lea. Dar dacă pasiunea se află la sud, 

eficacitatea şi puterea alunecă: spre nord. Para- 
doxala soluție a Războiului de treizeci de ani 
se găseşte la intersecţia acestor forțe contra- 
dictorii. Europa catolică nu profită pe deplin, 
teritorial şi geografic, de reforma sa datorită 
crizei lumii mediteraneene, dar și Reforma pro- 
testantă nu și-a datorat ea oare izolarea, în 
secolul al XVI-lea, unor cauze. analoage şi 
opuse? . 

Ceea ce se cuvine explicat este mai curînd 
pacea, nu războiul. Războiul se află în ordi- 
nea naturală a lucrurilor, pacea; nu. Paradoxul 
rezidă mai puțin în vîlvătaia care a cuprins 
treptat Europa între 1619 și 1622, suportată de 
contele-duce de Olivares cu aerul că o con- 
duce, cît în cei 20 de ani anteriori. Nu-i misi- 
unea noastră să expunem iarăşi ciudatul con- 
curs de împrejurări, de epuizare și de oboseală 
care conduce valul de pace din 1598 pînă în 
1609. Este suficient să ştim că totul este para- 
dox și fragilitate în pacificarea din primul de- 
ceniu al secolului al XVII-lea. Paradoxul nu 
constă în reluarea războiului pretutindeni că- 
tre 1620, ci în cei zece ani de pace suplimen- 
tară pe care-i procură Europei apatia Fran- 
ței în timpul minoratului lui .Ludovie al XIII- 
lea. Conjunctura contribuie la aceasta. Filip al 
II-lea a fost trădat de plafonarea resurselor 
americane, după 1590, Filip al III-lea — de 
primele tendinţe contrare şi de ciuma care 
sfișie centrul dens populat al Castiliei. Cei 20 
de ani de pace dintre 1600 și 1620 corespund 
unei stagnări a economiei europene în epicen- 
trul său iberic. Ea dă o lovitură motorului po- 
litic și economic al Europei, îndeamnă la con- 
cesie. Abandonarea Oceanului Indian în fa- 
voarea olandezilor este suficientă pentru a sa- 
tisface dorinţele nordului. Cea dintii ruptură 
provocată de conjunctură către 1600 este paș- 
nică, nucleul mediteranean al Europei este lo- 
vit fără ca avantajul acordat nordului să fie 
deocamdată îndestulător pentru a-l îndemna la 

o pretenţie generală de revizuire a vechilor 
graniţe de împărţire a apelor. 

Cotitura conjuncturii din 1620 este război- 
nică pentru că avîntul inegal pe care-l deter- 
mină este amăgitor. O nălucire de avint la Se- 
villa (1622—1623—1624), o autentică prospe- 
ritate a industriei zahărului în Brazilia, aşa- 
dar la Lisabona, recucerirea Bahiei de la olan- 
dezi în 1625, toate acestea dau vechilor centre 
de dominație din sud impresia că firul trecu- 
tului s-a reînnodat. Seva continuă să urce spre 
nord- pînă la catolicismul european din timpul 
Frondei. Europa îşi începe marșul spre nord 

În Germania, încordată de la împărțirea în, 
ligi din 1608—1609, scînteia scapără în Boe- 
mia. i 
Coroană electivă la fel ca Ungaria, Boemia 
s-a unit, sub ameninţarea turcească din 1526, 
cu „ţinuturile patrimoniale“ ale Habsburgilor. 
Tradițiile nonconformiste au în Boemia o ve- 
chime de două secole. Utraquismul Consisto- 
riului de jos, provenit din Compactata! a fost 
mascat de Confesiunea de la Augsburg. De 
ciîtăva vreme, nobilimea germanică din împre- 
jurimi era atrasă de un radicalism reformat de 
inspiraţie calvină. Conflictul, esenţial religios, 
se însoțește, totuși, cu un conflict politic. 

Contraofensiva catolică este anterioară. In- 
stituirea unei ierarhii catolice, supuse față de 
Roma, anunţă încă din 1550 stoparea în Im- 
periu a înaintării luterane, La începutul se- 
colului al XVII-lea, catolicii nu reprezintă deo- 
camdată, în Boemia, decit o minoritate activă 
şi bogată care incită — Staat, gegen Stände — 
puterea regală catolică împotriva Stărilor, ve- 
chea structură politică a trecutului, punct de 
sprijin al majorităţii protestante. Puterea re- 
gală se află în criză şi această criză a fost un 
factor favorabil al rezistenţei protestante. În 
1609, ea obţine garanţiile Scrisorii de majes- 
tate. Rezistenţa protestantă cîştigă teren pînă 
la moartea împăratului Rudolf în 1613. 

Începe contraofensiva. Moderată sub Ma- 
thias, radicală sub Ferdinand, ea este aceea care 
declanșează războiul. Ferdinand, în vîrstă de 
38 de ani în 1617, este produsul perfect al 
unei Contrareforme de stil spaniol, adică mili- 
tară, minuțioasă, metodică şi concentrată în ju- 
rul persoanei sale. Cu consimţămintul ducelui 


1 După Jan Hus și lungul război civil care a 
urmat capcanei din Constanza (1419), Biserica cehă 
obținuse în 1436, printr-un tratat solemn (Compac- 
tata), printre alte privilegii, împărtășania sub cele 
două forme (utraquism) şi acea organizare eclezias- 
tică numită „Consistoriul de jos“ (N.a.). 

de berma — prin tratatul de la Oñate, Filip al 
III-lea renunţă la drepturile sale — se produce 


regruparea ținuturilor patrimoniale şi elective 


ale Habsburgilor din Austria. Bunăvoinţă din 
partea turcilor, resurse procurate de brusca 
dezvoltare a minelor de mercur din Idria — 
bazele sînt bune. În iunie 1617, Ferdinand* 
este ales rege al Boemiei, în 1618, rege al Un- 
gariei iar la moartea lui Mathias (20 martie — 
28 august 1619), Împărat. 

La Hrob este dărîmat un templu. Construit 
ca urmare a Scrisorii de majestate, el era sim- 
bolul progreselor recente ale protestantismului. 
Agresiunea de la Hrob pune în mișcare proce- 
dura prevăzută în Scrisoarea de majestate. 
Respingerea ei constă într-un decret copleșitor. 
La 23 mai 1618, urmează „defenestrarea“: Ma- 
rinitz, Slawata și Fabricius, consilieri cehi vi- 
novaţi de moderație, sînt azvirliţi în șanțurile 
Hradului de către nobilii partizani ai rupturii. 
O grămadă de frunze veştede le salvează viaţa. 
În ochii Europei catolice întîmplarea este un 
miracol. În această atmosferă, fiecare se stră- 
duieşte să descifreze semnele providenţei. Ma- 
joritatea nobilimii protestante nu concepe un 
modus vivendi cu Ferdinand de Styria. Ea a- 
nulează alegerea din 1617 şi îl cheamă la 26 
august 1619 pe tron pe electorul palatin Fre- 
deric al V-lea, ginere al lui Iacob al II-lea al 
Angliei, calvinist convins, șef al Uniunii Evan- 
ghelice. Protestantismul ceh își schiţează ast- 
fel precis afinităţile. Nobilimea mizează pe 
viitor, dar se lipseşte pe moment de forţa a- 
flată la îndemînă a Germaniei estice luterane. 
Boemia şi Palatinatul s-au angajat cam prea 
repede într-o complicaţie de temut. 

Provocatorii gravitează în jurul Mării Nor- 
dului. La Bruxelles, arhiducele Albert îi smul- 
ge lui Filip al III-lea la 5 noiembrie 1619 a- 
probarea să înceapă operaţiuni militare îm- 
potriva Palatinatului (anii 1616—1617—1618 
consemnează, la Sevilla, intrări fructuoase din 
America). 

În Olanda, partidul calvinist dur, ortodoxia 
gomariană, a triumfat la Dordrecht (13 noiem- 
brie 1618 — 9 mai 1619) în timp ce Willem 
Usselincks desfăşoară o campanie care va duce 
în 1621, o dată cu expirarea armistiţiului, la 
fondarea Companiei Indiilor Occidentale. Se 
poate presupune că vîntul de intransigenţă al 
calvinismului olandez ar fi incitat nobilimea 
cehă să caute sprijin în vest, iar Curtea de la 
Bruxelles să fi vrut să i-o ia înainte în ipo- 
teza unui conflict inevitabil. A constrînge Spa- 
nia ducelui de Lerma, prea neclintit meditera- 
neană, să reia războiul împotriva Olandei — 
pentru a degaja Anversul și a ruina Amsterda- 
mul prin forța armatelor de uscat, aşadar 
imediata generalizare a conflictului boem, a- 
cesta părea să fie, în mod evident, mobilul lui 
Albert. 

Dar Franţa lui Luynes, stinjenită de pro- 
testanţii proprii, mizează pe conciliere. Pen- 
tru a-și cîştiga războiul său religios, Franţa ca- 
tolică a lui Ludovic al XIII-lea contează pe lo- 
calizarea războiului religios al Imperiului în 
Boemia. Aceasta este politica lui Puysieux şi 
scopul misiunii contelui de Angoulême, puse 
în lumină de V. L. Tapié. Limitarea războiului, 
cu dubla complicitate a Saxei, strict luterană, 
și a Franţei contrareformate înseamnă înfrîn- 
gerea boemilor dar totodată și scurtarea răz- 
boiului datorită dezechilibrului paradoxal creat 
încă de la început de accidentul de la Munte- 
le Alb — distrugerea în cîteva ore a armatei 
și a nobilimii cehe (8 noiembrie 1620). Lip- 
sită brusc de întreaga sa nobilime, Boemia 
nu mai este decît o zdreanţă în mîinile unui 
inamic metodic. Începe un proces de catolici- 
zare nestînjenit de nimic. În 1627, necatolicii 
trebuie să abjure sau să plece. Condicile de 
cult, ţinute riguros, supraveghează executarea. 
Scăderea populaţiei, din acest motiv, este în 
Boemia de 55—600/, în Moravia de aproxima- 
tiv 330%. Pierderea privilegiilor politice ur- 

mează de læa sine. Cehii sînt, timp de două se- 
cole, șterşi din istoria Europei. 

Imediat după dezastrul de la Muntele Aib 
războiul generalizat în imperiu n-ar fi cu de- 
săvîrşire inevitabil dacă Spania ar fi destul de 
puternică pentru a menţine partidul catolic în 
limitele posibilului și ale normalului. Europa 
calvinistă, scîrbită de stupida trădare saxonă, 
este gata să negocieze părăsirea cadrilaterului 
boem în schimbul restituirii Palatinatului. Se 
schițţează termenii unei tranzacții: cedarea con- 
tinentului catolie pentru marea calvinistă. Cum 
să oprești procesul: o dată pornit? Olivares în 
orice caz va încerca. 

Moștenirea ducelui de Lerma era grea pen- 
tru Anglia: pe 'de o parte, interminabila ne- 
gociere a căsătoriei prinţului de Walles cu o in- 
fantă, ocuparea Palatinatului pe de alta. Mo- 
mentul capital al tentativelor spaniole de atra- 
gere a Angliei: se plasează între 1610 și 1612, 
în epoca favoritului George Villiers-Buckin- 
gham și a atotputernicului ambasador al Spa- 
niei, Gondomar. Pe plan interior sînt de con- 
semnat atenuarea + controlului parlamentar 
(1614—1621), apărarea, față de Provinciile 
Unite, a intereselor maritime britanice, ca o 
compensație psihologică a reconcilierii cu Spa- 
nia. Dar schisma între rege şi majoritatea 
acelei gentry atașate solidarităţii cu Europa 
protestantă este profundă. Londra n-ar putea 
îngădui regelui să-l părăsească pe Frederic al 
V-lea. 

Pacea, dezagregarea frontului protestant și, 
probabil, pe termen lung, perspectivele optime 
ale Contrareformei, depind de atitudinea mo- 
derată în problema Palatinatului. Iacob I mer- 
ge pînă la a promite, în schimbul electoratu- 
lui, ajutor militar pentru împăţirea Provin- 
ciilor-Unite. Mai mult decît atît, n-a oferit 
el oare, în 1618, în chip odios, pretențiilor de- 
vorante ale prieteniei spaniole, moartea ma- 
relui Walter Raleigh, întemeietorul Americii 
engleze, glorie 'elizabetană, executat în urma 

unei sentinţe din 1603 cincisprezece ani mai 
tirziu, după ce fusese scos în 1617 din Turn 
pentru a-i îngădui să conducă expediţia victo- 
rioasă din Guyana? 

Dar sesiunea parlamentară din 1621 dez- 
văluie amploarea dezbinării care aduce Anglia 
„la un pas de explozia unui război civil. Iacob I 
nu poate negocia în 1622, în legătură cu Pala- 
tinatul, nici cît în 1620. 

În cursul iernii anului 1622—1623, proce- 
sul de generalizare a războiului a fost pus în 
mișcare. Ruperea armistiţiului de Doisprezece 
Ani (1621) care făcea să domnească din 1609 
o pace nesigură între Spania și Provinciile- 
Unite, slăbește poziţia spaniolă. Dacă luarea 
Ormuzului de către o flotă anglo-olandezo-per- 
sană în 1622 este o lovitură scăpată de sub 
controlul lui Iacob I, operaţiunile navale com- 
binate anglo-olandeze din februarie 1625 în: 
Golful Persic, operaţiuni care-i împiedică pe 
portughezi să ia locul persanilor, sînt voite și 
de Stările Generale și de Curte. La sfîrşitul 
anului 1622, Ferdinand convoacă o dietă la 
Regensburg. . Aici se hotărăște la 25 februarie 
transferul demnităţii de principe elector cu ti- 
tlu viager de la Frederic la Maximilian. Spania 
s-a opus la acest transfer. Pentru a-l împie- 
dica, ar fi trebuit să recurgă la amenințare. 
Era mai mult decît putea ea să facă. 

Îndărătnicia bavarezilor și a lui Ferdinand 
îl angajase pe Olivares într-o confruntare a 
Europei cafolice cu Europa protestantă. Ire- 
versibilul a fost determinat de concursul uimi- 
tor de împrejurări care dintr-o dată, împotriva 
oricărei logici, scoate în afara luptei majori- 
tatea protestantă a Imperiului. 

În Imperiu, Împăratul aserveşte Boemia, 
Palatinatul este ocupat, Uniunea evanghelică, 
dizolvată, nefericita tabără protestantă, scin- 
dată fără putinţa de a se apăra. 

Faţă de Provinciile-Unite, s-ar zice că s-a 
revenit la epoca lui Alessandro Farnese. Prea 
ocupată să refacă în Oceanul Atlantic ceea ce 

Compania Indiilor Orientale reuşise în Oceanul 
Indian, Olanda a neglijat uscatul, încrezătoare 
în forța Germaniei protestante. Armata spa- 
niolă din Flandra, liniştită dinspre sud de slă- 
biciunea franceză, dinspre vest, de tensiunile 
interne ale Angliei Stuarţilor, dinspre est, de 
prăbușirea Germaniei calviniste, susținută la 
Sevilla de prosperitatea legăturilor cu America 
din anii 1623—1624 şi 1626, începe o acţiune 
de cucerire a Generalităţii care culminează în 
1625 prin luarea Bredei, imortalizată de Ve- 
lâzquez. Este o victorie liniștită care, urmată 
de o recăpătare a suflului şi de un ultim atac, 
ar fi dus la căderea Amsterdamului dacă nu 
s-ar fi produs răsunătoarea lovitură a lui Piet 
Heyn la' Matanzas care, în octombrie 1628, 
abate spre Olanda argintul Noii Spanii destinat 
Sevillei. Spaniei i-au lipsit 80 de tone de ar- 
gint ca să cîştige războiul şi pentru ca întreaga 
Germanie să fie convertită de misionarii încăl- 
tati în cizme ai lui Wallenstein. 

Pe mare, trebuie să așteptăm şapte ani 
pentru ca zeița Fortuna să-și aleagă tabăra. 
Olanda s-a lăsat surprinsă pe uscat și Anglia 
pe mare. Iacob 1 şi Parlamentul său urmăresc 
scopuri prea diferite, neîncrederea este prea 
profundă, descurajarea de la moartea Elisa- 
betei, prea totală pentru ca războiul, hotărît 
de tabăra engleză prin prinţul Carol și favo- 
ritul său George Villiers chiar înainte de moar- 
tea lui Iacob 1 (1625), să constituie o amenin- 
tare adevărată. Cele 9C de nave aje amiralu- 
lui Wimbledon, slab conduse, nu izbutesc să 
blocheze cu eficacitate în 1625 Lisabona, în 
timp ce debarcarea a 10 000 de oameni la Pun- 
tal de Cadíz se soldează cu un eșec. Dacă an- 
glo-olandezii au fost norocoşi în februarie 
1625 în Golful Persic, în schimb expediţia o- 
landeză de la Bahia a eşuat total. Atlanticul 
hispano şi lusitano-american se sustrage pînă 
în 1628 puterilor din nord. 

Paradoxal, tocmai în sud, în Italia, întil- 
nește Spania lui Olivares cele mai mari difi- 

cultăţi. Pentru a-și menţine suflul, recuceri- 
rea catolică a Germaniei trebuie să conteze pe 
tercio din Milan şi pe argintul din Sevilla care 
urcă de la Genova, folosind rocadele habsbur- 
gice, prin grija Băncii catolice din Genova, 
la Augsburg. Dar într-o Italie, devenită difi- 
cilă din pricina crizei, şi, în curînd, a ciumei, 
Olivares întîlnește Franţa. 

Cotitura politicii externe franceze, o coti- 
tură, nu o reîntoarcere, este anterioară zilei 
de luni 29 aprilie 1624 cînd se produce a doua 
și definitiva intrare a lui Richelieu în con- 
siliu. E anterioară şi totodată ulterioară. Ea 
începe între octombrie 1622 și februarie 1624 
sau, mai curînd, august 1624. În octombrie 
1622, tratatul de la Montpellier pune capăt 
războiului protestant. Incendierile de temple 
din 1621, masacrarea populaţiei din Negrepe- 
lisse de către armata regală comandată de 
Condé dezvăluie o Franţă la diapazonul Mun- 
telui Alb. În Consiliu, se manifestă Brulart 
şi energia verbală a lui La Vieuville. La Ma- 
drid, sosirea Cardinalului pe magistralele pu- 
terii este primită cu bunăvoință. Născut la 9 
septembrie 1585, Richelieu* este, la 39 de ani, 
cu doi ani mai în vîrstă decît Olivares. Acest 
mare senior, episcop la 22 de ani (16 apri- 
lie 1607), orator din partea clerului la Aduna- 
rea Stărilor din 1615, membru efemer în e- 
chipa favoritului — valido — Concini (25 no- 
iembrie 1616—24 aprilie 1617), apărător re- 
cunoscut al intereselor reginei-mamă, ceea ce 
l-a ajutat să devină cardinal la 5 septembrie 
1622, se prezintă la început drept omul par- 
tidului hispano-italian, protejatul lui Berul- 
le* și al Mariei de Medicis. 

Richelieu îi lasă lui La Vieuville impopu- 
laritatea reîntoarcerii la politica alianțelor pro- 
testante, în această perioadă de pretenţii cres- 
cînde din partea Reformei catolice și de con- 
flicte între Franţa catolică la nord și Franța 
dominată de nobilimea protestantă la sud: 
Henriette la Londra în locul Infantei, tratatul 

de la Compiègne cu Olanda. Pentru pregătirea 
condiţiilor psihologice el se folosește de pam- 
fletele lui Fancan!, această formă arhaică a 
presei”. Simplu instrument? De fapt, şi Franța 
şi Richelieu oscilează între două orientări po- 
sibile: cea preconizată de Bérulle și anume, a- 
cordarea de ajutor Spaniei ca să termine re- 
cucerirea catolică a Germaniei, primul pas 
către izolarea, poate către eliminarea Europei 
protestante; acordarea de ajutor barajului pro- 
testant spre a se juca astfel o festă Habsbur- 
gilor. Richelieu se preface că acceptă alianțele 
protestante și pledează cu succes cauza cato- 
licilor olandezi şi englezi, ca odinioară Spania. 
Pentru Olivares, marele viraj francez este in- 
finit mai grav decît ostilitatea deschisă a An- 
gliei şi Olandei. 

Dar atît timp cit în Franţa supravieţuieşte 
un partid protestant, Richelieu într-adevăr e- 
zită. Punctul de la care nu mai există întoar- 
cere nu este atins decît în 1629. 

La început, Valtelina. Marea vale a Innu- 
lui, în ţinut grizon, este axa obligatorie a le- 
găturilor de comunicaţie între Milano şi Tyrol, 
pe de o parte, precum și drumul de uscat cel 
mai scurt dintre Franţa și Terraferma veneția- 
nă, pe de alta. Dacă drumul se află sub auto- 
ritatea locuitorilor săi catolici, Valtelina aruncă 
un pod între Imperiu și bazele militare și fi- 
nanciare ale Spaniei în Italia. Dacă este stă- 
pînit de Ligile grizone protestante, drumul se 
deschide între Franţa şi Veneţia şi devine un 
dig al rezistenţei faţă de influența spaniolă 
în Italia. 

O primă manșă este cîștigată de Olivares, 
rapid, la tratativele de la Monzón în ianuarie 
1626 cu preţul, e drept, al unui prodigios efort 
militar şi financiar pentru a astupa, prin Ge- 
nova, Lucca, Parma, Modena și Toscana, breșa 
săpată de Franţa în Italia spaniolă. Spania a 


1 Canonic la Saint-Gernain-l'Auxerrois, Fancan, 
celebru pamfletar al vremii sale, a tost folosit în 
aceşti ani critici de Richelieu (N.a.). 

aliniat mai mult de 100 000 de oameni și și-a 
desfăşurat galerele. Se cunoaște preţul plătit 
pentru a obţine, sub pretextul liberei treceri, 
întîietatea pe axa nord-sud care asigură legă- 
tura, via Genova şi Sevilla, între efortul mi- 
litar al Împăratului achizitor al mercurului 
din Idria, necesar amalgamului, şi valul în scă- 
dere al argintului Americii. Mult mai greu a 
fost a doua oară, între 1628 și 1631, în privința 
succesiunii Mantovei. 

În 1637, în sfîrşit, tratatul de la Milano (3 
septembrie) inversează termenii echilibrului: 
Valtelina este cedată Ligilor grizone, adică 
unei autorități favorabile Veneţiei și Franţei. 

În 1637 Spania a pierdut în Italia. Intre 
Monzón și Milano, trei evenimente au acţionat 
împotriva lui Olivares: 

Matanzas (octombrie 1628) înseamnă sfir- 
șitul controlului iberic din Sevilla asupra A- 
tlanticului. Producţia minelor din America des- 
crește și traversarea Atlanticului devine din ce 
în ce mai hazardată. 

Cucerind La Rochelle (29 octombrie 1628) 
precum și Montauban (20 august 1629), dar mai 
ales prin înţelepciunea păcii definitive de la 
Alais* (27 iunie 1629) marele cardinal a cîști- 
gat războiul cu protestanții. În faţa lui se ri- 
dică opţiunea: să ajute Imperiul să-și termine 
războiul — era ceea ce dorea clanul Marillac 
— ori să salveze resturile Germaniei protes- 
tante și să stăvilească Spania — este miza ex- 
ternă a Zilei Păcăliţilor* (10 noiembrie 1630). 
Din 1631 pînă la înfrîngerea sa (ianuarie 1643), 
Olivares găsește în calea sa trupul enorm al 
Franţei. 

Începînd cu anul 1625, Spania se istovește 
din punct de vedere financiar urmîndu-l pe 
Împărat în acel veritabil butoi al Danaidelor 
care este recucerirea Germaniei protestante. 
De cel puţin trei ori Împăratul şi Olivares sînt 
victime ale succesului lor. În 1624, exploata- 
rea excesivă a victoriei contribuie la cotitura 
Franţei şi, mai direct, la intervenţia daneză. 

Danemarca”, prelungire scandinavă a Ger- 
maniei luterane, este profund angajată în fîşia 
de țărm a Germaniei nordice și baltice. Con- 
trolului tradițional din Sund, Danemarca i l-a 
adăugat de curînd pe cel de la vărsarea El- 
bei și a Weserului iar vamei de la Helsinger, 
taxa de acostare de la Gluckstadt care rui- 
nează Hamburgul. După Baltica, urmează Ma- 
rea Nordului. Tilly”, şef valon al armatelor 
imperiale, finanțate în mare parte de Spania, 
măturîndu-i din drumul său pe Braunschweig 
şi Mansfeld, nefericiţii comandanţi ai Germa- 
niei protestante, ameninţă cuceririle fragile ale 
imperiului danez. 

Invidios pe suedezul Gustav Adolf, iată-l 
pe Christian al IV-lea devenit apărător al ine- 
lului Saxei inferioare pe drumul care conduce 
Austria spre țărmurile Mării Nordului. Pentru 
a-i face față, există argintul spaniol și un mare 
general, Wallenstein". Olivares, care vede to- 
tul amplu, mizează pe Wallenstein. Acesta, cu- 
cerind pe uscat controlul asupra Mării Baltice, 
secătuieşte chiar de la izvor bogăţia olandeză. 
Dar în momentul în care dominaţia lusitani- 
lor şi: hispano-americanilor este spulberată sub 
loviturile raidurilor lui Piet Heyn, ideea de a 
smulge printr-o blocadă continentală contro- 
lul asupra Mării Nordului din mîna cărăușşi- 
lor mării devine atrăgătoare. Wallenstein nu 
mai este pe măsura Împăratului. Rivalitatea 
dintre cei doi mari aliați lipsește coaliția de 
cel mai bun dintre generalii săi. Totuşi, hăr- 
ţuit în Iutlanda, Christian al IV-lea își recu- 
noaşte înfrîngerea la Liibeck la 7 iunie 1629. 

A doua victorie este mai completă decit 
prima dar, ca și aceea, duce la intransigenţă. 
Edictul de Restituţie revine la litera Confesiu- 
nii de la Augsburg și are drept consecințe 
transferul a două arhiepiscopate, seculariza- 
rea a 12 episcopate şi a nenumărate abaţii și 
miînăstiri de diverse mărimi. Era prea repede. 
Wallenstein, care recomandă moderaţia, a în- 
teles. Cu atît mai mult cu cît Franța, după La 

Rochelle, are mîinile libere. Dar Richelieu şi 
ambasadorul său la Dieta de la Regensburg, 
Părintele Joseph, ştiu să speculeze temerile 
Germaniei catolice, să obțină mai întîi diz- 
graţierea lui Wallenstein şi să furnizeze apoi 
victorioasei Suedii a lui Gustav Adolf mijloa- 
cele financiare pentru a prelua ștafeta de la 
campionul danez, epuizat în momentul în care 
lovitura de la Matanzas şi criza din 1629— 
1631 a traficului american spre Sevilla pun 
Spania într-o situaţie critică. Graba excesivă 
a Edictului de Restituţie, izbînda prea puţin 
modestă răpesc încă o dată marii cruciade o 
victorie care, pentru că a fost prea zgomotoasă, 
a fost şi fragilă. 

De la a doua victorie, la al treilea asalt: 
Suedia, un popor în plin avînt, o armată pu- 
ternică, un mare conducător, o tactică nouă; 
un obiectiv economic și unul religios; abili- 
tatea diplomatică a francezilor, alianța cu rușii 
împotriva Poloniei: străvechiul vis al unei 
mare balticum devenită mare nostrum. 

Apoi o metalurgie excelentă (minereu su- 
edez şi tehnică germană), o foarte bună arti- 
lerie, o mare capacitate de manevră pusă în 
slujba unui ideal fac din armata suedeză un 
instrument incomparabil. O bază, Stettin, este 
cucerită fără luptă (1630). Urmează fulgeră- 
toarea campanie din 1631. Rechemat, Tilly 
este bătut la Breitenfeld (16 septembrie 1631) 
după ce devastarea Magdeburgului a produs, 
în sprijinul lui Gustav Adolf, unirea sfîntă a 
întregii Germanii protestante. Taberele renane 
de iarnă neliniștesc Franţa, dar strălucitoarea 
campanie din 1632 se termină prin victoria 
suedeză de la Liitzen (16 septembrie 1632) 
asupra lui Wallenstein cu preţul vieţii rege- 
lui. Ea este urmată curînd de trădarea şi 
moartea lui Wallenstein, asasinat din ordinul 
Împăratului (24 februarie 1634). 

Contrar oricărei așteptări, al treilea asalt, 
din partea Suediei, s-a terminat cu a treia vic- 
torie pentru imperiali. Mai mult decît prece- 

dentele ea este însă o victorie spaniolă, ultima 
tresărire a argintului smuls provinciilor peri- 
ferice ale Spaniei, revenirea infanteriei — ter- 
cio — din Milano prin Valtelina sub comanda 
Cardinalului-infante. În 1634, cu un an înain- 
tea Franţei, Spania trece în Imperiu de la răz- 
boiul mascat la războiul deschis. Împăratul, 
aflat la strîmtoare, nu mai încearcă, într-adevăr, 
să salveze aparențele. Campania care culmi- 
nează prin lupta de la Nordlingen (6 septem- 
brie 1634) mătură, de astă dată ireversibil, for- 
tele protestante şi suedeze din Imperiu. Pacea 
de la Praga marchează apogeul recuceririi 
catolice. Un apogeu care poate fi măsurat prin 
schimbarea direcţiei: Olivares deţine frînele și 
trebuie apreciat pentru neobişnuita moderație 
de după victorie. El aplică un divide ut impe- 
res în urma unui abil distinguo: blîndeţe faţă 
de luterani (aplicarea Edictului de Restituţie 
este suspendat pentru patruzeci de ani), as- 
prime față de calviniști. Bariera ortodoxiei 
este deplasată acolo unde visau unii luterani s-o 
pună. Nimic nu poate fi mai primejdios, pe 
termen lung, pentru tabăra protestantă. 

A treia victorie, dar cu ce preţ! Supunerea 
aparentă a acestei imense Germanii, golite de 
oameni (10 000 000, în curînd 7000000 față 
de 20 000 000 la început),sprijinită pe o Italie 
devorată de ciumă înseamnă oare o sporire a 
puterii? Între timp, Franţa, de 17 ori mai nu- 
meroasă decît Suedia, urcă în prim-plan. 

Momentul adevărului este tîrziu dar crud. 
În vreme ce Spania s-a concentrat în titanica 
Reconquista a nordului Germaniei, Richelieu 
şi-a împins pionii pe flancul descoperit al Im- 
periului: anul 1633 este anul aproprierii imper- 
ceptibile a Lorenei (anexarea în fapt a epis- 
copatelor, aflate din 1552 sub simplă pro- 
tecţie; ocuparea în două etape a Lorenei du- 
cale, mai întîi a unor puncte de reper — Mar- 
sal, Clermont-en-Argonne, Stenay, Jametz — 
apoi în totalitate; crearea Parlamentului din 
Metz, armă implacabilă de nimicire juridică, 

numirea unui intendent la Nançy (1634). Zona 
de influenţă se precizează şi în Alsacia. În 
1633 şi 1634 orașele protestante Riquewihr, 
Bouxviller, Neuviller, Ingwiller îi cheamă pe 
francezi pentru a scăpa de imperiali, iar Sa- 
verne şi Haguenau, pentru a le scăpa de sue- 
dezi. La 1 noiembrie 1634, oraşele ocupate de 
suedezi trec sub autoritate franceză, Colmar 
cîteva zile mai tirziu. Un fel de condominium 
se stabilește între Franţa și Bernard de Saxa- 
Weimar. După moartea acestuia (1639), Fran- 
ţa stăpineșşte singură. 

Liniile de comunicaţie directă fiind tăiate 
între Comte şi Ţările-de-Jos, Spania își îm- 
pinge pionii pe arcul renan. Casus belli de 
aici rezultă: „... întrucît n-aţi vrut să-l eli- 
beraţi pe Mgr. arhiepiscop de Trèves, elector 
al Sfîntului Imperiu care s-a pus sub oblă- 
duirea sa (a regelui Franţei) atunci cînd el n-o 
putea dobiîndi de la Împărat... Majestatea Sa 
vă declară că este hotărită să anuleze cu ar- 
mele această ofensă care îi privește pe toți 
Principii Creștinătăţii“. Iată ce afișează la Bru- 
xelles la 19 mai 1635, sub ferestrele Cardina- 
lului-Infante, gentilomul gascon Gratiollet cu 
toca pe cap şi bastonul de crainic în mînă, 
precedat de o trompetă care sună semnalul. 
Act de două ori simbolic, războiul este decla- 
rat chiar la Bruxelles și față de Spania, după 
unsprezece ani de pace. Faţă de Spania, nu 
faţă de Împărat, De minimis non curat praetor. 

1636—1640, acești ani ai adevărului sînt 
mai întîi ani de surpriză. Spania lui Olivares, 
cu mîinile libere după victoria sa germană, 
își întoarce forțele cu eficacitate și prompti- 
tudine către Franţa. Începînd din 1635, supe- 
rioritatea militară a Spaniei răbufnește în Flan- 
dra și în Lorena. „Deși Cezar spunea că fran- 
cii(sic) două lucruri ştiu, arta militară și cea 
a vorbirii frumoase, mărturisesc — spune Ri- 
chelieu în Testament — că n-am putut înţe- 
lege pe ce temei li se atribuie prima însușire, 
avind în vedere că răbdarea la muncă şi la 

trudă, trăsături necesare războiului, nu se re- 
găsesc printre ei decît foarte rar“. Este opinia 
unui om decepționat. În cursul iernii 1635— 
1636 Franța cea imensă şi greu de străbătut 
nu reuşeşte să strîngă banii din impozite. Ar- 
gintul american, sosit la Sevilla chiar în can- 
tități mai reduse, înhățat de banca genoveză, 
este imediat disponibil. Toată această situație 
este concretizată prin dezastrul de la Corbie 
care, odată frontul picard străpuns, este pe 
punctul să ducă și la cucerirea Parisului în 
1636, anul Cidului. Înfrîngerea de la Corbie 
se datorează deopotrivă unei greşeli politice 
şi unei slăbiciuni militare. Franța a mizat în 
1634 și 1635 pe răscoala Ţărilor-de-Jos împo- 
triva Spaniei. Clauzele cunoscute ale tratatu- 
lui franco-olandez din 8 februarie 1635 inver- 
sează situația. Totul seamănă mai curind cu 
o combinație care ar face din nordul Țărilor- 
de-Jos catolice o imensă Generalitate. Așadar, 
alături de tercio se află bandele walone men- 
ţionate în discursul funebru al lui Bossuet. 
Chiar dacă succesul lor la Corbie nu înseamnă 
mai mult decît ceea ce este, adică ultimul elan 
al puterii spaniole cu șapte ani înainte de 
Rocroi, e vorba despre cu totul altceva decit 
despre confruntarea a două armate. Succese 
spaniole în 1636, succese franceze în 1638 şi 
1639: ceea ce contează este enorma tensiune 
a celor doi giganţi care se înfruntă. Fiecare 
aşteaptă revolta hotăritoare, refuzul de a plăti, 
de a suferi și de a muri al supușilor celuilalt. 


Corbie marchează doar în chip secundar 
o victorie de-o parte și o înfrîngere de alta 
și, în mult mai mare măsură, surpriza furni- 
zată de TŢările-de-Jos care refuză să se revolte 
precum şi marea pată întunecată a Răscoalei 
ţăranilor pe un sfert din sud-vestul Franţei 
care lasă fronturile lipsite de trupe și de bani. 
O sfidare teribilă care se înfige ca un cui că- 
tre sud-est și către Mediterana apare în 1637. 
Știm mai bine astăzi pe ce fond de sărăcie și 
de violență insuficient controlată se plasează 

Franța lui Ludovic al XIII-lea. Aristocraţia, a 
cărei rentă este concurată de impozitul regal, 
exercită un şantaj cumplit asupra unui stat 
care s-ar putea identifica perfect cu magistraţii 
săi dacă aceștia n-ar trăi, şi ei, din renta se- 
niorială. Aici rezidă şi secretul acestei Fronde 
dinaintea Frondei: o anarhie relativ bine stă- 
pinită pe care aristocrația o folosește ca pe o 
posibilitate de șantaj. 

Anul cel mai dramatic este 1639. Abia s-a 
liniștit sudul și nordul este atins de răscoala 
Desculților din Rouen pînă la Poitiers. Din 
iulie pînă în octombrie, în timp ce teritorii im- 
portante din Normandia, Bretagne, Languedoc, 
Provence şi Poitou sînt pierdute unele după 
altele, se tulbură Avranches, Saint-Léonard, 
Vains, Caen, Rouen, Barentin, Bayeux, Cou- 
tances, Domtront, Falaise, Gavray, Lisieux iar 
altele, Mortain, Poitiers, Pontorson, Saint-Ja- 
mes, Saint-Lô, Vire, Dol, Fougères, Rennes, 
Maineville, Maintilly, Châtellerault se răscoală. 

Răscoala Desculţilor dezvăluie brusc boala 
profundă a unei provincii cu faima de a fi 
bogată, Normandia, în momentul în care Fran- 
ţa începe să alunece de-a lungul axei nord- 
vest — sud-est a prosperității de odinioară. 
Cauză sau efect al prăbușirii economice, ciu- 
ma a deschis drumul. Zone de dizidenţă — 
am putea ignora precedenţele răscoalei Des- 
culților — brăzdau Normandia din anii '30 ai 
secolului ca pustulele pielea bolnavilor de va- 
riolă. Unele parohii au trăit, în mod parado- 
xal, mai mulți ani izolate de stat. Este un re- 
gres, o ruptură sau, poate, mai simplu, un ar- 
haism. 

Cea mai gravă dintre răzmerițele populare 
franceze dinaintea Frondei decurge din trei 
factori: hipertrofierea statului și inflația pre- 
tenţiilor sale în momentul de paroxism al răz- 
boiului european; schimbarea  conjuncturii 
mondiale și, în ceea ce privește Franţa, des- 
trămarea echilibrului interior în ierarhia popu- 
laţiilor și a activităţilor. Agitata Franţă a Des- 

culților este Franţa cea bogată din secolul al 
XVI-lea care începe să se ruineze în secolul 
al XVII-lea, Franţa care a fost protestantă la 
vest şi la sud de o linie Abbeville-Marsilia. 
La început, zone întinse din ţinutul normand 
formează un front întins. Seniorii nu sînt mai 
puţin îndirjiţi împotriva fiscului care, împovă- 
rînd ţăranii, reduce taxele și arendele. Revolta 
începe iluminată de o problematică de diver- 
gență regională. Ea sfîrșește atunci cînd, în 
afară de cadrele corupte ale armatei rebele, 
armata de suferinţă, notabilii care pretind că-l 
reprezintă pe rege faţă de rebeli își dau seama 
de primejdie. Luptă de clasă? La început, nu, 
poate la sfîrşit. Gassion, discipolul strălucitor 
al lui Gustav Adolf, protestant la fel ca maes- 
trul său, zdrobește în fruntea armatei din Ar- 
tois, armata de suferinţă în vreme ce cance- 
larul Seguier, la Rouen, consolidează fidelita- 
tea nobilimii de robă. 

lată de ce răscoala Desculţilor, născută din 
aceeaşi conjunctură, se deosebeşte profund de 
răscoalele din Catalonia și Portugalia. Imperiul 
spaniol trosnește sub cirmuirea lui Olivares 
din pricina sfișierii profunde între necesități 
şi resurse în perioadele de regres demografic 
și de conjunctură dificilă. Franţa se clatină în 
Normandia de un rău analog, dar mai puţin 
profund. Victoria franceză din 1648 și din 1659 
îşi are originea în această diferenţă de grad, 
este o victorie în pustiul severului secol al 
XVII-lea. Normandia, în 1639, este o Catalo- 
nie franceză, o Catalonie incapabilă să antre- 
neze regatul într-un destin tragic pentru că 
după ce a început ca un eveniment grav, re- 
volta, aproape, a întregii societăţi, afacerea se 
termină ca o simplă jacquerie, un protest al 
săracilor, fără ţintă, fără o organizare, fără 
speranţă. 

Revolta din Catalonia intră în seria răscoa- 
lelor populare ale perioadei de cotitură a con- 
juncturii: o Normandie de zece ori mai mare 
într-o conjunctură identică dar cu structuri 

diferite. Vestul şi sudul sugerează Franţa de 
odinioară care sărăcește. Catalonia este o pro- 
vincie izolată care, modelată de o prosperitate 
țărănească modestă dar robustă, refuză să se 
lase sfărîmată de fiscalitatea imperială. 

Momentul de cotitură ce marchează ridica- 
rea periculoasă a pretențiilor imperiale este 
chiar anul 1635—1636, anul războiului cu Fran- 
ţa. Paralelismul este perfect. Şesul în Franța 
se revoltă mai repede, dar mai superticial. Ca- 
talonia cunoaște încă de la sfîrşitul secolului 
al XVI-lea, în stare endemică, răscoalele ță- 
ranilor și desculţilor ei, armata de suferință 
a bandiţilor, bandolers, pretext, din 1626, pen- 
tru instalarea primelor garnizoane castiliene. 
De-a lungul marilor drumuri se produc nume- 
roase încăierări și se manifestă, cu predilec- 
ţie, atracţia către violenţă. 

Principatul, forma tradiţională de guvernă- 
mînt a provinciei, dominat de aristocrația fun- 
ciară, nu refuză războiul împotriva Franţei. 
În timpul asedierii orașului Salces în Roussillon 
de către trupele franceze, principatul a ridicat, 
din inițiativa sa, 25 000 pînă la 30 000 de oa- 
meni. Catalonia, loială în pofida insecurităţii 

drumurilor sale, înțelege să-și asigure singură 
apărarea frontierei nordice. Ea nu-i poate su- 
porta pe cei 10 000 de soldaţi ai regelui care, 
plătiți prost, devastează satele și cătunele (ma- 
sias). Aristocraţia (nobili, magistrați şi burghezi 
de seamă) a sesizat jocul lui Olivares: sub pre- 
textul participării la apărarea Cataloniei, în 
spatele unui front bine stăpînit, să controleze 
ținutul pentru a smulge o contribuţie mai sub- 
stanțială la cheltuielile imperiale comune. Ca- 
talonia se consideră înșelată în loialitatea sa, 
suferă de un complex al încercuirii. Urmează 
o serie de incidente între viceregele prea ze- 
los și principat în legătură cu instalarea tru- 
pelor castiliene de ocupaţie în inima unei ţări 
a cărei armată se află la frontieră. Furturi, 
violuri, profanări — imnul naţional Segadores 
—  Secerătorii — a reţinut lamentaţia pe sea- 

15. Geografia diferențială a avuţiei Franţei în 1745: 
1. Înstăriți; 2. Pot trăi; 3. „Unii pot trăi, alţii sînt 
săraci“; 4. Sărăcie; 5. Mizerie. 


ma acestora. Trei deputaţi ai generalităţii sînt 
închiși: la 22 mai se produce prima încercare 
de a-i elibera. Efortul vine din partea satelor. 
La 6 iunie 1640, sărbătoarea Corpus Christi, 
orașul se unește cu lucrătorii ogoarelor: 

„Visca la terra 

Muira lo mal govern 

Muiran los traydors“1 


Autorităţile castiliene sînt măturate: viceregele, 
omorît, Audiencia (trebuie oare să scriem Par- 
lamentul?) pusă pe fugă. Principatul, surprins, 
neliniștit de o demonstraţie de forță a cărei 
violență îi scapă de sub control, acceptă situa- 
ţia pentru a negocia de pe o poziţie solidă. 
Cind ţăranii răsculați sau Desculţii îi izgonesc, 
s-a întimplat aceasta, pe reprezentanţii regelui, 
nu mai rămine nimic. Viceregele odată alun- 
gat, vechiul guvern reapare împreună cu apa- 
ratul său executiv şi legislativ (Consiliul celor 
100). Ştirea evenimentelor ajunge la Madrid la 
12 iunie. Sînt două soluţii: să se lase cîmp li- 
ber principatului; să se acorde încredere aristo- 
craţiei catalane pentru ca aceasta să continue 
războiul împotriva Franţei şi să preia contro- 
lul asupra satelor. Sau tratarea provinciei drept 
un ţinut inamic cu, eventual, riscul unei răs- 
turnări a alianțelor. Ludovic al XIII-lea, conte 
de Barcelona, deoarece în acea vreme într-o 
ţară catolică nu se iau în considerare decît so- 
luţii monarhice iar clerul catalan este aproape 
în unanimitate în tabăra separatistă dură, se 
află cu armată franceză la porţi. Un moment 
de șovăială pe calea înțelepciunii şi a nego- 
cierii, apoi brusc, Olivares alege forţa, așadar 
războiul. Reflex de castilian, comportament de 
ciclotimic sau influența exemplului francez. A 
renunța, înseamnă a pierde la scadenţă. A zdro- 
bi principatul înseamnă, cu preţul unui risc 
enorm, să obțină o amînare.. 


1 Trăiască ogorul / Să piară ticăloasa cîrmuire / 
Să piară trădătorii (lb. span. — N. trad.). 

+ La 7 decembrie 1640, trupele spaniole cu- 
ceresc: Tortosa prin surprindere; prima parte a 
operațiunii este cîștigată; la 26 ianuarie 1641, 
însă, ele suferă în fața Barcelonei, la fortifica- 
ţiile din Montjuich din partea trupelor catalane 
şi a întăririlor franceze o înfrîngere dezastru- 
oasă. 

Urmează un război de paisprezece ani 
(1640—1654) la capătul căruia Catalonia, rui- 
riată, reintră în unitatea iberică cu privilegiile 
sale garantate și cu dușmăniile sale mocnite. 
La Montjuich, Olivares a jucat și a pierdut. 
Răscoala de la 6 iunie 1640, din ziua sărbăto- 
rii Corpus Christi a marcat cît se poate de bine 
sfirşitul marelui imperiu. 

Revolta Barcelonei este un eveniment lip- 
sit de premeditare. În schimb, revolta Portu- 
galiei de la 1 decembrie 1640 este un complot 
urzit îndelung și minuţios. 

` Unirea! a fost bine primită pînă în 1600 și 
balanţa avantajelor o menţine și din 1600 pînă 
în 1620. Succesele în Oceanul Atlantic și cîș- 
tigurile din Brazilia compensează pierderile la 
est. După această dată, aristocrația funciară 
devine iritată din pricina presiunii fiscale care 
concurează renta iar burghezia din Lisabona 
de scăderea sosirilor de argint la Sevilla. Ele 
vor canaliza, în curînd, nemulțumirea populară 
împotriva statului castilian. Această nemulțu- 
mire se exprimă sub forma tradițională a sebas- 
tianismului. Modalitate lusitană a unui mesia- 
nism popular proteiform, sebastianismul datea- 
ză cel puţin din 1530 și a luat naştere într-o 
atmosferă europeană de anabaptism. Îmbogăţit 
și precizat prin mitul reîntoarcerii regelui Se- 
bastião care trebuia să îndrepte toate lucrurile 
petrecute după dezastrul de la Alcazarquivir 
(Al-Kasr al Kabir) (1578), el deviază după 1620 
în sensul unui protest actual și concret. 


1 E vorba despre unirea cu Spania în urma cu- 
ceririi Portugaliei de Filip al II-lea în 1580—1581 
(N. trad.). 

La fel ca în Catalonia și ca în Franţa pro- 
cesul este declanșat o dată cu trecerea de la 
războiul nedeclarat la războiul pe față. În 1637, 
la Evora, casa unui colector prea zelos al noi- 
lor impozite este incendiată; tulburările se în- 
tind în două provincii, Alentejo și Algarve. Un 
fel de comitet director secret (format, desigur, 
din cîțiva clerici) semnează proclamaţii în nu- 
mele lui Manuelinho, un sărac cu duhul popu- 
lar la Evora. Urmează sub protecţia in- 
fanteriei — tercio — o represiune dură, cu nu- 
meroase execuţii de suspecți pînă la scrisoarea 
de iertare din 20 ianuarie 1638. 

João de Braganza, cel dintîi proprietar și 
mare vasal al regatului, cu 80000 de supuși 
pe care-i poate mobiliza dintr-o dată, supus 
multiplelor instanţe ale Granzilor și ale Franţei 
(misiunea Santa-Pe) înmulțește la Madrid do- 
vezile de fidelitate. În 1639, sub pretextul re- 
cuceririi Braziliei olandeze, Olivares solicită 
Portugaliei un important efort militar în schim- 
bul promisiunii de reforme. Promisiuni ambi- 
gui. I se atribuie contelui-duce proiectul de a 
nimici statul portughez. În același timp, Oli- 
vares, deși bănuitor, dublează miza încredin- 
țind lui Braganza, atunci cînd efortul comun 
în direcţia Braziliei pare să garanteze fideli- 
tatea ţării, întreaga comandă a trupelor por- 
tugheze. Hotărirea este temerară. Ea vizează 
să prezinte ca vasal pe cel care este considerat 
de mulți portughezi încă de pe acum drept su- 
veranul lor. Pe acest fundal periculos survin 
exemplul Cataloniei (iunie 1640) și seria de 
măsuri fiscale și militare smulse Portugaliei 
pentru lupta împotriva catalanilor. Ducesa de 
Braganza, o Guzmân, verișoara lui Olivares, bi- 
ruie ultimele ezitări ale ducelui. La 1 decem- 
brie 1640, spre dimineaţă, urmează o mișcare 
de ceasornic bine uns. Din Lisabona, mișcarea 
se împrăștie, numai patru fortărețe rezistă. La 
15 decembrie ducele de Braganza este încoro- 
nat sub numele de Joâo al IV-lea. 

Spre deosebire de destrămarea catalană, se 
produce o separare în ordine şi aproape fără 
violenţă deoarece statul portughez era mai so- 
lid şi mai actual decît principatul catalan, din 
ce în ce mai şters. Decretul din 10 ianuarie 
1641 se opreşte la afirmarea unei continuităţi, 
certificînd în bloc „toate hotăririle şi favoru- 
rile din timpul regilor Filip“. Această situație 
diametral opusă față de situația catalană măr- 
turiseşte unanimitatea mișcării și, totodată, ca- 
racterul foarte moderat al „opresiunii“ casti- 
liene. Șocul de întoarcere întirzie citeva luni. 
O tentativă filipistă grupează o infimă mino- 
ritate din rîndul nobilimii, pe arhiepiscopul 
de Braga și pe marele inchizitor (Inchiziția se 
află în contrast cu patriotismul de neînfrînt 
al iezuiţilor); ea ajunge, în 1641, la vreo zece 
execuţii şi cîteva arestări. La frontierele Por- 
tugaliei și Castiliei începe un război intermi- 
nabil, mai mult o serie de încăierări fără vla- 
gă conduse și de-o parte și de cealaltă fără 
convingere. 

Pentru Portugalia care-și remodelează in- 
stituţiile după tiparul arhaic al polisinodiei spa- 
niole, problema esenţială nu este să se opună 
recuceririi castiliene ci să-și salveze Brazilia 
și Atlanticul din ghearele olandeze. 

Faţă de Provinciile Unite, separata Portu- 
galie începe o ofensivă de seducţie. La 21 ia- 
nuarie 1641, porturile portugheze se deschid 
din nou, legal, căci oficial nu fuseseră nici- 
odată total închise, pentru comerţul olandez. 
La 27 februarie, Stările Generale răspund prin- 
tr-o declaraţie generoasă și ambiguă. Ele vor 
înceta de acum înainte războiul împotriva su- 
pușilor portughezi și a navelor lor dar, prin- 
tr-un abil distinguo, Compania Indiilor Occi- 
dentale este exclusă din armistițiu și continuă 
să considere posesiunile portugheze în Ame- 
rica drept colonii spaniole în timp ce la Recife 
Mauriciu de Nassau respinge cît se poate de 
în grabă avantajele înţelegerii. Totuşi, la ca- 
pătul unei negocieri secrete, Portugalia sfîr- 

şeşte prin a smulge la 17 mai armistițiul ge~- 
neral și la 12 iunie, pacea pe baza statu quo- 
ului în Brazilia şi în Africa. 

Este un succes enorm pentru Portugalia 
care a scăpat, în aparenţă cel puţin, de tra- 
gicul destin al Spaniei. Zece ani mai tîrziu, 
sub presiunea internă a colonilor portughezi, 
efemerul imperiu administrat de Heeren XIX 
se prăbușește. 


Capitolul III 


HEGEMONIA FRANCEZĂ 


Un nou echilibru 


Prăbuşirea Imperiului este un fapt împlinit în 
1641. Urmează, în schimb, triumful statelor în 
căutarea echilibrului propriu și mai ales trium- 
ful Franţei. Schematic, în locul hegemoniei ibe- 
rice apare hegemonia franceză, ori, mai cu- 
rînd, o dublă hegemonie. Pe uscat, Franţa moş- 
tenește succesiunea la puţin timp după moar- 
tea lui Richelieu (7 decembrie 1642). Consa- 
crarea militară o dobindește o dată cu victoria 
de la Rocroi (19 mai 1643), iar cea diplomatică, 
prin tratatele de la Münster (pacea West- 
falică — 24 octombrie 1648) şi de la Pirinei (7 
noiembrie 1659). Aceste victorii au fost cîș- 
tigate de Franţa nu atît pe cîmpul de luptă 
sau la masa tratativelor cît prin exploatarea 
imprudențelor comise. Ea își mobilizează ul- 
timele resurse în 1639, Spania se năruie în 
1640. Mobilizările și năruirile traduc lenta alu- 
necare a unui centru de greutate de la sud 
către nord. Franța continentală primește moş- 
tenirea continentalei Castilii. 

Succesiunea atlantică a Spaniei este trans- 
misă mai la nord. Cu 50 de ani în urmă, la 
Sevilla, francez se spunea rochelais, locuitor al 
portului La Rochelle, simbol al unei Franțe 
prospere pe Ocean în epoca de înflorire a Se- 
villei. Un accident politic precipită evoluţia 

asediul. Moștenirea Spaniei maritime decăzute 
pe care Franţa nu o poate dobîndi ia drumul 
Angliei dar numai după un lung ocol prin 
Provinciile-Unite. Căderea lui Olivares co- 
respunde şi unui îndelungat regres englez. In- 
trarea în umbră a britanicilor după străluci- 
torul dar superficialul început elisabethan re- 
prezintă una dintre cheile secolului al XVII-lea 
în politică. Ea determină, între altele, apariţia 
unei scurte hegemonii olandeze. 

De la sfîrşitul secolului al XVI-lea pînă în 
jurul anilor '20 din secolul al XVII-lea ur- 
mează, la vest, o lungă perioadă de destindere 
și concesii. Echivalentul său se află în con- 
junctura preţurilor şi a activităţilor. Succesiv, 
pacea de la Vervins (1592) pune capăt con- 
flictului franco-spaniol, cea de la Madrid (1604) 
închide o treime de secol de conflict anglo- 
spaniol, 1606 este martorul încheierii unui a- 
cord, pe care trecerea timpului l-a dezvăluit du- 
rabil, între Habsburgii Austriei și Imperiul 
turcesc, 1609 este anul dificilului armistițiu de 
doisprezece ani cu rebelii din nord. Nu mai 
vorbim de prilejurile de război ratate. Epuiză- 
rile unei nesfîrșite treimi de secol pline de 
conflicte, strîmtorarea unei conjuncturi sufo- 
cante sînt suficiente pentru a dezarma velei- 
tăţile războinice. La fel se petrec lucrurile și 
în interiorul statelor. Desigur, nemulțumirile se 
acumulează în Anglia, sub domnia primului 
Stuart, Provinciile-Unite văd cum se adună 
norii marii furtuni de la Dordrecht, Franţa 
suferă unele scuturături trecătoare cu prilejul 
confruntărilor arhaice dintre puterea regală 
slăbită, aristocrația legată de pămînt şi par- 
tidul protestant, dar ce diferenţă dintre aceşti 
primi treizeci de ani și ceilalţi treizeci care 
urmează ... Conjunctura este întunecată în- 
tre 1590 şi 1620. Un rest de prosperitate mai 
scaldă Franţa la nord de Loire, Anglia, Pro- 
vinciile-Unite, Germania, Peninsula Scandina- 
vică, zonele periferice ale Spaniei: în prim 

plan se află dificultăţile italiene, și veritabila 
contracție castiliană. 

La începutul anilor '20 în Spania, aproape 
pretutindeni, cu excepţia părţii controlate din 
Italia, se aprinde o flacără efemeră de pros- 
peritate producătoare de iluzii. Această scurtă 
ascensiune este urmată de o prăbuşire catas- 
trofală. O prăbuşire foarte rapidă și foarte 
scurtă în Spania, mai lentă dar mai lungă şi 
continuă către nord. Acest decalaj este cauza 
profundă a sfărîmării definitive a Imperiului 
spaniol, el este explicaţia alunecării către nord 
a centrului de greutate al Europei. În ordinea 
catastrofelor, Spania precede Italia, Germania, 
Franța. Anglia, mai ales pînă în 1640, Pro- 
vinciile-Unite formează un sector adăpostit. În 
centrul unei Europe în criză, scurtul şi para- 
doxalul moment al Secolului de aur olandez. 


Retragerea Angliei. Revoluţia engleză 


Dar marea șansă a Provinciilor-Unite, a Olan- 
dei, a Amsterdamului o constituie apatiile An- 
gliei. Cînd vin Cromwell, apoi Carol al II-lea 
în euforia de o clipă a Restauraţiei, iată că 
asupra Amsterdamului şi a Indiilor occiden- 
tale suflă tăiosul vînt al primului (1652—1654) 
şi apoi al celui de-al doilea (1664—1667) răz- 
boi anglo-olandez. 

Așadar tocmai. această repliere engleză tre- 
buie înţeleasă. Din 1603 pînă în 1689, cu o 
aproximaţie de cinci ani, Anglia se dezintere- 
sează de continent. Ce înseamnă un asemenea 
fapt în termeni de drept constituțional? La în- 
ceput dinastia scoțiană. Iată realizată unirea, 
mai întîi dinastică (1603), apoi politică (1707) 
a Angliei şi a părţii controlate din Irlanda cu 
Scoţia. Încheierea inevitabilei diversiuni sco- 
tiene pe frontiera rîului Tweed și a munților 
Cheviot este un atu excelent. 

Trebuie oare să ne mirăm de replierea en- 
gleză sau, mult mai mult, de angajarea conti- 

nentală a Elisabetei şi a lui Cromwell? Re- 
plierea engleză din secolul al XVII-lea mar- 
chează o perioadă fructuoasă. Cu siguranţă, 
Anglia nu este cruțată, vom vedea, de timpul 
mohorît al conjuncturii economice din secolul 
al XVII-lea. Acest timp mohorît — timp mo- 
horît, nu prosperitate, potrivit tezei lui Hugh 
Trevor Roper — explică şi prima revoluţie. 
Dar Anglia, poate Scoţia dacă nu şi Irlanda, 
traversează mult mai bine decît oricare altă 
regiune a continentului, chiar şi decît Olanda, 
vremea posomoriîtă a secolului al XVII-lea: 
numărul locuitorilor este de 4 la 4,5 milioane 
către 1600 și de 6,5 milioane către 1750. Creş- 
terea trebuie pusă, parţial, pe seama pacifi- 
cării Irlandei şi alipirii Scoției. Un milion și 
jumătate de oameni în plus în ceva mai mult 
de un secol și jumătate, cu un sold migrator 
ridicat în favoarea Americii înseamnă o creş- 
tere de cel puţin 25%/. Este o situaţie occiden- 
tală unică în întreaga Europă clasică. 

Domnia lui Iacob I* dă coloratura sa seco- 
lului al XVII-lea englez. În interior se con- 
sumă un mare efort de modernizare a statului, 
în linia Tudorilor, pentru a dota puterea cen- 
trală cu mijloace egale cu cele ale Franţei lui 
Henric al IV-lea. Noi clase, marea burghezie 
londoneză și marea nobilime scoțiană şi en- 
gleză, în inevitabila confundare a intereselor 
lor cu cele ale statului spoliază averile şi nă- 
ruiesc privilegiile micii nobilimi rurale: „... 
în nordul Ţării Galilor, constată Hugh Tre- 
vor Roper, toți membrii micii nobilimi se de- 
clarau în pragul ruinei. În Staffordshire circula 
zvonul că între 1600 și 1660 jumătate din pă- 
mînturi fuseseră vîndute. Cu pămînturi ale 
micii nobilimi sărăcite din nord, contesa de 
Shrewsbury și lordul William Howard au în- 
zestrat nobilele familii pe care le-au înteme- 
iat... Declinul nu era localizat, el era gene- 
ral în întreaga Anglie“. 

„Și cine erau aceşti străini descriși în chip 
de cumpărători de bunuri de la sărăcita gentry? 

Contele de Cork, contesa de Shrewsbury, fiul 
său, contele de Devonshire, lordul William Ho- 
ward, funcţionari și notabilităţi ai Curţii; scrii- 
torul Soame, consilierul Craven, consilierul 
Cokrane, sir Thomas Middleton, sir Arthur 
Ingram, sir Baptist Hicks, negustori bogaţi şi 
bancheri guvernamentali din City-ul Londrei. 
Este o oligarhie de plutocraţi metropolitani, 
consilieri din Londra, curteni de la Whitehall, 
adevărate lipitori ale nobililor simpli şi ale tîr- 
guşoarelor în ruină din provincie .. .“. 

Conflictul cu Parlamentul, latent înainte de 
a fi violent, decurge în cea mai mare parte, 
din această situație. Parlamentul, cu modul 
său arhaic de recrutare, se descoperă a fi, în 
secolul al XVII-lea, purtătorul de cuvînt al 
acestei gentry lent erodată de înalta burghe- 
gie și de aristocrația centralizatoare de la Curte. 
Parlamentul din secolele al XVI-lea şi al 
XVII-lea, forță a trecutului, se opune Parla- 
mentului din secolul al XVIII-lea, aflat în 
slujba forțelor de opresiune, deci de evoluţie. 
Domnia lui Iacob I o prelungește la început 
pe cea a Elisabetei. În fond, nu în formă. Cecil 
(Salisbury), bătrînul consilier al Elisabetei, ră- 
mîne în funcţie din 1603 pînă în 1612. În 1610, 
dată capitală, după o discuţie îndelungată, 
Curtea și Parlamentul cad de acord asupra 
răscumpărării drepturilor feudale ale regelui 
pentru suma de 200000 de lire sterline din 
impozitele asupra comerțului exterior, pas de- 
cisiv, în acest stat modern care se agaţă de 
Evul Mediu, către o readaptare a fiscalităţii. 
Este o perioadă fructuoasă. 

Din 1614 pînă în 1621 se produce ascen- 
siunea lui George Villiers, viitorul duce de 
Buckingham. 

Continuitate deci pe plan interior şi conti- 
nuitate, pînă la un anumit punct, pe plan re- 
ligios; în ciuda alianțelor protestante, şi a pru- 
denţei declaraţiilor sale, Elisabeta menţinuse 
cu hotărîre Reforma anglicană pe o cale de 
mijloc — ierarhie, episcopalism, continuitate 

cu trecutul — fără a ceda în privinţa princi- 
piilor esenţiale ale Reformei. Fiica Annei Bo- 
leyn nu putea fi bănuită de papism în pofida 
preferințelor ei episcopaliene. Fiului Mariei 
Stuart i s-a cerut mai mult. Stuarţii nu-și vor 
reveni niciodată de pe urma dublului păcat ori- 
ginar al naşterii lor. Autorul lui Basilicon Do- 
ron şi al unui tratat de demonologie, elevul lui 
George Buchanan, acest savant teolog laic, un 
Duplessis-Mornay al căii de mijloc — via me- 
dia — care proclamă No bishop, no King, unde 
nu există episcop, nu există rege este, în fe- 
lul său, la fel de îndepărtat de Contrareformă 
ca puritanii. Poziţia Bisericii Anglicane întîm- 
pină dificultăţi pentru că în secolul al XVII-lea 
în Anglia, ca pretutindeni, există o perioadă 
de creştere a apelor religioase. 

Acest secol frămîntat apare, în Anglia, re- 
lativ puţin sîngeros. Sub Iacob I, confruntarea 
dintre Church of England şi puritani este de or- 
din disciplinar, nu doctrinar. De altfel, nu puri- 
tanii ci Biserica anglicană se înscrie în linia 
ortodoxiei fixate de Calvin. lar de partea ei 
se află veritabile comori spirituale: Prayer Book 
şi King James Version a Bibliei, demnă con- 
temporană a lui Shakespeare din Othello (1603), 
Regele Lear (1605), Macbeth (1606). 

Confruntarea este la fel de severă pentru 
o poziţie mai întîi în planul ordinii și apoi al 
eticului. Este o istorie mistificată pe care pu- 
ritanii*, victime ciudate și călăi potenţiali au 
știut să şi-o însușească după ce s-a consumat. 
Părăsirea semnului crucii la ritualul botezului, 
a inelului la ceremonialul nunții, purtarea fa- 
cultativă a stiharului care nu a devenit încă 
„livrea de prost“, acestea sînt punctele esen- 
țiale ale unei opoziții care nu pune în discu- 
ție ortodoxismul de neînfrînt al Bisericii pro- 
testante anglicane, instituit prin lege. Se fac 
ironii, e adevărat, pină la dimensiunile acelei 
Book of Sports (1624) cînd ciocnirea de idei 
trece din planul ritului în cel al eticului. Book 
of Sports este un răspuns neîndemînatic la 

Book of the Sabath al lui Bound. Din alergie 
la expresiile contrareformate, ba chiar şi la 
cele tradiționale ale evlaviei creștine medite- 
raneene, puritanii vor redescoperi, la începutul 
secolului al XVII-lea, ritualismul fariseilor din 
timpul lui Hristos. Cea mai ciudată dintre a- 
ceste resurgențe este respectarea strictă, de 
origine evreiască, a repausului din a șaptea 
zi, înlocuirea ascezelor corporale ale Evului 
Mediu prin asceza morală a plictisului. Predi- 
carea din amvon a doctrinei plăcerilor nevino- 
vate era considerată o greșeală psihologică. Ma- 
rea asceză puritană a început efectiv și dumi- 
nica tristă rămîne și în secolul al XX-lea ul- 
tima lor victorie. Părinţii pelerini și fonda- 
torii coloniilor de pe paralela 42 din Ame- 
rica au fost izgoniți în anii '20 mai mult de 
criza economică decit de persecuțiile, destul de 
neînsemnate, ale Bisericii constituite. 

Ruptura dintre Iacob I și Elisabeta se si- 
tuează în planul politicii externe, prin denun- 
țarea solidarităţii cu Europa protestantă. Este 
o tradiţie să i se reproșeze lui Iacob I nu pa- 
cea cu Spania, ci precipitarea unei negocieri 
conduse pe faţă. Această pace, completată de 
concesii făcute catolicilor, este suficientă pen- 
tru a determina izbucnirea scandalului. Cel 
mult se poate vorbi despre o imprudenţă de 
vreme ce înșiși catolicii — cei din Anglia și 
din bazele recucerite ale 'Țărilor-de-Jos se vor 
fi înşelat în această privinţă. Eroarea tradi- 
țională din partea catolicilor în legătură cu a- 
devărata natură a anglo-catolicismului provine 
din faptul că o identitate de gesturi și de forme 
însoțește cea mai profundă opoziţie în pri- 
vinţa esenţialului. De aici rezultă dialectica im- 
placabilă a imprudenţelor catolice din 1604, a 
contramăsurilor din 1605 şi nebunia teroristă. 
Complotul „Prafului de pușcă“ (1605), urzit de 
către un grup catolic terorist care vizează ni- 
micirea simultană a regelui, a familiei regale 
și a Parlamentului, este un act inexplicabil. El 
decurge dintr-o deosebire de apreciere în or- 

dinea valorilor sociale. Respectul protestant 
pentru societatea civilă interzice recurgerea la 
tiranicid şi, a fortiori, atentatul orb. Complo- 
dintre Anglia protestantă şi Europa catolică. 

Pentru ca să se șteargă impresia penibilă 
a criminalului atentat ar fi necesare, şi înain- 
te şi după 1609, dificultăţile conjuncturale care 
încordează raporturile anglo-olandeze. Apare 
din nou în politica externă ispita catolică. So- 
lia lui Diego Sarmiento de Acuña, conte de 
Gondomar, deschide interminabila negociere a 
căsătoriei engleze. Vor fi subestimate conce- 
siile reciproce pe care le presupunea un ase- 
menea aranjament, dificultăţile pe care tre- 
buia să le depășească Spania ducelui de Lerma 
pentru a-l urma pe Gondomar. Tratativele se 
poartă în jurul statutului catolicilor englezi. 
Gondomar împărtășește iluzia Refugiului ca- 
tolic din 'Ţările-de-Jos spaniole. Pentru el, en- 
glezii sînt catolici pe care doar teama îi re- 
ţine. Schimbarea legislaţiei înseamnă deci asi- 
gurarea convertirii Angliei. Scrisorile lui Gon- 
domar — dacă ar fi susținut contrariul ar fi 
fost respinse — întăresc această viziune sim- 
plistă a Madridului. Un „catolicism“ pur tra- 
dițional este des întîlnit în Anglia secolului 
al XVI-lea; lipsit de o bază dogmatică, el se 
confundă cu atașamentul față de vechile tra- 
diţii. Centrifug în acest secol centralizator, el 
este la fel de departe și de catolicismul cu o 
puternică structură dogmatică al Contrarefor- 
mei și de Reforma anglicană sau protestantă. 
Lipsit de o structură dogmatică el este înfrînt 
rapid de criza ruralei gentry. 

Un catolicism al Reformei catolice se con- 
stituie, extrem de minoritar, în Anglia seco- 
lului al XVII-lea. Acest catolicism de opţiune 
individuală este de mare calitate. Iluzia constă 
în a atribui calitatea acestui catolicism, tradi- 
ționalismului „catolic“ al satelor din vest si 
din nord, aflat în curs de dispariţie. Pînă la 
bătălia de la Muntele Alb, oferta engleză se 

sufocă în urma cererii spaniole, mereu mai mi- 
nuţioasă în pretenţiile sale în favoarea catoli- 
cilor englezi. Amintirea complotului „Prafului 
de puşcă“ îl îndeamnă pe Iacob I să fie pru- 
dent. Principala sa concesie este executarea lui 
Sir Walter Raleigh în 1618. Urmează un salt 
înainte pe calea altor concesii. În 1623, mai 
ales, în timpul șederii la Curtea Spaniei a lui 
George Villiers şi a prinţului Carol, venit să 
curteze ca un simplu student o infantă din 
harem, Iacob I caută să cruţe Anglia de un 
război ideologic nerecomandat de conjunctura 
și interesul imediat care pe mare îi opune pe 
englezi celor două mari companii olandeze, în- 
tr-un cuvînt, să cumpere printr-un Edict din 
Nantes dat în favoarea catolicilor englezi, re- 
instalarea fără vărsare de sînge a electorului 
palatin pe malurile Rinului. 

Olivares a dorit această politică de bun 
simț tot atît cît şi Iacob I. Dar el nu-i poate 
plăti preţul nici cît monarhul englez. „Noi 
avem drept maximă de stat ca regele Spaniei 
să nu facă niciodată război Împăratului“, „Į 
like not to marry my son with a portion of 
my daughter's tears“, (Nu doresc să-mi însor 
feciorul cu prețul lacrimilor fiicei mele). Este, 
de o parte și de alta, ultimul cuvînt, sfîrşitul 
unui vis, al unei epoci. Dublul deceniu al po- 
liticii de concesii este închis, ultima șansă de 
a cîrpi o aparenţă de Creştinătate, risipită. Că 
această politică de război merge în sensul do- 
rinței popoarelor este neîndoielnic. O mărtu- 
risește primirea făcută la Londra lui Carol 
și favoritului său. Laud, viitorul arhiepiscop 
de Canterbury scrie că ea s-a desfăşurat „with 
the greatest expression of joy by all sorts 
of people that ever I saw“, („sub semnul celei 
mai mari bucurii, exprimate de oameni din 
toate rangurile așa cum n-am mai avut pri- 
lejul să văd nicicînd“). 

Atunci începe cu adevărat îndelungata pe- 
rioadă a slăbiciunii engleze. În cursul războ- 
iului împotriva Spaniei, care durează fără nici 

un rezultat cinci ani, Anglia primește, în mod 
paradoxal, din partea corsarilor din Dunkerque 
mai multe lovituri decît le dă ea și Spania 
contribuie, involuntar, la victoria concuren 
tului olandez. 

Şi mai incoerent este războiul cu Franţa: 
el anulează avantajul mediocru al căsătoriei 
franceze și tîrăşte, curios, Anglia alături de 
La Rochelle într-o situaţie critică. Urmează 
o pace ușoară cu Franța în 1629 şi una mai 
dificilă cu Spania la Madrid la 5 noiembrie 
1630. 

Prin această gravă şi de neiertat capitu- 
lare, în ochii opiniei publice protestante din 
Anglia, începe nesfirșitul deceniu al cîrmuirii 
personale a lui Carol I*. La fel ca restul Eu- 
ropei Anglia este atinsă, poate mai puţin pro- 
fund, de criza îndelungată. A ţine Anglia în 
afara războiului continental înseamnă a lăsa 
cîmp liber marilor transformări interne. Aceas- 
ta presupune înlăturarea parlamentului, aşa- 
dar o mai mică presiune fiscală. In pofida 
acelui Ship Money, impozit ilegal în timp de 
pace şi nevotat de Parlament, și al tuturor 
incidentelor adunate cu grijă de o istoriogra- 
fie în formă de instrucţie civică, cu eroii săi 
anacronici, temerari și sordizi aparținînd unei 
gentry ruinate, povara fiscală a tiraniei este 
infimă dacă o comparăm cu aceea din Spania 
sau Franţa. Din punct de vedere economic, 
sub tirania binefăcătoare a lui Carol I, An- 
glia a acumulat tot atitea bogății cîte a dis- 
trus Franţa sub ministeriatul bătăios, din ne- 
cesitate, al lui Richelieu și chiar mai multe 
bogății decit vor reuşi să irosească războiul 
civil, Republica și Cromwell. 

Anglia știe ce-i aparţine — şi nu este mul- 
țumită pentru că anglo-catolicismul lui Laud 
depăşeşte măsura a ceea ce burghezia din Lon- 
dra și gentry din sate sînt capabile să accep- 
te — dar Anglia știe și mai bine la ce renun- 
ţă. Ea renunţă să tragă folos pe mare şi pe 
uscat din uzura și, în curînd, din destrămarea 

Spaniei. Tratatul de la Madrid nu conţine ni- 
mic referitor la Palatinat. El deschide drumul 
recuceririi catolice a Germaniei și lasă altora 
grija de a atenua primejdia, Suediei și, para- 
doxal, Franţei. S-a remarcat oare că „tirania“ 
se clatină după zece ani, deasupra valurilor 
greoaie ale conjuncturii din anii '30, şi în po- 
litica externă? Atit timp cît domină blazonul 
Spaniei, pînă în 1637, opțiunea lui Carol I 
pentru pace poate fi justificată ca o opțiune 
pentru un rău mai mic. Dar cînd norocul își 
schimbă tabăra, regretul prilejurilor pierdute, 
suprapunîndu-se peste structurile revitalizate 
ale nemulțumirii, situaţia Angliei devine alta. 
Regretul prilejurilor pierdute se plasează la 
nivelul marii burghezii de afaceri, favorabilă 
tiraniei, structurile revitalizate ale nemulţu- 
mirii — la nivelul micii nobilimi de ţară, 
gentry, sărăcite. Respingerea noului Prayer 
Book, în Scoţia, datează din 1637. Rezistenţa 
pornește de la periferie. Eșecurile din primul 
război al episcopilor (ale operaţiunilor care vi- 
zează supunerea Scoției), revolta combinată 
şi întrucîtva contradictorie a ținuturilor de 
sus şi de jos, Highlands și Lowlands, un ames- 
tec de răscoală a „Desculţilor“ și de „război 
religios“, scot Anglia din adăpostul său para- 
doxal în mijlocul unei Europe incendiate şi 
însîngerate. În consecință, după compromite- 
rea echilibrului financiar, procesul inițiat de 
implacabilul protest parlamentar aruncă Insu- 
lele Britanice în haosul războiului civil. 
Urmează punerea sub acuzaţie a principa- 
lilor artizani ai regimului condamnat: Straf- 
ford plăteşte cu viaţa la 12 mai 1641 vechea 
sa trădare față de cauza parlamentară; Laud, 
șeful reacţiunii anglo-catolice în momentul a- 
firmării predestinarienilor pe continent, încear- 
că o întoarcere la spiritul secolului al XVI-lea. 
Anglo-catolicismul lui Laud este erasmian, con- 
temporan cu John Colet și Thomas Morus. A- 
cest anacronism înseamnă o crimă. Tirania lu- 
minată a prietenilor regelui a provocat dizi- 

denţa arhaicei Scoţii a clanurilor; tirania oarbă 
exercitată de retrograda gentry cea rurală, stă- 
pînă a Parlamentului, contribuie, împreună cu 
conjunctura severă a anilor 1640—1641 la in- 
citarea revoltei din Irlanda (1641). Mustrarea 
cea mare (toamna anului 1641) îl face pe rege 
răspunzător de izbucnirea unei mișcări com- 
parabile cu cea a „Desculţilor“ și cea din Cata- 
lonia. Între 4 şi 10 ianuarie 1640, regele pierde 
controlul asupra Londrei. Cavalerii împotriva 
Capetelor rotunde — lupta se desfășoară pretu- 
tindeni. Multă vreme diferit, decalat cu două- 
zeci de ani faţă de paroxismul războaielor ci- 
vile continentale, războiul civil englez este la 
fel de îndîrjit. 

Tensiuni religioase — cele mai evidente —, 
tensiuni sociale — cele mai discutate —, ten- 
siuni regionale... În general, se poate afirma 
că prestigiul social şi avantajul numeric se 
aflau de partea Cavalerilor, de unde și suc- 
cesul regelui în timpul primelor luni pînă la 
intrarea în luptă a armatei lui Cromwell*. O 
clasă socială ruinată, întreaga mică nobilime 
de la țară, își compensează eșecul social prin 
adeziunea la radicalismul puritan. Sînt, cum 
pretinde istoriografia tradițională prin Taw- 
ney, oameni care n-au nimic de pierdut și nici 
totul de cîștigat. La început, independenții sînt 
niște izolaţi pentru care sacrele experiențe ale 
plantaţiei americane corespund singurătăţii jan- 
seniste; pînă în ziua în care un concurs, în- 
tr-adevăr excepţional, de împrejurări dă a- 
cestei minorităţi (1,5, cel mult 20%) conducerea 
în stat. Radicalismul independent se aliază, do- 
minîndu-l, cu puritanismul calvinist tradiţio- 
nal anglican low church, baptist și prezbiteri- 
an, prin natura sa combativ în politică şi în 
viaţa socială. Superioritatea morală și tehnică 
a Coastelor de Fier răstoarnă în folosul par- 
tidului minoritar (Capetele Rotunde) raportul 
de forţe la Marston Moor (2 iulie 1644) și Na- 
seby (14 iunie 1645). Regele este predat de 
scoțieni la 30 ianuarie 1647, „vîndut și cumpă- 

rat“. Deruta Cavalerilor deschide calea impla- 
cabilei dialectici a oricărei revoluţii. Urmează 
polarizarea extremă pînă la punctul de rup- 
tură, ridicarea armatei împotriva Parlamen- 
tului, victoria minorităţii independente, exe- 
cutarea regelui (9 februarie 1649), dictatura 
Independenţilor sub paravanul Parlamentului 
cel Lung — Rump —, zdrobirea și izolarea 
Irlandei catolice, după cucerirea  Droghedei 
(1649), însoţită de execuţii care răzbună foarte 
tîrziu masacrele asupra minorităţilor protes- 
tante din 1641; în sfîrşit, de la 13 aprilie 1653 
pînă la 13 septembrie 1658, dictatura lui Crom- 
well. Commonwealthul și, mai ales, instituţia 
Protectoratului închid şi deschid ghilimelele din 
lunga paranteză engleză care ţine din 1603 
pînă în 1690. 

Vin apoi ghilimelele revenirii Angliei pe 
scena politicii internaţionale. Actul de naviga- 
ție* (9 octombrie 1651) care rezervă dreptul 
de a face comerţ maritim în porturile engleze 
navelor sub pavilion englez sau sub pavilionul 
țării de unde provine marfa transportată se 
inserează în această tendinţă. Ce consecinţe nu 
i-au fost atribuite! Aplicat riguros, el ar fi 
ruinat comerțul exterior britanic. 

Dar în fine, armata lui Cromwell a reîn- 
nodat firul cu politica protestantă a Elisabe- 
tei. 

Intervenţia engleză în Flandra este, desi- 
gur, decisivă. Dar ea are un caracter tardiv şi 
limitat. Intervenţia urmează marii operaţiuni 
coloniale care a luat calea mării în 1654 și a 
dus în 1655, fără să-și fi atins scopul — izo- 
larea și ocuparea istmului — la cucerirea Ja- 
maicăi. Operațiunile lui Blake din iarna anului 
1656—1657 împotriva ţărmurilor spaniole și a 
căilor de comunicaţie imperiale în Oceanul At- 
lantic sînt precise și eficace. Util, sprijinul 
acordat de englezi la Dunes (iunie 1658) este 
răsplătit prin cedarea către ei a Dunkerque- 
ului în amintirea Calais-ului. Politica externă 
a lui Cromwell este, și ea, o politică arhaică, 

făcută din reminiscenţe, precum Drake şi Răz- 
boiul de 100 de ani. Trebuie oare să plasăm 
în aceeași paranteză primul război anglo-olan- 
dez (1652—1654)? Ezităm. În ambele cazuri 
există un singur mobil, interesul imediat, rupt 
de orice context ideologic. 

Provinciile Unite ale oraniștilor — parti- 
dul familiei de Orania" este legat de elemen- 
tele predestinariene dure; pe plan extern, poli- 
tica sa este antispaniolă, prinsă în jocul alian- 
telor protestante — erau, din motive senti- 
mentale și dinastice, favorabile Stuarţilor, ne- 
încrezători faţă de puritanismul independent. 
Paradoxal, tocmai Olanda cea paşnică, sceptică 
şi republicană moștenește fructul otrăvit al răz- 
boiului englez. Este un război aspru (1652— 
1654) din care beneficiul principal revine Por- 
tugaliei catolice. Cromwell a dat indirect lovi- 
tura de graţie Braziliei olandeze, măturată la 
26 ianuarie 1654. Înseamnă aceasta oare o slu- 
jire a intereselor puterilor protestante sau o 
goană după pradă? 

Politica lui Cromwell, mai activă decît cea 
a „Tiraniei“, nu este mai coerentă decît cea a 
Stuarţilor. La activul său se află o singură 
faptă însemnată — cucerirea în profunzime a 
Irlandei. Episodul Cromwell nu realizează ve- 
ritabila întoarcere a Angliei pe continent. 


Paradoxul olandez 


Intrarea Angliei în umbră nu ne lămureşte în 
ceea ce privește paradoxul olandez. Ea este, 
cel mult, explicarea lui negativă. Înlocuirea 
Mediteranei de către Atlantic în inima unui 
sistem, devenit planetar, de comunicaţii, în- 
ceata dar inexorabila ascensiune a Europei spre 
nord plasează un nou centru de gravitate în 
apropierea gurilor marelui sistem fluvial al 
Mării Nordului. Între jumătatea sud-estică a 
Angliei, pe de o parte, și ansamblul Ostende- 
Anvers, Zeelanda-Olanda, pe de alta, acționează, 

de la sfîrşitul secolului al XV-lea pînă la ju- 
mătatea secolului al XVIII-lea o dialectică 
de echilibru. Întîietatea a trecut din Bruges 
la Anvers, din Anvers la Londra apoi din Lon- 
dra la Amsterdam pentru a reveni la Londra. 
Primele două etape nu ne preocupă, dar ulti- 
mele două, da. Paradoxul olandez este parado- 
xul parţial al unei micro-localizări: dominaţia 
maritimă, timp de 80 de ani, exercitată de 
flota Provinciilor slab unite ale Zeelandei, Fri- 
sei și Olandei, izbînda colonială a celor doi co- 
loşi, Compania Indiilor Orientale (1602) și Com- 
pania Indiilor Occidentale (1621), rolul de re- 
fugiu intelectual, afirmarea, aproape simultană, 
pe plan spiritual a celui mai intransigent din- 
tre creștinismele mizericordiei și a celui mai 
absolut dintre raţionalismele anticreștine, fără 
a omite importanţa deţinută în exterior de re- 
prezentanţii unui stat abia existent, un con- 
glomerat, rău cimentat, de oraşe, burguri și 
„Stări“ rivale, lipsit de avantajul demografic. 
Provinciile Unite ilustrează total, dincolo de 
lumea mediteraneană şi dincolo de sfîrşitul 
secolului al XVI-lea, „ora favorabilă statelor 
mijlocii“ despre care a vorbit atît de bine Fer- 
nand Braudel. 

Provinciile Unite* s-au născut din răscoala 
din 1572, mai direct şi, mult mai sigur, din 
activitatea recuceritoare a ducelui de Parma 
(1578—1589), susținută de conjunctura Spaniei 
americane, de acţiunea militară dintre 1590 și 
1606 a celui mai în vîrstă dintre fiii Tacitur- 
nului, marele Stathouder Mauriciu de Nassau, 
favorizat la început de dispersarea spaniolă si 
mai apoi de precocea prăbușire a conjuncturii 
mediteraneene — spaniolă şi americană. Sue- 
cesul negocierii (1606—1609) care, după stabi- 
lizarea frontului (1606), duce în 1609 la împăr- 
ţirea pe baza neașteptatei axe est-vest a ma- 
rilor fluvii rezultă din concentrarea unui com- 
plex nesperat de împrejurări. Separarea Țări- 
lor-de-Jos care a fost problema cea mai impor- 
tantă a negocierii consacră izbînda unei istorii 

dramatice recente asupra moştenirii dintr-un 
trecut îndepărtat. Din punct de vedere cultu- 
ral şi lingvistic, cele 17 provincii se grupează 
în trei ansambluri. De o parte și de alta a 
frontierei lingvistice clasice se întinde ţinu- 
tul thiois la nord şi cel wallon la sud. Dar di- 
alectele flamando-olandeze nu acoperă în în- 
tregime Provinciile din nord. Groningen, Dren- 
te, cea mai mare parte din Overijssel, o parte 
din Gelderland vorbesc dialecte saxone. 

Dialectele din masivul Eiffel mușcă din 
partea orientală a întinsei provincii a Luxem- 
burgului. Din punct de vedere religios, după 
cîteva tentative luterane și anabaptiste Refor- 
ma a venit din sud. La început de expresie 
franceză, ea acoperă ţinutul wallon. 

Mai tîrziu, sînt atinse profund oraşele Flan- 
drej din jumătatea sudică, jumătatea dens popu- 
lată şi întărită din secolul al XVI-lea. Lo- 
vitura de forţă din 1572 ajunge din motive pur 
strategice — spatele protejat de mare, apăra- 
rea asigurată de diguri şi canale — pe ţărmu- 
rile Zeelandei și Olandei. Este ceea ce s-a nu- 
mit Refugiul care modelează prin „reformaţii“ 
veniţi din sud un front de mare protestant, la 
sud, în timp ce regiunea de la nord şi de la 
est faţă de o linie Maestricht, Utrecht, Gro- 
ningen, ansamblul, între altele, a ținuturilor 
saxone, rămîne în majoritate catolică. Însuşi 
Amsterdamul nu aparţine primei perioade a 
Refugiului, limitat mai cu stricteţe în apropie- 
rea ţărmurilor. Acest catolicism întîrziat este 
foarte diferit de catolicismul reformat şi con- 
știent din secolul al XVII-lea. El se afirmă ca 
un fel de respect întrucîtva superstiţios faţă de 
trecut, ca o revenire la structurile sociale ar- 
haice, ca un refuz al prezentului. Diviziunea 
religioasă explică și mai puţin decît diviziunea 
lingvistică separarea celor 17 provincii. Linia 
de despărţire datorează totul evenimentului. 
De la un front de mare (1572) s-a trecut la un 
front de uscat (1606). Acesta din urmă este; 
în secolul al XVII-lea, prea recent pentru ca 

să se poată impune. Reflexele provinciei Olan- 
da rămîn încă acelea ale unui Refugiu mari- 
tim. 
'Țările-de-Jos relevă, în secolul al XVII-lea, 
circa patru crize: 1609, 1619—1621, 1648—1650, 
1672 şi, ceea ce constituie o problemă impor- 
tantă, opoziţia  arminieni/gomarieni, adepții 
mustrării — remonstranţi — şi adversarii ei — 
antiremonstranţi, variantă olandeză a proble- 
mei centrale din secolul al XVII-lea. Aspectele 
spirituale şi pur teologice ale problemei își au 
locul în altă parte. Dar în ele este implicată 
viaţa în întregime. 

Taciturnul, acest umanist, mare senior, 
erasmian, a cărui spiritualitate se conciliază cu 
trei Biserici succesive, concepea 'Ţările-de-Jos 
în termeni de politică. Dar în secolele al 
XVI-lea și al XVII-lea, politica trece pe lîn- 
gă ceea ce este esenţial. Refugiul din 1572 s-a 
organizat în termeni de religie. Toţi cei pen- 
tru care exprimarea liberă a credinței avea o 
importanţă mai mare decît interesul imediat 
au căutat adăpost spre nord. Cele șapte provin- 
cii rebele au fost reorganizate în jurul unei 
minorități calviniste provenite din sud, no- 
bili intransigenţi walloni de limbă franceză, 
hughenoți” scăpațţi de Noaptea Sfîntului Bar- 
tolomeu, burghezi din sudul Flandrei şi din 
Anvers. „Viitoarea“ Belgie din Provinciile re- 
devenite loiale este aproape deopotrivă rodul 
unui Refugiu catolic în care indiferenţii şi ca- 
tolicii tradiționali sînt dominați de catolicismul 
organizat al Reformei catolice. Catolic din U- 
trecht, Jansenius este seamănul contrarefor- 
matului Gomar, apropiat şi îndepărtat. 

Cel dintîi paradox, ruptura dintre nordul 
protestant şi sudul catolic, este foarte profun- 
dă, dar totuși mai puţin totală decît apare ini- 
ţial. La sud, la începutul secolului al XVII-lea 
supraviețuiesc grupuri de protestanți într-o a- 
parentă supunere față de catolicismul instituit. 
În sfîrşit, catolicismul tradițional acoperă în 
mare măsură și înviorează din nou catolicis- 
mul reformat al elitei. La nord, destul de para- 

doxal, cea mai puternică dintre Bisericile re- 
formate ale Europei, Hervoormde Kerk, care 
a luat locul Genevei în fruntea calvinismului, 
nu cuprinde, în 1672, mai mult de o treime 
dintre credincioşi. Şi totuşi, marea adunare 
din 1651 i-a conferit statutul de Biserică de 
stat. O treime dintre locuitorii Provinciilor din 
nord se unesc cu protestantismul sectar — 
anabaptiști, menoniţi, adică spiritualişti şi fun- 
damentaliști ai Reformei anarhice şi populare. 
Nu mai vorbim de bisericuţele remonstrante 
— arminienii tolerați —, formă raţionalistă şi 
liberală a unui calvinism abandonat: puţin nu- 
meroși, membrii lor care aparţin clasei „regen- 
ților& au o mare influenţă. 

Mai sînt 20 000 de evrei, în majoritate se- 
fardiţi; aproximativ o treime, catolici, paria 
toleraţi care formează o masă compactă la est 
şi la sud și se insinuează aproape pretutindeni 
(5607, dintre edituri și librării sînt în 1650, 
chiar şi la Amsterdam, catolice). Protestante 
în proporţie de două treimi, reformate în pro- 
porţie de o treime, acestea sînt 'Ţările-de-Jos 
din nord. Dar în esenţă, totul este reformat şi 
însuși catolicismul, din pornire firească bi- 
blicist, sever, de tendință jansenistă, augus- 
tinian sub raport teologic are un aer protes- 
‘tant. În pofida patriotismului lor cam fără 
vlagă, a compromisurilor izbitoare de la Ve- 
luwe şi în provincia Utrecht, în timpul mari- 
lor invazii (a armatei lui Van der Bergh în 
1629 şi a francezilor în 1672), nimic nu dove- 
deşte că, în nord, catolicii nu preteră libera- 
lismul uşor dispreţuitor al guvernului refor- 
mat din ţara lor. Catolicismul augustinian se 
dezvoltă aici mai liber decît ar face-o sub pro- 
tecția chițibuşară şi prigonitoare a Spaniei. 
Din acest motiv, disputa internă din Hervoorm- 
de Kerk depăşeşte cadrul Bisericii: ea este o 
dispută ce priveşte un popor. 

Arminianismul reprezintă în secolul al 
XVII-lea avatarul liberal și raţionalist al unui 
protestantism critic faţă de concluziile, rău for- 

mulate de altfel, ale Evangheliei unei Mîn- 
tuiri gratuite, în fața pretențiilor unei Bise- 
rici restaurate, cu corpul său preoţesc provenit 
din mărunta clasă mijlocie, cu puritanismul său 
impus, cu ortodoxia sa ferm conturată. În- 
tr-un cuvînt, criticii, remonstranții, care cred 
că pot sfida noua biserică în felul evangheli- 
cilor din prima jumătate a secolului al XVI-lea, 
acești critici arminieni în persoana cărora se 
convine a se sa'uta, tradițional, viitorul, repre- 
zintă, în realitate, trecutul. Ei se leagă de pri- 
mele curente umaniste de la începutul pri- 
mei Reforme. Acești protestanți lipsiţi de en- 
tuziasm sînt totodată vechi protestanți care 
suportă greu intransigenţa de prozelit. Ar- 
minianismul/gomarism” înseamnă Vechiul Re- 
fugiu devenit insipid datorită succesului e- 
conomic, copleșit de frontiera estică. Se pro- 
duce o opoziţie socială, regenţii Olandei pe de 
o parte constituie partidul arminian; nobili- 
mea legată de pămînt din est, acea middle 
classes, și o minoritate de burghezi importanti, 
promovați de curînd, pe de altă parte alcă- 
tuiesc cadrele partidului gomarian. Gomariene 
sînt cele șase provincii, între care nu intră 
Olanda, și mai ales provinciile agricole recent 
cucerite, gomarieni sînt noii convertiți de după 
1590. Arminiană este burghezia din orașele de 
pe ţărmul olandez cu excepţia semnificativă a 
Amsterdamului, protestant mai recent decît 
Olanda din spatele dunelor. Drama se preci- 
zează între 1600 şi 1609. Teolog predestinarian 
la început, Arminius”, raliat la sinergism, a- 
dică la doctrina colaborării omului la mîntuire, 
iscă, la Leyda unde este magistru, un scandal 
cu atît mai mare, cu cît este considerat un 
transfug. 

Ortodoxia calvinistă este un conţinut viu, 
tîrît de propria sa dialectică. Ea tinde să ştear- 
gă semnele de întrebare, să astupe spaţiile sale 
albe. Susţinătoare pătimașă a gloriei divine şi 
a nimicniciei omului — de aici își trage ea 
împăcarea și forța — ortodoxia calvinistă era 


140 


chemată deci să conceapă predestinarea ca o 
mărturie a gloriei lui Dumnezeu. Neputînd ad- 
mite participarea omului la mîntuirea proprie, 
ea nu putea scăpa de alegerea arbitrară. Ale- 
gerea arbitrară şi corolarul său, reprobarea po- 
zitivă, ajungeau deci să se transforme în pro- 
be de ortodoxie. Ea umileşte omul şi, mai ales, 
o anumită reprezentare despre dreptatea şi iu- 
birea dumnezeiască. Arminius are dreptate să 
denunțe adaosurile şi răstălmăcirile din partea 
adversarilor săi. Aceștia din urmă, totuși, de- 
săvîrşind cu stingăcie edificiul teologiei calvi- 
niste, sînt în linia unui sistem pe. care Armi- 
nius îl trădează, tăgăduindu-i dezvoltarea din 
propria sa logică. În 1605 este sesizat sinodul 
din sudul Olandei. Patru ani înaintea Armis- 
tiţiului, pozițiile se stabilizează. Ele determină 
întru totul politica. Pacea din 1609 este cu si- 
guranţă la fel de arminiană pe cît este de go- 
mariană reluarea ostilităţilor doisprezece ani 
mai tîrziu, în 1621. 

Împotriva păcii de compromis, așadar de 
trădare, opoziţia internă își aduce aminte de 
pustiirile celor 27 de ani de război (1579—1606), 
cu fluxurile și refluxurile sale. Opoziția inter- 
nă, cu puternicele sale minorităţi catolice, în- 
treţine flacăra prozelitismului. Pentru acești re- 
formaţi de dată recentă, raliaţi la protestantis- 
mul dur de la sfîrșitul secolului al XVI-lea, 
suferințele, siguranţa celei mai bune opțiuni 
se exprimă și se depășesc în experienţa indi- 
viduală şi colectivă de a se simţi purtaţi că- 
tre beneficiul alegerii gratuite pînă la arbi- 
trar. În Olanda chiar, în această ţară bogată, 
singura în care arminienii, adică reformațţii os- 
tili față de noua ortodoxie, sînt numeroși, cei 
care n-au nimic de pierdut, cei mici și cei mij- 
locii tind spre partea neo-ortodoxiei. Amster- 
damul este contra-remonstrant pînă în 1627: 
abia atunci capitala economică a Olandei şi a 
Provinciilor-Unite trece în tabăra arminiană. 

Primele convorbiri de pace datează din 
1606. Olanda care se exprimă prin marele pen- 

sionar* Oldenbarneveldt, de simpatie arminia- 
nă, este înclinată spre pace. În același moment 
el lucrează, la apelul unui grup de teologi ar- 
minieni, pentru întrunirea unui sinod naţional. 
Opțiunile pacifiste și arminiene se confundă. 
A accepta pacea înseamnă a-l lipsi pe Statd- 
houder* de victoria sa, înseamnă a juca pe 
cartea unei puteri centrale slabe, așadar al 
unei confederaţii lipsite de vlagă, dominată de 
regenţii vechilor orașe arminiene ale Refugiu- 
lui. Care sînt temerile acestor oraşe? În sfîr- 
şit, ce au de cîștigat marii negustori ai Refu- 
giului olandez la o adunare a celor 17 provin- 
cii care ar pune capăt blocadei Anvers-ului? 
Puțin contează că Mauriciu de Nassau, fiul 
Taciturnului şi al Louisei de Coligny se în- 
dreaptă atunci, deocamdată prin tradiţie fa- 
milială, către liberalismul teologic al arminie- 
nilor. Familiile Orania-Nassau se află de par- 
tea războiului. Pacea suspendă puterea lor mi- 
litară și centralizatoare. La acest nivel, dar nu- 
mai la acest nivel, politica are întiietate asu- 
pra religiei. Neo-ortodoxia gomariană persistă 
cu hotărîre în identificarea Romei cu Anticris- 
tul, tradiția umanistă arminiană se îndepăr- 
tează sensibil de această confuzie simplistă. 
Teologia arminiană include, cu mai multă slă- 
biciune, o pace de compromis cu Spania. După 
treizeci și cinci de ani de lupte oboseala e 
mare. Mulţi se resemnează, de epuizare, cu o 
soluţie pe care conștiința lor o condamnă dar 
pe care sufletul o cere. Acesta este secretul 
succesului paradoxal al minorităţii arminiene. 
În definitiv, nu atît arminienii fac pacea cît 
pacea îi face pe arminieni. În aprilie 1607 a 
fost încheiată pacificarea pe poziţiile respec- 
tive, uti possidetis, odată cu recunoașterea com- 
petenţei juridice a celor șapte provincii din 
nord. Frontierele, libertatea cultului catolic, 
posesiunile portugheze desprinse de sub domi- 
naţia iberică, la sfîrșitul secolului al XVI-lea, 
de către provinciile din nord — iată marile 
probleme care trebuiau să fie dezbătute. Îm- 

potriva voinţei lui Mauriciu de Nassau armis- 
tițiul este smuls de justeţe pentru 12 ani, în 
martie 1609. Prima criză, la una dintre coti- 
turile dramatice ale conjuncturii economice, 
contribuie la plasarea în fruntea nordului a 
clasei regenţilor arminieni din Olanda. Ea 
reușește să obţină pacea şi salvgardarea inte- 
reselor Companiei Indiilor Orientale. Încura- 
jată de succes, minoritatea arminiană își îm- 
pinge pionii înainte. Încă din 1610, Johannes 
Utenbogaert afirmă superioritatea statului a- 
supra Bisericii. Pe termen lung, afirmaţia este 
primejdioasă, dar pentru prezent este o abili- 
tate tactică în măsura în care, în Olanda, sta- 
tul este arminian iar majoritatea corpului pre- 
oţesc, gomariană. În 1610, din nou, o altă agre- 
siune, 46 de pastori ai minorităţii publică Re- 
monstrantia; redactată în termeni moderați, ea 
dă numele partidului. Aproape pretutindeni se 
produc încăierări la ora slujbei. Mustrarea — 
vemontrance — este combătută printr-o con- 
tra-măsură — contre-remontrance. Cei mai 
mulți credincioşi, incitaţi de majoritatea cor- 
pului preoţesc în aglomerata provincie a O- 
landei, care grupează jumătate din populaţia 
totală a nordului, trăiesc sentimentul că au 
fost păcăliţi, la care se adaugă teama de tră- 
dare. Mașinaţiuni, zvonuri, temeri nu totdea- 
una false, toate acestea instaurează în ţară o 
atmosferă înăbușitoare. Fragilitatea Provincii- 
lor slab unite se dezvăluie în timp de pace. 


Despre politică 
în termeni de religie. 
Arminieni și gomarieni 


Ne îndreptăm, aşadar, către cotitura religioasă, 
politică, internă și externă din anii 1618—1621. 
Procesul este angajat în urma separatismului 
provinciei Olanda la 5 august 1617, Oldenbarne- 
veldt scoate apărarea orașelor olandeze de sub 
incidența armatei. În caz de război, faptul echi- 
valează cu a preda țara, lipsită de apărare, duş- 

manului. Unele provincii periferice, o parte 
din minoritatea regenţilor Olandei, ramura moş- 
tenitoare și cea mezină a casei de Orania, po- 
porul mărunt gomarian resping ipocrita tira- 
nie arminiană. În 1618, arestarea şefilor parti- 
dului arminian o dată cu dezarmarea cercuri- 
lor separatiste, convocarea unui mare conciliu 
naţional, sinodul de la Dordrecht” (13 noiembrie 
1618—9 mai 1619) merg mînă în mînă. Țările- 
de-Jos participă la atmosfera creată în urma 
defenestrării de la Praga (23 mai 1618). Con- 
damnat la moarte la 12 mai 1619, Oldenbarne- 
veldt este executat a doua zi. Cît despre teolo- 
gii arminieni Utenbogaert, Grotius, primiți ca 
niște martiri în Franţa catolică, ei vor merge 
să semene de-a lungul Europei destrămarea a- 
gnostică. 

La Amsterdam, împotriva celor mai vechi 
familii care domină autoritar prin consiliul di- 
rectorial Heeren XVII Compania Indiilor Orien- 
tale, se produce o nouă mișcare contuză de ne- 
răbdare. Unii, expresioniști, partizani ai răz- 
boiului maritim îndîrjit, ai unei opere coloniale 
nu doar comerciale, convinși în politică şi în re- 
ligie de pamfletele violente ale lui Usselinex 
stabilesc în 1619 contacte care duc, în 1621, la 
constituirea Companiei Indiilor Occidentale. 
Întemeiată cu resurse superioare încă de la în- 
ceput, Compania Indiilor Occidentale, condusă 
de comitetul Heeren XIX este gomariană, aşa 
cum bătrîna doamnă orientală este arminiană. 
Willem Usselinex (1567—1647), refugiat din An- 
vers, calvinist predestinarian,  contra-remon- 
strant intransigent, partizan al unei colonizări 
de populaţii în America și al războiului purtat 
fără cruţare pe mare și pe uscat împotriva Spa- 
niei, este maestrul spiritual al noii clase con- 
ducătoare neerlandeze. 

Provinciile-Unite sînt foarte puţin pregătite 
să înfrunte acest război pe care contra-remon- 
stranţii îl acceptă cu bucuria în suflet. Liber- 
tatea cultului catolic, deschiderea portului 
Sheldt, adică ridicarea blocadei din fața An- 

versului, evacuarea Indiilor Orientale și Occi- 
dentale, acestea: sînt condiţiile Spaniei. O re- 
tea extraordinară: de 'contacte continuă să reu- 
nească cele două :tronsoane separate ale celor 
17 provincii. Moartea arhiducelui Albert, lun- 
ga şi demna cîrmuire. a: Isabellei care a ştiut să 
cîştige respectul și- dragostea supușilor săi nu 
împiedică sudul -să-şi piardă umbra de auto- 
nomie pe care io: dăduse aranjamentul in- 
tern din 1598. Între: 1621 și 1629, în timp ce 
Spania cucereşte. și: păstrează ce e mai bun, 
prăpastia dintre nordul și sudul 'Ţărilor-de-Jos 
se desăvirșește. 

În 1622, Bergen-op-Zoom abia scapă. Pe 
mare, Compania Indiilor Occidentale nu reu- 
şeşte să se menţină în Bahia (1625) și Spinola 
recucerește: Breda în: 1625. Numai alianța 
franceză evită dezastrul (1624). 

După opt ani, în 1629—1630 norocul își în- 
toarce faţa. În vreme-ce noul Stathouder Fre- 
deric-Henri (Mauriciu de Nassau murise în 
1625) începe să asedieze Bergen-op-Zoom, 
Henri Van den Bergh străpunge frontiera cen- 
trală, ocupă Veluwe iar minoritățile catolice 
colaborează aproape: pe faţă cu noua putere. 
Frederic-Henri și: Adunarea Stărilor îşi păs- 
trează sîngele rece. Bois-le-Duc capitulează la 
14 septembrie :1629. Dar iată-l pe Pieter Heyn 
apărînd cu cele 80 de tone de argint capturate 
la Matanzas: Marea salvează uscatul în ultima 
clipă. Matanzas anticipă pătrunderea lui Gus- 
tav-Adolf. Compania Indiilor Occidentale în- 
temeiază între 1630 și 1636 Brazilia olandeză. 
Maestricht cade în.1632. Tac armele, au cuvîn- 
tul diplomaţii. 'Țările-de-Jos sînt în sud fun- 
damental bolnave, pustiite, ruinate, atinse de 
recesiunea venită din sudul mediteranean. Din 
1632 pînă în 1634, Statele Generale, reunite 
pentru a potoli tulburările, inițiază negocieri pe 
care Madridul; neîndrăznind să le împiedice, le 
tolerează pînă la :.reîntoarcerea victorioasă a 
Cardinalului-infante. Din Milano la Bruxelles 
prin  Nordlingen, această revenire amintește 

„glorioasa“ întoarcere a ducelui de Alba din 
urmă cu 67 de ani. Negocierea, între parteneri 
cu sufletul la gură și extenuaţi, dovedeşte cel 
puţin că de-acum înainte nimic nu mai poate 
umple prăpastia care separă jumătăţile opuse 
ale Ţărilor-de-Jos. Tratativele cu statele din 
sud sînt abandonate și se încheie un tratat de 
alianţă între Provinciile-Unite şi Franţa (8 mai 
1635). După visurile de unitate apare dura rea- 
litate a tratatului de separare. Mizeria a atins 
în sud apogeul, statul este ruinat pînă într-a- 
tit încît nu poate asigura funeralii decente ar- 
hiducesei Isabella, moartă în 1633. Pentru frac- 
ţiunea aristocrației funciare, stăpină a sudului, 
proiectele de separare constituie un obiect de 
scandal. Ele explică deopotrivă atît sosirea de 
întăriri din partea Cardinalului-infante, roadele 
tîrzii ale ultimei prosperităţi ciclice a Sevillei, 
cît şi înverșunarea împotriva invaziei franceze, 
bandele wallone de la Rocroi luptînd alături de 
tercio. Opțiunile gomariene au dat roadele aş- 
teptate. Sub administraţia lui Johan Maurits 
de Nassau Siegen, Brazilia olandeză procură 
aproximativ a treia parte din zahărul mondial. 
În timp ce Anglia se cufundă în anonimat, anii 
1637—1650 marchează cea dintii culme a pu- 
terii olandeze. 

Este o prosperitate care se adaptează pentru 
ca să dureze. Politica partidului contra-remon- 
strant presupunea imboldul războiului extern. 
Provinciile Unite victorioase, aliate ale unei 
Franţe care-și instalează taberele la Barce- 
lona și zdrobește tercio în bătălia de la Rocroi 
în vreme ce Portugalia, obosită să tot piardă 
şi revoltată, trimite la Haga o ambasadă implo- 
ratoare pentru conciliere, satisfăcute acum de 
ruptura cu 'Ţările-de-Jos, nu mai simt acest 
stimulent federator. Războiul costă scump. În- 
tre 1637 și 1643, preţul anual mediu al zahă- 
rului alb din Brazilia scade, la Amsterdam, de 
la 0,85 florini la 0,44. Profitul atlantic se pră- 
bușește. Diferenţa dintre climatele conjunctu- 
rale, care permiteau Provinciilor-Unite să fi- 

nanţeze războiul fără 'un efort important dis- 
pare. Olanda este 'atinsă: de marea criză atlan- 
tică. Pe măsură ce, în' sfîrşit, Franța înghite 
Artois, Flandră, Hainaut te poţi întreba dacă 
mai este necesar să tai şi mai mult ramura, 
de-acum înainte protectoare, a 'Ţărilor-de-Jos 
spaniole. Faţă de deruta conjuncturală a pro- 
fiturilor atlantice, legate de  expansionismul 
contra-remonstrant, beneficiile din Indiile o- 
rientale care alimentează partidul arminian con- 
stituie un sector” relativ protejat. Stabilitatea a- 
proximativă a cursului piperului compensează, 
în parte, prăbuşirea mirodeniilor* propriu-zise. 
Urmează reîntoarcerea! în forţă a republicani- 
lor, a regenților pacifişti, a remonstranţilor, a- 
poi tensiunea dintre: Frederic-Henri şi Aduna- 
rea Stărilor olandeze, 'destrămarea, în 1644, a 
alianţei cu rar o dată cu oboseala — re- 
venirea păcii. 

Marele gol al conjuncturii atlantice din 1644, 
precede şi determină: pacea de la Münster din 
1648. Este 'un moment de teamă, de ezitări, de 
reîntoarcere'la valorile orientale care sînt va- 
lori sigure, la Olanda! maritimă, adeptă a pă- 
cii pe uscat: În fața Angliei care se cutundă 
în războiul civila Spaniei și a Imperiului zdro- 
bite, a Franţei, 'slăbite în pofida victoriei de la 
Rocroi, Olanda devine: conștientă de destinul 
care-i stă la îndemiînă: După trei ani și jumă- 
tate de negocieri:strînse, Provinciile-Unite, bine- 
cuvintate: de 'vechiul Jor stăpîn, mare putere 
internaţională, obţin la: Munster (tratat sem- 
nat la 30 ianuarie, ratificat la 15 mai 1648) 
exact ceea ce doreau ca teritoriu (Limbourg 
în jurul lui Maestricht, teritoriile Generalită- 
ţii), ceea ce trebuie pentru a continua sufoca- 
rea Anversului, pentru a proteja Olanda, fără a 
împovără periculos. minoritatea catolică (o trei- 
me începînd::din::1648 isi de un catolicism dur, 
revitalizat :prin:. bogăţiile Contrareformei, in- 
comparabil ct catolicismul tradiţional din Pro- 
vinciile: estice), totala libertate pe mare și con- 
sacrarea diplomatică a-unei recunoașteri de jure. 

Smulsă în ultima clipă de către partidul ar- 
minian reconstituit al regenţilor republicani, 
pacea se izbeşte de grupurile frustrate de răz- 
boi. Olanda arminiană, mai apropiată din punct 
de vedere teologic de anglicanismul umanist, 
acceptă mai ușor triumful puritan decit parti- 
dul oranist gomarian. Execuţia din ianuarie 
1649 a provocat în toate Provinciile-Unite un 
curent unanim de dezaprobare. Legăturile de 
familie — Wilhelm al II-lea este ginerele lui 
Carol I — trezesc neliniștea. ultra-calviniștilor 
care depling în excesele puritanilor o pată a- 
dusă cauzei lor. Revoluţia din Anglia declan- 
şează în Provinciile-Unite mecanismul de rup- 
tură. Olanda face să eşueze in extremis o ex- 
pediţie în Scoţia şi în Irlanda, acceptată de ce- 
lelalte şase provincii oraniste. Lipsit de războ- 
iul său englez, partidul oranist negociază cu 
Mazarin o nouă intrare a celor şapte provincii 
în războiul cu Ţările-de-Jos. Conjunctura os- 
tilă a Frondei nu cruță Provinciile-Unite. Des- 
tinul ezită un an. Stăpîn al periferiei, Wilhelm 
al II-lea își impune prin forță autoritatea, în 
iunie şi în iulie 1650, asupra îndărătnicei 
Olanda. În momentul în care Fronda olandeză 
pare să se termine prin victoria gomariană a 
celor cinci provincii continentale, a Zeelandei 
şi a părţii ultra-calviniste a. claselor mijlocii 
olandeze, Wilhelm al II-lea moare de variolă în 
noiembrie.  Neaşteptatul ., incident schimbă 
cursul istoriei, oferă pentru 22 de ani puterea 
deplină urmaşilor spirituali ai lui. Oldenbar- 
neveldt. 


Olanda regenților 


Regenţii Olandei, slujiţi în curind de geniul 
fraţilor de Witt (Johan de Witt” îşi asumă func- 
tiile de pensionar în 1654), conduc cu abilitate o 
politică sordidă și mioapă. Ei refuză intrarea 
Confederaţiei printre provinciile Generalităţi 
în vreme ce suspiciunile reformate sînt poto- 

lite prin statutul de colonie acordat în 1651 
pentru Hervoormde Kerk. Dar aceşti pacifiști 
vor fi în curînd condamnaţi la război. Începînd 
din 1652, regenţii Olandei cred că pot relua 
fără primejdie războiul împotriva Portugaliei. 
Acesta le-a picat greu. El înseamnă pierderea 
definitivă a Braziliei la Taborda (26 ianuarie 
1654), interesul lezat fiind, într-adevăr, cel go- 
marian al Companiei Indiilor Occidentale. Răz- 
boiul cu englezii (1652—1654) este o consecință 
a Actului de navigaţie”. Intraţi în război din 
interes, regenţii îl abandonează doi ani mai tîr- 
ziu cînd se dezvăluie că războiul costă mai 
scump decît pacea. 

Așadar, este un început foarte rău, dar Johan 
de Witt redresează situația avînd în vedere 
mai ales că în nenorocirea generală a econo- 
miei europene care-i atinge pe toţi cei mari, 
mica Olandă reprezintă un sector privilegiat. 
Johan de Witt veghează la ceea ce este esenţial, 
pacea din nord care readuce pacea în Baltica 
se încheie grație, întrucitva, escadrelor lui 
Ruyter* dar mai cu seamă intereselor olan- 
deze. Scania revenind suedezilor echivalează 
cu Sundul deschis în față ciștigului, la adă- 
post de costisitorul șantaj danez. 

Olanda este privilegiată în ciuda înfrînge- 
rilor din al doilea război cu englezii (1664— 
1667) ale cărui cheltuieli provincia le acoperă, 
prin împrumuturi, mai mult de jumătate. Ea 
ajunge să-și năruiască, prin pierderea Noului- 
Amsterdam* domeniul Companiei occidentale. 
Dar ceea ce pierde la vest, Olanda recîștigă la 
est. Reţeaua bazelor se extinde. Instalarea lui 
Jan Van Riebeeck la Cap, la Table Bay, con- 
trolează accesul la “Oceanul Indian. 


Ora adevărului. Cotitura oranistă 
Eșecul din 1667 este: deopotrivă revelator. şi 
pentru fragilitatea imperiului mondial al unei 


provincii populate de 670 000 de suflete şi în- 

zestrată cu cele 15 000. pînă la::16:000.de nave 
pe care i le atribuie Colbert:: Al doilea avertis- 
ment este Războiul de devoluție.:care înfige o 
pană franceză în scutul protector-al Ţărilor-de- 
Jos. Castel Rodrigo, guvernator:: la . Bruxelles 
în locul lui Alessandro Farnese, ce drum a fost 
parcurs! Ducele de Alba se:cheamă acum Tu- 
renne sau Condé și este francez.. Amenințarea 
franceză împinge Olanda către :pierderea unui 
război pe care îl cîștigase.: Pacea--de la Aix- 
la-Chapelle (mai 1668) încununează cu un suc- 
ces aparent încheierea-ipripită a. Triplei Alian- 
țe (ianuarie 1668, Provinciile-Unite, Anglia, 
Suedia). Pentru întiia oară un. front protes- 
tant al nordului se ridică: în: calea expansiu- 
nii franceze. Orgolioasa medalie: din 1668 poate 
chiar să proclame: „După ce. i-au împăcat pe 
regi, au păstrat libertatea mărilor, au impus 
pacea prin forța armelor și-au: stabilit ordinea 
în Europa, Stările Generale -ale Provinciilor- 
Unite din ȚŢările-de-Jos au bătut această meda- 
lie“. Reversul medaliei, pretenţiile franceze 
din 1667, anunţă, pentru cine poate să înţeleagă, 
începutul unei lupte pîină-la moarte.. 

În 1672, regenţii. Olandei: se- găsesc singuri 
în faţa celei mai teribile. amenințări. întimpi- 
nate vreodată după Alessandro Farnese. Oricare 
ar fi brevetul de geniu.pe care-l acordă Spi- 
noza, strîns legat de:partidul republican, lui 
Johan de Witt, orbirea: marelui pensionar, în- 
șelat de Hugues de Lionne-(1671), apoi de Ar- 
nauld de Pomponne dezvăluie mai:curînd © 
mediocritate favorizată. de. şansă.: Principii, An- 
glia, Franţa intră în. război,: restul Europei ră- 
mîne într-o neutralitate binevoitoare față de 
Franţa lui Ludovic al: XIV-lea -şi ostilă faţă 
de Republică. O gigantică armată (150 000 de 
oameni atacă la est de Liege, Köln și Munster 
o ţară dezarmată, dezbinată,. izolată, oferită 
tuturor orgoliilor, cu un guvern lipsit de auto- 
ritate și resemnat. Sprijinite: de minoritățile 
catolice suspecte, armatele. lui :Turenne si Con- 
de cuceresc fără luptă: Gelderland, Utrecht, 


150 


Overijssel. Guvernul regenţilor nu năzuiește, 
încă de la început decit să capituleze. Stările 
Generale oferă, la 15 iunie, ținuturile Genera- 
lităţii. Ludovic al XIV-lea pretinde, în plus, 
o parte din Gelderland și, încă şi mai umilitor, 
ca odinioară Filip al IV-lea, libertate pretu- 
tindeni pentru cultul catolic. 

Intransigenţei lui Ludovic al XIV-lea îi răs- 
punde o tresărire din adîncuri din partea celui 
mai dur, a celui mai „calvinist“ dintre Refu- 
gii, Zeelanda: la 2 iulie, un șef, tînărul Wil- 
helm de Orania” este proclamat Stathouder al 
Zeelandei, la 4 iulie, Stathouder al Olandei; la 
8 iulie, căpitan şi amiral general. Johan de Witt 
fusese victima unui prim atentat la 21 iunie. 
La 20 august, el este masacrat de o mulțime 
furioasă. Cinci provincii erau invadate parțial 
sau total. În spatele digurilor deschise, Vechiul 
Retugiu se reorganizează. 

Prin curajul poporului său, prin iscusința 
marinarilor ei, comandaţi de marele Ruyter 
şi datorită geniului prințului de Orania, Olanda 
strănepoţilor Golanilor mării rezistă singură 
împotriva tuturor, suferă cu tenacitate și cîș- 
tigă. În 1673, invazia franceză este respinsă în 
timp ce în Anglia, se produce, împotriva Stu- 
artului procatolic, aliatul lui Ludovic al XIV-lea, 
reacția spontană a populaţiei protestante, o 
reacție în contextul unui război economic mo- 
dern care înseamnă totodată și ultimul dintre 
războaiele religioase: nu avea el oare să de- 
clanșeze în Franţa procesul care a dus la 
dragonade şi la Revocare? În februarie 1674 
este semnată pacea cu Anglia. Singură la în- 
ceput împotriva Europei coalizată de către 
Franţa, Olanda sfirșește acest război în frun- 
tea Europei, pentru prima dată coalizată îm- 
potriva Franţei. 

Olanda a depășit îngrîngerea. Victorioasă, 
ea nu se va încrede niciodată în victoria sa. In 
1677, Wilhelm o ia în căsătorie pe Mary, ne- 
poata lui Carol I, fiica lui Iacob Stuart, moş- 

tenitorul catolic. Este inițiat procesul care-l 
conduce, doisprezece ani mai tîrziu, pe Stathou- 
der pe tronul Angliei. Olanda se stinge în en- 
titatea Provinciilor maritime. Intrarea în ano- 
nimat a Provinciilor-Unite victorioase ţine de 
o serie întreagă de factori: mărimea pierderi- 
lor suferite, teritoriul pustiit, prăbușirea cre- 
ditelor orientale; tezaurizarea profiturilor sub 
formă de argintărie, de veselă. Burghezii o- 
landezi sustrag din procesul dezvoltării capita- 
liste, la fel ca Franţa prin funcţii, o parte tot 
mai mare din beneficiile lor. O tezaurizare 
deci care gituie posibilităţile de capitalizare. 


Revenirea Angliei 


Revenirea Angliei se produce lent. După un an 
de ezitări, prin intervenţia fracţiunilor opuse 
ale armatei, şi succesul lui Monk”, şef al ar- 
matei Scoției, atașat Stuarţilor, Carol* al II-lea 
intră în Londra la 29 mai 1660. Restauraţia la 
care aspiră Anglia a fost facilitată de ospitali- 
tatea prietenească a măruntului popor al Pro- 
vinciilor-Unite. Sentimentele Olandei republi- 
cane față de evenimentele din Anglia consti- 
tuie o excelentă mărturie despre acel consensus 
monarhic al Europei secolului al XVII-lea. Op- 
ţiunile lui Carol al II-lea, mai curînd conti- 
nentale decît insulare, nu sînt şi cele ale pătu- 
rilor conducătoare din gentry. Fracţiunea rui- 
nată din gentry cea rurală, care a provocat tul- 
burările fiind izolată, rămîn în linie doar ma- 
rii proprietari şi negustori, perfect adaptaţi la 
anotimpul îndelungat și neprietenos al con- 
juncturii din secolul al XVII-lea. Viitorii whi- 
gi", apărători înverşunaţi ai drepturilor Parla- 
mentului și viitorii tory”, devotați prerogati- 
vei regale, se înţeleg, cel puţin, în două pri- 
vințe: atașamentul față de via media religioa- 
să a Bisericii naţionale — chiar dacă ei nu-i 
concep conţinutul  ecleziologic și dogmatic în 
același fel —, necesitatea unei participări la 

elaborarea legilor și la controlul financiar prin 
intermediul instituției arhaice a Stărilor, de 
tipul englez, adică a Parlamentului, conserva- 
tor al privilegiilor claselor dominante. Carol 
al II-lea voia să reducă aceste particularităţi, 
el visează la o sincronizare a Angliei cu linia de 
evoluție a continentului. Mult mai puţin cre- 
dincios decît tatăl şi bunicul său, Carol al II-lea 
este înclinat către catolicism pe care-l va îm- 
brăţișa pe patul de moarte. Această simpatie se 
bazează pe motive sociale, politice, mai mult 
decit pe o adeziune profundă faţă de dinamica 
religioasă a Reformei catolice. Ea aparține a- 
celei voințe, abia conștiente, de reducere şi de 
aliniere a Angliei cu continentul care-l opune 
pe Carol al II-lea marii majorităţi a claselor 
conducătoare din ţara sa. Spre deosebire însă 
de tatăl său, Carol al II-lea este tot numai fi- 
neţe şi inteligenţă. În plus, Anglia a încercat 
a contrario virtuțile regimului monarhic. De 
aceea conflictul latent care acoperă ultimii 20 
de ani ai domniei nu degenerează niciodată. La 
începutul anilor '60, Carol frînează zelul unui 
Parlament regalist faţă de puritanii uneltitori 
împotriva Bisericii şi a regelui. Puritanii vor fi 
văzuţi ridicîndu-se împreună cu anglicanii din 
cea mai high church împotriva măsurilor de to- 
leranţă care-i amestecă cu catolicii. Frontul 
protestant care va duce la revoluţia din 1688 
este sudat la începutul anilor '70 în timpul răz- 
boiului din Olanda. Într-adevăr, totul este le- 
gat. Carol al II-lea și-a oferit la Dover, în 1670, 
alianța împotriva Olandei pentru un subsidiu 
francez care-l pune la adăpost față de reven- 
dicările Parlamentului său. Cel de al doilea 
război cu Olanda (1664—1667) fusese de o 
popularitate mediocră, mai impopular chiar 
decît pacea de la Breda care schimba în fapt 
Noul-Amsterdam, obiectul unui interes indirect 
și îndepărtat pentru avantajul imediat, în be- 
neticiul Olandei, al unei adaptări a Actului de 
navigaţie. Cu deosebire urit este cel de al trei- 

lea război cu Olanda pe care-l precede simbo- 
lic, în 1671, convertirea lui Iacob, prinţul moş- 
tenitor, la catolicism. Declaraţiei de indulgență 
(1672), destinată să abată atenţia puritanilor 
de la război, acestei politici de front comun al 
non-conformiștilor protestanți şi catolici sortite 
eșecului, Parlamentul îi răspunde prin Bill of 
Test (1673). Oricare titular al unei slujbe ci- 
vile sau militare va trebui să se împărtășească 
potrivit ritului Bisericii Angliei şi să respingă 
prin jurămînt transsubstanţierea. Îndreptat îm- 
potriva catolicilor şi în primul rînd împotriva 
prințului moștenitor, acest Test impune demi- 
sia ducelui de York, cel mai destoinic om de 
mare al flotei britanice. El îi înlătură, totodată, 
pe cei mai non-conformişti dintre puritani, 
care acceptă totuşi din zel anticatolic Test-ul, 
ciment anglican al unei Anglii protestante. Ni- 
mic de acum înainte nu-i va mai putea potoli 
neincrederea. Nici pacea cu Olanda (februarie 
1674), nici căsătoria fiicei mai mari a ducelui 
de York cu prea calvinistul Stathouder. În mo- 
mentul în care în Franţa începe persecuția des- 
chisă împotriva protestanților, tracasările se a- 
gravează și în Anglia, în pofida regelui, din 
pricina opiniei generale împotriva catolicilor. 
Este climatul revocării Edictului de la Nantes. 
Începînd din 1681, Carol al II-lea guvernează 
din nou fără Parlament, cu subsidiile lui Lu- 
dovic al XIV-lea. Complotul Monmouth, exe- 
cutarea cîtorva whigi compromiși demonstrează 
la ce stare de tensiune s-a ajuns cînd, prin 
moartea lui Carol al II-lea, Anglia protestantă 
moștenește un:suveran catolic. 

În trei ani, Iacob al II*-lea, regele catolic, 
duce Anglia în pragul revoluţiei: răscoala Sco- 
tiei, noua Declaraţie de indulgență, procesul 
episcopilor și achitarea : lor triumfală (1667). 
Pînă în ziua în care nașterea unui prinț de Wa- 
les (22 iunie 1688) epuizează brusc puterea. de 
a răbda. Pentru whigi și pentru majoritatea 
tory-lor există 'o singură soluție, recurgerea la 

Wilhelm de Orania şi la Mary, sprijiniți de 
Olanda cea întărită prin refugiul protestanților 
francezi. Wilhelm debarcă la Torbay, la 5 no- 
iembrie 1688. În decembrie 1688, Iacob, fugar, 
este primit la Saint-Germain. Aceasta este Glo- 
rioasa Revoluţie, Glorious Revolution. Ea mar- 
chează întorsătura fundamentală a istoriei en- 
gleze. Bill of Rights (13 februarie 1689) stabi- 
leşte fundamentele unui regim constituțional 
pe bază de contract: drept constituţional, un 
larg front protestant creat de Bill of tolerance 
care se deschide în fața dizidenţilor închizîn- 
du-se în fața catolicilor şi a raționalismului 
agresiv. Întemeierea în 1694 a Băncii Angliei dă 
statului englez posibilitatea să intervină efi- 
cace pe continent şi dincolo de mări. A fost în- 
toarsă o pagină măreaţă. Pentru Franța, este 
sfîrşitul unei hegemonii facile. 


„„Glorioasa Revoluţie“ 


Glorious Revolution este o consecinţă, dar, mai 
mult decît atit, și o promisiune, semnul unui 
proces pornit ireversibil. Hegemonia engleză 
pe care ea o anunţă, nu se va afirma necontes- 
tată decît după demararea economiei engleze, 
așadar la sfîrşitul secolului al XVIII-lea şi abia 
în 1815 ajunge Europa să devină conștientă de 
orientarea sa britanică. Cînd Spania trosneşte 
din toate încheieturile, Franţa preia moștenirea, 
o moștenire împărțită cu puterile maritime, la 
început cu Olanda, şi partea Franţei era consis- 
tentă, apoi cu Anglia, și jocul Franţei devine 
mai dificil. Recucerirea Europei centrale de la 
turci, diaspora hughenoțţilor și revoluţia en- 
gleză îmbogăţesc Europa şi slăbesc Franţa. He- 
gemonia facilă (1630—1685), hegemonia dispu- 
tată (1685—1713), hegemonia împărțită (1713— 
1763) — aceasta este traiectoria etapei înde- 
lungate de hegmonie franceză. 

Hegemonia franceză. 
Sfirșitul partidului Marillac 


Totul începe odată cu zdrobirea succesivă a ce- 
lor două partide care se opun unei monarhii 
administrative eficace şi centralizate: partidul 
protestant distrus în 1629 şi partidul bigot în 
1630, forme politico-religioase ale Reformei 
protestante şi ale Reformei catolice. 

Opțiunile anilor 1628—1631 sînt hotărîtoare 
şi tragice. Populația Franței continuă să creadă 
în continuitatea marelui plan din secolul al 
XVI-lea. Secolul al XVII-lea nu mai inițiază 
defrişări facile, ci valorifică, sub formă de pol- 
dere, mlaștinile din Poitou. Începutul lui este 
plin de dificultăți: diminuarea pămînturilor dis- 
ponibile ca urmare a creșterii numărului de 
oameni, pretenţiile tot mai împovărătoare ale 
noii nobilimi, profund regenerată în a doua ju- 
mătate a secolului al XVI-lea prin invazia ne- 
gustorilor și magistraţilor, întărirea statului. 
Este o situaţie explozivă care se menţine pînă 
la puncţiile produse de ciumă (deceniul al pa- 
trulea) şi de Frondă (deceniul al șaselea). In 
raport cu apatia anilor 1660—1690, tensiunile 
din 1620—1650 sînt aproape un semn de să- 
nătate. Din 1623 pînă în 1647 nu există aproape 
nici un an fără tulburări urbane, cu o predi- 
lecţie pentru jumătatea sud-vestică a Franţei, 
vechea Franţă bogată, Franţa atinsă de reforma 
protestantă, Franţa cea numeroasă, sufocată 
pe un spaţiu prea strîmt. În următorii cinci- 
sprezece ani de după 1647, tulburările urbane 
sînt însoțite de petele mai mult sau mai puţin 
întinse ale răscoalelor țărănești. Această înde- 
lungată vreme de tulburări, modalitate franceză 
bine sprijinită de o primă jumătate, dificilă și 
fructuoasă, a secolului al XVII-lea este con- 
secința, pe un front conjunctural încordat, a 
apariţiei bruşte a unui stat pretenţios și pu- 
ternic. Preţul instituirii monarhiei administra- 
tive este ridicat. Ținînd însă seama de avan- 

tajele pe care le aduce, nu este excesiv. Pon- 
derea statului este consecința, în parte, a de- 
săvîrşirii unităţii teritoriale, a afirmării unei 
Franţe masive în centrul Europei occidentale. 

Richelieu intră în Consiliu* în 1624, dar 
abia în 1630 devine cu adevărat stăpînul, liber 
să-şi impună în exterior și în interior concep- 
ţia sa de stat. El a plătit preţul. Pentru a 
zdrobi un partid protestant care grupa încă 
aproape jumătate din nobilimea franceză, îi era 
necesară neutralitatea relativă a Habsburgilor 
și sprijinul necondiţionat al partidului bigot. 
Victoria lui Henric al IV-lea fusese cea a fron- 
tului comun protestanți / oameni politici, vic- 
toria lui Richelieu în 1628—1629 este cea a oa- 
menilor politici şi a bigoţilor asupra protes- 
tanţilor. Drept recompensă, Marillac este nu- 
mit mareșal (iunie 1629). Este o potolire anti- 
cipată. Acești aliaţi tactici l-au crezut, în 1627, 
pe cardinal revenit în sînul lor. Războiul din 
Languedoc i-a făcut să accepte, la începutul 
anului 1629, ascuţișul antihabsburgic al poli- 
ticii italiene. Pacea definitivă de la Alais (23 
iunie 1629) îi derutează. Continuarea politicii 
italiene în 1630 îi revoltă, moartea (2 octom- 
brie 1629) a maestrului lor de gîndire, Berulle, 
îi dezarmează. Boala regelui (septembrie 1630) 
decide partidul să acţioneze. La 10 noiembrie 
1630, el riscă și pierde. Zdrobirea partidului 
bigot după cel protestant îi îngăduie lui Ri- 
chelieu să promoveze nestingherit, pe plan ex- 
tern, politica anti-habsburgică a „bunilor fran- 
cezi“ și a protestanților. 

Deruta partidului bigot este radicală. La 
11 noiembrie 1630, Chateauneuf preia sigiliul 
de la Michel de Marillac. Mareșalul Louis de 
Marillac este, la rîndul său, condamnat. Ordi- 
nul, semnat în 12, este executat la 21; la 13 
mai 1631 este constituită o comisie care este 
apoi desfiinţată căci regele ţine ca Marillac să 
moară. Execuţia are loc în piaţa Grève la 10 
mai 1632. La 28 februarie 1633, Pierre Séguier 
preia sigiliul; ridicat la demnitatea de cance- 

lar în 19 decembrie 1635 el o păstrează de drept 
pînă la moartea sa din 28 ianuarie 1672. Sé- 
guier și clientela sa reprezintă continuitatea 
unui stat expansionist care a optat pentru zdro- 
birea rezistenţei din interior, a încercuirii și 
a confuziei politice a Contrareformei. 


Desăvirșirea teritorială 


Reforma catolică este o problemă internă a Bi- 
sericilor și creștinilor. Ea pierde dacă se iden- 
tifică fie cu un partid fie cu un stat, partidul 
Marillac în Franţa, Spania în afara Franţei. 
Teolog mediocru dotat, marele cardinal a de- 
nunțţat, a combătut şi a sfărimat spre binele 
Franţei şi al Reformei această mistificare. To- 
tuși argumentele partidului lui Marillac nu 
sînt neînsemnate. El este sensibil la sărăcia 
poporului, la primejdia pe care exasperarea să- 
racilor din orașe şi sate o poate provoca or- 
dinii profunde a societăţii creștine — în rea- 
litate el apără renta — iar în exterior, dorea 
avantajele imediate și concrete ale succeselor 
spaniole pentru cauza catolică. El cîntărește 
rezervele taberei protestante, se teme de fra- 
gilitatea victoriilor catolice. 

Și totuşi, pe termen lung, Richelieu are 
dreptate. Pentru viitorul apropiat, hotăririle 
din 1630 antrenează, începînd din 1640, tre- 
cerea ștafetei de la hegemonia spaniolă la he- 
gemonia franceză. Din 1630 pînă în 1635, cu 
fiecare zi, Franța se angajează tot mai mult 
în conflict. Între 1635 şi 1640, confruntarea 
este totală, pînă în punctul de ruptură. Franţa 
evită pe puţin, în două rînduri, catastrofa, în 
1636 și în 1639. În 1640, Spania se sfărîmă. 

Din 1640 pînă în 1648, Franţa profită pe 
îndelete de avantajul său. Începe atunci o re- 
zistență faţă de faptul împlinit care durează, 
paradoxal, pînă în 1659. Criza, de acum înainte, 
este generală. Nu mai există deosebire în fa- 
voarea cuiva, nici sector ferit. Franța nu se 

mai află pe o poziţie de forță pentru a trage 
folos din succesul ei iar Anglia intră pentru 
zece ani într-o nesfîrșită vreme de tulburări. 
În 1641 și 1643, ea trece din nou destul de 
aproape de o Frondă generalizată. În aceste 
condiţii, Rocroi (19 mai 1643) sosește la mo- 
mentul potrivit. Și conflictul se prelungeşte 
pînă la tratativele din Westphalia (1648) care, 
izolind Spania, consacră eșecul recuceririi ca- 
tolice în Germania și fărîmiţarea politică a 
Imperiului. Dar mult mai importantă decât 
această fărîmiţare politică — prima condiţie a 
hegemoniei franceze — este marea cădere de- 
mografică din Imperiu. Pe flancul său estic, 
Franţa celor 15 000 000 locuitori din 1648 pre- 
sează un Imperiu dublu ca suprafaţă, dar popu-= 
lat doar cu 7 000 000 în loc de 20000000 de 
suflete. Timp de un secol, Franţa este lipsită 
de griji la est, fapt ce-i permite să-și întă- 
rească frontierele expuse, în detrimentul vechii 
moşteniri burgunde, artera largă a comunica+ 
ţiilor spaniole din Europa centrală. Acesta este 
cazul Lorenei* și, paradoxal, al Alsaciei. Pro- 
cesul de anexare a Lorenei, început în 1552, 
nu se desăviîrșește decit în 1766. 

Lorena este mai întîi ciopîrţită: în 1632 — 
anexarea ținutului Clermontois (Clermont-en- 
Argonne) şi ocuparea episcopatului Metz, Ste- 
nay şi Dun-sur-Meuse în 1641; tratatul din 
Westphalia (1648 recunoaște anexarea defini- 
tivă a acestor trei episcopate; din 1552, Franţa 
ocupa episcopatele Verdun, Toul și orașul Metz. 
Episcopatul Metz, principat temporal (capitală 
Vic-sur-Seille), neanexat pînă în 1632, rămînea 
membru de drept al Sfîntului Imperiu; în 1659, 
la tratativele de la Pirinei, anexarea ținuturi- 
lor meusiene cu Montmedy, a ținutului mo- 
sellan, cu Thionville.: În 1661, Sierk mărește 
enclava Thionville şi o fişie de uscat permite 
stabilirea legăturii în teritoriul regal între Ver- 
dun şi Metz și între Metz și Alsacia. Politica 
unificărilor aceste anexiuni abuzive şi uni- 
laterale în timp de pace — a obţinut, după 

Trei episcopate 
Anexiuni din onul 1661 — EEH 


16. Lorena. 


pacea de la Nijmegen, rezultate nu totdeauna 
confirmate. Lorena este, pe de altă parte ocu- 
pată în amănunţime şi sistematic între 1633 
şi 1661, apoi între 1670 şi 1698. Din 1737 pînă 
în 1766, tructuoasa administraţie a lui Antoine 
Martin de Chaumont de la Galaizicre, desem- 
nat de regele Franţei drept cancelar de Lorena, 
sub domnia nominală a lui Stanislas Leszczyn- 
ski, desăvirşește tranziţia. 

Mai paradoxal este cazul Alsaciei”. La în- 
ceput, implantarea franceză nu este dorită. Ea 
devine ademenitoare odată cu războiul. Habs- 
burgii sînt aici stăpini pe două treimi din ți- 
nut. Înaintarea franceză în Alsacia din 1634 
pînă în 1648 este urmarea unor garanții, unui 
drept de protecție „mai frumos, mai onorabil 
şi mai măreț decît toate celelalte“ (Jean Bodin): 
protecţie împotriva intransigenţei recuceritoare 

a Habsburgilor într-un ţinut protestant mai 
mult de o treime, împotriva violenţelor trupe- 
lor suedeze lăsate de capul lor la moartea lui 
Gustav-Adolf. Este o protecţie legată de con- 
simțămîntul principilor şi populaţiei. „În ia- 
nuarie 1634 contele de Salm, mare decan al 
episcopatului Strasbourg, însărcinat cu apăra- 
rea oraşelor Haguenau și Saverne, predă aceste 
oraşe comandamentului armatei franceze de su- 
praveghere, mareșalul de La Force“. (Georges 
Livet). „Confirmarea din partea locuitorilor“ 
este cerută de mareșal. Franţa care înaintează 
este cea a Edictului de la Nantes și a păcii de- 
finitive de la Alais, nu cea a Revocării, şi este 
reprezentată de un mareșal ca de La Force, 
mare nobil hughenot. Şi apropierea a acţionat 
în favoarea protecţiei franceze. Împăratul este 
departe, Imperiul este neliniştitor și, pentru 
protestanți, suspect. „Tratatele de protecţie“ 
poartă semnul fărimițării politice... . 

Suveranitatea franceză nu s-a deplasat în 
același mod din sudul către nordul Alsaciei. În 
Alsacia superioară și în Sundgau, vidul admi- 
nistrativ este complet: vechile cîrmuiri au dis- 
părut, supraviețuiesc doar autorităţile subal- 
terne. Puterea juridică şi financiară a trecut 
în mîinile ocupanților care își asumă și menţi- 
nerea securităţii externe și ordinea publică. În 
teritoriile ocupate de ei, suedezii instalaseră o 
organizare centralizată la Strasbourg; ea este 
tîrîtă de retragerea trupelor lor. Cu toate ve- 
leităţile austriece de rezistenţă, autoritatea fran- 
ceză reuşeşte să se instaleze. 

Alsacia și Lorena se unesc cel puțin, într-o 
privinţă. Amîndouă participă, la începutul se- 
colului al XVII-lea, la fragilitatea demografică 
a Imperiului, adică a unei lumi bolnave, epui- 
zate. Aderarea la unitatea franceză reprezintă 
un cîştig imediat. Lorena, ca provincie relativ 
ocrotită de Imperiu, a pierdut între 1625 şi 1660 
jumătate din populaţia sa în războaie, invazii, 
foamete, epidemii, în anii de ciumă 1633— 
1636 care sînt extraordinar de duri. Alsacia, 

unde protecţia franceză s-a manifestat mai re- 
pede și mai bine, pare atinsă mai puţin pro- 
fund. Mai mult decît Lorena, Alsacia — e de 
înțeles elanul ralierii sale, adîncimea patrio- 
tismului francez al locuitorilor săi — reprezintă 
un sector de creștere demografică, excepțională 
în secolul al XVIII-lea: de mai bine de două 
ori, aproape de trei, în ritmul Cataloniei, Va- 
lenciei, provinciilor favorizate ale Angliei: La 
sfîrşitul secolului al XVII-lea, sînt 250 000 de 
locuitori, 90 de ani mai tirziu sînt mai mult 
de 600 000. 

Fronda își deschide paranteza din 1648 pînă 
în 1652, în ciuda bătătliei de la Lens (20 au- 
gust 1648) care confirmă succesul de la Rocroi. 
Într-o Franță aflată un moment la ora Spaniei 
din urmă cu zece ani, cînd trupele spaniole 
sînt la Bordeaux și la Nantes iar cei mai de- 
votaţi, un Séguier, un Sully, un Turenne şo- 
văie. Această Frondă* pe care Tallemant des 
Râaux o numea „un războiașt, a fost cea mai 
grea încercare, cea mai mare primejdie pe care 
a înfruntat-o Franţa, o paranteză, greu de în- 
chis, de semi-barbarie, de izolare și degradare 
socială. 

Dar marșul înainte reîncepe. Din 1652 pînă 
în 1668 se consumă înghiţirea treptată a Flan- 
drei și este asediat metodic Franche-Comté. 
După doi ani de manevre diplomatice, cele mai 
mari ale secolului, se încheie pacea de la Pi- 
rinei în Île de la Conference (august-noiem- 
brie 1659) între Luis de Haro şi Mazarin”. Fran- 
ţa cîştigă Roussillon, o parte din Cerdagne. 
Totodată, din ură ascunsă, ea alipea Spaniei 
Catalonia care nu uită şi nu iartă. Cedarea 
oraşelor Avesnes, Philippeville și Marienburg, 
prețul de răscumpărare — pundonðr — cas- 
tilian pentru prințul de Condé*, restabilit în 
toate. funcţiile și bunurile sale este începutul 
profundei măcinări a Ţărilor-de-Jos. Franţa 
mai cîştigă aproape în întregime Artois, Gra- 
veline și Bourbourg, la porţile Dunkerque-ului 
(cedat englezilor şi răscumpărat de Franța de 

la Carol al II-lea în 1662) fortărețele Hainau și 
altele din estul și din sudul Luxemburgului, 
Thionville în primul rînd pentru a completa 
încercuirea Lorenei; pentru viitor, se prevede 
căsătoria infantei Maria-Tereza cu tînărul rege 
de 22 de ani. Este o infantă susceptibilă să 
urmeze la tron — întrucît în Spania, deocam- 
dată, legea salică nu există — fără un risc a- 
parent din partea unui concurent bărbat: in- 
fantele Prospero a murit, Ferdinand este pe 
moarte, viitorul Carol al II-lea nu s-a născut 
încă. Infanta renunţă la drepturile sale prin- 
tr-un „schimb“ notificat în actul din 7 noiem- 
brie 1659 care leagă, şi deci anulează, renun- 
ţarea, de plata imposibilă a unei dote, demnă 
de o infantă, de 500 000 de scuzi de aur. 

Din această situaţie, Ludovic al XIV-lea ob- 
ține la Londra, în Italia contra nord-africani- 
lor, faţă de Europa, recunoașterea unei întîie- 
tăți care nu-i va mai fi contestată. 

Mediocru este succesul Războiului de De- 
voluție, plănuit îndelung, favorizat de conflic- 
tul anglo-olandez și de ciuma care pustiește 
sudul şi estul Angliei. Precedată de acea capo- 
doperă de rea-credinţă care este „Tratatul des- 
pre drepturile Reginei Prea Creștine asupra 
diverselor State ale monarhiei Spaniei“, armata 
franceză începe, în mai 1667, operaţiuni care 
seamănă mai mult cu niște mari manevre decît 
cu un război. Ținind seama de raportul de 
forțe şi de avantajul din start, succesul este 
totuși mărunt. Se cunoaşte alegerea pe care 
a făcut-o Ludovic al XIV-lea la Aix-la-Cha- 
pelle (2 mai 1668): cedarea ținutului Franche- 
Comté, dărîmarea fortăreţelor lui, fruct veșted 
la a cărui păstrare regele este incitat de me- 
diatorii și adversarii săi, dar obţinerea de că- 
tre Franţa a oraşelor Bergues, Veurne, Armen- 
tières, Courtrai, Menin, Lille, Douai, Tournai, 
Audenarde, Ath, Binche, Charleroi împreună 
cu ținuturile care depind de ele. Cu alte cu- 
vinte, Tările-de-Jos spaniole au încetat să mai 
fie viabile. 

Anul 1668 marchează o întorsătură: înţele- 
gerea faptului că Ludovic al XIV-lea s-a gră- 
bit să ocupe locul Spaniei cu Franţa. Eșecul 
relativ de la Aix-la-Chapelle se datorează fron- 
tului puterilor protestante din nord împotriva 
înaintării franceze: Anglia, Suedia și, mai ales, 
Olanda, vizată direct. Între 1668 și 1679 întor- 
sătura se precizează odată cu războiul din 
Olanda. 

Lider pînă mai ieri al Europei protestante 
iată Franţa acum izolată în faţa aceleiași Eu- 
rope protestante, ostile, protectoare, de acum 
înainte, în numele echilibrului, al vlăguitelor 
state habsburgice. Războiul cu Olanda, ediţia 
a doua, furnizează prima dintre coaliţiile anti- 
franceze, ultima fiind cea de la Waterloo. Răz- 
boiul se termină victorios pentru Franţa în po- 
fida izolării. El însă ar fi fost o catastrofă fără 
superioritatea tehnică a armatei franceze. Pu- 
ternica armată pusă pe picioare de cei doi Le 
Tellier, condusă încă o dată de Turenne și 
Condé, nu a fost trădată de spatele frontului, 
de unde periculoasa iluzie, ideea absurdă că se 
putea rezista şi triumfa singur împotriva tu- 
turor la nesfîrșit. 

'Triumfuri la Nijmegen, Saint-Germain și 
Fontainebleau (august 1678, februarie 1679, 
septembrie 1679). Fără modificări teritoriale 
cu excepţia celor dintre Spania cea decăzută 
și Franţa victorioasă: cîștigarea, de astă dată, 
a ținutului Franche-Comté și schimbarea unei 
frontiere fierăstruite pentru o frontieră linea- 
ră, solidă, avantajoasă la nord: Cambresis, o 
parte din Hainaut (Valenciennes,  Bouchain, 
Condé și Maubeuge) și restul ținutului Artois 
(Aire şi Saint-Omer). 

Ar fi trebuit să se înţeleagă. Aceste succese 
decurgeau din două condiţii fragile: ambigui- 
tatea politicii engleze — regele smulsese pa- 
cea de la eei cărora el nu le ierta faptul de a-i 
fi impus războiul, războiul pe care el îl dorea 
împotriva Olandei şi pe care Anglia protes- 
tantă reușise să-l facă Franţei — și ultima vil- 

vătaie, la est, în flancul Imperiului, a amenin- 
ţării turcești. 

Ludovic al XIV-lea, antrenat de raporto- 
rii săi, se lansează în episodul „Camerelor de 
uniune“. „Tratatul despre drepturile Reginei“ 
este o lovitură la scara Europei. În Alsacia, 
reuniunile sînt duse la bun sfirșit (1679) prin 
jurămîntul prestat de Decapole, act de supu- 
nere colectivă a celor zece oraşe tradițional 
unite din 1354, adică Haguenau, Sélestat, Wis- 
senburg, Landau, Colmar, Obernai, Kaysers- 
berg, Rosheim, Turckheim și Münster. Stras- 
burgul este ocupat în septembrie 1681. Clau- 
sa Germanis Gallia, Franța este închisă Ger- 
manilor proclamă medalia comemorativă. Dar 
aiurea? Cu excepția Alsaciei, opera „Camere- 
lor de reuniune“ este distrusă în 1687. Să lă- 
săm la o parte amănuntul, esențiale sînt spiri- 
tul care-i animă pe agenții acestui imperialism 
juridic și semințele urii recoltate din 1707 pînă 
în 1709. 


Constructorii statului în interior: 
raportorii Consiliului privat 


Artizanii acestei opere migăloase care desă- 
vîrşeşte Franța în exterior sînt tocmai cei care 
construiesc în interior monarhia administra- 
tivă. Una dintre șansele Franţei din secolul al 
XVII-lea, graţie cumpărării funcțiilor, o con- 
stituie funcţionarii săi, partea cea mai bună a 
burgheziei și o parte a nobilimii. În interiorul 
acestei elite, se află o altă elită, un corp de 
avangardă eventual, cel al raportorilor la Con- 
siliul privat. Din această categorie, regele își 
alege intendenţii* din armată și intendenţii din 
provincii. Acești raportori la Consiliul supe- 
rior, aflați în misiune provizorie în armată, în 
zonele ocupate în noile provincii pe cale de 
expansiune, în preajma parlamentului din 
Metz și a Camerelor de reuniune sînt artiza- 

nii procesului de întregire teritorială a Fran- 
tei hegemonice. 

Printre acești artizani înverşunaţi, rămași în 
umbră, se numără Nicolas de Corberon, pus 
de curînd în lumină de Roland Mousnier, tip 
reprezentativ al unui grup de cîteva sute de 
raportori la Consiliul superior, unificatori ai 
statului, înăuntru ca și în afară. Autor al unui 
tratat publicat în 1693 prin devotamentul in- 
teresant al unui ginere, acest Corberon este fiul 
cel mare al unui modest magistrat, locotenent 
particular la tribunalul prezidial din 'Troyes. 
Înaintarea monarhiei franceze în direcția Lore- 
nei și Alsaciei îi oferă lui Nicolas o şansă pe 
care el nu o scapă. Regele are nevoie de oa- 
meni siguri pentru a transforma ocuparea tre- 
cătoare în cucerire. Cei din neamul Corberon 
au probat în Champagne, în timp Ligii, în 
1589 şi 1590, fidelitatea lor monarhică. Iată 
faptul care-i aduce lui Nicolas Corberon nu- 
mirea într-o funcţie de consilier la Consiliul 
suveran din Nancy, numire gratuită, ceea ce 
este o procedură neobișnuită: mobilitatea so- 
cială este mare în aceste ţinuturi de frontieră. 
În 1634, Ludovic al XIII-lea transformă ca- 
mera suverană în parlamentul din Metz. Din 
nou, fără a scoate o lăscaie „la 6 decembrie 
1636 regele îi decernează un brevet de consi- 
lier de stat“. Corberon își descoperă strămoși 
și-și măreşte averea. Şi în timp ce la 4 martie 
1648 ridică furcile spinzurătorii pe un dome- 
niu dobiîndit de curînd cu o neîndurare còm- 
parabilă el rotunjește patrimoniul regelui, 
așadar Franţa, în Lorena cea ocupată şi nimi- 
cită. În ce mod? O mărturisesc pledoariile pro- 
nuanţate în fața parlamentului din Metz între 
1637 şi 1640, publicate de Sainte-Marthe în 
1693. Roland Mousnier le-a rezumat bine con- 
ținutul. E suficient să-l urmărim. Pentru Cor- 
beron, regele său este „cel mai mare rege de 
pe pămînt“. Prinții, precum ducii Charles și 
François de Lorraine sînt vasalii săi (afirmaţia 
este contestabilă întrucît Lorena face parte din 

Imperiu). „Faţă de această ţară regele poate 
începe prin a avea o politică de ocupaţie și de 
protecţie. În acest caz, el trebuie să respecte 
uzanțţele și obiceiurile locale, chiar dacă nu 
sînt conforme cu realitatea din regat deoarece 
forta şi autoritatea uzanței sînt atît de abso- 
lute încît ea ține locul unei legi puternice în- 
tocmite după opinia tuturor maeștrilor de 
drept. Totul se schimbă cînd regele trece la 
anexare“. 

Corberon crede în anexarea — cucerirea 
este sursă de drept — ca urmare a raţiunii de 
stat. Deşi se află deasupra legii, regele este o- 
bligat să i se supună. Totuși, uneori viaţa, in- 
dependenţa regatului îi impun regelui „să păs- 
treze edictele și să le revoce“ sau „să le potri- 
vească“. Acest nimicitor al privilegiilor din 
provinciile de la graniţă ocupate a fost un bun 
arhitect al ținuturilor franceze noi de la est, al 
acelor ținuturi destinate, începînd cu jumăta- 
tea secolului al XVIII-lea, să-și asume un rol 
motor din ce în ce mai hotăritor în comunitatea 
națională. 


Constructorii statului în interior: miniștrii 


Înainte de afirmarea statului în exterior a fost 
nevoie de afirmarea lui în interior. Și aici re- 
găsim grupul raportorilor la Consiliul privat, 
desigur, pentru a afirma prezenţa regelui pe 
lingă administraţiile devotate, întrucît acestea 
erau recrutate potrivit principiilor de cum- 
părare a funcţiilor, aşadar independente și în- 
depărtate, regele a recurs, încă din a două ju- 
mătate a secolului al XVI-lea, la misiunile 
temporare ale raportorilor la Consiliul privat. 
Pentru a strînge din nou laolaltă sfărîmăturile 
Ligii, Henric al IV-lea a utilizat misiuni mai 
îndelungate, mai stabile, mai continui. Riche- 
lieu a făcut din aceste misiuni resortul admi- 
nistrației*. Raportorii, numiţi de rege, inves- 
tiți gratuit de o comisie, fac sinteza a două 

sisteme aparent opuse, în realitate comple- 
mentare. Din aceşti funcţionari care nu dato- 
rează nimic nimănui în afara regelui, Riche- 
lieu a făcut instrumentul activ al unui stat e- 
ficace. El a dotat armatele cu intendenţi de 
finanţe, însărcinaţi să aprovizioneze trupele și 
să le ocrotească împotriva jafurilor din partea 
furnizorilor. Dar acești intendenţi sînt în egală 
măsură intendenţi de poliţie” și de justiţie. In 
interior, Richelieu a înmulţit forfota raporto- 
rilor. Acești „comisari orînduiți de rege“ cu 
post fix, la începutul ministeriatului lui Maza- 
rin în fruntea fiecărei generalităţi, concentrea- 
ză puterile, fac ordine şi coordonează. Ei au 
modelat Franţa. 

În vîrful angrenajelor complexe și, de acum 
înainte, bine unse ale monarhiei administrati- 
ve, se află elita unei înalte burghezii, pe cale 
de înnobilare, avangarda, dacă vrem să-i spu- 
nem astfel, a corpului raportorilor. Trei clien- 
tele domină într-o jumătate de secol: clientela 
familiei Séguier, a familiei Colbert şi a fami- 
liei Le 'Tellier-Louvois. „Pierre Séguier apar- 
ținea aceluiaşi grup social, scrie Roland Mous- 
nier, ca și consilierii de stat, raportorii la Con- 
siliul privat şi intendenţii“. Familia Séguier a 
dat regelui un cancelar, cinci prezidenţi de par- 
lament, treisprezece consilieri, doi avocaţi ge- 
nerali la Parlamentul din Paris, șapte rapor- 
tori la Consiliul privat. Din 1633 pînă în 1646, 
Pierre este, după cardinal, cea dintii notabili- 
tate a statului. „Parlamentul din Paris prin 
deputaţii săi, Consiliul prin hotărîrile sale i se 
adresează cu Monsieur, la fel ca prinților de 
sînge. Regele, în edictele, declaraţiile și mesa- 
jele sale îl numește „prea scumpul şi credin- 
ciosul cancelar al Franţei, parlamentele din 
provincie și toate celelalte corpuri, companii și 
indivizi îi dau titlul de Monsenior. El devine 
baron, duce de Villemor, conte de Gien“. Lui 
îi datorează Richelieu înăbușirea răscoalei Des- 
culţilor, împiedicarea Normandiei de a se trans- 
forma într-o Catalonie. Averea sa poate fi e- 

valuată la 4 000 000 lire tournois, adică de pa- 
tru pînă la cinci ori mai mult decît averea ce- 
lor mai bogaţi prezidenţi ai Parlamentului din 
Paris. 

Soarta familiei Séguier nu a rezistat în faţa 
ezitărilor din timpul Frondei. Mazarin, birui- 
tor după 1652, se sprijină pe o nouă generaţie 
de magistrați, Michel le Tellier, reorganizator 
al armatei, Hugues de Lionne, diplomat abil, 
Nicolas Fouquet, mare specialist în materie de 
finanţe,  „supraintendentul“ vremurilor de in- 
flaţie, priceput să se strecoare printre Scylla şi 
Charybda. Pilotul din timpul furtunii nu este 
neapărat și căpitanul din. timpul călătoriilor 
lungi. Din tot personalul lăsat moștenire la 
moartea sa de către Mazarin (9 martie 1661) tî- 
nărului rege, Fouquet este singurul care capo- 
tează. Ludovic al XIV-lea îi va prefera o alta 
dintre creaturile sale, cea mai aproape, prin 
originea sa, de negustorimea măruntă, Jean- 
Baptiste Colbert”. Acest fiu de negustor postă- 
var din Reims şi-a făcut şcoala slujindu-l pe 
Mazarin. La căderea lui Fouquet, la care el a 
uneltit, Colbert este, fără a avea şi titlul, timp 
de 22 de ani, principalul ministru” al lui Ludo- 
vic al XIV-lea, sufletul marii transformări ad- 
ministrative franceze a monarhiei. 

Lui Colbert i se datorează colbertismul, adi- 
că o modalitate industrială și legiferată a mer- 
cantilismului*, răspunsul francez la timpul e- 
conomic mohorît al anilor 1660—1680. îi vor fi 
exagerate și coerenţa şi eficacitatea. Mai im- 
portantă este instalarea cu adevărat definitivă 
a puternicei mașini care, pentru o lungă pe- 
rioadă, face din monarhia franceză cea mai 
eficace dintre monarhiile Vechiului Regim. Mai 
mult decît o politică economică, Colbert în- 
seamnă o mașină administrativă care aspiră la 
tot, chiar și în domeniul economic. Iată ulti- 
mele sesiuni extraordinare ţinute de parla- 
mentele devotate regelui, ca acela din Auvergne 
(1665) care a impus autoritatea funcţionarilor 
regelui în adîncul Masivului Central, unificarea 

economică şi fiscală, activitatea legislativă in- 
tensă din ultimii ani ai deceniului șapte. Unifi- 
carea completează în mod fericit opera schi- 
ţată prin marile ordonanţe din secolul al 
XVI-lea. lată perfecţionarea hotăritoare a stă- 
rii civile* prin trecerea de la exemplarul unic 
la registrul dublu, stipulat în ordonanța din 
1667, iată marea anchetă care pune, încă din 
1664, bazele unei statistici descriptive sistema- 
tice a regelui. De asemenea, Ordonanţa din 
1664 (cf. Bertrand Gille): ea precizează, spre 
folosul intendenţilor, necesitatea hărților bune 
cu diviziunile administrative: ecleziastice, mili- 
tare, judiciare, financiare, întocmește un in- 
ventar al influenţei instituţiilor și a oameni- 
lor. Abordează şi domeniul Coroanei; resur- 
sele principale, activitatea locuitorilor şi capa- 
citatea lor de exploatare a ținutului, dezvol- 
tarea comerțului maritim, a industriei, privile- 
giile care, eventual, trebuie să fie distribuite, 
riurile navigabile sau putind fi transformate 
în rîuri navigabile, importanța lucrărilor care 
trebuie efectuate: hergheliile de cai, moneda 
falsă. Ordonanţa din 1664 propune pentru rea- 
lizarea acestor hărţi un interval de patru pînă 
la cinci luni. 

Mult mai mult decît memoriile asupra pro- 
blemelor financiare, asupra comerțului din 
Franţa, decît consiliile lui Colbert la Seignelay 
sau decît corespondenţa pe care Lavisse a sis- 
tematizat-o în oferta lui Colbert, circulara din 
1664, datată de Esmonin, marchează bine, de 
o manieră concretă, marea cotitură a construi- 
rii în Franţa a celei mai puternice şi mai efi- 
cace maşini administrative din Europa clasică. 
Ea se va perfecționa pe parcurs. Aparatul sta- 
tistic din 1664 este dezvoltat, adaptat şi actua- 
lizat în (1724), Orry (1730), din nou Orry în 
1745, Bertin (1760), Averdy (1764), Necker 
(1780) furnizează jaloanele în domeniul con- 
struirii unui instrument statistic prin care Fran- 
ţa se plasa, la sfîrșitul Vechiului Regim, la 
egalitate cu Anglia. 

Colbert nu înseamnă doar un om, ci o echipă, 
o familie, o clientelă. Alături și aproape de el 
se găsesc Colbert de Croissy, apoi Colbert de 
Torcy la Afacerile Externe, Colbert de Terron, 
Seignelay la Marină pînă în 1690, N. Desma- 
rets în postul-cheie de Controlor general. 

Alături și în concurenţă cu dinastia fami- 
liei -Colbert se află cea a familiei Le Tellier, 
organizatorii celei mai puternice armate per- 
manente din Europa clasică. Cancelarul Le Tel- 
lier, împreună cu Mazarin, Fouquet şi Lionne 
este unul dintre cei patru stilpi ai Înaltului 
Consiliu din 1661, o putere construită pe ruina 
familiei Séguier. Din a doua generație, perso- 
najul cel mai important este Louvois?. Barbe- 
zieux, din a treia generaţie, cu toate însușirile 
sale, este un astru în declin. 

Între clanul Colbert și clanul Le Tellier, 
chiar dacă ele aparţin aceluiași strat social, 
Colbert, ceva mai aproape, inițial, de negus- 
torime, există nu atit o opoziţie cît o nuanţă. 
Colbert este un „bun francezi. Ura sa pentru 
Olanda ţine de ranchiuna din dragoste, este ce 
gelozie în faţa modelului. Chiar dacă a con- 
tribuit la inversarea alianțelor din 1670, el 
rămîne omul alianțelor protestante. Colbert a 
crescut în sistemul lui Mazarin. El optează 
pentru „Pacea Bisericii“ şi pentru aplicarea 
strictă dar loială față de protestanți a Edictu- 
lui din Nantes. Cît despre Le Tellier, acesta 
păstrează un fond de adept pocăit al Ligii. 

Punctul culminant al vieţii lui Louvois 
trece prin Revocare (18 octombrie 1685). 

„Partidul“ iese zdrobit din încercarea de 
forţă a anilor 1626—1629. În 1630, Reforma 
catolică este pe cale să schimbe conţinutul 
și înfățișarea bisericii tradiționale. Ea îi con- 
feră atracţia unei noi tinereţi.și o credință re- 
găsită în cuvintul Domnului. Nobilimea pro- 
testantă se convertește la catolicism între 1639 
și 1680. Religie a micii nobilimi, Religia Pre- 
tinsă Reformată, de acum încolo numită sub 
o formă prescurtată Religie Pretinsă devine re- 

ligie de negustori. Convertirea lui Turenne (23 
octombrie 1668) marchează momentul de co- 
titură. Nobilimea protestantă franceză a des- 
coperit depășirea dialectică a opoziţiilor sale în 
catolicismul Reformei catolice franceze, au- 
gustinian în problema graţiei divine, arnaldian 
în morală și gallican în raporturile cu Roma. 
Transformarea sectară a revoluţiei puritane în 
Anglia a rupt în chip periculos protestantismul 
francez de o Biserică Anglicană, Church of 
England, puternică, tutelară, prietenoasă și pro- 
tectoare. Cu siguranţă, fidelitatea monarhică 
exemplară în vremea Frondei, a adus pro- 
testantismului francez ultimele sale zile fru- 
moase în a doua jumătate a îndelungatului mi- 
nisteriat al lui Mazarin, în timp ce impasul 
Formularului* arunca discordia în Biserica 
Franţei. Implantarea protestantă reușise să se 
reconstituie în cea mai mare parte. „Vă rog 
să credeţi, scria chiar Mazarin către Sinodul 
Bisericilor reformate din 1659, că am o mare 
preţuire pentru dumneavoastră care sînteţi atît 
de buni și de credincioși slujitori ai regelui“. 
Din acest motiv politica comisarilor, instaurată 
în aprilie 1661 la cererea Adunărilor Clerului, 
apare la început ca o reîntoarcere a politicii 
de contragreutate la poziţia strictă şi hotă- 
rîtă din ultimii paisprezece ani ai domniei lui 
Ludovic al XIII-lea. Maestrul Bernard, consi- 
lier la prezidialul! din Beziers într-o carte che- 
mată să inspire acţiunea agenţilor puterii, Ev- 
plication de Vedit de Nantes par les autres 
édits de pacification et arrêts de règlement de- 
finește o politică de aplicare a Edictului la ne- 
voie: această politică triumfă odată cu întor- 
sătura diplomatică a războiului din Olanda. În- 
cepe lunga sufocare a protestantismului fran- 
cez, minat de lipsa de vigoare a nobilimii sale 
care, vitează în alte împrejurări, știuse să-l 


1 Instanță de apel a tribunalelor obişnuite insti- 
tuită în 1552 şi ocupîndu-se de litigiile de mai mică 
importanţă (N. trad.). 

apere atacînd. Va fi suficient să-i marcăm eta- 
pele. 

Nimicirea bisericilor; distrugerea structuri- 
lor sinodale — ceea ce condamnă protestantis- 
mul francez la un congregaţionalism efectiv —, 
instituirea casei de convertire -a lui Pellisson 
(născut în 1624, mort în deznădejde în. 1693) 
care, finanțată de rege, nu depăşeşte cadrul 
unui prozelitism de calitate mediocră; neutra- 
lizarea acţiunii eficace asupra săracilor din 
partea diaconiei Bisericilor reformate. „Listele 
prezentate periodic regelui cuprindeau la sfir- 
șitul anului 1682, 58 130 de nume şi pentru 
sume relativ infime: în Dauphine, media era 
de 7,6 franci pe cap de om, în Aunis, de 12,60“. 

Este învinuită structura familială, copiii sînt 
incitaţi împotriva părinţilor. Dar înainte de 
1679, în conflictul Franţei cu Europa protes- 
tantă, nu se produce nimic hotăritor. Conjunc- 
tura puţin favorabilă, dar nu catastrofală, a a- 
nilor '60, '70, apoi '80 întreţine tensiunile în- 
tre o minoritate structurată tot mai mult în 
jurul unei elite economice, cu accesul blocat 
la funcţii, şi populaţia catolică. Mult timp pri- 
vilegiată, soarta minorităţii hughenote se ali- 
niază între 1672 şi 1679 la o medie europeană 
ridicată. Condiţiile se schimbă de la o provin- 
cie, chiar de la o seniorie la alta: personalitatea 
unui intendent sau a unui senior puternic, ra- 
portul, mai presus de orice, dintre numărul 
adepților și moștenirea istoriei. 

Marile iniţiative sînt luate pe plan local. Ele 
provin din încordări regionale, înveninate de 
conjunctură, din zelul vreunui intendent con- 
vertitor. Trebuie oare să ne mirăm cînd vedem 
acţionînd iarăși, recidivînd în secolul al 
XVII-lea vechile discordii ale „războiului civil“? 
Născocitorul dragonadelor este un Marillac, 
cîmpul de experienţă, muntosul Poitou, în 1680. 
Versailles-ul, informat, aprobă rezultatele, nu 
și procedeele, cînd sînt cunoscute cele mai șo- 
cante dintre ele. Urmează o suspendare a lor 
temporară pentru a negocia într-un fel oare- 

care o soluţie franceză, chiar henriciană, în 
contextul conflictului cu papa. Marea încer- 
care, implacabilă şi generală, începe în 1682, în 
climatul de jubilaţie creat de ridicarea asediu- 
lui Vienei (12 septembrie 1683) şi de încoro- 
narea lui Iacob al II-lea (23 aprilie 1683). 

În atmosfera din vara și din toamna anului 
1685, edictul” din Fontainebleau poate să apară 
aproape liberal: „Numiţii din R.P.R. (Religia 
Pretinsă Reformată) vor fi îngăduiţi, așteptind 
ca Dumnezeu să-i lumineze la fel ca pe ceilalți, 
să locuiască în orașele și în locurile regatului 
nostru... și să-şi continue aici negoţul și să 
se bucure de bunurile lor, fără a putea fi nici 
tulburaţi și nici stînjeniţi sub pretextul numi- 
tei R.P.R. cu condiţia de a nu practica nicicum, 
nici de a se aduna sub pretextul de rugăciuni 
sau de cult al zisei religii“. 

„Este un ultim scrupul al regelui? O cursă? 
O ipocrizie? O concesie făcută liberalilor?“ Pre- 
ocuparea pentru opinia internaţională, „grija 
de a evita emigrația celor încăpăţinaţi“? Poate 
nu cu bună știință, dar în realitate este cea 
mai odioasă dintre capcane. Regii catolici lă- 
saseră supușilor lor evrei, în 1492, alegerea 
între botez şi plecare. Filip al III-lea îi izgo- 
nise în 1609 pe morisci dîndu-le posibilitatea 
teoretică să ia cu ei contravaloarea a jumătate 
din bunurile lor. Iată, în schimb, articolul X 
al edictului: interzicerea părăsirii regatului 
„sub pedeapsa trimiterii la galere, pentru băr- 
baţi, şi pierderea libertăţii și a averii pentru 
femei“. Formula finală „vor fi îngăduiţi...“* 
nu reprezintă decit o încercare mediocră de 
justificare. 

Urmează apoi, în 1686, cea ce este de ne- 
iertat: dragonadele la împărtășanie. Prezenţa 
reală, ritos afirmată, fusese motivul de scandal 
și, totodată, motivul de fascinaţie pentru mulți 
dintre cei atrași. de catolicismul Contrarefor- 
mei, înainte de a fi fost împinși către el de in- 
teres sau de teamă. În legătură cu această nouă 
încercare la care este supusă recenta lor cre- 

dinţă, noii :catolici nu vor putea cădea la în- 
voială. Deznădejdea lui Pellison datează din 
1686. Constrînși să ia parte la împărtășanii pîn- 
gărite, noii catolici îşi amintesc de anafura, 
„Dumnezeul de cocă“ din copilăria lor; desco- 
peră, împreună cu Jurieu, semnul reprobării 
pozitive în păcatul comis împotriva spiritului 
de pretinsa lor convertire, în lumina evenimen- 
telor simplă apostazie. Deznădejdea nu con- 
duce la imposibila căinţă. Nu există nici o 
altă ieşire decît respingerea în bloc şi ura. Car- 
dinalul Le Camus și cîţiva janseniști au fost 
singurii care, în euforia Te Deum-urilor, şi-au 
dat seama: „Răsplata păcatului este moar- 
tea ...“. În contextul Franţei prematur decreş- 
tinizate, în stadiul rural, drama din 1686 re- 
prezintă marea originalitate a cazului fran- 
cez. 

La cîte suflete se ridică oare Refugiul, a- 
ceastă emigrație pe care edictul de la Fontaine- 
bleau pretindea că o stopează? Pentru perioada 
celor doi ani de cea mai intensă încordare emi- 
graţia nu depășește cu mult 100 000. Dacă se 
totalizează soldurile migratoare din 1679 pînă 
în 1700, 250 000 reprezintă, cu siguranţă, un 
minimum. Şi hegemonia continuă de-a lun- 
gul întregului secol al XVIII-lea, pînă la edic- 
tul de toleranță din 1787 care inversează ten- 
dinţa. 1,2 pînă la 1,3% din populaţia franceză, 
dar elita unei elite, a cincea, poate a patra 
parte din potenţialul comercial și industrial 
al Franţei emigrează. Este o bogăţie umană 
care contribuie, într-o proporţie deloc negli- 
jabilă, la crearea condiţiilor prealabile pentru 
„decolarea“ unor largi sectoare din economia 
ţărilor nordice, din Anglia pînă în Germania 
răsăriteană, din Olanda pînă în ţările scandi- 
nave. Dar Refugiul nu se îndreaptă exclusiv 
spre nord. Au beneficiat de el și Italia, chiar 
şi Spania. Dacă locuitorii din Allaire, din a- 
propierea lui La Rochelle, refugiaţi la Cadiz au 
reușit să concilieze dubla lor fidelitate, faţă de 
credinţă și faţă de ţara lor, o parte din Re- 

fugiul dinspre nord, în schimb, Refugiul din 
Olanda, mai ales contribuie la universalismul 
francez al Europei luminilor și la rezistența 
îndirjită faţă de politica lui Ludovic al XIV-lea. 
Pentru Franţa,vremurile uşoare au trecut. 


Întoarcerea Europei către est 


Europa s-a născut în secolul al XVIII-lea din- 
tr-o Creștinătate mutilată. Bătălia de la Mo- 
hacs (1529) încheie un proces, declanșat în 
secolul al XIV-lea, care duce la izolarea Eu- 
ropei occidentale, închizîndu-i accesul la mare. 
Pe cele 3 000 000 de km? care-i rămîn, există 
un singur tropism: din Veneţia, Florenţa, Ge- 
nova prin Sevilla, Lisabona, vestul Franţei 
către Olanda și Anglia. Această Europă, lipsită 
de adincime, aflată în întregime pe ţărmuri, 
ocupă încă de pe acum 2500000 de km? în 
America, ajunge pe coastele Africii şi intră în 
contact cu aproape 250 000 000 de oameni pe 
țărmurile Asiei bătute de muson. 

Aceasta este moştenirea secolului al XVI-lea. 
Secolul al XVII-lea caută, în interiorul marii 
thalasocraţii a Occidentului Îndepărtat creş- 
tin, noi poziţii de echilibru: francezii, englezii 
iau locul ibericilor, sînt transportate mai multe 
bogății, are loc un volum de negoţ ceva mai 
important, granițele de peste mări ale Impe- 
riului se deplasează uşor. Din 1620 pînă în 
1690 nu s-a produs nimic esenţial. Trebuie 
oare să proclamăm „Nimic nou pe trontul de 
vest“? Să fim mai circumspecţi. La vest se 
produce o expansiune în profunzimea unui 
spaţiu aproape închis, în spatele unei „fron- 
tiere“* care se mișcă prudent. 

Pentru o generaţie întreagă, drama se află 
la est. După despresurarea Vienei (12 septem- 
brie 1685), Europa centrală își schimbă tabăra. 
Stăpîni ai țărmurilor Mării Negre și ai Mării 
de Azov, împingîndu-şi de-a lungul Europei 

pivotul masiv al arhaicului lor imperiu de us- 
cat, turcii întrerupeau legăturile între Crești- 
nătatea latină şi o lume slavă” învingătoarea 
asupra nomazilor din stepe. Istoriile naționale 
au ascuns mult timp realitatea acestor ani ho- 
tăritori din cuprinsul Europei dunărene des- 
chise tuturor, pătrunderea stepei și pădurii sla- 
ve în istoria atlantică a Europei. În prim-plan 
— Ucraina. După o jumătate de secol de lupte 
necruțătoare, sub irezistibila presiune a „fron- 
tierei“ cazace, în pofida faptelor de arme eroice 
ale armatelor de ocupaţie poloneze între 1648 
şi 1696, Ucraina şi Bielorusia își fac intrarea 
în istoria rusă. Marea expansiune a Rusiei că- 
tre est datează din a doua jumătate a seco- 
lului al XVIII-lea. Presiunea frontului de co- 
lonizare rusesc se exercită, între 1650 şi 1750 
de-a lungul unui ax orientat aproximativ de 
la nord, nord-est către sud, sud-vest. Petru cel 
Mare," ţarul-occidental, țarul-marinar, țarul- 
de-pe-ţărm încarnează expresia politică a aces- 
tui tropism fundamental de colonizare inter- 
nă a pămîntului rusesc. În timp ce Austria măr- 
șăluieşte spre est, Rusia” înaintează spre sud. 
În întreaga Europă centrală și răsăriteană, lu- 
minişurile se lărgesc, pădurile și stepele se re- 
trag. O populare în nuclee pierdute între imense 
no man’s lands, obiecte de litigiu fără sens și 
fără sfîrşit, face loc unei populări mult mai 
puţin dense, evident, decît în vest, dar, în fine, 
permanentă. 

Imediat după bătălia de la Kahlenberg în- 
cepe un război (1683—1699) care înapoiază Eu- 
ropei 300 000 de km? de pămînt sub adminis- 
trație austriacă. Îţi vine cam prea repede în 
minte saltul Spaniei creștine imediat după 
lupta de Las Navas de Tolosa (1222). 

În 1686, ducele de Lorena — este prezent 
tot Imperiul — cucerește marea cetate a Bu- 
dei. Morosini, în numele Veneţiei, reia atacul 
asupra Moreei.: În 1689, graţie acelor Amuseurs, 
oamenii lui Brandt și Timmermann, înrolați 
după moda occidentală, Petru cel Mare devine 

stăpînul unei Rusii în marş către: sud, către 
mare şi vest — două ramuri ale mișcării în 
cleşte în centrul Europei care sfărimă, în pro- 
cesul de ocupare neîntreruptă a teritoriului 
său, imperiile coloniale pustii, deci arhaice, ale 
Turciei şi Poloniei. 

La 11 septembrie 1697, prințul Eugeniu" 
încheie pe podul de la Zenta, cucerirea rega- 
tului Ungariei pentru Habsburgi. Petru cel 
Mare șterge în 1686 înfrîngerea sa din 1695, 
ocupă Azovul şi continuă nestinjenit cuceri- 
rea în mlaștinile de pe ţărmul baltic a Ingriei 
pe care Suedia pretinde că o controlează fără 
să facă ceva în această privinţă. In 1699, tra- 
tatul de la Carlowitz consacra prima destră- 
mare a Imperiului Otoman. 

. Europa clasică dobindeşte o dimensiune con- 
tinentală. O obţine mai întîi Austria, norocoasă 
la acest sfîrşit al secolului al XVII-lea. Sub 
domnia lui Leopold I* (1658—1705), extinderea 
statelor austriece este de ordinul a 5004. In 
1718, tratatul de la Passarowitz dă pentru o 
scurtă perioadă Austriei, odată cu Belgradul, 
Banatul Timișoarei, o parte din Țara Româ- 
nească și din Serbia. Cauzele profunde ale a- 
cestei redresări spectaculoase se află în Tur- 
cia,* în prăpastia care se adîncește între rit- 
mul de dezvoltare a bazinului oriental al Me- 
diteranei și Europa atlantică; ele se află, de 
asemenea, şi în Imperiu. Germania cea pustiită 
înseamnă Germania centrală şi Germania de 
nord. Nucleul germanic alpestru și prealpestru, 
relativ adăpostit, eliberat de presiunea care îl 
împiedica spre nord, a copleșit podișul ceh slă- 
bit și a cimentat aproximativa unitate a arcu- 
lui sudic al posesiunilor austriece. Leopold I 
s-a străduit să îndeplinească această sarcină. 
El a cumpărat Oppeln şi Ratibor de la Polo- 
nia, a moștenit Tirolul, a potolit aristocrația 
Ungariei austriece (masacrul de la Eperjes), şi-a 
înzestrat statele cu o armată permanentă, a 
întărit o grea fiscalitate indirectă. Austria a 

avut şi ea miniștrii săi de stirpea lui Louvois 
și Colbert. Începuturile redresării austriece au 
contribuit la provocarea acelui disperat atac 
turcesc, terminat la Kahlenberg. Unitatea Eu- 
ropei clasice se constituie astfel din suma aces- 
tor evoluții convergente. Nu este suficient să 
cucereșşti, trebuie să transformi şi să unifici. 
Ungaria* turcească nu era musulmană, era a- 
ristocratică şi feudală. Imperiul turcesc a fost 
un extraordinar păstrător al Evului Mediu. Sta- 
tul austriac, contemporan, către 1690, cu se- 
colul al XVI-lea din Franţa, dă de o Ungarie 
contemporană cu secolul al XII-lea occidental. 
Rezultă de aici revolte şi represiuni. Dificila 
asimilare a Ungariei, eliberate, adică dramatica 
ci aducere în prezent, nu s-a făcut fără cioc- 
niri şi diversiunea maghiară este un factor 
deloc neglijabil care a ferit Franţa de o înfrin- 
gere zdrobitoare în războiul de succesiune la 
tronul Spaniei. În Ungaria, Slovacia și Rute- 
nia izbucnesc în 1703 tulburări țărănești, după 
toate aparențele de conjunctură. Leopold gă- 
seşte în faţa lui nobilimea solidară cu ţăranii. 
Situaţia este similară cu aceea a lui Filip al 
IV-lea în Catalonia nu cu aceea a lui Ludovic 
al XIII-lea față de Desculţi în 1639. Lui Iosif 
1 (1705—1711) îi vor trebui ani pentru a înnă- 
buşi, desprinzînd-o de țărănime, revolta gro- 
filor conduși de Rákóczi. Faptul s-a împlinit 
D174. 

Prinsă la sud şi la est, Austria nu renunță 
la Europa occidentală. Ea se sprijină pe Italia 
şi-şi face visuri în legătură cu Spania. Totuși, 
ea renunţă parţial la Imperiu, asttel încît în 
Germania protestantă cea devastată se formea- 
ză o putere, şi ea „limitrofă“, ingenioasă în a 
atrage oameni şi în a ţese un covor neîntre- 
rupt de ocupare a pămîntului străbătînd pă- 
duri, mlaștini şi cîmpii în paragină, marea ne- 
buloasă Hohenzollern care se răspîndeşte din 
Brandenburg* de-a lungul întregii Germanii 
centrale. Opera Marelui Elector (1640—1688) 
vizează sporirea populaţiei calviniste şi consti- 

tuirea unei armate puternice. Armata sa își 
dă măsura la Fehrbellin (1675) împotriva sue- 
dezilor. Sub Frederic I* (1688—1713), electo- 
rul smulge Împăratului, copărtaș la succesiu- 
nea tronului Spaniei, titlul regal. Încoronarea 
la Königsberg la 18 ianuarie 1701 a primului 
rege al Prusiei nu este un eveniment de ne- 
luat în seamă. Într-o perfectă continuitate, cu 
mai multă violență şi mai puţină fineţe, Fre- 
deric-Wilhelm 1*, Regele-sergent (1713—1740) 
continuă opera Marelui Elector, susținut de 
creşterea demografică a Germaniei protestante, 
aflată în plină fază de recuperare. Cu cei 
2 000 000 de supuși, Regele-sergent ajunge să 
alinieze, în 1740, 83 000 de oameni, aproape 
tot atît cît aliniază Împăratul care domnește, 
din Ungaria pînă în Sicilia, peste 24 000 000 
de suflete și peste atîtea state. Se înţelege că 
Frederic al Il-lea* (1740—1788), izgonind-o pe 
Maria-Tereza din Silezia (decembrie 1740 — 
aprilie 1741) a definitivat cantonarea utilă a 
Austriei în afara Imperiului. Este, în definitiv, 
o operaţiune fericită pentru Europa deoarece 
ea pune Austria în slujba esenţialului, reinte- 
grarea bazinului dunărean, menţinut în hiber- 
nare sub turci, în curentele atlantice ale is- 
toriei europene. 


Rusia lui Petru cel Mare. 
Liga de la Augsburg 
și Succesiunea la tronul Spaniei 


Pentru Europa, marea problemă este, desigur, 
Rusia. La sfîrșitul secolului al XVII-lea, după 
victoria așa-numiţilor Amuseurs (1689), cotitura 
decisivă se desăvîrșeşte. Prin Arhanghelsk și 
Sankt-Petersburg” al cărui nume cu consonanțe 
olandeze și arhitectură servil imitată după mo- 
dele occidentale echivalează cu o mie de dra- 
pele, vînturile Europei atlantice străpung ma- 
rele trup al pădurii şi al stepei. Sînt 11 pînă 

la 12 milioane la începutul secolului al 
XVIII-lea şi o expansiune demogratică irezis- 
tibilă în această lume care este deschisă în în- 
tregime, toată o „frontieră“, fără foame de 
pămînt, unde numai oamenii — izolaţi, săraci, 
risipiţi — lipsesc. Această Rusie îndepărtată 
cîntărește încă de pe acum, de la începutul 
secolului al XVIII-lea cît întreaga Italie 
(13 000 000 de suflete în 1700). Deschiderea cu 
toporul a ferestrelor către mare, impactul pro- 
dus de moravurile occidentale, înlocuirea vechii 
nobilimi rurale cu o nobilime de slujbași, toate 
acestea nu se produc fără numeroase ciocniri 
și vărsări de singe. lată de ce domnia lui Pe- 
tru cel Mare, este, sub o mare splendoare de 
fațadă, în realitate o haotică, o brutală, dar 
fructuoasă vreme de tulburări. Rusia cunos- 
cuse tulburările izolării, de acum înainte ea 
traversează o vreme a tulburărilor iscate de 
comunicare şi de goana după sincronizare. 

Un ritm insuportabil de transformări pro- 
voacă cea dintii revoltă a regimului, primej- 
dioasa răscoală a streliților*, corpul cel mai tra- 
dițional al armatei. În umbră se află Sofia, 
țareviciul, boierii ameninţaţi, toţi cei ce urăsc 
echipa de prieteni străini ai țarului, acea Ne- 
mețkaia Sloboda, adversară a Kremlinului. Răs- 
coala izbucnește în lipsa ţarului, plecat în că- 
lătorie de informare (1698). Ea este, la fel ca 
toate celelalte care urmează, înnecată în sînge. 
În 1699, Petru cel Mare atacă înfățișarea Ru- 
siei tradiționale, costumul, barba; sub aparențe 
frivole se ascunde fondul problemei. Reforma 
parțială a calendarului, veșminte după moda 
nemţească sau ungurească, tutunul — este im- 
plicată o întreagă societate. De aici rezultă 
divizările profunde ale ortodoxiei minate, de 
la jumătatea secolului, de schisma Vechii Cre- 
dințe; suprimarea Patriarhatului şi înlocuirea 
sa cu un Sfînt Sinod domesticit, pîlpîirea sec- 
tară, manifestările religioase ale tulburării 
conștiințelor și ale refuzului acestei revoluții 
brutale pe care o impune ţarul de sus, într-o 

manieră incoerentă. Întregul regim este astfel 
marcat de profeţiile apocaliptice ale Vechilor 
Credincioşi care îl aseamănă pe Petru cel Mare 
cu Antichristul. 

După 36 de ani este depăşit un promonto- 
riu. Victoria asupra lui Carol al XII-lea la 
Poltava (8 iulie 1709) asigură permanenţa fe- 
restrei baltice, recunoscută la Nystadt în 1721. 
Cu ce preţ? Din 1700 pînă în 1709, 200 000 de 
adulți sînt luaţi „numai pentru serviciul arma- 
tei, fără a mai socoti alte diverse funcții“. 
Pierderile umane sînt evaluate la 100 000 de 
oameni. Lucrările de la Sankt-Petersburg au 
făcut aproape tot atitea victime. Pierderile sînt 
sensibil egale cu pierderile franceze la o popu- 
laţie mai mică. Între 1700 și 1709, Rusia a cu- 
noscut tipul său de război de succesiune. 

Dar preţul plătit pentru această occidenta- 
lizare pripită se află în altă parte, este indi- 
rect şi vătămător: consolidarea iobăgiei în Ru- 
sia centrală. Este prețul rupturii cu obiceiu- 
rile ancestrale plătit aristocrației rurale, un 
mijloc de a controla și de a frina chemarea 
irezistibilă a coloniilor de pionieri, „frontiera“ 
esențial ucraineană din secolul al XVIII-lea, 
înainte de „frontiera“ esenţial siberiană din 
secolul al XIX-lea, o evoluţie opusă față de 
cea a Europei occidentale pe care totuşi Petru 
cel Mare voia, cu pasiune, s-o imite. Poate 
că în domeniul social este mai greu să recu- 
perezi decît în domeniul politic și economic. 
Rusia, lumea slavă din adîncurile continentu- 
lui, izolată datorită avatarului mongol și tă- 
tar şi-a inițiat procesul de sincronizare în se- 
colul al XVII-lea. 

Un singur lucru are importanţă, frontiera 
ucraineană anexează, implacabilă, marele sud. 
Nu este departe momentul în care tropismul 
orientat spre sud al Rusiei se va izbi de tro- 
pismul orientat spre Orient al Austriei deve- 
nită dunăreană. Pe termen lung, ceea ce con- 
tează este intrarea Rusiei în istoria europeană. 
Este o Rusie menită să fie, în flancul estic al 

Europei, un fel de State Unite orientale, cu o 
Siberie la răsărit de Urali asemănătoare cu 
marele vest de dincolo de Munţii Appalași. 

Se cunoaşte sfîrşitul tragic al regimului, 
haosul îngrozitor care urmează, succesiunea la 
tron intrată în mîinile gărzii, Ecaterina, Men- 
şikov, scurta reacție tradiționalistă sub dom- 
nia lui Petru al II-lea (1727—1730), petrov- 
nismul brutal al Annei Sîngeroasa (1730—1740), 
tradiționalismul luminat al Elisabetei (1741— 
1762), occidentalismul Ecaterinei a II-a. 

Este drama dezvoltărilor inegale și a efec- 
telor unei sincronizări grăbite. 

Semn de arhaism, evenimentele politice sînt 
și mai grave la est. 

Evenimentele politice de la vest transmit, 
prin presiuni subtile, modificările echilibru- 
lui în masele din est: ponderea sporită a Aus- 
triei, răscoala din Ungaria, intrarea în scenă 
a Prusiei şi a Rusiei. 

Hegemonia franceză decurgea din două an- 
sambluri de factori. În esenţă, greutatea spe- 
cifică a Franţei se întemeia pe superioritatea 
numărului de oameni şi pe superioritatea teh- 
nicii şi gîndirii. Cu tot exodul spre Retugiul 
oferit de Țările de Jos, cu toate catastrofele 
din 1693—1694 şi din 1709 şi în pofida unei 
îmbătrîniri a populaţiei, începută cam devreme 
greutatea specifică a Franţei se menține din 
1685 pînă în 1715. Dar dincolo de o întiietate 
inevitabilă, vremea hegemoniei se sfîrșește, cu 
concursul paradoxal al împrejurărilor care o 
aduseseră. Franța, singură pînă mai ieri într-o 
Europă pustie, trebuie să ia în consideraţie 
doi factori noi, Austria și Anglia. Eliberată de 
presiunea otomană, Austria se află într-un pro- 
ces de absorbire a Europei dunărene. Va tre- 
bui să se împartă cu ea moștenirea Habsbur. 
gilor din Spania. 

Este un echilibru greu de găsit. El costă 
25 de ani de războaie aproape neîntrerupte. 
Partajul care se realizează la Utrecht este che- 

mat să traverseze, prin liniile sale generale, 
Europa clasică pînă în timpul revoluțiilor. Dacă 
n-ar fi fost diversiunea maritimă, Franţa ar 
fi păstrat întreaga Europă spaniolă, adică Ţă- 
rile-de-Jos şi Italia. Reintrarea în scenă a An- 
gliei, imediat după Glorious Revolution, a îm- 
piedicat o astfel de situație. Ea a împiedicat, 
de asemenea, ca, în 1710—1711, Habsburgii 
să tragă folos de pe urma victoriilor lor în 
Ungaria şi să adauge Spania și poate America 
la zăloagele flamande și italiene pe care ea 
le reținuse. Cele două evenimente politice ale 
secolului, de cea mai mare importanţă, se si- 
tuează în 1683 şi în 1689, la un interval de 
mai puţin șase ani. Revocarea Edictului de la 
Nantes, operațiune rentabilă pe plan interna- 
tional cînd Iacob al II-lea se pregăteşte în 
februarie 1685 să-i urmeze lui Carol al II-lea, 
devine un handicap împovărător la suirea pe 
tron a lui Wilhelm de Orania. Ea îi smulge 
Franţei libertatea de manevră, fără a-i aduce 
în schimb sprijinul Europei catolice. 

Politica unificărilor a provocat formarea 
ligii de la Augsburg (1686). Alegerea contestată 
de la Köln — ea îi opune, în fruntea marelui 
electorat ecleziastic, pe candidatul regelui, ce- 
lui al Imperiului — declanșează procesul de 
confruntare, în timp ce unirea celor două pu- 
teri maritime condamnă Franţa la un conflict 
de temut pe două fronturi. Pentru prima oară 
Franţa, cu adevărat singură, fără nici o alianţă, 
are în fața ei, coalizată, întreaga Europă. 

Franţa iese uimitor de bine din această în- 
cercare, datorită marii superiorități a armatei 
sale întărite cu trupe neregulate. La avanta- 
jul comunicaţiilor interioare se adaugă disen- 
siunile adversarului, avantajul diversiunii ir- 
landeze şi maghiare. În spatele fortificațiilor 
lui Vauban și al Palatinatului, transformat în 
pustiu, regatul este inaccesibil. De la Fleurus 
(1690) la Steinkerque (1692) si Neerwinden 
(1693), de la Staffarde (1690) la La Marsaille 

(1693), armatele franceze sînt în avantaj și due 
războiul în afara granițelor. 

Cu prețul însă al unui regres pe mare. In 
1689 şi 1690, controlul mării este francez. In- 
cepînd cu bătălia de la La Hougue (1692), cu 
tot geniul lui Tourville; el este anglo-olandez. 
Franţa se refugiază în expediția corsară, arma 
celor slabi; ea provoacă puterilor maritime 
pierderi care contribuie la subminarea voinţei 
lor de a învinge. Ponderea frontierei terestre 
nu-i va îngădui să redobîndească dominaţia în 
largul mării şi iată condamnată pe termen lung 
economia colonială a Franţei maritime. Sfîr- 
șitul hegemoniei spaniole înseamnă Matanzas, 
mai mult decit Rocroi, sfîrşitul hegemoniei 
franceze, în pofida bătăliilor de la Fleurus, Ne- 
erwinden, La  Marsaille înseamnă Duguay- 
Trouin* și Jean Bart* în locul lui Tourville. 

Pacea de la Ryswick (1697) este o pace albă, 
mai curînd de așteptare. Iar Ludovic al XIV-lea 
care a istovit singur o Europă coalizată şi a 
învins, renunţind la unificările riscante — bre- 
vet tîrziu de moderație —, apare în poziţie 
de forţă ca să reglementeze cît mai bine suc- 
cesiunea la tronul Spaniei. 

Între 1697 şi 1700, în timp ce ultimul Hab- 
sburg* de pe tronul Spaniei agonizează, se suc- 
ced proiecte şi tratate de partaj, pînă la tra- 
tatul de la Londra din martie 1700. 15 000 000 
de supuși în Europa, 12000 000 în America, 
patru cincimi, încă, din producția mondială 
de argint — a-ţi însuși resturile epuizate ale 
Imperiului lui Olivares înseamnă să-ţi asiguri 
dominaţia în lume. Pentru puterile maritime, 
în lipsa posibilităţii de a găsi un moștenitor 
care să nu fie nici Împăratul, nici regele Fran- 
ței (prinţul elector al Bavariei întrunea con- 
diţiile, dar el moare la începutul anului 1699), 
cea mai bună soluţie este împărţirea. Ludovie 
al XIV-lea se raliază la ea. Dar nici Împăratul, 
nici curtea Spaniei nu o vor. 

Și este paradoxal că tocmai la Curtea Spa- 
niei se desfășoară cea mai mare atacere diplo- 

matică a secolului, într-o Castilie care a ajuns 
pe fundul prăpastiei şi al cărei orgoliu colec- 
tiv dictează termenii uimitorului testament. 
Întreaga moştenire este oferită unuia singur: 
la început unui Bourbon,” mai apoi unui Hab- 
sburg din Viena, cu stricta separare a Coroa- 
nelor. Paradoxală tărie a obișnuinţei unei lungi 
convieţuiri, Castilia refuză prin clasele sale con- 
ducătoare, să ia în considerare pierderea unui 
Imperiu care o striveşte în Europa. 

Testamentul i-a fost comunicat lui Ludo- 
vic al XIV-lea la 9 noiembrie 1700. Urmează 
o aşteptare încordată şi dezbateri pătimașe şi 
o falsă alternativă: pentru Consiliu alegerea nu 
este posibilă decit între un război şi altul, 
pentru că Împăratul a refuzat tratativele de 
împărțire şi pentru că tratatul de la Londra 
încheiat cu puterile maritime este anterior Tes- 
tamentului care, fapt nou, asigură separarea 
celor două Coroane. Acceptarea Testamentului 
va aduce bătrinului rege cel puţin atașamentul 
înflăcărat al Castiliei. Trupele neregulate de 
ţărani din Franţa şi nestrămutata fidelitate a 
populaţiei Castiliei sînt factorii care, la sfîr- 
şitul dramei, vor salva cele două mari puteri 
de la prăpastie. 

Dacă Ludovic al XIV-lea a comis erori, a- 
cestea au fost după, nu înainte. Dar Franța 
apuseană, dornică de America, l-a împins că- 
tre ele: graba de a pune în stare de apărare 
'Țările-de-Jos, îmbulzeala maluinilor pe Marea 
Sudului prin noul drum al Capului Horn, ac- 
tivitatea încurcată a coloniilor* comerciale fran- 
ceze la Cadiz şi în întreaga Spanie, stîngăcie 
care pare să menţină drepturile ducelui de An- 
jou, Filip al V-lea* la Coroana Franţei. Recu- 
noașterea grăbită a pretendentului Stuart (sep- 
tembrie 1701) este o insultă adusă Angliei 
protestante. Dar nu ea reprezintă casus belli. 
În acest moment, răul este împlinit. Mai ră- 
mîne de dat cel mult un răspuns la alianța pe 
cale să se înnoade între puterile maritime şi 
Imperiu. 

În Oceanul Atlantic, Carrera spaniolă este 
sfărimată. Largul mării aparține englezilor, ar- 
gintul galioanelor se pierde la Vigo, Gibral- 
tarul este cucerit prin surprindere în 1704, 
legăturile cu America sînt asigurate doar de 
corsarii din Saint Malo, ceea ce trezeşte sus- 
piciunile părţii spaniole. Spania periferică la 
fel de hotărît arhiducistă pe cît este Castilia 
filipistă, se află prinsă în cleşte între corpu- 
rile expediționale inamice din Portugalia pînă 
în Catalonia. Italia fiind pierdută rapid iar 
Franţa istovită de războiul interminabil, iată 
și apărarea Spaniei este în curînd ameninţată. 
Totuşi, trupele neregulate întăresc armata, for- 
tărețele lui Vauban care cad una cîte una sfă- 
rîmă dinţii adversarului, Castilia face din trupul 
său un zid în jurul regelui pe care şi l-a dat 
pentru că alţii au vrut să i-l smulgă, și cu 
ajutorul francez la Villaviciosa (1710), Filip* 
iese definitiv învingător. În sfîrșit, moartea 
lui Iosif I, în 1711, îl face pe arhiduce Împărat 
şi rege, mai primejdios pentru puterile mari- 
time decît Franţa cea slăbită, separată de o 
Spanie redusă la America şi la Peninsulă. Era 
și timpul căci fără încrîncenarea dușmănoasă 
a olandezilor (spre a-și lua revanşa pentru răz- 
boiul din 1672—1673 şi pentru dragonade) care 
cereau imposibilul (război al francezilor îm- 
potriva lui Filip al V-lea) Franța ar fi capi- 
tulat la sfîrşitul groaznicei ierni din 1709. Răz- 
boiul de succesiune la tronul Spaniei, dinastic 
în aparenţă, a fost primul război naţional din 
Europa. El a avut măreţia și înverșunarea unui 
asemenea război. 

Dizgraţierea lui Marlborough, fierul de 
lance al partidului Whig îndirjit împotriva 
Franţei, retragerea englezilor din luptă îngă- 
duie lui Villars să dejoace la Denain (1712) 
planurile prințului Eugen. 

De la Utrecht la Rastadt (1713—1714), cel 
mai lung anotimp diplomatic al Europei cla- 
sice după pacea din Westphalia va pune bazele 
teritoriale ale Europei secolului al XVIII-lea. 

Capitolul IV 


HEGEMONIA ÎMPĂRȚITĂ 


Adaptări. În căutarea unor noi echilibre 


De la tratativele preliminare de la Londra (8 
octombrie 1711) pînă la tratatul de la Barrière, 
sub guvernarea, încă de pe acum, în Franţa, 
a Regentului, au fost semnate între puterile 
europene 14 convenţii. Echilibrul care decurge 
de pe urma lor, traversează, în linii generale, 
întregul secol al XVIII-lea. S-a afirmat cam 
pripit că tratatele de la Utrecht marcau alu- 
necarea de la hegemonia franceză către hege- 
monia engleză. Iată un fapt care este valabil 
numai foarte aproximativ. Franţa numără, în 
jurul lui 1730, 20 000 000 de locuitori, iar Insu- 
lele britanice, 6 000 000. Locke* ar fi un necu- 
noscut pe continent fără frumoasa traducere 
a lui Coste; În prima parte a secolului al 
XVIII-lea, Franţa reuşeşte să-și taie peste mări 
o parte mai înfloritoare decît Anglia, o parte 
pe care ea o pierde în deceniul al şaselea, iar 
venitul britanic pe cap de locuitor nu depă- 
șește decît cu 15—200/, venitul mediu al celei 
mai favorizate naţiuni de pe continent, Franţa. 
Atunci să nu fim prea expeditivi. Anglia whigă 
a primului George nu şi-a păstrat tot avanta- 
jul pe care i-l dăduse șansa din 1711, aşa cum 
nici Franţa lui Ludovic al XIV-lea nu reușise 
să se mențină pe pozițiile hazardate ale uni- 

ficărilor. Prima parte a secolului al XVIII-lea 
înseamnă nu atit o jumătate de secol de he- 
gemonie engleză, cît o jumătate de secol de 
hegemonie împărţită. Franţa cîştigă partea leu- 
lui pe continent; Anglia — marea şi, după o 
luptă îndelungată, mult timp indecisă, imen- 
sele beneficii ale comerțului peste mări, stă- 
pînirea Americilor „frontiere“. Intr-un cuvînt, 
Angliei îi revine viitorul iar Franţei, ceea ce 
a mai rămas dintr-un prezent frumos. 

Mai întîi, garanţia reciprocă a ordinii suc- 
cesiunilor la tronurile europene. Pentru Fran- 
ţa — recunoaşterea succesiunii protestante în 
Anglia, între Franţa şi Spania — înregistrarea 
solemnă a renunțărilor. Regentul, în ce-l pri- 
vește, este partizanul lor în aceeași măsură 
ca regele din casa de Hanovra și Parlamentul 
whig. Cît despre separarea celor două Coroane, 
ca nu împiedică opera în profunzime a per- 
sonalului francez al lui Filip al V-lea. 

Filip al V-lea obţine Indiile, şi peninsula 
diminuată, fără Gibraltar şi Menorca: Franţa — 
frontierele păcii de la Ryswick; Împăratul —- 
"Țările-de-Jos şi Italia spaniolă, cu excepţia 
Siciliei, cedată Piemontului. Între cei doi uriași 
continentali (populaţia confederației imperiale 
depășește cu aproximativ 3 000 000 populaţia 
franceză, totuși mai bogată și mai omogenă) 
se află ecranul protector al „barierelor“. De 
concepție olandeză, generalizată şi transformată 
de englezi, sistemul barierelor a fost constituit 
din Marea Nordului pînă în Munţii Apenini, 
în zonele destinate să fie locuri de confruntare 
între Bourboni şi Habsburgi: 'Ţările-de-Jos, 
Italia, ţinuturile renane. „Paza lor a fost în- 
credințată puterilor de a doua mărime, prea 
slabe pentru ca ele s-o poată asigura fără con- 
cursul Angliei“. 

Ajustările în America de nord nu sînt decît 
de amănunt, golful și strîmtoarea Hudson, A- 
cadia, Terranova, Saint-Cristophe... un con- 
tencios vechi, reglementat potrivit voinţei An- 
gliei. Nimic mai mult. Marea afacere înseamnă 

America cea populată; ea rămîne spaniolă dar, 
din punct de vedere economic, scapă de sub 
controlul Spaniei prin asiento, prin nava au- 
torizată — această enormă navă cu încărcătura 
mereu reînnoită, pe care englezii o pot trimite 
în fiecare an în porturile Americii spaniole 
— prin privilegiile comerciale; însăși peninsula 
este prinsă strîns în legăturile tarifelor. An- 
glia a obţinut în America această poziție su- 
perioară pe care francezii o cîștigaseră din 1701 
pînă în 1712 în vremea lui Rey nuestro abuelo’. 
Indiile Castiliei, lăsate sub autoritatea politică 
a Spaniei, sînt plasate sub condominionul eco- 
nomic al Europei maritime. În fruntea acestui 
condominium se află Anglia comercială, nu 
fără a primi lovituri, nu fără a i se opune re- 
zistență din partea administraţiei spaniole. A- 
ceasta pînă în 1770. În acel moment, Spania, 
renăscută va înțelege să recolonizeze în contul 
său Indiile Castiliei. La capătul acestui efort 
tîrziu dar eficace se află Independenţa. Din 
1715 pînă în 1770, trei puteri subminează din 
plin Spania în exploatarea economică a Indiilor 
Castiliei: Franţa, îndeobşte prima la Cadiz. 
Dacă poziţia englezilor, în interiorul monopo- 
lului, este ușor inferioară celei a francezilor, 
ea este, în schimb, cu 80%% predominantă în 
„negoţul la capătul suliței“, în comerţul in- 
terlop. În poziţia a treia se află olandezii. Aşa- 
dar, între 1715 şi 1770, America spaniolă are 
patru metropole economice. Anglia vine în 
frunte, Franţa destul de aproape, în poziţia a 
doua, olandezii mult în urmă, spaniolii, în frun- 
tea plutonului de la coadă, înaintea portughe- 
zilor, genovezilor, hanseaţilor și a nordicilor. 
Faptul nu este înscris în tratate, dar rezultă 
din practica lor. Şi întrucît America spaniolă 
rămîne marea afacere, vom măsura concomi- 


î Regele, bunicul nostru, expresie afectuoasă pe 
care spaniolii, identificîndu-se cu Filip al V-lea, tì- 
nărul lor rege, o întrebuințau în mod curent între 
1701 și 1715 pentru a-l desemna pe Ludovic al 
XIV-lea (N. aut.). 

tent şi amploarea, şi limitele hegemoniei en- 
gleze. La fel cum pe continent Franţa trebuie 
să ţină cont în mod special de Anglia, pe mare 
şi în afara Europei, Anglia trebuie să ţină 
cont în mod special de Franţa. 

Cu atît mai mult cu cît secolul al XVIII-lea 
este departe de a fi dominat uniform de riva- 
litatea tranco-engleză. Înțelegerea de la Utrecht 
se deschide chiar asupra unei curioase coaliții 
franco-engleze, trebuie oare s-o numim coali- 
ţia celor avuţi? Motivele dinastice pentru o 
asemenea coaliţie sînt evidente. Regentul se 
teme de Filip al V-lea, singurul obstacol care 
îl separă de tron în cazul morţii verosimile 
a tinărului Ludovic al XV-lea. George I și ma- 
joritatea whigă din Parlament trăiesc sub a- 
menințarea debarcărilor iacobite din 1715— 
1716, pradă dizidenţei latente a acelor High- 
lans din Scoţia şi din Irlanda catolică. Filip 
d'Orleans* îi suspectează pe trimişii lui Filip 
al V-lea. Regentul apără cu atit mai mult statu 
quo-ul cu cît ştie că Franţa este epuizată și 
că tratatul de la Utrecht îl înlătură pe bătrînul 
duce de Anjou de la Coroana Franței. 

Pentru Filip al V-lea, împins de Elisabeta 
Farnese, a doua lui soţie, și de Alberoni, va- 
lido-ul său, un ţel este precumpănitor: să rea- 
ducă Italia într-un raport de dependență față 
de Spania. Acest anacronic vis năzuia totodată 
să redobîndească centrul Spaniei mediteranee- 
ne, profund rănite de ruptura unităţii hispa- 
nice din lumea mediteraneană occidentală. Du- 
bois în Franţa, Stanhope în Anglia, Alberoni 
în Spania au fost instrumentele acestei para- 
doxale și efemere răsturnări a alianțelor. 

De la înţelegerea franco-engleză (iulie 1706) 
prin adăugarea Olandei se trece la o triplă 
alianţă (ianuarie 1717) și mai paradoxală pen- 
tru menţinerea statu quo-ului. Cînd Spania, 
prea grăbită, intervine cu forța militară în 
strimtoarea Siciliei, nu numai că flota sa re- 
constituită cu mari cheltuieli este distrusă la 
Passaro de amiralul Byng (11 august 1718), 

dar, pentru a o constrînge să se supună, Tripla 
Alianță devine Cvadrupla Alianţă prin ralie- 
rea Împăratului. După descoperirea conspira- 
ţiei lui Cellamare împotriva Regentului (gra- 
ţie arestării la Poitiers la 5 decembrie 1718 a 
abatelui Porto Carrero), trupele franceze trec 
la ocuparea punitivă a oraşelor San Sebastian 
(19 august 1719) și Urgel (23 octombrie 1719). 
Anul 1720 probează soliditatea echilibrului de 
la Utrecht. Neapole imperial redobîndește Si- 
cilia în schimbul Sardiniei, compensație infe- 
rioară, dar apropiată de Casa de Savoia. In 
sfîrșit, la Parma şi în Toscana se conturează, 
în jurul lui Don Carlos schița unei Italii bour- 
boniene. 

Congresul de la Cambrai pacificase Europa; 
Franța își salva alianța cu Anglia şi întărea 
unitatea dinastică dintre ea și Spania. Infanta 
Anna-Maria, fiica lui Filip al V-lea şi a Eli- 
sabetei Farnese, crescută la Versailles, consti- 
tuia veriga slabă a acestei combinaţii abile. 
Moartea Regentului și ministeriatul ducelui 
de Bourbon compromit acest edificiu. Pentru 
raţiuni de politică internă, Bourbon o trimite 
înapoi cu grosolănie pe micuța infantă și îl 
însoară pe Ludovic al XV-lea cu Maria Lesz- 
czynska, fiica deja matură a unui rege fan- 
toșă al Poloniei. Faptul va îngădui, cel puţin, 
asigurarea unei prompte descendenţe lui Lu- 
dovic al XV-lea, adolescent. 

-au trebuit patru ani lungi cardinalului 
Fleury,” preceptorul ministru al lui Ludovic 
al XV-lea pentru a restabili prietenia franco- 
spaniolă (1729). Războiul de succesiune la tro- 
nul Poloniei permite Franţei să cîştige într-un 
timp nu prea lung şi fără a provoca inter- 
venţia Angliei, Lorena. 

Pentru ultima dată. De acum încolo, riva- 
litatea comercială și colonială franco-britanică, 
adică rivalitățile economice se vor impune în 
jocul Curţilor regale. 

Dar nu anexarea a ceea ce rămăsese din 
Lorena independentă și nici atitudinea franceză 

în problema .suecesiunii: la tronul Austriei, ci 
rivalitatea “maritimă şi comercială franco-en- 
gleză sfărimă::pelitica '-de: înțelegere pe care 
Regentul, Stanhope, Dubois, Fleury și Walpole 
o făcuseră să prevaleze:cu mai mult sau mai 
puţin noroc: :Din 4730; ritmul de dezvoltare a 
Franţei nelinișteşte Londra. Conjunctura Fran- 
ței continentale,::mai mult timp șovăitoare, se 
redresează. bruse::şi- contribuie la această mu- 
taţie. Lovită cu duritate la :sfirșitul Războiului 
de Succesiune la -tronul Spaniei, economia ma- 
ritimă franceză reface terenul pierdut. În cen- 
trul dramei se- află, încă: o dată, numai esen- 
țialul: dreptul. pentru : Anglia de exploatare 
directă, fără participare la cheltuielile Americii 
spaniole; South: ‘Sea ::Gompany împotriva lui 
Filip al V-lea, -Walpole, depășit, criza ciclică 
(1739—1740). care . atinge: economia engleză... 
şi în locul Spaniei singure, Anglia găsește Fran- 
ţa (1740) alături. de :aliata :ei latină, pe fran- 
cezii din Cadíz atacînd negoţul interlop. 
Niciodată Anglia.nu fusese într-o situaţie 
atît de rea. Pentru puterile maritime continen- 
tale, este o; șansă,: dacă. evită ispita acțiunii 
individuale, să. o depășească în ceea ce e mai 
important. Atunci intervine succesiunea la tro- 
nul Austriei, la, interval de 40 de ani între 
ele, cele două -mari probleme de succesiune 
vor tulbura pacea şi. echilibrul Europei. Iosif 
I (1705—1711). nu. avea decit fiice și Carol al 
VI-lea (1711—1740), regele Spaniei catalanilor, 
tînărul “său frate, la fel. O. reglementare sta- 
bilită în 1703 de Leopold (1668—1705), Dis- 
poziţia leopoldină, prevăzuse cazul și stipulase, 
normal, că succesiunea ar urma să revină fii- 
celor lui Iosif, Carol al VI-lea a modificat 
acest ordin prin Sancţiunea pragmatică* din 
1713 şi şi-a cheltuit viaţa pentru a impune în 
interiorul şi în exteriorul statelor sale acest 
mare act politic de unchi rău şi de tată abuziv. 
Într-o asemenea confederație lipsită de vigoare, 
în care legătura dinastică este singurul liant 
al Imperiului, această manieră de a acționa, 

în pofida lipsei sale de. eleganţă, se justifică. 
Rectificarea Pragmaticei costase încă de pe 
acum scump, cel puţin în. aparenţă: cedarea 
Regatului Neapolelui şi a Siciliei în schimbul 
Parmei în 1738 şi pierderea unei părți din 
Țara Românească şi din Serbia în 1739. Mu- 
tilarea din 1738, sacrificarea sudului Italiei pen- 
tru nordul ei, întrucît concentra Imperiul în 
jurul lui însuşi, era mai curînd benefică; mai 
gravă era înfrîngerea în faţa turcilor pentru 
că ea părea să pună sub semnul întrebării o 
parte dintre consecinţele victoriei de la Kah- 
lenberg. Dezorganizarea finanţelor şi a arma- 
tei, totul era pe dos de cum; ar fi trebuit să 
fie, la 20 octombrie 1740, pentru a da viață 
unei colecţii impresionante de petice de hîrtie. 

Franţa privise cu prea multă iritare recon- 
stituirea în preajma Dunării a unei mari pu- 
teri continentale pentru ca să reziste la ten- 
tația nechibzuită de a sacrifica marea în fa- 
voarea uscatului. 

Războiul are trei faze: succesul coaliției 
anti-austriece după atacul precipitat al lui Fre- 
deric al II-lea* în Silezia (decembrie 1740) care 
culminează la Praga unde pătrund, în noiem- 
brie 1741, Chevert și Mauriciu de Saxa; tră- 
darea lui Frederic al II-lea şi redresarea aus- 
triecilor care ajung, în momentul culminant 
al acesteia, la porţile Alsaciei (1745); implaca- 
bila revenire a Franţei, aproape singură de la 
bătălia de la Fontenoy (1745) pînă la căderea 
orașului Bergen-op-Zoom (16 septembrie 1747) 
şi la asediul de la Maestricht (1748). 

În primăvara anului 1748, avansurile Ma- 
riei Tereza* şi victoriile lui Mauriciu de Saxa 
făceau din Franța dictatorul Europei. Prima 
lovitură de teatru — Franţa optează pentru 
înțelegerea directă cu Anglia. Este o mărturie 
despre existența unei hegemonii duble. A doua 
lovitură de teatru — moderaţia lui Ludovic 
al XV-lea, în realitate, pentru Franţa, nego- 
cierea unei poziții puternice. pe. useat în schim- 

bul unei poziții puternice a englezilor pe mare 
şi în provinciile de peste mări. 

„Tratatul de. la Aix-la-Chapelle este, cel 
puţin în aparenţă, :un tratat fără învingători 
şi fără învinşi.. Anglia restituie Franţei insula 
Cap-Breton —. Louisburg — în schimbul Ma- 
drasului. Franţa îşi abandonează cuceririle, Ță- 
rile-de-Jos, Savoia, Nisa; Spania renunţă la 
revendicările sale -din 1739, Austria dă înapoi, 
evident, în Italia, cedind o parte din ţinutul 
milanez şi Parma, dar obţine garantarea sta- 
telor Habsburgilor cu excepţia Sileziei“ . . . 

Acest tratat, s-a spus, nu este decît un ar- 
mistițiu pentru că el. restabilește pe mare o 
situație de nesuportat încă din 1739. Căutarea 
unui nou echilibru -pe uscat a distras atenția 
de la ceea ce era esenţial, căutarea unui nou 
echilibru pe mare şi peste mări. Alianţa fran- 
co-spaniolă este slăbită şi pe continent se caută 
un sistem de alianțe. Tensiunea deceniului care 
începe în 1750 prelungește drama anilor '39— 
'40. Confruntarea“ maritimă şi colonială trece 
printr-o fază de paroxism. 

Un conflict izbucnește în valea fluviului 
Ohio, între „frontiera“ pionieră anglo-saxonă 
şi zona de trecere pentru franco-canadieni, în- 
țepături de ac chiar la marginea imperiului 
spaniol, progrese exponenţiale în Indii cu Du- 
pleix, ale politicii de ocupaţie teritorială, ale 
protectoratului Companiei franceze. Conștientă 
că este pe cale să piardă pacea, Anglia atacă 
în 1755 prin dubla lovitură de forță a lui Bos- 
cawen (pe bancul. din 'Terra-Nova) și a lui 
Braddock (în faţa fortului Duquesne, pe Mo- 
nangahela). În”! cîteva săptămîni (noiembrie 
1755), aproape, trei sute de nave tranceze de 
comerţ sînt capturate pe toate mările, echiva- 
lînd cu o pierdere de 3 „000 000 livre, 6 000 ma- 
rinari, 1500 de. soldaţi. La 21 decembrie 1755, 
guvernul francez.Jansează un ultimatum pen- 
tru a reclama restituirea. La 10 ianuarie 1756, 
răspunsul negativ:al englezilor transtormă sta- 

rea de război în fapt în stare de război în 
drept. 

Se ştie cum se termină toate acestea șapte 
ani mai tîrziu (august 1762 — februarie 1763), 
prin instituirea pe mare a hegemoniei indis- 
cutabile a Angliei. Totuși, la început, ruptura 
alianței austro-engleze oferea Franţei o situa- 
ție favorabilă pentru a se concentra pe mare. 
Era oare posibil să nu meargă mai departe? 
Să nu recurgă la șantajarea casei de Hanovra, 
să nu preîntimpine, printr-un ajutor activ ofe- 
rit Mariei Tereza, primejdia reeditării con- 
juncturii din 1743? Într-adevăr, handicapul 
geopolitic al angajării franceze pe continent 
este una dintre cheile succesului Angliei in- 
sulare. Puterea armatei prusiene, geniul mi- 
litar al lui Frederic cel Mare, zelul necruţător 
al lui Pitt, eficacitatea subsidiilor engleze, 
sinusoida imprevizibilă a intervențiilor dezor- 
donate ale tinărului gigant rus reprezintă ac- 
cidentul acestei structuri. De altfel, victoria 
engleză era meritată. Ea decurge dintr-un a- 
vans profund în privinţa esenţialului. 


Superioritatea engleză 


Avans economic, avans tehnic, o fluiditate ex- 
cepțională a structurilor sociale, avans care a 
crescut în te unei situaţii politice la în- 
ceput mediocre . 

Genialul compromis din 1689 realizase o 
trecere dialectică de la continuitatea dinastică, 
tradiționala credință faţă de principe, bază a 
statului modern la teoria, contractului lansată 
de Locke, după consumarea faptului, în 1690. 
Ruptura se situează mai tîrziu, în timpul du- 
reroasei tensiuni a anilor 1714— 1716, la moar- 
tea reginei Ana (1 august 1714), cu prilejul 
alegerii dinastiei de. Hanovra. 

Torii lui Bolingbroke:merseseră prea de- 
parte între 1711 și 1714 după opinia protes- 

tantă, logica analizelor lor îi conduseseră pînă 
la reconcilierea anglo-franceză. Era o depășire 
a limitei tolerabilului. Tratatul de comerț, mai 
ales, este blocat în momentul în care tensiu- 
nile ciclice și reconversiunea economiei de răz- 
boi își acumulează efectele. De aici rezultă 
violența răsturnării care urmează morţii celei 
de a doua fiice a lui Iacob al II-lea Stuart. 
Comitetul regenţilor îl proclamă rege pe elec- 
torul de Hanovra; George I își face intrarea 
la Londra la 20 septembrie 1714. Secolul al 
XVIII-lea este, aproape în întregime, în An- 
glia, un secol whig. Majoritatea poporului en- 
glez se împacă greu cu intruziunea unei di- 
nastii străine. Din această pricină, instituţiile 
politice engleze evoluează mai repede către 
un regim de cabinet, impropriu numit parla- 
mentar. Revolta din 1715—1716 demonstrează 
dimensiunea neliniștii chiar dacă ar rămîne 
destul de strict limitată în comitatele High- 
lands, Strathmore şi în cîteva districte din 
nordul Angliei. La pasivul dinastiei hanovrie- 
ne se înscrie întiîrzierea provocată aderării 
Britaniei celtice, a Scoției și Irlandei. Statutul 
teritorial al Insulelor britanice se întemeiază pe 
acel Covenant din. 1707 pentru Scoţia şi pe 
tratatul de la Limerick din 1691 pentru Ir- 
landa, dar dizidenţa în spirit a comitatului 
Highlands și a patru: cincimi din Irlanda cato- 
lică, exploatată într-o proporţie de cinci şe- 
simi de o clasă de latifundiari protestanți ab- 
senteiști, sugrumată de fisc şi de vamă stră- 
bate întreg secolul. Cu posibilităţile oferite 
inamicului continental de o diversiune în nord 
şi în vest, această fragilitate structurală a An- 
gliei hanovriene nu a însemnat oare, în cele 
din urmă, un factor. favorabil? Ea a repre- 
zentat o sfidare care a făcut din puterea flo- 
tei britanice o chestiune de viaţă sau de moar- 
te, contrabalansată, este adevărat, de obligaţia 
unei politici active: pe continent şi de o anga- 
jare uneori costisitoare pentru menținerea echi- 
librului. 

Evicţiunea regelui. este: împlinită încă din 
primii ani ai domniei -lui George I (1714—1727). 
Partidul torilor, apărător.:al:: prerogativei re- 
gale, ai continuității Bisericii oficiale, partidul 
torilor, forță vie și constructivă a unei Anglii 
europene și sincronizată:cu modelele continen- 
tului, torii, suspectaţi, în parte: neîntemeiat, în 
parte cu dreptate, -de simpatie iacobină, sînt 
îndepărtați de la putere: în. exclusivul profit al 
whigilor. Timp de o jumătate de..secol Anglia 
se află neîntrerupt : între:-miîinile partidului 
adept al specificului britanic. Whigii, protes- 
tanţi sectari de bună.: voie, partizani ai schis- 


mei — Dissent —. chiar. cînd- sînt anglicani 
sau indiferenți alcătuiesc -minoritatea micii no- 
bilimi — gentry —.de:ţară: şi: .cvasitotalitatea 


marelui comerț, a. finanţei:: —. moneyed inte- 
rest —, reprezintă, în mare, estul faţă de vest 
și nord. Ralierea lor. la :Hanovrieni din ură 
pentru Stuarţi nu i-a. convertit: la: ideea pre- 
rogativei regale. Ei îl urmează pe regele de 
Hanovra cu condiţia: ca acesta să renunţe la a 
participa la cîrmuirea Angliei. Procesul de 
evicţiune a fost condus pînă. la capăt sub mi- 
nisteriatul lui Stanhope.: Regele: se. retrage în 
umbră în schimbul creşterii -teritoriale (prin 
Bremen şi Verden) obţinute: de Anglia pentru 
electoratul german.- EL numai. prezidează decît 
Consiliul privat, primeşte::0` listă de cauze ci- 
vile în timp ce cabinetul. guvernează în nu- 
mele, dar și în absenţa. sa.: George I nu în- 
ţelege limba engleză și sea al: e (1727 
—1760) nu o vorbeşte. 

În această revoluţie, 'realizată fără zgomot, 
două mari figuri domină politica 'engleză. Ro- 
bert Walpole”, un 'tory: ajuns:'la: putere din 
octombrie 1715 pînă -în aprilie: 1721 și din 
1721 pînă în 1742, -gentilom: de ţară, simboli- 
zează primatul dezvoltării economice, disprețul 
faţă de politică și de cultură :ce:marchează pro- 
fund o Anglie pregătind-:în: linişte. îndepărta- 
tele condiţii ale decolării.:—: take. off — unei 
revoluţii economice căreia nimeni nu-i poate 

prevedea nici momentul declanșării, nici am- 
ploarea. Regimul - Walpole -înseamnă recurge- 
rea sistematică la corupţie ca mijloc de guver- 
nămînt, întîietatea Cabinetului asupra Parla- 
mentului, menţinerea; superstiţioasă a unui sis- 
tem. electoral dezadaptat, slaba reprezentativi- 
tate a unui parlament care se limitează la inte- 
resele. esenţiale promovate. de gentry, impli- 
cată treptat în revoluţia agricolă precum și de 
diferitele cercuri din: moneyed interest. Gen- 
try este ocupată cu împrejmuirea  cîmpiilor 
deschise, cu crearea de pășuni, cu exproprierea 
și strivirea micilor gospodării țărănești inde- 
pendente. Datorită unor mijloace de credit pu- 
ternice  (simbolizate de generalizarea timpurie 
a scontului încă de la începutul secolului al 
XVII-lea și de întemeierea Băncii” Angliei în 
1694), moneyed interest din porturi obţine a- 
vantaje înspre vest în imperiul spaniol, înspre 
est în direcția Indiei şi mai ales a Chinei, în 
vreme ce îndepărtaţa Americă se dezvoltă încă 
în continuarea avîntului din secolul al XVII-lea. 
Această Anglie nu este nici ea ferită de fas- 
cinaţia creditului. Criza Companiei Mării Su- 
dului și dezastrul bulelor — bubbles, spune 
simpatic limba engleză — adică al hirtiei fără 
acoperire emise de South Sea Company, con- 
stituie modalitatea engleză a unei crize euro- 
pene şi mondiale asociate în Franţa de numele 
lui Law. În Anglia, ea nu are aceleași conse- 
cinţe psihologice catastrofale ca în Franţa pen- 
tru că aici structurile creditului sînt încă de 
pe acum superioare fragilelor structuri fran- 
ceze. Walpole înseamnă, de asemenea, în afară 
de relativa dezangajare faţă de regele de Ha- 
novra, buna înțelegere cu Franţa, adică accep- 
tarea înțeleaptă a hegemoniei împărțite. 

A doua mare figură a.politicii engleze este 
brutalul imperialist, la fel de intransigent față 
de regele de Hanovra și față de Franţa, pre- 
mierul William Pitt*, viitorul lord Chatham 
(1708—1778), învingătorul Franţei în timpul 
războiului de 7 ani. Trecerea de la Walpole la 

Pitt nu semnifică nicicum o revoluţie. Amîn- 
doi, proveniţi din aceeași clasă socială, repre- 
zintă aceleaşi interese, dar într-o atmosferă 
total diferită. Realitatea este că la mijlocul se- 
colului al XVIII-lea, Anglia care-și ia avint 
devansează tot mai mult ritmul continentului. 
Anglia lui Walpole este Anglia Regenţei evo- 
cată de Hogarth”, aceea a lui Pitt este Anglia 
Deșteptării lui Wesley care anticipează Geniul 
creştinismului într-un moment cînd Franţa se 
oprește la ora Enciclopediei. 

Regența în Franţa înseamnă criza periculoa- 
să a marii monarhii administrative, ea își de- 
monstrează, depăşind toate așteptările, soli- 
ditatea remarcabilă. Nici contraofensiva jan- 
senistă, nici conspirația lui Cellamare, nici ar- 
haica tentativă de polisinodie la instigarea prie- 
tenilor lui Saint-Simon” nu ameninţă mult timp 
sau profund opera Marelui Rege, pentru că Re- 
gentul își redobîndeşte stăpînirea de sine, pen- 
tru că ea este bine slujită de Dubois și mai 
ales pentru că tînărul rege Ludovic al XV-lea 
ieșind cu bine din copilărie evită pentru Fran- 
ţa și pentru Europa un război de succesiune 
necruţător. 

Franța Regenţei participă la febra activi- 
tăţii maritime din anii 1717—1720. Acest pu- 
seu, care nu este decît un fals avînt, aduce 
în Franţa inteligenta, dar primejdioasa expe- 
rienţă a lui Law”. De la Compania Occidentu- 
lui pînă la Compania din Indii, de la coloni- 
zarea Louisianei la o gigantică operaţiune de 
credit care tinde să promoveze dintr-o dată 
Franţa chiar înaintea Angliei în privinţa hîr- 
tiei-monedă (trei miliarde în hîrtie pentru o 
jumătate de miliard în numerar), fără o pre- 
gătire psihologică, fără o cultură economică, 
totul se află într-o conjunctură nehotărită. Nică- 
ieri în Europa dezastrul (februarie-iulie 1720) 
nu a fost atît de general și de grav. După cîțiva 
ani de tulburări profunde, stabilizarea duce- 
lui de Bourbon din 1726 asigura Franţei două 
secole de echilibru monetar, întreruptă doar un 

moment de experienţa revoluționară a asigna- 
telor. După lungul şi pașnicul ministeriat al lui 
Fleury (1726—1743) care corespunde guvernă- 
rii lui Walpole în Anglia, monarhia adminis- 
trativă trăiește din elanul propriu. 

Dar sub Orry, Machault d'Arnouville, d'Ar- 
genson, Franța este mai curînd administrată 
decît guvernată. Lungile serii consulare, me- 
moriile şi rapoartele  intendențţilor, întărirea 
stării civile, enormul efort de informare statis- 
tică din partea Controlului general demonstrea- 
ză că, în pofida slăbiciunilor lui Ludovic al 
XV-lea, a ezitărilor şi amantelor sale, destinul 
Franţei este prezidat de un guvern preocupat 
de binele public, un guvern eficace pe care 
nu-l paralizează nici Fronda parlamentară, nici 
revolta mocnită a celor privilegiați. 

La începutul deceniului al șaptelea, reflu- 
xul turcesc este un fapt consumat. Europa s-a 
mărit în centru cu întreaga masivitate a nou- 
lui imperiu al Habsburgilor. Rusia s-a sudat 
pe mare și pe uscat de versantul atlantic, gra- 
ție frontului de avangardă al Ucrainei. Peste 
mări, America europeană s-a îmbogăţit cu Bra- 
zilia centrală iar frontul pionier anglo-saxon 
atinge munții Appalași în timp ce India şi Chi- 
na sînt antrenate încă dinainte în mutaţia unui 
comerț de anvergură cu direcţie britanică. Că- 
tre 1760, timpul izolării fructuoase este înche- 
iat, și anume definitiv încheiat. 

Europa se pregăteşte cu adevărat să iasă 
din Europa. Ea se pregătește să încerce aven- 
tura unei mari civilizaţii, unice, care va fi esen- 
țial europeană. Adică trecerea de la plural la 
singular. 


Partea a doua 


DURATĂ LUNGĂ 
ŞI CIVILIZAŢIE 
MATERIALĂ 


O lume materială stabilă 


Trei generaţii, o jumătate de miliard de des- 
tine omenești asupra cărora sîntem atît de 
inegali și, cît priveşte esenţialul, atît de pu- 
țin informaţi ... Un asemenea subiect se apără 
prin masivitatea sa. Vom opta deci, în cunoş- 
tință de cauză, să-i trasăm cîteva direcţii. Mer- 
gînd pe firul evenimentelor, în cadrul tradi- 
tional al statelor care se întăresc și caută 
să realizeze între ele un echilibru complicat, 
totul ne-a apărut drept schimbare, dramă, rup- 
tură; în scurgerea timpului trăit de destinul 
anonim totul pare nemișcat. Aceasta întrucît 
cadrul — și cu atît mai puţin condiţiile vieţii 
materiale — nu se schimbă radical din 1620 
pînă în 1760. Frontierele Europei se extind și 
extinderea lor contribuie la iluzia unei mu- 
taţii în privinţa numărului de oameni, interio- 
rul palatelor evoluează, costumul de la Curte și 
cel de la oraș se schimbă, dar ţăranii se nasc, 
mănîncă, suferă, se căsătoresc, muncesc, iu- 
besc, își petrec anii copilăriei și mor, în 1760, 
aproape la fel ca în 1620. Poate cel mult în 
Occident sint ceva mai puțin săraci, ceva mai 
puţin supuși primejdiilor, cu o durată a vieţii, 
în medie, întrucitva mai mare decît în 1620. 
Există o inerție a lucrurilor. Tocmai această 
inerție am dori s-o măsurăm. Civilizaţia Euro- 
pei clasice se furişează în cadrul nemișcător 
al unei foarte vechi civilizaţii materiale. Ea a 
fost profund modelată în timpul Evului Me- 
diu revoluţionar din secolele al XII-lea și ul 
XIII-lea. Să nu ne înșelăm, civilizaţia mate- 
rială a Europei clasice străbate într-un sin- 
gur şuvoi cele şapte, opt secole care duc, în 
vest, de la marile defrișări, de la explozia de- 
mografică din secolele XI—XIII la prerevoluția 
agricolă și industrială de la sfîrșitul secolului 
al XVIII-lea și jumătatea secolului al XIX-lea. 

Europa clasică a îmbunătăţit cadrul material 
al civilizaţiei sale, l-a modificat dar nu l-a creat. 
În esenţă, el reprezintă moștenirea unui trecut 
foarte îndelungat. 

Capitolul V 


SPAȚIUL. 
NUMĂRUL OAMENILOR 


Spaţiul Europei clasice nu este un spaţiu în- 
chis. În vestul Franţei păduroase landele se 
defrișează aproape pretutindeni la începutul 
ministeriatului lui Colbert şi mai ales înce- 
pînd din 1750. Iată polderele din Olanda, exem- 
plul mlaștinilor din Poitou în Franţa, acele 
despoblados din valea Ebrului şi din Sierra 
Morena în Spania. Totuşi, în general, se men- 
ţine o linie de demarcaţie care taie Europa în 
două, de la Liibeck la Fiume. Ea duce, apro- 
ximativ de-a lungul Elbei, a Sudeţilor, încon- 
joară Boemia, dar exclude Slovacia turcească 
pînă la sfîrşitul secolului al XVII-lea, Austria 
și Ungaria creştină dinainte de 1683, apoi doar 
Ungaria de curînd recucerită, imediat după 
Kahlenberg. La vest se întinde o lume închisă 
sau aproape închisă: dincolo de linia care măr- 
ginește tărîmul așa-zis încult* pămînturile care 
încep să fie cultivate dobîndite ici şi colo (mai 
multe în secolul al XVII-lea decit în secolul 
al XVIII-lea în Provence, mai multe în seco- 
lul al XVIII-lea decît în secolul al XVII-lea în 
Franța dintre Somme şi Loara) sînt lovite de 
legea dură a randamentelor descrescînde formu- 
lată pe baza exemplului englez, de Ricardo, 
în secolul al XVIII-lea şi de corifeii sumbrei 
teorii a rentei, la începutul secolului al 
IX-lea. 

La est se întinde o lume deschisă, din 
punct de vedere fizic, cu „frontiere“* în sensul 
pe care-l dă cuvîntului istoriografia americană. 
Unele zone periferice din Ucraina anticipează, 
în a doua jumătate a secolului al XVIII-lea, 
vestul american dinaintea introducerii căilor 
ferate. Germania răsăriteană, Polonia, împădu- 
rita Rusie aparţin acestei lumi „frontieră“ îm- 
bucătăţite, cu o populaţie în nuclee izolate pre- 
sărate prin codrul imens tăiat de luminişuri ce 
pot fi încă, pentru timp mai lung sau mai 
scurt, extinse după voie. Faţă de lumea ves- 
tului european încă de pe acum aproape în în- 
tregime închisă, din punct de vedere geografic, 
la est se desfășoară o lume deocamdată larg 
deschisă. E incontestabil că închiderea geogra- 
fică a constituit o provocare constructivă, dar 
efectele ei se fac simţite abia după 1750. A- 
ceastă opoziţie, dă probabil, cheia liniei demo- 
grafice a Europei clasice: o curbă ușor ascen- 
dentă la est, dificil crescătoare la vest. Văzută 
din perspectiva secolului al XX-lea şi dintr-o 
perspectivă franceză, Europa clasică se plasează 
pe un palier slab crescător al numărului de 
oameni, nicidecum stagnant sau descrescînd, așa 
cum s-a generalizat cam în grabă din citeva 
fragmente ale curbei franceze: civilizaţia Eu- 
ropei clasice constituie o izbîndă prea mare 
în istoria umană ca să nu fi fost însoţită de o 
anumită creștere a numărului de oameni. Rea- 
litatea demografică rezultă din suma algebrică 
a micro-voinţelor. Nimic nu exprimă mai pro- 
fund o atitudine generală în faţa vieţii. Un 
popor incapabil să asigure schimbul de gene- 
raţii este un popor incapabil să creeze. 


Sursele istoriei statistice 


Istoricul secolului al XVII-lea și al primei ju- 
mătăţi al celui de al XVIII-lea este mai puţin 
dezarmat decît istoricul epocilor anterioare pen- 
tru evaluarea sumei algebrice a acestor micro- 

voințe. Civilizaţia Europei clasice — ea este 
martora apariţiei, între altele, a erudiţiei știin- 
ţifice de la Saint-Cyran la benedictinii* de la 
Saint-Maur — înseamnă, de asemenea, trecerea 
imperceptibilă, sector după sector, de la pe- 
rioada antestatistică, la perioada prestatistică 
şi în cele din urmă protostatistică. Istoria, for- 
mă de cunoaștere mediată, își întemeiază esen- 
ţialul din demersurile sale pe mărturii conștien- 
te pe care le examinează critic. Evident, de 15 
ani, arheologia satelor dispărute, fotografierea 
aeriană a așezărilor părăsite permit să distin- 
gem umbra unei lumi ale cărei urme scrise 
au fost distruse ori n-au existat niciodată. Pu- 
tem să ne exersăm în a evalua consistenţa ocu- 
pării pămîntului străbătind arheologia satelor 
dispărute. Este o tehnică care dă rezultate pre- 
cise pentru Evul Mediu răsăritean — un Ev 
Mediu pe care istoricii ruși îl prelungesc justi- 
ficat pînă la suirea pe tron a lui Petru cel 
Mare, contemporanul Europei clasice — dar a- 
ceastă abordare rămîne aproximativă cînd nu 
se sprijină pe mărturia păstrată în scris de ac- 
torii şi martorii trecutului. 

Cea mai veche statistică* începe cu facul- 
tatea de a socoti, aplicată la social. Număra- 
rea oamenilor este contemporană cu începutu- 
rile erei istorice; păcatul pe care Dumnezeu îl 
pedepsește prin ciumă în cartea lui Samuel (II, 
Samuel, XXIV), numărarea la începutul miste- 
rului creștin al Încarnării (Luca, II, 1), numă- 
rarea în jurul lui 1500 de lienzos mexicani, pe 
podișurile nahuatl din Anahuac, de  quipous 
quechuas, către 1530, mărturie și mai preţi- 
oasă despre o statistică anterioară scrisului .. . 
Această arheologie a celei mai vechi cifre so- 
ciale nu trebuie să facă neobservată realitatea 
concretă. Există trei borne în timp pentru is- 
toria demografică: secolul al XIV-lea, sfîrșitul 
celui de al XVI-lea şi începutul secolului ai 
XVII-lea, întretăierea secolelor al XVIII-lea şi 
al XIX-lea. Există două abordări ale număru- 
lui de oameni pentru o cunoaștere științifică 

a populaţiei, numărarea — sau, eventual, cal- 
culul la un moment dat după numărarea apro- 
ximativă pe vetre pînă la recensămînturile de 
început (Spania, 1787, Franţa, 1801) de la sfîr- 
şitul secolului al XVIII-lea — și acea conta- 


bilitate zilnică, de intrări şi ieșiri care poartă 
numele de stare civilă. Primul instrument este 
imprecis, al doilea, prin masa sa gigantică di- 
ficil de mînuit. 


Recensăminturile 


Recensămînturile și numărările oamenilor aco- 
peră cu o reţea strinsă, la vest spaţiul Europei 
clasice. 

În frunte, prin vechime şi .precizie se pla- 
sează, începînd din 1380, Italia bine înţeleasă 
de Julius Beloch. Este o recompensă dreaptă 
pentru o superioritate globală în ordinea civi- 
lizaţiei. În Germania, primele tablouri statis- 
tice, foarte parţiale, se eșalonează între 1350 și 
1500. În Prusia nu s-a realizat nimic funda- 
mental înainte de domnia lui Frederic cel 
Mare, în 1740, 1747 şi mai ales în 1774, o dată 
cu prima încercare de statistică retrospectivă: 
tabloul populaţiei electoratului în funcţie de 
patru date reper, 1617, 1688, 1740 şi 1774. 
Pentru Germania occidentală, punctul de ple- 
care este, în general, mai vechi, dar progresul 
rămîne mai puţin hotărîtor în secolul al 
XVIII-lea. Elveţia, sub unghi statistic, este un 
fragment din Imperiu, cu o situaţie privile- 
giată pentru Geneva. În Austria, precocitatea 
constă în perfecțiune. Mai înaintate sînt An- 
glia, Ţările-de-Jos şi Provinciile Unite. Dispa- 
rităţi există la iberici: Catalonia este aproape 
italiană; în contrast, Portugalia se află în în- 
tîrziere. Statistica din Castilia răsfrînge supe- 
rioritatea Secolului de Aur, dezorganizarea ad- 
ministrativă din secolul al XVII-lea și reorga- 
nizarea administrativă din cel de-al XVIII-lea. 
Primul recensămînt modern pentru ansamblul 

Spaniei trebuie înregistrat, în 1787, la activul 
administraţiei luminate a lui Floridablanca. 
În sfîrşit, Franța Vechiului Regim nu con- 
stituie un teren de preferat. Încă o dată, nu 
neglijența vechii administrații trebuie incrimi- 
nată ci proasta conservare a arhivelor franceze 
și marile distrugeri ale Revoluţiei. De-a lungul 
secolului al XVII-lea există o serie întreagă 
de numărări pe vetre şi cap de locuitor, dar 
care nu acoperă niciodată totalitatea regatului 
şi al cărui tablou statistic rămîne încă să fie 
întocmit. Primele încercări sistematice de re- 


200 POPULAȚIA PRINCIPALELOR REGIUNI 


ALE EUROPEI ȘI POPULAȚIILE 320 
CHINEZĂ ŞI AMERICA ab în 1800 
în milioane de locuitori e | 
wo HH- -j 
PE H 
ji m SI 
ER Ei Am! E 
3 | 
Ar EEEH 
w HBHH mii 
SE ATT] 
tă a Ade de 
E 5 : FRA nns = 
e pi Mp 1-2 = 
olea SF-a EEA BSa PONA sppiA „|. 


1520 1550 1600 1650 1700 1750 1790 

censămînturi pe cap de locuitor trebuie puse 
pe seama lui Vauban. Dar pentru a-și aplica 
metoda, lui Vauban îi lipsea sprijinul admi- 
nistraţiei. În fapt, utilizările care i-au fost 
date, la sfîrşitul secolului al XVII-lea sînt ti- 
mide şi limitate. O numărare generală a fost 
efectuată în 1694. Marea anchetă din genera- 
litate în generalitate din 1697 reia, extinzînd-o, 
pe cea din 1664. Depăşind cu mult cadrul de- 
mografic, ea însăşi este reluată, completată, a- 
dusă la zi de mai multe ori în cursul secolu- 
lui al XVIII-lea cuprinzînd — aproximativ, ma- 
teria unui mare recensămînt modern, minus 
elaborarea finală în vederea publicării. În a- 
ceastă constă întreaga diferenţă faţă de recen- 
sămîntul organizat destul de mediocru, în 1801. 
Statistica oficială franceză din secolul al 
XVIII-lea rămîne confidențială, ea reprezintă 
un instrument de conducere administrativă ex- 
pus grelelor încercări prin care trec arhivele 
Vechiului Regim în timpul remanierilor mi- 
nisteriale ale Revoluţiei. Difuzarea rezultatelor 
— nu neapărat a celor mai exacte ci a acelora 
pe care le poseda Controlul general în birou- 
rile sale — aparţine iniţiativei particulare. 

S-a întîmplat ca europenii din afara Euro- 
pei să procedeze la o inventariere atentă a 
populațiilor din teritoriile cucerite. Acesta es- 
te cazul Americii. Cei 10 000 000 de locuitori 
ai Americii spaniole sînt, în ansamblu, la fel 
de bine numărați ca şi francezii lui Ludovic 
al XIV-lea sau ca spaniolii lui Filip al IV-lea. 

Europa nu este singura privilegiată în di- 
recția statisticii. Populaţia Japoniei” este la 
fel de bine cunoscută, cea a Chinei chiar și 
mai bine în anumite epoci decit populaţia Eu- 
ropei. 

Populaţia Japoniei era evaluată la aproxi- 
mativ 6 000 000 de locuitori la începutul seco- 
lului al XIII-lea. De la sfîrșitul secolului al 
XVII-lea pînă în epoca Meiji ea se stabilizează 
între 25 și 27 000 000. Perioadele de foamete 
şi malthusianismul avortărilor și infanticide- 

lor menţin nivelul unei populaţii insulare la 
adăpost de războaie (Ayanori Okasaki). 

Primul recensămînt chinez face parte din- 
tre marile reforme administrative ale împăra- 
tului din dinastia Ming T'ai-tsu (1360—1398) 
cu Registrele galbene. La scara unui continent 
— cu 60 000 000 de oameni recenzați — China" 
împăraţilor Ming ajunge, la sfirşitul secolului 
al XIV-lea, la egalitate cu Veneţia și Sicilia. 
Este o populaţie stagnantă, chiar puţin cres- 
cîndă pînă la jumătatea secolului al XVII-lea. 
'Trebuie să așteptăm anul 1776, dificultăţile a- 
limentare din anii '70 pentru ca o prefacere 
administrativă să plaseze din nou statistica de- 
mografică chineză pe baze moderne. Din 1680 
pînă în 1790, de la 120 la 130 000 000, rata de 
creștere a populaţiei chineze, aflată din nou în 
mișcare, se aliniază la aceea a Spaniei medite- 
raneene, a Valenciei şi Cataloniei, a Germa- 
niei orientale și a Angliei. În anumite privințe, 
panta este chiar mai abruptă în China. 


Starea civilă veche 


Există însă un punct în privinţa căruia Crești- 
nătatea își menţine avantajul — avantajul do- 
cumentului scris și al folosirii lui, statistica 
mobilă a nașterilor şi morţii oamenilor: calea 
regală a registrelor parohiale. Marile texte care 
extind la dimensiunile statelor teritoriale în- 
registrările, pînă atunci sporadice, ale botezu- 
rilor, înmormîntărilor, căsătoriilor (ordonanța 
lui Cromwell, din Villers-Cotterâts, din Blois, 
decizia conciliului de la Trento, Edictul per- 
petuu) datează, cel mult, din secolul al XVI-lea. 
'Ţinînd seama de rezistențele, de starea de con- 
servare a arhivelor, de șovăielile începutului, 
marile serii continui nu încep înainte de seco- 
lul al XVII-lea, iar ansamblul teritoriului na- 
tional nu se poate acoperi, în nici un caz, 
înainte de sfîrşitul secolului al XVII-lea și de 
începutul celui de-al XVIII-lea. 

Cazul francez reprezintă un caz mediu. Din 
lipsă de spaţiu, ne vom mărgini la el. 

Primele registre franceze, în sud, datează 
de la sfîrșitul secolului al XIV-lea şi, mai pu- 
țin excepţional, din secolul al XV-lea. Sînt sim- 
ple registre de socoteli ale daniilor primite și 
ale taxelor percepute de cler cu prilejul bote- 
zurilor, căsătoriilor şi înmormîntărilor. În se- 
colul al XVI-lea, intervine regele. Patru texte 
fundamentale organizează instituţia: ordonanța 
din Villers-Cotterâts din august 1539, ordo- 
nanța din Blois din mai 1579, ordonanța din 
aprilie 1667, declaraţia regală din 9 aprilie 
1736. Realitatea a precedat textele normative, 
faptul este evident în secolul al XVI-lea. Vil- 
lers-Cotterâts limita obligaţia înregistrării la 
botezuri şi numai la decesele clericilor titulari 
ai unui beneficiu. Pretutindeni unde au fost 
ținute registre, au fost păstrate cele trei acte. 
Ordonanţa lui Colbert din 1667 stipulează ți- 
nerea registrelor în exemplar dublu, declaraţia 
din 1736 impune ţinerea a două registre insti- 
tuite ca un original dublu, avantaj cert pentru 
studierea progreselor alfabetizării satelor. Sta- 
rea civilă modernă, adică starea civilă care a- 
coperă eficace totalitatea regatului, datează în 
Franţa, ca atîtea alte realități moderne, din 
timpul ministeriatului lui Colbert. 


Modul de folosire 


Pierre Goubert, după cîteva ezitări, Michel 
Fleury și Louis Henry, acum zece ani au pre- 
cizat o metodă de folosire a acestor registre pe 
care sute de istorici, din toată Europa, au ur- 
mat-o. Registrele parohiale au încetat să mai 
fie „gloata adormită“ a vechilor arhive. Ele 
rămîn cea mai bună și aproape unica sursă de 
documentare pentru istoria celor umili. Două 
sute de milioane de oameni ai Europei cla- 
sice n-au lăsat din vieţile lor ţesute din pu- 
ţină bucurie, multe nefericiri, un strop de 

speranţă și, cel mai des, o mare iluzie, alte 
urme decît cele trei menţiuni; ele reamintesc 
momentele. cele mai solemne ale vieţii lor. 
Aceste registre sînt o sursă pentru istoria de- 
mografică, de bună seamă, dar şi mai mult sînt 
o sursă pentru istoria totală de îndată ce le-ai 
citit cu atenţia pe care documentele o merită, 
și ai supus toate informaţiile conţinute la mul- 
tiplicatorul de cunoștințe al analizei statistice 
seriale. Documentul legislativ, ordonanța, prag- 
matica mărturisesc voinţa conştientă a princi- 
pelui, dorinţa colectivă a Adunării Stărilor, 
schițează curba năzuințelor. Raportul inten- 
dentului la Curte aranjează, uneori, un ade- 
văr acceptabil. Nici un document nu deţine 
buna credință a registrului parohial, acest re- 
gistru de prezentare care consemnează clipa. 
De la mijlocul secolului al XVII-lea, întreaga 
Europă occidentală a semnat de mai multe ori 
în registru: actori pentru căsătorii; părinți și 
martori pentru botezuri și decese. Toţi cei care 
au fost capabili s-o facă; de la simplă cruce 
pînă la parafa fermă a funcţionarului, trecînd 
prin gama dificilă a semnăturilor desenate, 
mulate, conduse. Registrul parohial este cel 
care ne permite să urmărim de-a lungul Euro- 
pei, cea mai mare victorie, poate, a Europei 
clasice, aceea care conţine în ea toate celelalte 
victorii, victoria alfabetizării. Țările calviniste 
protestante reformate la început, ţările catolice 
atinse de modalitatea franceză a Reformei ca- 
tolice un secol mai tîrziu, și mai puţin sis- 
tematic celelalte, foarte imperfect și foarte 
tardiv, au parcurs între sfîrșitul secolului al 
XVI-lea (Reforma calvinistă) şi începutul se- 
colului al XVII-lea, pe de o parte, între jumă- 
tatea secolului al XVII-lea și sfîrșitul secolului 
al XVIII-lea (Franţa), pe de alta, drumul alfa- 
betizării pentru 70—800/, din clasa masculină 
adultă și pentru 30—400/ din femei. Dezorga- 
nizarea de către Revoluţie a învățămîntului” 
primar din Franţa, reorganizarea sa extrem de 
lentă la un nivel superior de eficacitate în 

cursul secolului al XIX-lea, prejudecățile şi 
propaganda oficială au estompat în secolul al 
XIX-lea amintirea acestei mari victorii de odi- 
nioară. 

Şi pentru că vechea stare civilă şi din Eu- 
ropa protestantă şi din Europa catolică înre- 
gistrează botezul şi nu nașterea, adică taina 
unirii copilului cu Dumnezeu, studiul seriilor 
de botezuri şi mai ales al intervalelor totdeauna 
foarte scurte între naştere şi sfînta ceremonie 
face posibile sondări profunde în acest dome- 
niu mobil al sensibilităţii și reprezentării re- 
ligioase a maselor umane. Este un document 
masiv pentru cercetarea sensibilităţii şi cu atît 
mai mult pentru cercetarea sub raport canti- 
tativ a structurilor socio-profesionale. 

Dar registrul parohial înseamnă, mai întîi, 
"un instrument pentru o demografie regresivă 
— această știință a numărului de oameni și 
a răspîndirii vieții omenești. Astăzi, vremea 
îndoielilor a trecut. La începutul instituirii nu 
este exclusă o înregistrare incompletă a mor- 
talității, dar noi avem posibilitatea să o des- 
coperim, şi să-i atenuăm consecinţele, de alt- 
fel limitate. Oricare ar fi misterul acestor vieţi 
retezate, durerea mereu reînnoită şi efortul ri- 
sipit al mamelor, copiii umflă cifra natalității 
fără nici un efect asupra singurului indice 
capital, coeficientul reproducţiei nete. Pentru 
a ajunge la ansamblul coordonatelor, fără di- 
ficultate, nu este suficientă numărarea, chiar 
extinsă la colectivităţi întinse. Sînt de prefe- 
rat cîteva eşantioane reduse pe baza cărora 
vom putea trece la reconstituirea familiilor. 
Spre a fi condusă cu succes, reconstituirea pre- 
supune o foarte mare stabilitate a grupurilor 
familiale. Slabă nădejde, deci, să reuşim în 
oraş. Satele le cunoaștem mai bine, în afara 
unor cazuri de excepţie. În privința grupurilor 
privilegiate — pairii Franţei, marea burghe- 
zie geneveză — demografia a beneficiat de 
efortul heraldicii și al genealogiei. In legătură 
cu masa țărănească (85—900/ din populația 

Europei clasice; proporția nu scade pînă în a 
doua jumătate a secolului al XVIII-lea nici 
în unele zone privilegiate precum Anglia sau 
Provinciile-Unite) obţinem, cu preţul unor mari 
eforturi şi pentru o populație foarte stabilă 
(deplasările sporesc şi stinjenesec munca înce- 
pînd din 1730—1740) obţinem în mod curent 
un eșantion recontituit egal cu un stert, cu o 
treime chiar, din totalul familiilor unei paro- 
hii. Principala cauză a eșecului constă în obli- 
gaţia de a cunoaşte cu precizie durata fiecărei 
căsătorii. Tineri cercetători normanzi au îm- 
bunătăţit, de curînd, tehnicile clasice, folosind, 
concomitent cu condicile parohiale, documente 
complementare: registre de contingente pentru 
marinari, condici de biruri pentru sate. 


Teoria generală 
a demografiei vechi 


Pe asemenea baze documentare se poate con- 
strui cu îndrăzneală. Unii nu s-au dat în lă- 
turi s-o facă. Teoria, ca ipoteză de lucru, se 
uzează repede. Recent, s-a realizat o destul 
de bună inventariere. Și pentru că demogra- 
fia ajunge la esenţă, pentru că ea decurge din 
cel mai intim dintre gesturi, pentru că ea este 
motivată printr-o atitudine generală în fața 
vieţii, orice teorie globală de demografie is- 
torică poartă mărturie despre cei care o con- 
struiesc şi, prin extensiune, despre cei care o 
folosesc drept un instrument de înţelegere și 
cercetare. 

Supraviețuieşte şi astăzi în bunele cărți de 
odinioară şi în mai puţin bunele cărți de azi, 
ceea ce aș numi cu plăcere schema mecani- 
cistă a demografiei tradiționale. Ea poartă și 
acum răspunderea pentru 60—700/ dintre in- 
formațiile noastre. O vom lua ca bază istorică 
de plecare pentru a o îmbogăţi și depăși. 

Populaţiile Vechiului Regim ignoră legile 
biologiei. Ele sînt la fel de dezarmate în fața 

ETER IE PIE SE pe Se ase eta 
vieţii ca și-n faţa morţii. În aceste condiţii, 
întreaga viață sexuală, în afara unor accidente, 
ajunge la procreaţie. Femeile dau naştere a- 
proape atîtor copii cît le permite natura. Pe 
marginea unor exemple celebre, cel al fami- 
liei Arnauld, al celor zece, cincisprezece, chiar 
douăzeci de copii ai unei mari doamne din 
lumea magistraţilor parizieni, împreună cu cel 
al familiei lui Johann Sebastian Bach se va 
scrie adjectivul „mediu“. Cincisprezece naş- 
teri, douăsprezece decese la vîrste fragede. Și 
iată cu preţul cîtei risipe este asigurat coefi- 
cientul de reproducere. Foamete, războaie, ce- 
libatul ecleziastic frînează generozitatea na- 
turii. Absurditate! 

Această reprezentare puerilă nu provine 
dintr-o cunoaștere intimă şi dintr-o înțelegere 
simpatetică. Ea este tributară unei serii incon- 
ştiente de judecăţi de valoare. Mai întîi, ea 
se defineşte în raport cu o realitate incontes- 
tabilă, dar posterioară: revoluţia demografică 
din secolul al XIX-lea european, reducerea mor- 
talității datorită progreselor medicinei* şi a- 
meliorarea nivelului de trai, la început, așa- 
dar, mutația numărului, apoi reducerea nata- 
lităţii, cu varianta cazului francez care a con- 
semnat o scădere aproape simultană a celor 
doi factori. 

Am stabilit de curînd că, în unele cazuri, 
scăderea natalității în cîteva sectoare geogra- 
fice limitate a precedat scăderea mortalității. 
Franța a fost deci frustrată de benefica re- 
voluție a numărului. Ea a abordat revoluţia 
industrială cu mentalitatea timorată a unei na- 
ţiuni prematur senile, potrivit imaginii unei 
piramide a vîrstelor umflate dezastruos la vîrf, 
subţiate la bază. După revoluţia demografică, 
se observă noul echilibru astenic al familiei 
cu doi-trei copii; înainte, echilibrul pletoric 
al demografiei tradiţionale. 

Această schemă generală maschează aproape 
tot atîtea realități cîte dezvăluie. Ea este po- 
zitivistă, mecanicistă, malthusiană, mic bur- 

gheză, mutilează complexa realitate umană pe 
patul procustian al unui orizont mental me- 
diocru. Ea se plasează la nivelul mijloacelor, 
nu al reprezentărilor, al modalităţilor de a 
acţiona, nu al modalităţilor de a fi. Ea presu- 
pune că omul dintr-un trecut apropiat avea 
aceleași “intenţii -dar mult mai puţine posibi- 
lități să le realizeze. Această schemă ignoră 
mai întîi un întreg ciclu demogratic. Refuzul 
voluntar al vieţii, restricția voluntară a naş- 
terilor nu reprezintă invenţii ale secolului al 
XIX-lea european. Toate societăţile, chiar şi 
cele mai primitive au pătruns de la început 
modestele secrete. Revoluţia malthusiană nu 
este decît cu totul secundar o revoluţie a mij- 
loacelor — acestea n-au lipsit, în mod real, nici- 
odată — ea este o revoluţie a voinţelor. Ve- 
chiul Regim, sub unghi demogratic, nu re- 
prezintă absența posibilităților, ci o absență 
a motivelor. 

O cufundare în documente şi o demistifi- 
care a revoluției demografice din secolul al 


XIX-lea, readusă la proporţiile normale ale me- 
diocrităţii sale intrinsece permite desprinderea 
unei teorii mai puţin bizare asupra demogra- 
fiei vechi. 


Există mai întii o pluralitate de compor- 
tamente, o demografie a celor care domină și 
o demografie a celor care sînt dominați. Acest 
adevăr se impune evidenţei în cuceririle Eu- 
ropei de peste mări, în America multirasială 
din secolele al XVI-lea, al XVII-lea şi al 
XVIII-lea. Natalitatea celor bogaţi şi puternici 
este mai generoasă decît cea a săracilor: aceas- 
ta este prima regulă în Vechiul Regim.! Fa- 
miliile de douăzeci de copii, aceste excepţii 
biologice, se întîlnesc la nivelul unor Bach și 


1 Raportul lui V. K. Yatsounsky, prezentat Comi- 
siei Internaţionale de Demografie Istorică de la Con- 
gresul de la Viena din august 1965 demonstrează 
păstrarea acestei structuri tradiţionale în Rusia ţără= 
nească de la sfîrşitul secolului al XIX-lea (N. aut.). 

Arnauld, în mod excepţional la nivelul prin- 
cipiilor, dar nicicînd la cel al umililor. Cel mai 
vechi semn prevestitor al revoluţiei malthu- 
siene se situează la întîlnirea dintre secolul 
al XVII-lea și al XVIII-lea,:în Franţa și la 
Geneva, cînd familiile pairilor Franţei (opt 
copii în secolul al XVII-lea) și din marea bur- 
ghezie din Geneva încetează să fie mai nume- 
roase, în medie, decît cele ale țăranilor. In- 
cepînd din 1740 şi 1750, ele sînt chiar mult 
mai reduse, la fel cum trecerea de la malthu- 
sianismul feroce al anilor '30 la echilibrul ani- 
lor '40 din secolul al XX-lea, în America şi 
în Europa occidentală a fost marcată de o miş- 
care inversă, de creșterea familiilor cadrelor 
superioare și ale conducătorilor în raport cu 
straturile inferioare ale societăţii, ale intelec- 
tualilor în raport cu cele ale muncitorilor. A- 
ceastă mișcare demonstrează limpede că pro- 
blema se referă la nivelul motivelor, nu la 
cel al mijloacelor. Revoluţia malthusiană, în 
Franţa, înseamnă alinierea progresivă, și din 
afara economicului, către 1750, a motivaţiilor 
ducilor şi pairilor la motivațiile ţăranilor din 
Normandia şi din Berry. Natalitatea foarte ri- 
dicată a celor dominați în secolul al XVII-lea 
(în medie, opt copii) se explică prin vîrsta 
maritală a femeilor (18 ani) și prin contribu- 
ţia la alăptare a doicilor provenind din stra- 
turile inferioare ale populaţiei. Intr-adevăr, 
se ştie că alăptarea are, într-un număr con- 
siderabil de cazuri, drept consecinţă o steri- 
litate provizorie a femeii care alăptează. Eli- 
berate de această grea obligaţie naturală, fe- 
meile din aristocrație sînt mai prolifice decît 
femeile din popor. Rezultă de aici o reducere 
în durată și o creştere în număr a interva- 
lelor dintre nașteri. Fraţii de lapte sînt o ca- 
racteristică a civilizației. Co-alăptările ţes peste, 
ranguri şi clase sociale, solidarități umane. 
Un Mazarin* este frate de lapte cu un Colonna 
şi iată primul pas al unei ascensiuni care, via 
Salamanca, se desăvirşește în căsătoria mor- 

ganatică a „pramatiei din Sicilia“ cu fiica lui 
Filip al IV-lea şi văduva lui Ludovic al 
XIII-lea. Fraţi de lapte înseamnă, îndrăznim 
să scriem, mobilitate socială. 

Supranatalitatea celor dominanţi a fost 
mult timp neutralizată de amploarea celibatu- 
lui ecleziastic feminin şi de pierderile provo- 
cate de războaie. În Anglia, angajarea mezi- 
nilor în afacerile marelui comerț colonial evită 
creșterea excesivă, cu toată absenţa celibatu- 
lui ecleziastic şi a modicităţii pierderilor de 
război. În Franţa echilibrul vechii demografii 
s-a rupt mai cu seamă la sfîrşitul secolului 
al XVII-lea, datorită, pe de o parte, unei apli- 
cări stricte a dreptului întiiului născut şi a 
pierderii rangului nobiliar în urma exercitării 
unei profesii, diminuării, pe de alta, a celi- 
batului ecleziasctic feminin, o dată cu refluxul, 
încă din 1670—1690, al fervorilor religioase 
din timpul Reformei catolice, precum și redu- 
cerii tributului de sînge nobiliar prin reorga- 
nizarea armatei pe tiparul desemnat de Lou- 
vois. Atunci, cu începere din 1680—1690, ci- 
teva sectoare foarte restrînse ale înaltei aris- 
tocraţii franceze îşi asumă o orientare malthu- 
siană care, treptat, va contamina, într-un se- 
col și jumătate, toate straturile societății. 

Fenomenul nu începe să aibă un adevărat 
caracter de masă, chiar în Franţa, decît la mij- 
locul secolului al XVIII-lea. Faţă de demogra- 
fia celor dominanți trebuie să ne referim şi 
la demografia celor dominați, adică la atitu- 
dinea maselor rurale, cele mai numeroase și 
mai bine cunoscute. 


Procreări. Nașteri 


Putem prelua, îmbogăţind-o, cu nuanţe regio- 
nale, schema pe care a întocmit-o Pierre Gou- 
bert pentru satele din ţinutul Beauvaisis. 
Căsătoria este respectată: coeficienţii de ne- 
legitimitate sînt scăzuţi în perioada Europei 

clasice: în jur de 0,50%% în Beauvaisis, de 0,3%/0 
pînă la 0,40, în Anjou, niciodată mai mult 
de 0,50%% în întreg Languedocul din secolul al 
XVIII-lea. Coeficientul din Crulai în Perche 
atinge 1,40%/,, cel din Port-en-Bessin cu popu- 
lația sa de marinari, 2,5%, dar din Douvres- 
la-Delivrance, la 4 km de țărmul mării, în 
cîmpia Caen, ajunge la 1,4%, iar în Troarn, 
într-o zonă înverzită, la capătul podișului de 
calcar din ţinutul Auge, acelaşi coeficient a- 
tinge cifra de 30/9. În strînsă corelație cu coe- 
ficientul de nelegitimitate, superiori față de me- 
die, se află proporțiile mai ridicate de inter- 
vale protogenesice, mai mici de opt luni. Ori- 
care ar fi amplitudinea acestor nuanțe, ele 
nu sînt decit nuanțe.. Naşterile nelegitime au 
loc în oraș. Cercetările statistice asupra orașu- 
lui Paris, această statistică retrospectivă din 
secolul al XIX-lea (1823), publicată înainte de 
distrugerea de către Comună a vechii stări ci- 
vile dă numărul copiilor găsiţi. cu începere din 
1680. De la 7%, proporţia se ridică rapid la 
100/% apoi la 30% la -sfîrşitul secolului al 
XVIII-lea, fapt ce presupune un coeticient su- 
perior de naşteri nelegitime. Cărui fapt tre- 
buie să-i imputăm această creștere? Coabită- 
rilor trecătoare, concubinajului stabil (mai a- 
les din 1750, cum o dovedește repartiţia pe 
cartiere), dar, în. primul: rînd, valului de, ti- 
nere fete, izgonite către' marile orașe de. res- 
tricţiile morale; șuvoiului de. fete vinovate şi 
refluxului tragic al „copiilor născuţi din păcat“ 
plasați 'în. satele în care:.au fost: concepuți. 
Dintre copiii acestei natalităţi nelegitime, după 
cum arată studiile statistice referitoare la sfîr- 
şitul secolului al XVIII-lea, la vîrsta de re- 
producere ajung, în cele din:.urmă, sub. 10/0. 

Astfel, cel puţin cît priveşte Europa occi- 
dentală, 98% dintre nașteri și 99,50/ dintre 
naşterile utile sînt nașteri - legitime. Variaţiile 
proporţiilor de nașteri: nelegitime sînt și ele la 
fel de preţioase pentru înțelegerea atitudini- 
lor. În sate, observăm conturîndu-se o tensiune 

între openfield, mai respectuos față de mo- 
rala sexuală, și regiunea de pădure, tolerantă 
în chip firesc. Constriîngerea morală care se 
exercită aici asupra fetelor mame este, de a- 
semenea, mai redusă, ceea ce contribuie la o 
mai mare sinceritate a surselor de documen- 
tare, deci la exagerarea abaterii aparente. E 
adevărat că ne găsim în prezența a două ti- 
puri de nașteri nelegitime. Mai întîi, în pre- 
zenţa acelora care rezultă din intimităţile pre- 
nupţiale, depășite din plin între băieți și fete 
din aceeași categorie de vîrstă. Cazul este do- 
minant în cîmpie. Bisericile au dus în seco- 
lul al XVII-lea o luptă victorioasă împotriva 
acestor intimități. Există puțină îndurare pen- 
tru acest gen de păcat. fa zonele de pădure, 
în schimb, domină un alt tip de nelegitimi- 
tate, mai importantă şi mai bine precizată — 
drepturile pe care şi le iau cu forţa stăpînii 
asupra servitoarelor. Pentru acest gen de pă- 
cat se manifestă mai multă indulgență. Cît 
despre plasarea în timp, se presupune o di- 
minuare de-a lungul secolului al XVII-lea cu 
o creştere la sfîrşitul secolului al XVIII-lea. 
Vedem astfel schițindu-se unul dintre aspec- 
tele teoriei care ne. pare capabilă să explice 
avansul . malthusian francez. Reforma catolică 
din Franța — acţiunea sa asupra elitei atinge 
punctul culminant către. 1630 iar asupra mul- 
țţimii, prin intermediul clerului nou, provenit 
din seminarele reformate, cu începere din 1680 
şi pînă în jurul lui 1720—1730 — conduce, în 
atmosfera rigoristă a teologiei morale arnal- 
diene, către o mai bună controlare a libido-ului. 
Perioada Europei clasice constituie o paran- 
teză rigoristă între Evul Mediu tîrziu și Re- 
naștere, pe de o parte, şi a doua jumătate a 
secolului al XVIII-lea, pe de alta, nu numai 
la nivelul elitelor ci şi, mult mai semnifica- 
tiv, la nivelul maselor. Cînd marile ape spi- 
rituale se retrag, :obișnuinţele de stăpînire a 
simțurilor se păstrează. 

Din Reforma catolică rămîne un ascetism 
practic. Viaţa lui va fi dură. Reforma catolică, 
la fel ca Reforma puritană, a mutilat, în plus, 
o parte dintre exaltările falice ale culturii tra- 
diționale. Cînd survine în cursul secolului al 
XVIII-lea o modificare profundă a motivaţiilor 
— sacrificarea bucuriei de a trăi în favoarea 
obținerii iluzorii a unui avantaj material — 
aceste motivații noi vor găsi sprijinul unei as- 
ceze. Excesiva constrîngere a sexului se va 
răsfrînge asupra darului vieţii, acesta gă- 
sindu-se, el însuşi, compromis datorită plăcerii 
indisociabile a actului generator. Asceza, prea 
exclusiv sexuală, va fi contribuit la tulbura- 
rea motivațţiilor tradiţionale, furnizînd totodată 
noilor motivații un procedeu. Malthusianismul 
lui coitus interruptus este astfel nepotul exa- 
gerărilor ascetice ale celor două reforme lai- 
cizate ale Bisericii. 

Nupţialitatea este generală, dar tîrzie. Ce- 
libatul feminin se întîlnește foarte rar în cla- 
sele populare, spre deosebire de ceea ce se 
petrece în vîrful ierarhiei sociale. Monahismul 
feminin este, practic, interzis celor umili. Di- 
ficultăţile materiale sînt multe iar atracţia, 
modestă. Există puţine „fete bătriîne“, chiar 
şi văduvele, înainte de 30 de ani, găsesc ușor 
pretendenți. Mortalitatea feminină crescută, le- 
gată de primejdiile primei naşteri, asociată 
cu efectele nu totdeauna neutralizate, la în- 
ceputul adolescenţei, ale masculinităţii naşte- 
rilor tind să adîncească, între 25 şi 30 de ani, 
un ușor deficit al populaţiei feminine. 

Prolificitatea familiilor, a acelor familii din 
Europa clasică doar puţin sau deloc malthu- 
siene, este, evident, determinată de vîrsta la 
care se căsătoresc fetele, de sfîrșitul perioa- 
dei „fertile“, de intervalele proto şi interge- 
nesice, de, în sfîrşit, durata căsătoriei. Această 
prolificitate este mai mică decît s-a pretins, 
mai mică decît în rîndul celor dominanţi. Ra- 
portul dintre căsătorie/nașteri scade, de la sfîr- 
şitul secolului al XVII-lea pînă la sfîrşitul se- 

colului al XVIII-lea în mod curent, în Franța, 
de la 5 la 4, chiar şi mai jos. Dar raportul, 
calculat mult mai serios pe un eşantion de 
familii complet reconstituite se menţine, pen- 
tru centrul Franţei, puţin sub 6 unități. Ceva 
peste șase — populaţia crește rapid, ceva sub 
cinci — ea este stagnantă, chiar în scădere. 
Puternic crescătoare este populaţia din Ger- 
mania, Anglia, Spania mediteraneană, din o 
parte a sudului Franţei în secolul al XVIII-lea. 
Secolul al XVI-lea este mai prolific, în Franţa, 
decît secolul al XVII-lea. Populaţia este stag- 
nantă între Somme şi Loara sub domnia per- 
sonală a lui Ludovic al XIV-lea, în Norman- 
dia după 1750. Fecunditatea familiilor ţără- 
nești din Europa clasică nu este întru totul o 
constantă. Ea este o variabilă cu o amplitu- 
dine slabă. La nivelul superior se află nata- 
litatea, dominanților sau cea a îndepărtatelor 
colonii pioniere din prelungirile peste mări ale 
Europei, aflată în proces de explozie planetară: 
cei 8,39 copii de familii complet reconstituite 
de Jacques Henripin pe eşantionul studiat de 
el din populaţia canadiană de la începutul se- 
colului al XVIII-lea. La nivelul inferior, se 
află cîteva sectoare din Franţa între Loara și 
Somme, din Normandia ... din Castilia sau din 
'Ţările-de-Jos. Tipul şi media natalității se află 
puţin sub şase unități, timp de un secol și 
jumătate. 

Chiar de slabă amplitudine, variațiile fe- 
cundității sînt mult mai puţin spectaculoase 
dar determină, mult mai profund decît varia- 
ţiile mortalităţii, respiraţia în voie a populației 
din timpul Europei clasice. Dar ele sînt mai 
greu de sesizat. Din acest motiv, rareori ne-am 
aventurat, pînă aici, să le evocăm. Cu atît mai 
rău. 

Din cele patru sectoare care determină fe- 
cunditatea potrivit modelului demografic al 
Europei clasice, unul, cel puţin — cercetările 
actuale încep s-o demonstreze — reprezintă o 
variabilitate de o uimitoare plasticitate. Sca- 

denţa fecundității legitime, în familiile noas- 
tre reconstituite se situează puţin după vîrsta 
de 40 de ani. Nașterile după 40 de ani (virsta 
mamei) sînt, paradoxal, mai rare la aceste 
populaţii presupuse cam prea repede, total ne- 
malthusiene, decît la populaţiile noastre euro- 
pene de la jumătatea secolului al XX-lea, pu- 
ternic dedate, dimpotrivă, practicilor anticon- 
cepționale: „... la 152 de femei din Auneuil, 
aparţinînd unor familii complete, mai mult de 
85%/, au devenit mame pentru ultima oară în- 
tre virsta de 37 şi 46 de ani; vîrsta nodală 

18. Fecunditatea 


este aceeaşi cu vîrsta medie, 41 de ani“, scrie 
Pierre Goubert. Sute de reconstituiri, de zece 
ani, au dat acestor rînduri forța unei legi. 
Între 1650 şi 1750 se poate considera că 
ea constituie una dintre constantele cele mai 
rigide ale fecundității legitime din timpul Eu- 
ropei clasice. Ducem lipsă de studii la fel de 
numeroase asupra unor eşantioane de familii 
aristocratice şi burgheze. Ceea ce se întrevede 
pledează suficient în favoarea scăderii cu circa 
un an a mediei şi a modului ultimei nașteri 
la cei dominanţi. În pofida exemplului gene- 

vez unde, încă înainte de.1700, virsta medie 
a femeilor la ultima lor naștere nu atingea 
40 de ani. Dar nu reprezintă oare Geneva, 
înainte de 1700, gestul precursor al unui mal- 
thusianism latent? Atingem astfel cu degetul 
o realitate profundă a acestei umanități con- 
comitent apropiată şi îndepărtată: timpuria 
uzură a trupurilor. Ea ar aduce după sine o 
apariţie timpurie a menopauzei. Uzura trupu- 
rilor. Dar şi o oboseală a simţurilor. Pierre 
Goubert nota deja, potrivit acestei ipoteze: 
»... virsta ultimei naşteri este cu siguranță 
mai scăzută decît adevăratul sfirșit al perioa- 
dei de fertilitate“. Frecvența avorturilor spon- 
tane după virsta de patruzeci de ani, scăde- 
rea rapidă a activităţii sexuale a cuplului, fa- 
vorizată, în straturile superioare ale societăţii, 
de o morală religioasă care exaltă ascetismul 
castităţii iată, oricum ar fi, un prim pas im- 
perceptibil către malthusianismul lui coitus 
interruptus. 

Al doilea factor reprezintă o constantă oa- 
recum mai puțin rigidă: durata căsătoriei. Sînt 
numeroase căsătoriile fărimate înainte de sfir- 
şitul fertilității feminine utile. Este un factor 
capital deoarece după treizeci de ani, văduvele 
împovărate de copii se recăsătoresc greu. E- 
xistă o corelaţie strinsă între durata medie a 
căsătoriilor şi indicele de mortalitate la adulți. 
La șes, se înregistrează a supramortalitate fe- 
minină în primii doi ani ai căsătoriei și o su- 
pramortalitate masculină după aceea. Regiunile 
maritime fac excepţie. La Port-en-Bessin, nu- 
mărul căsătoriilor desfăcute prin moartea băr- 
batului este totdeauna “mai: mare, oricare -ar 
fi durata căsătoriei, chiar, fapt simptomatic, 
şi în cursul primilor cinci ani, perioadă nor- 
mală de supramortalitate la naștere. Totuși la 
Port-en-Bessin, unde condiţiile datorate pri- 
mejdiilor mării sînt deosebit de severe, majo- 
ritatea căsătoriilor sînt desfăcute prin deces 
după doisprezece ani, pentru- două treimi din 

bărbaţi, în asta constă excepţia, şi o treime 
din femei. Acest model este valabil pînă că- 
tre 1730—1740. După această dată, în cîteva 
locuri privilegiate se observă.o prelungire a 
căsătoriilor, sușceptibilă să anihileze, parţial, 
efectele anticoncepţionale ale practicilor mal- 
thusiene. 

Al treilea factor, de o slabă plasticitate îl 
constituie intervalele- proto şi intergenesice. 
În medie sînt 16 luni: 12 pentru intervalul 
dintre data căsătoriei şi prima naştere, 24 pînă 
la 26 de luni între toate naşterile ulterioare, 
fără o prelungire importantă “către sfîrşitul 
vieţii conjugale, înainte de jumătatea secolu- 
lui al XVIII-lea. De aici provine surpriza unora 
acum zece ani, cînd a fost stabilit acest ade- 
văr, pe atunci revoluţionar. Erau nevoiţi să 
recunoască o anumită înţelepciune naturală. Să 
atribui această înţelepciune unui malthusia- 
nism latent, însemna să renunți la caracterul 
neașteptat al revoluţiei demografice de la în- 
tretăierea secolului al XVIII-lea cu al XIX-lea. 
Fiziologia perioadelor de alăptare îndelungată 
a permis rezolvarea acestei contradicții apa- 
rente. Cu toate acestea nu este absolut sigur 
că. sterilitatea perioadelor de alăptare explică 
total, cum s-a crezut în urmă cu patru sau 
cinci ani, intervalele medii de 26 de luni. Aces- 
tea sint datele pe care le întîlnim cel mai a- 
desea pentru perioada Europei clasice. De la 
jumătatea secolului al XVIII-lea se produc 
transformări mari. Înainte de această dată, in- 
tervalele intergenesice variază mai puțin în 
timp decît în spaţiu. Există o constantă a in- 
tervalelor medii în același loc între 1650 și 
1750. În jurul mediei de 16 pînă la 26 de luni, 
stabilite de Goubert, sînt, dimpotrivă, dife- 
rențe foarte apreciabile între ţinuturile mai 
prolifice cu intervale medii mai scurte (Bre- 
tagne, Germania după Războiul de treizeci de 
ani, Canada, cu intervalul mediu cel mai scă- 
zut, 23,3 luni după Henripin) și ţinuturile pu- 
țin prolifice cu intervale medii mai lungi 

(Quercy în sud, potrivit studiilor lui Pierre 
Valmary, şi într-o parte din sud-vest, cu in- 
tervale de la 28 la 30 de luni, o parte din Nor- 
mandia). O plasticitate de cinci luni dă, pen- 
tru o familie completă, un joc de aproape două 
unități, așa încît intervalul intergenesic schi- 
ţează în cuprinsul Europei clasice o geografie 
nieră de acum zece ani nu o bănuia. Îi tre- 
buia o cheie capitală. Este o cheie insuficient 
cunoscută? 

În starea actuală a cunoștințelor, nu. Cheia 
este dată de vîrsta medie a femeilor la că- 
sătorie. Aici survine surpriza. Media la 26 de 
ani, intervalul la 23 de luni în ţinutul Beau- 
vaisis despre care vorbeşte Pierre Goubert. A- 
proape pretutindeni în Normandia avem cifre 
superioare. 62%/, dintre fete în Port-en-Bessin 
se căsătoresc după 25 de ani și media depăşeşte 
27 de ani. 

„Sensul cuvîntului bătrîn a evoluat mult: 
dacă Arnolphe la 43 de ani era un bărbat tre- 
cut, femeile de 43 de ani, scrie foarte amabil 
Pierre Goubert, erau adesea femei bătrîne“. 
Dacă Marianne și Valère, am fi ispitiți să a- 
dăugăm, au 18 ani, faptul explică stîngăcia lor. 
Buna Dorina care are 28 este mai puțin naivă. 
Ea strînge zestre ca să se mărite. De unde şi 
aplombul replicilor sale. La 


„S-acoperi sînul cela că nu pot să-l privesc“ 
răspunsul este mușcător: 

„Atunci cam slab de înger sînteți la încercări 
Dar mie atit de lesne nu-mi lasă gură apă 
Din creștet la picioare, gol nap de-ai sta aici 
Zău pielea dumitale dacă mi-ar da furnici“.? 


Între servitoarea din comedie şi prima amo- 
reză există mai mult decît o barieră de clasă: 
o barieră de vîrstă, mărimea celor două vîrste 


1 Molière, Tartuffe. Traducere de A. Toma. în 
Teatru, editura Univers, București, 1973 p. 60. 

medii la încheierea căsătoriei, vîrsta: celor do= 
minanţi și vîrsta celor dominați. O altă: carac+ 
teristică, vîrsta bărbatului la căsătorie este, a= 
desea, ușor inferioară celei a femeii în mediile 
populare. Marile difernţe de vîrstă în favoa- 
rea bărbatului sînt una dintre caracteristicile 
căsătoriei celor dominanți. Chiar ţinînd seama 
de sterilitatea frecventă a adolescenților, strue= 
tura vîrstei. de căsătorie sub Vechiul Regim 
risipește, în medie, șase şi șapte ani de viaţă 
conjugală posibilă. Vîrsta la măritiș a fetelor 
este adevărata armă anticoncepţională a Eu- 
ropei clasice. De la un regim la altul, unele 
diferenţe importante determină, în bună parte, 
inegalitățile prolificităţii, dar, mai ales, vîrsta 
la măritiș reprezintă, prin excelenţă, variabila- 
timp. Nimic nu este mai sensibil la conjunc- 
tură ca vîrsta de căsătorie. În vremurile grele 
căsătoriile sînt târzii. În vremurile ușoare, că- 
sătoriile sînt timpurii. La urma urmei, asta 
înseamnă unul-doi copii în plus sau în minus. 
Toate studiile au demonstrat, după Henripin, 
că vîrsta la căsătorie era cheia prolificităţii 
în vechea structură demografică. 

Acestea sînt elementele motrice ale proli- 
ficității celor săraci, în Europa clasică și în 
prelungirile sale de peste mări, de la începu- 
tul secolului al XVII-lea pînă la mijlocul se- 
colului al XVIII-lea. Nu se cuvine oare să a- 
dăugăm la acest tablou o ultimă chestiune? 
În prezenţa intervalelor intergenesice, în func- 
ţie de rangul nașterilor din mai multe sectoare 
normande, ni s-a impus formularea ipotezei 
unui malthusianism timid, a unui malthusia- 
nism difuz întemeiat pe coitus interruptus şi 
avorturi provocate în cîteva zone limitate ale 
satelor europene pe măsură ce coborîm în timp. 
Revoluţia malthusiană înseamnă, în esenţă, tre- 
cerea de la excepţie la regulă. De doi sau trei 
ani, am scos din nou și definitiv proliticitatea 
din inventarul de constante ale vechii demo- 
grafii. Dar dacă fecunditatea încetează să. mai 

fie un parametru. pentru a redeveni o varia- 
bilă, cu atît mai mult așa stau lucrurile în 
privința mortalităţii. 


Mortalitatea infantilă 


O dinamică exprimată în goluri, în catastrofe, 
o dinamică determinată de şocurile mortali- 
tății, aceasta a fost demografia de pînă acum 
şase ani. Este un adevăr depășit, dar totuşi 
un adevăr. Pierre Goubert care, mai mult decît 
oricine, a contribuit la constituirea modelului 
clasic, putea scrie cu dreptate, despre ţăranii 
săi din Beauvaisis din îndelungatul secol al 
XVII-lea: „Cinci copii, am putea gîndi, în- 
seamnă mult mai mult decît trebuia pentru 
a asigura înlocuirea părinţilor, a celor 3 pînă 
la 40/, cupluri sterile și, probabil, și cel al ce- 
libatarilor... Adevărata problemă nu era de 
a aduce mulţi copii pe lume, ci de a-i păzi, de 
a-i tir la maturitate, de a-i îndruma pînă în 
momentul în care vor putea și ei, la rîndul 
lor, să întemeieze cupluri fertile. Problema 
atît de gravă a mortalităţii infantile* şi juve- 
nile va permite abordarea, în sfîrșit, a pro- 
blemei schimbului de generaţii care ar putea 
furniza cheile cele mai sigure și, am putea 
spune, secretul structurilor demogratice de tip 
vechi“. Este un secret căutat mai mult în 
moarte decît în viaţă. Exemplele lui Pierre 
Goubert sînt, într-adevăr, foarte grave. 

La Auneuil, din 1665 pînă în 1735, morta- 
litatea infantilă (0—1 an) este de 28,80; de 
la 1 la 4 ani — de 14,5%; de la 5 la 9 ani, — 
de 3,8%; de la 10 la 19 ani — de 4/. Dintre 
cei 71,2% supraviețuitori la un an, ajung la 
20 de ani mai puţini de jumătate, 48,9%/,; şi 
mai rămîne să evocăm cazul Saint-Laurent- 
des-Eaux din care mai mult de jumătate se 
află în ţinutul Sologne şi care dă, pentru prima 
jumătate a secolului al XVIII-lea, un procen- 

taj de supraviețuitori la 1 an de 67,40% şi de 
36,6%, la 20 de ani. 

Listele lui Duvillard care se aplică Fran- 
ţei de la sfîrşitul secolului al XVIII-lea (1770— 
1780) sînt, evident, sensibil mai generoase: 
76,75% supraviețuitori la 1 an, 50,23%, la 20 
de ani. Toate cercetările pe care le-am con- 
dus dau rezultate mai conforme cu extrapo- 
larea într-un trecut îndepărtat a listelor lui 
Duvillard decît cu cifrele lui Pierre Goubert. 
Pierre Goubert a schițat pentru Europa cla- 
sică o nuanţă tristă, o nuanţă severă de mor- 
biditate ridicată. Aceste exemple sînt, după o- 
pinia mea, minoritare şi procentajele de 60— 
650%% de supraviețuitori la 20 de ani n-au fost 
ieșite din comun. Sînt ţinuturi prielnice şi 
epoci prielnice. Aplicaţi la întreaga Europă cla- 
sică, coeficienţii lui Pierre Goubert ar da ima- 
ginea unei populaţii în scădere. Din 1620 pină 
în 1750, populaţia Europei crește însă cu 30— 
4004. În interiorul Europei clasice exista deci 
alăturarea unor celule umane aflate în declin 
și a unor celule umane prolifice. Există o jux- 
tapunere a contrariilor în spaţiu, o succesiune 
a contrariilor în timp, dar suma algebrică a 
acestor evoluţii conturează, totuși, pentru an- 
samblul Europei, dintre 1600 și 1760, o inte- 
resantă curbă lungă îndreptindu-se încet, dar 
cu siguranţă, în sus. 


Căsătoria 

Un anumit număr de trăsături constante se re- 
găsesc de-a lungul întregii Europe. Există ast- 
fel o evoluţie sezonieră a încheierii de căsă- 
torii bine marcată, un gol de căsătorii în 
timpul Postului Paștelui, goluri secundare din 
Postul Crăciunului, pretutindeni în ţările ca- 
tolice și în cele, fără îndoială, ortodoxe, es- 
tompate cînd se implantează tradiția refor- 
mată, dar fără a desființa total foarte vechile 
obișnuințe moștenite dintr-un trecut extrem 

de îndepărtat; creșterea maximă în timpul pri- 
măverii şi al verii (mai, iunie, iulie), al toam- 
nei (noiembrie) şi al iernii (februarie). Curba 
este determinată de timpul liber lăsat de in- 
terdicţiile religioase, de răgazurile dintre mun- 
cile cîmpului (dintre cosit și seceriș, perioada 
următoare de după seceriș, pauza de iarnă), 
de creşterea sezonieră a activităţii sexuale (mai, 
iunie, iulie). Henripin a stabilit o corelaţie in- 
contestabilă, pentru Canada de la joncţiunea 
secolelor al XVII-lea și al XVIII-lea, între 
temperatură și ritmul procreărilor, un ritm de- 
calat cu o lună întreagă în raport cu cel din 

19. Structura demografică: anotimpurile. 


nordul Franţei din pricina decalajului dintre 
lucrările agricole: un apogeu înainte de sece- 
riş în august, un gol în septembrie datorită 
intensei activităţi sezoniere. 

Căsătoria a ajuns să sufere la începutul 
secolului al XVII-lea, în Europa clasică, o sim- 
plificare care a scăpat, pînă în prezent, tutu- 
ror istoricilor, o simplificare sau, mai exact, 
o dramatizare; suprimarea logodnelor. Micșo- 
rîndu-se, perioadele de logodnă au ajuns pe 
punctul de a dispare aproape total în secolul 
al XVIII-lea. Nu mai există nici o menţiune 
specială în registru, ci doar o simplă aluzie 

în' formula de căsătorie. La Amfreville, o co- 
mună normandă măruntă între Orne şi Dives, 
din 1739 pînă în 1748, 89,4%, dintre logodne 
au fost celebrate cu trei zile înaintea căsăto- 
riei. Din 1757 pînă în 1767, 64,20/ dintre lo- 
godne au avut loc în ajun, 25,20/, cu două 
zile înainte. Logodnele „după canoanele Bise- 
ricii“, cu schimbul solemn de făgăduieli, cu 
formula de încheiere a căsătoriei, dar la viitor, 
logodnele binecuvîntate de biserică şi trecute 
în registrul parohial sînt pe cale de dispariţie. 
Ele ajung să se degradeze în secolul al XVIII-lea 
şi nu mai dăinuiesc decît ca o simplă amin- 
tire, ca un ritual lipsit de sens. In secolul al 
XVII-lea supravieţuieşte de foarte multe ori 
o menţiune independentă despre logodne ve- 
ritabile celebrate cu unu, doi sau trei ani îna- 
inte de căsătorie. O şansă documentară, ex- 
ploatată cu abilitate la Troarn, la hotarele 
dintre cîmpia din Caen și ţinutul Auge, a per- 
mis urmărirea cu exactitate a curbei de de- 
gradare a logodnelor religioase de la jumăta- 
tea secolului al XVII-lea pînă la jumătatea 
secolului al XVIII-lea. 

Ce este de spus? Nu se poate răspunde 
decît mînuind ipoteza. 

S-a făcut un prim pas către o laicizare a 
vieții practice a cuplului, s-a produs o reac- 
ție împotriva pretențiilor tot mai mari, din 
secolul al XVI-lea pînă la începutul secolului 
al XVIII-lea, ale unei morale sexuale ascetice. 
Logodnele dispar, dar nu și făgăduiala tacită, 
nu și înțelegerea virtuală a familiilor și a vii- 
toarelor cupluri. Am putea vorbi şi acum de 
făgăduială, de „logodnica de la ţară“! făgă- 
duită, în loc de logodnicii juraţi din Evul 
Mediu creștin. Sînt făgăduieli lipsite de solem- 
nitate care pot fi retrase fără pagubă, o pu- 
nere la încercare a fermităţii, intențţiilor și 
intereselor. Căsătoria începe printr-o perioadă 


1 Aluzie la tabloul lui Greuze intitulat Logodnica 
de la ţară (N. trad.). 

de apropiere laică, la adăpost de privirea de- 
venită prea severă a Bisericii. Mai întîi din 
comoditate. În măsura în care o teologie prac- 
tică riguroasă a căsătoriei a modelat progre- 
siv dreptul canonic, făgăduiala pentru viitor 
a: fost aliniată la făgăduiala pentru prezent. 
Pentru a apăra făgăduiala de viitoare căsăto- 
rie a logodnicilor, dreptul canonic — registrele 
parohiale normande ne-au furnizat adesea do- 
vezi în acest sens — a ridicat un zid de pro- 
cedură și fiscalitate doar cu ceva mai puţin 
înalt decit zidul căsătoriei. 

Dar situaţia opusă? Situaţia opusă a exis- 
tat, a supravieţuit, se pare, în răsăritul Eu- 
ropei și, probabil, şi în Castilia unde clerul 
tună și fulgeră, în secolul al XVIII-lea, împo- 
triva rămășițelor vinovate de păginism din 
ceea ce se poate desemna, cu un termen destul 
de îngăduitor, intimitatea prenupţială. Fiecare 
ținut mărunt, fiecare grup social are tradi- 
ţia sa nescrisă. Ospitalitatea medievală faţă de 
musafirul în trecere pe la castel comportă pen- 
tru fetele tinere din familie obligaţii tulbură- 
toare. În secolul al XVIII-lea între senior și 
vasali supraviețuiesc încă urme, aproape tot- 
deauna destul de anodine, din vechile drepturi 
mai puţin simbolice. În această privinţă, Nun- 
ta lui Figaro aduce mărturia unei forme destul 
de curioase de reacţie seniorială. Sub riguroasa 
carapace a noii legi morale, o foarte veche 
civilizație mai îngăduitoare cu cerinţele in- 
stinctului, sfirşește prin a se descompune. A- 
ceastă evoluţie va. contribui la golirea de ve- 
chiul lor conținut a perioadelor de logodnă. 
Logodnele profane vor preceda căsătoria — 
mutație dramatică și bruscă. Comedia clasică 
şi spaima pe care ea o maschează în faţa ma- 
relui neprevăzut care prezidează mai mult ca 
odinioară formarea cuplului traduce poate a- 
ceastă evoluţie. Orgoliul pindește grupul cum 
îl pîndește și pe individ la sfîrşitul oricărui 
efort; acest orgoliu, eroic, al secolului al 
XVII-lea clasic, care încearcă să supună şi mai 

mult instinctul faţă de lege, vechea ordine na- 
turală față de etic, şi-a depășit poate, în unele 
privinţe, ţinta. Secolul al XVII-lea clasic este, 
în ordinea moravurilor, marele, poate singurul 
secol revoluţionar, în raport cu civilizaţia tra- 
diţională, secolul iconoclast prin excelenţă. El 
va realiza astfel, în mod paradoxal, una dintre 
condiţiile revoluţiei malthusiene. 

In ceea ce privește procreările, ritmul se- 
zonier era mult mai evident decit în zilele 
noastre. Atenuarea ciclului sezonier apare o- 
dată cu generalizarea practicilor anticoncepţio- 
nale, odată cu o viață mai blindă și cu creşte- 
rea confortului în ţările cu ierni reci. Între 
perioada de virf a procreărilor din iunie-iu- 
lie și golul din toamnă (în octombrie, scăderea 
temperaturii și epuizările în urma secerișu- 
lui) evoluţia amplitudinii indică, în mod nor- 
mal o înjumătățire (amplitudinea nu depășește 
10%% în raport cu zilele noastre), în interiorul 
uscatului, o scădere de trei ori cînd ritmul 
mării se suprapune peste cel al anotimpurilor. 


Moartea 


Dacă viaţa rămîne marcată de ritmul anotim- 
purilor, cu atît mai mult acest lucru este vala- 
bil pentru moarte. În Europa industrială și 
urbană a secolului al XX-lea, o atenuare a 
fluctuaţiei sezoniere și interanuale este un 
semn al reculului morţii exogene. Exogenă în 
200%% din cazuri în Statele Unite sau în Suedia, 
mortalitatea are acest caracter în secolul al 
XVII-lea în proporţie de aproape 97 sau 980/. 
Medicina modernă nu a adăugat încă nici o 
fărîmă vieţii umane; se moare la 90 de ani la 
țară în secolul al XVII-lea și Fontenelle” și 
Las Casas și mulţi alţii atestă longevitatea ex- 
cepţională a unora din clasa dominantă. Dar 
Descartes la 54 de ani ar fi fost salvat cu trei 
injecții de penicilină. Şansele de a muri de 
bătrînețe sînt infime într-un trup slăbit de 

timpuriu; această lume foarte tinără poate res- 
pecta fără nici un risc bătrineţea. Ea nu este 
decît un accident fericit. În afara amplitudinii, 
fluctuaţia după anotimpuri a deceselor arată 
cu totul diferit față de zilele noastre. Sînt două 
perioade de virf: una de iarnă — ea se men- 
ţine și în zilele noastre — pentru mortalitatea 
în rîndul bătrinilor şi adulților — şi o pe- 
rioadă de vară, pentru mortalitatea infantilă: 
enterocolite, diminuarea alăptării în perioada 
oboselilor secerișului, o masă mai numeroasă 
de noi-născuți, datorită numărului maxim de 
nașteri din februarie-aprilie. Din iulie pînă în 
septembrie, cu o culminare în august, urmează 
marele şi sinistrul masacru al inocenților. La 
Port-en-Bessin, perioada de virf din septem- 
brie-octombrie suprapune enterocolitele noilor 
născuţi şi marile fluxuri ucigătoare de mari- 
nari din timpul echinoxului. 

Perioada din timpul iernii răpune, în ca- 
sele insuficient încălzite, și adulți şi bătrîni. 
Este banala moarte pulmonară. Un studiu te- 
meinic al celor două perioade de vîrf ne în- 
găduie să clasăm diferite epoci şi țări. O rela- 
tivă atenuare a mortalităţii din timpul verii 
poate fi considerată ca un semn de dezvoltare 
şi de confort. 

Moartea pentru cei mai mulţi este, desi- 
gur, exogenă, mai ales moartea din timpul ve- 
rii care-și coseşte grîul încă înverzit, dar este 
o moarte obişnuită. Lucrurile se schimbă cînd 
e vorba de marea epidemie. A peste, famine 
et bello, libera nos Domine. Ciuma — regis- 
trele au oarecum tendinţa să desemneze sub 
acest cuvînt orice moarte epidemică de o anu- 
mită amplitudine a răspîndirii. Nu toate epi- 
demiile* sînt de ciumă. Variola care este pe 
jumătate epidemică, pe jumătate endemică și 
care desfigurează (Danton, Mirabeau, M-me 
de Merteuil din Legăturile primejdioase), or- 
beşte și ucide (Ludovic al XV-lea, în 1774, 
victimă a lubricităţii anturajului său). Secolul 
al XVIII-lea începe prin a o îmblinzi. De la 

începutul secolului al XVIII-lea variolizarea“, 
care ne vine din China, această armă pericu- 
loasă cu două tăișuri, începe să protejeze ma- 
rile și bogatele populaţii de la Curțile regale 
şi din oraşe, înainte ca Jenner să descopere, 
în natură, soluţia perfectă. O altă boală, mai 
curînd endemică decît epidemică, impune popu- 
laţiilor, şi rurale și urbane, tributuri grele: 
febrele tifoide și paratifoide. Ele se consti- 
tuie în plăci de mai multe sute de kilometii 
pătraţi și pe mai mulţi ani, zece, cincisprezece. 
Legate de. scurgerea lentă a apelor uzate care 
contaminează fructe şi alimente, ele pot 
slăbi o regiune pînă în punctul de a-i compro- 
mite pentru o perioadă îndelungată prosperi- 
tatea economică. Febrele tifoide și paratifoide 
au contribuit — în orice caz au intrat, în- 
tr-un complex cauzal — începînd din anul 
1760 la întreruperea avîntului unor regiuni 
întregi din vestul Franţei. Ele par legate de 
anomalii climatice sau microclimatice, de ex- 
cese de umiditate în regiuni în mod normal 
umede. Organizarea încă embrionară a marilor 
state a fost impresionată de ele. Curtea de la 
Versailles a cerut medici şi medicamente. U- 
nui Bouffey, în generalitatea Alençon, i se da- 
torează rapoarte interesante din ultimii ani ai 
deceniului opt al secolului al XVIII-lea. Aces- 
te epidemii tifice din secolul al XVIII-lea — 
le cunoaștem mai bine decît pe cele din secolul 
al XVII-lea, datorită unei mai bune implan- 
tări medicale — sînt greu de disociat de un te- 
ren intestinal nefavorabil. Săracii, contaminaţi 
de alimentele vătămătoare, întreţin faune pa- 
razite destul de impresionante. Dovadă că un 
membru al Academiei de medicină, precum 
Bouffey, se înșeală asupra lor; influențat de 
prejudecățile bolnavilor săi și de exfolierea 
epiteliului intestinal, el atribuie viermilor ¿o 
morbiditate excepţional de cumplită la scara 
unei generalități: „o epidemie de viermi“; se- 
miologia bolii, la distanţă de două secole, per- 
mite identificarea unei febre paratitoide. 

Vin apoi erupțiile, care lovesc vara, din 
familia prost delimitată a „bolilor rujeolante“, 
wfrigurile miliare“ care pot fi asimilate cu 
scarlatinele, în anumite cazuri chiar confun- 
date, cu febrele tifoide și paratitoide. Mala- 
ria este marea boală endemică a regiunilor 
mlăștinoase. Ea maschează marea familie a 
frigurilor terţe, cvarte care ating o parte im- 
„portantă a populaţiei europene. In Franţa, ma- 
laria este în primul rînd răspunzătoare pen- 
tru mortalitatea excesivă din unele regiuni în- 
tinse: Sologne (am văzut că aici coeficientul 
net de reproducere nu atingea 1 în secolul al 
XVII-lea), Landes din Gasconia; ea pustiește 
cel puţin o treime din Italia — l-a imobilizat 
pe Cesar Borgia la moartea tatălui său — La- 
tium, cîmpia Padului, în primul rînd; ea re- 
prezintă plaga Spaniei periferice de cînd au 
progresat orezăriile, mai ales la Valencia. În 
secolul al XVIII-lea, morbiditatea pe care o 
antrenează acestea, compensează în spiritul 
miniștrilor luminaţi avantajele cultivării ore- 
zului pe scară largă. Malaria este plaga nor- 
dului Germaniei și a Poloniei—Lituaniei o- 
rientale. 

Frigurile nu îngrozesc. Ele mai mult epui- 
zează decit ucid. Cele două spaime ale Occi- 
dentului au fost lepra și ciuma, bubonică sau 
pulmonară. Europa clasică se teme încă de 
ciumă asupra căreia, fără să-și dea seama, este 
pe cale să cîştige una dintre marile bătălii ale 
istoriei. Dar pentru că victoria împotriva le- 
prei este mai veche, frica de ea nu mai este 
decit o frică istorică. 


Sfirșitul leprei 


Lepra*, acest străvechi flagel înfloritor în în- 
treg sudul și estul bazinului Mediteranei, cu- 
noscuse o expansiune extraordinară în secolele 
al XII-lea și al XIII-lea, în epoca în care Oc- 
cidentul creştin se acoperă, concomitent, cu 

leprozerii şi cu mantia albă a bisericilor.. Este 
oare o expansiune autentică? Sau o mai bună 
organizare a apărării şi a igienei publice, în 
acest dublu mare secol al înmulțirii număru- 
lui de oameni, aşadar al tuturor măreţiilor :şi 
al tuturor îndrăznelilor? Este o dovadă că s-a 
legat exagerat, după Michelet, explozia leprei 
în secolele al XII-lea şi al XIII-lea de marea 
mutație a schimburilor indisociabile din timpul 
cruciadelor. Limba este bogată în termeni care 
desemnează teribila boală. Iată cîțiva numai în 
limba franceză: ladre, lépreux, mesian și cagot 
cu variantele din Languedoc, gabet, agot, gahet, 
crestia, gésitain. Medicina medievală cunoaşte 
perfect răul. Vincent de Beauvais, care scria 
în secolul al XIII-lea şi al cărui Speculum ma- 
jus este considerat, în pragul epocii de care ne 
ocupăm, demn de somptuoasa ediție a lui Douais 
(patru volume in folio) i-a dat o descriere cli- 
nică din care un medic modern nu trebuie să 
modifice nici măcar un rînd. Pînă în 1624, ști- 
ința nu mai făcuse nici un progres în privinţa 
leprei. Este adevărat că ea atinsese cu Vincent 
de Beauvais un asemenea grad de perfecţiune 
încît nu se vede ce s-ar mai fi putut adăuga 
înainte de observarea și recunoaşterea la mi- 
croscop a bacilului lui Hansen. (In legătură cu 
acest subiect, a se vedea frumosul studiu al 
doctorului Charles Petouraud). 

Dacă știința asupra leprei stagnează în se- 
colul al XVII-lea, cauza este că boala a fost 
învinsă în Occident fără arme, cum va fi și 
ciuma. Desigur, lepra rezista, sporadic, la sfir- 
şitul secolului al XVI-lea, în zorii perioadei 
noastre. Dar între sfîrşitul secolului al XVI-lea 
și începutul celui de al XVIl-lea ea ajunge 
practic să dispară. Cuvîntul continuă să înspăi- 
mînte, dar lucrul a devenit atît de rar, încît 
asistăm la o inversare fundamentală a psiholo- 
giei colective în faţa bolii. În timpul întregu- 
lui Ev Mediu şi chiar în secolul al XVI-lea, 
pentru a evita groaza leprozeriei care aruncă 
omul din lume în infernul celei mai înspăimîn- 

tătoare şi mai dureroase dintre încercări, bol- 
navul disimulează. Misiunea medicilor este du- 
blă: să distingă adevărata boală a lui Hansen 
(un Vincent de Beauvais era, am văzut, pregă- 
tit din punct de vedere tehnic s-o facă) de alte 
dermatoze cronice; să-l distingă și mai ales să-l 
detecteze pe bolnavul care se ascunde şi simu- 
lează pentru a-şi masca simptomele: bolnavul 
care ştie că este așteptat acolo, va simula du- 
rerea pentru a încerca să ascundă anestezie- 
rea tendonului lui Ahile. 


La întretăierea secolelor al XVI-lea şi al 
XVII-lea, climatul s-a schimbat. Leprozeriile 
acoperă Europa cu o magnifică rețea de asis- 
tență, insuficient utilizată, care-i fascinează pe 
cerșetori, inepuizabila armată a vagabonzilor, 
a nefericiţilor izgoniți de foame, a delincven- 
ților hărțuiți de o justiție represivă cu cruzi- 
me. Medicii trebuie să-i îndepărteze pe falșii 
leproși, simulatori, care se resemnează cu uşu- 
rinţă să fie consideraţi paria, cu condiţia să fie 
hrăniți fără să facă nimic: 

Scos în afara lumii, mort în viaţă, leprosul 
este, fără să vrea un fel de călugăr. O lepro- 
zerie poate fi considerată ca o adevărată colo- 
nie monastică. Nu se poate oare vorbi pentru 
secolul al XVII-lea, despre simbolica dezamor- 
tizare a unui tip special de bunuri ale Bise- 
ricii? Problema este de a curăța leprozeriile de 
leproșii falşi şi de a reintroduce în circuit o 
masă considerabilă de bunuri care, după ce îi 
vor fi ispitit pe săraci, sînt înhăţate spre folo- 
sul celor bogaţi. 

Întorsătura s-a produs puţin după 1550 în 
Franţa și în întreaga Europă occidentală şi ceva 
mai tîrziu în est. În Franța șapte ordonanţe se 
străduiesc din 1543 pînă în 1612 să-i elimine. 
În 1626, (prin comisia formată în mai din Da- 
vid și Just Laigneau, medici, și un chirurg) le- 
proșşii falși sînt izgoniți. Încă din timpul lui 
Richelieu exista un efort de -organizare şi efi- 
cacitate. Comisia David şi Just Laigneau este 

mărită — iată un fapt care anunţă gigantica 
operă a medicilor de ciumă. Numeroși leproși 
falși au fost. scoşi din leprozerii. Cei care au 
rămas au fost, poate, tratați mai bine. Comisia 
Laigneau marchează cu claritate, în linii mari, 
în 1630, în Franţa și în întreaga Europă occi- 
dentală sfîrşitul leprei. Golită de bolnavii falși, 
leprozeriile au rezistat. A trebuit să se aștepte, 
în Franţa, guvernarea personală, adică guver- 
narea lui Colbert, pentru ca opera întreprinsă 
sub Richelieu să fie terminată: desfiinţarea le- 
prozeriilor, orientarea bunurilor acestora către 
spitalele. Hotels-Dieu şi Maisons-Dieu. Cinci 
edicte* marchează în Franţa acest etort de re- 
stituire: decembrie 1672, martie 1674, aprilie 
1676, septembrie 1682 şi martie 1693. La Lyon, 
nu mai există nici o leprozerie în 1696. Ast- 
fel dispare, în zorii secolului al XVIII-lea o 
parte din Evul Mediu. 

Dar problema dispariţiei leprei rămîne in- 
tactă. Sînt de avansat cel mult cîteva ipoteze. 

Ciclul bolii. Relansată prin intermediul cru- 
ciadelor, virulența noilor implantări se va e- 
puiza de la sine după cinci secole, odată cu o 
mai bună rezistenţă a organismului la conta- 
giune, cu transformările alimentaţiei” și fantas- 
tica revoluţie a rufărici de corp. Se produce 
o îmbunătăţire, în pofida unor șocuri, a conjunc- 
turii alimentare. Dar bacilul lui Hansen pare 
să fi dat înapoi mai ales în fața concurenţei 
altor boli: sifilisul, înfloritor în secolul al 
XVI-lea, atacat în curînd cu mercur şi — de 
ce nu? — de vărul său primar, bacilul lui 
Koch, care i se opune. Aproape neobservat în 
Evul Mediu, sub o altă formă decît tumorile 
reci, scrofulele, atacul de tuberculoză se dez- 
voltă și, în secolul al XVIII-lea, odată cu ano- 
malia negativă a temperaturii, tuberculoza a- 
tacă din ce în ce mai mult căile respiratorii, 
țesutul pulmonar. Din studiile pe care le-am 
condus asupra Normandiei pare să se desprindă, 
pentru întregul secol al XVIII-lea, o consoli- 
dare a terenurilor favorabile tuberculozei. În 

ele trebuie descifrate, pe viitor, toate manifes- 
tările morbide. În sfîrșit, și asta în primul rînd, 
spaima produsă de lepră şi priceperea medi- 
cilor au învins boala. Priceperea medicilor? 
Înainte de cunoaşterea sulionaţilor? Da, în mă- 
sura în care de la Vincent Beauvais pînă la 
elevii lui Ambroise Paré, diagnosticul este in- 
failibil şi este urmat de odioasa segregaţie; şi 
de această formă, și mai radicală, pe care o 
reprezintă marile masacre din secolul al XIV-lea 
din toată Europa. Înainte chiar de apariția ma- 
rilor şi eficacelor state teritoriale, Creştinăta- 
tea s-a apărat împotriva unui rău implacabil. 
În secolul al XVII-lea, o profilaxie mai judi- 
cioasă a distrus ultimele vestigii ale unei boli 
pe cale de dispariţie. 


Ciuma 


În timp ce în 1630 ultimele urme importante de 
lepră par să dispară din Europa occidentală, 
din 1624 pînă în 1639, în strinsă legătură cu 
imensele amestecuri de populaţie ale Războiu- 
lui de treizeci de ani, o extraordinară reve- 
nire a ciumei bubonice pustiește Europa. După 
1640, boala este sporadică iar după 1670 ea 
pare din ce în ce mai localizată. Cumplita ciu- 
mă din Marsilia din 1720 marchează sfîrşitul 
unei perioade sau, mai exact, începutul alteia, 
în măsura în care, foarte violentă, boala este 
izolată în Provence. 

Din secolul al XVIII-lea, Franța — şi îm- 
preună cu ea Anglia şi Olanda — alcătuiesc 
un sector adăpostit. Bine caracterizată, ciuma” 
este atestată aproape pretutindeni în Franţa în- 
tre 1625 şi 1640. Documentele beauvaisiene 
vorbesc în mod curent despre 1 200, 1 500, 2 000 
de „ciumaţi“, într-un oraș cu 12000 pînă la 
15 000 de locuitori. Ciumei îi sînt deci atri- 
buite cifre mari. „Îngroziţi de caracterul ful- 
gerător al bolii, locuitorii din Amiens avan- 
sau cifre de necrezut: 25 000 de decese în 1632, 

30 000 în 1688, .mai mulți locuitori decît nu- 
măra marele oraş picard“. „La Villiers-Saint- 
Barthélemy, sat modest cu aproximativ 700 de 
suflete, ciuma, menţionată ca atare face 50 de 
victime în timpul celor trei luni din vara a- 
nului 1625, adică de 8 pînă la 10 ori cifra tri- 
mestrială medie; apoi efectele ei au dispărut 
aproape complet, odată cu venirea toamnei și 
aproape nimeni n-a mai murit în lunile care 
au urmat... .% 

În Franţa și în ţările reci ale Europei de 
nord, ciuma a. fost; în secolul al XVII-lea o 
boală care loveşte mai ales vara „şi ale cărei 
efecte sînt practic. anihilate de primele zile 
friguroase; observaţiile medicale din secolul 
al XVII-lea notează, de altfel, acest caracter 
sezonier: amorţită în timpul iernii, boala poate 
să se trezească şi să lovească şi în vara ur- 
mătoare. Ea loveşte cu o rapiditate îngrozi- 
toare şi-şi sporeşte victimele printre care copiii 
sînt foarte numeroşi“. Raportată la un trimes- 
tru, sau la un semestru, o epidemie de ciumă 
în secolul al XVII-lea se marchează, în mod 
obișnuit, printr-o creştere a nivelului mediu 
al mortalităţii de trei, patru, șase sau zece ori. 
În Franţa secolului al XVII-lea, brutalitatea 
atacului este egalată cu rapiditatea lui. Mulţi 
ani după apogeul mortalității se schițează un 
gol sub curba deceselor. „Moartea, scrie Pierre 
Goubert, odată ce a trecut ciuma, își ia un fel 
de vacanţă întrucît elementele cele mai fragile 
ale populaţiei au fost eliminate de curind cu 
cruzime“. Faptul acesta explică de ce epide- 
miile tîrzii de ciumă, precum aceea din 1668, 
venită din nord, și foarte activă la Amiens, mai 
ales în partea septentrională din Beauvaisis, 
nu tulbură deloe „curbele parohiale lungi“. 
Pe o curbă parohială lungă, morţii de ciumă, 
oarecum anticipaţi, nu au o pondere prea mare. 

Aceeaşi observaţie este valabilă în secolul 
al XVIII-lea, potrivit lui Rene Baehrel, pen- 
tru sudul Franţei: „Marchizul de Chastellux 
observă în 1775, referindu-se la d'Expilly: Pier- 

derile prilejuite în Provence de faimoasa ciu- 
mă din 1720 sint deja reparate și Voltaire îl 
ironiza: Da, de vecini. Aşa să fi fost oare? Ime- 
diat ce vor fi fost ridicate barierele, băieți şi 
fete din împrejurimi să fi alergat pentru a se 
căsători la Auriol, la Aix sau Marsilia? Mai 
verosimil este că plaga s-a cicatrizat rapid de- 
oarcece, în pofida a ceea ce s-a scris, ea nu 
a fost profundă. De altfel cei care au murit 
în 1720, n-ar fi fost oare dispăruţi în 1722? 

În Franţa încă din secolul al XVII-lea, 
ciuma este o boală care-și pierde tot mai mult 
aplombul. Lucrurile nu stau la fel în toată Eu- 
ropa. În centru, în Anglia, Olanda și Franţa 
există o zonă relativ adăpostită. În sud şi în 
est, dimpotrivă, se află o Europă periferică 
„ciumată“, adică arhaică. În est, ciuma este le- 
gată strîns de război — Războiul de treizeci de 
ani, 1620—1650, în Imperiu, recucerirea Eu- 
ropei centrale de la turci după 1690, în Europa 
dunăreană. La sud, în Italia şi Spania — doar 
pe alocuri — ciuma a fost în secolul al XVI-lea, 
așa cum a fost în secolele -al XIV-lea și al 
XV-lea în întreaga Europă, un fenomen isto- 
ric de prima mărime. 

În Italia, epidemiile din anii '20 și '30, le- 
gate intim de încetinirea vieții economice şi de 
amestecurile de populaţii din timpul Războiului 
de treizeci de ani, sînt cele dintii răspunză- 
toare pentru contra-fluxul foarte accentuat al 
populaţiei: o scădere a populaţiei cu 1 729 000 
de locuitori, de ordinul a 140/,, dacă îl urmăm 
pe Julius Belloch, care aduce din nou popu- 
laţia italiană în 1650 la un nivel inferior 
(11 543 000) față de nivelul din 1550 (11 591 000) 
și faţă de cel din 1600 (13 272 000). Dar scă- 
derea este, mai ales, foarte inegală. În vreme 
ce insulele protejate de izolarea lor (Sicilia, 
Sardinia, Corsica) şi ferite de amestecul popu- 
laţiilor din timpul războiului nu cunosc decît 
o încetinire a creşterii numărului de locuitori 
(1 253 000 în 1550, 1625 000 în 1600, 1 701 000 
în 1650), peninsula este destul de afectată — un 

regres de ordinul a 100/,, de la 6 235 000 de su- 
flete în 1600 la 5 567 000 în 1650, de asemenea 
după Beloch), în timp ce catastrofa se concen- 
trează în cîmpia Padului cea strîns legată de 
Imperiu și de frămîntările Europei, prinsă în- 
tre focurile încrucișate ale celor două curente 
de ciumă, ciuma care urcă pe calea maritimă 
din Mediterana centrală, releu al marelui centru 
de răspîndire India, și ciuma care călătoreşte pe 
jos şi călare de-a lungul marilor cîmpii o- 
rientale. Cu, la Veneţia şi Milano, un sector 
atins în mod special. Cu 5 412 000 de suflete 
în 1600 şi 4 295 000 în 1650, așadar cu o scă- 
dere de 220%/,, Italia de nord se regăsește în 
1650 cu abia 10%/, deasupra nivelului din 1550 
(4 746 000 de locuitori). Unealta acestei morți, 
să spunem a acestei ajustări a populației la re- 
sursele diminuate de recesiunea economică pe 
termen lung a fost ciuma. 

Numărul celor care au murit în Spania de 
ciumă în 1599 sau în 1602, n-a fost înlocuit 
integral înainte de 1750 sau 1770. Ciuma nu a 
abandonat niciodată pămîntul penisulei. Ea a- 
pare cu regularitate în porturi. Din primii ani 
ai secolului al XVI-lea, în cursul cărora An- 
daluzia a fost lovită crunt, ciuma a marcat o 
absenţă îndelungată. Creșterea populaţiei în se- 
colul al XVI-lea decurge, în parte, din acest 
somn lung, un somn care nu a exclus uneori 
deșteptări foarte scurte. 

Ciuma explodează la sfîrşitul secolului al 
XVI-lea: 1580, 1589—1592. Vine episodul ma- 
jor, lunga serie neagră din 1596 pînă în 1602 
care taie în două istoria Spaniei. Timp de șase 
ani, boala nu cedează într-un loc decît pentru 
a ataca într-altul, nu cedează un moment de- 
cît pentru a lovi și mai puternic șase luni mai 
tîrziu în același loc. Potrivit unor aprecieri, ea 
ar fi diminuat populaţia Spaniei, în 60 de ani, 
din 1590 pînă în 1650 la 6,5 miloane de locui- 
tori; potrivit altora, de la 9 la 6 milioane. Ade- 
vărată ciumă medievală, ciuma din 1596—1602 
care pustiește peninsula face posibilă măsura- 

rea diferenței care o separă de ciumele, încă 
de pe acum moderne, ale secolului al XVII-lea 
francez. Contribuţia evenimentului este deci- 
sivă într-o evoluție. 

Spania, zonă arhaică, zonă încercată: nu se 
poate minimaliza amploarea şi importanţa e- 
xemplului Spaniei de-a lungul secolului al 
XVII-lea. 

Să revenim la ciuma din 1596—1602. Ea 
este, fapt aproape unic în istoria meditera- 
neană a Spaniei, o ciumă nordică. Ea s-a răs- 
piîndit din Cordiliera Cantabrică. S-a remarcat 
oare că exact în același moment ciuma lovea 
cu o deosebită severitate țărmurile normande? 
Pierre Gouhier ne oferă o mărturie pentru Port- 
en-Bessin unde în anul 1597 mor 79 de per- 
soane, adică de patru ori mai mulţi decît în- 
tr-un an normal, fapt care plasează momentul 
de vîrf din 1597 pe locul al doilea, imediat în 
urma anilor 1625—1626 și mult înaintea lui 
1783 pentru morbiditatea de ciumă raportată la 
o perioadă îndelungată, de două secole. 

De unde ipoteza: violența extraordinară și 
localizarea în interiorul uscatului a ciumei ibe- 
rice provine, desigur, din conjunctura econo- 
mică, dar, în plus, şi din itinerarul de înfiltrare, 
neobișnuit, al ciumei. Deprinsă şi relativ imu- 
nizată faţă de epidemiile de ciumă venite din 
sud, Spania avea să sucombe în fața atacului 
unei ciume din nord. Din Cordiliera Cantabri- 
că — Santander fiindu-i epicentru, Biscaya, 
Navarra, Galicia sînt uimitor de cruțate — 
boala, blocată la vest, se îndîrjește spre sud 
în direcţia centrului nervos al peninsulei, în 
podișul muntos al Castiliei Vechi, o vreme încă 
bogat. 

În februarie 1599 este atinsă Segovia. Orice 
formă de viaţă socială este imediat suspendată. 
Această ciumă din nord pe pămîntul din sud 
nu respectă armistițiul de iarnă. Frigul și umi- 
ditatea lipsesc. Potrivit unei surse generoase în 
aprecieri la Segovia s-ar fi consemnat 12 000 
de morţi, cu un maximum în iulie și august. 

După Cordiliera Cantabrică, în 1599 întrea- 
ga Castilie a fost pustiită. Andaluzia este lo- 
vită cu întîrziere din 1599 de un germen care 
a pierdut deja ceva din virulență. Cele 8 000 
de decese din Sevilla, într-un oraş de peste 
100 000 de locuitori poartă mărturia unui cata- 
clism de violență medie, incomparabil cu cel 
care a dezarticulat Castilia. Şi pentru că totul 
se leagă, se înţelege de ce comerţul Sevillei 
îşi reia marșul ascendent după 1605 într-o 
scurtă perioadă de prosperitate sufocantă că- 
reia îi lipseşte, de-acum înainte, sprijinul so- 
lid al unei Castilii active şi numeroase. Pen- 
tru aceşti şase ani este rezonabil să evaluăm 
pierderile directe, datorate exclusiv ciumei, la 
500 000 de morţi, raportați la o populaţie, în 
Castilia, de ordinul a 6 500000 de locuitori. 

După un asemenea şoc, ciuma își ia rămas 
bun. Între 1629 și 1631 ea apare din nou, în 
mai multe locuri, într-o perioadă importantă 
pentru italieni și francezi. În pofida acestui 
du-te-vino al trupelor în Italia ea nu în- 
seamnă cine știe ce. Ciuma din perioada cla- 
sică este o ciumă de port. Consulii francezi din 
a doua jumătate a secolului al XVII-lea sem- 
nalează în porturile de la sud de Spania, din 
Canare şi Madeira, riscurile de ciumă în me- 
die o dată la cinci ani: un risc mărunt, de cele 
mai multe ori, o fobie a ciumei mai curînd 
decît o ciumă. O carantină riguroasă, cîteva 
măsuri de izolare, arderea mărfurilor suspecte 
și se scapă cu cîteva sute de victime și cu o 
mare spaimă. Ciuma din 1637 de la Malaga 
este mult mai rea, o ciumă din Orient pe care 
fundalul muntos al orașului reușește s-o stri- 
vească între ziduri şi mare. 

Cu totul altfel se petrec lucrurile între 1647 
şi 1652. Ca amploare și durată, accidentul din 
1647 este comparabil cu cel din 1596. Dar nu 
mai este pustiită aceeaşi Spanie, iar răul nu are 
aceeaşi origine. În 1596, nordul și importantul 
centru rămîn după trecerea lui distruse și go- 
lite de oameni. În 1647, iată, sînt lovite Levan- 

tul mediteranean, total cruțat înainte, și sudul 
andaluz, slab atins prima oară. Este o ciumă 
clasică, sosită din bazinul oriental al Medite- 
ranei şi poate că s-a întîmplat astfel deoarece 
ea nu se cațără chiar atît de ușor pe podiş pen- 
tru a se instala aici ca în 1596—1602 cînd ve- 
nea pe drumul insolit al nordului. 

Din iunie 1647 pînă în aprilie 1648, zece 
luni fără răgaz, numai în orașul Valencia sint 
16 789 de decese. Măsuri energice de ordine 
reuşesc să limiteze boala pentru că, în total, 
în întregul ţinut al Valenciei, nu sînt numă- 
rați mai mulți de 30 000 de morţi; blocată pe 
uscat, boala nu se răspîndeşte din această pri- 
cină mai puţin pe mare. La sfîrşitul lui 1647, 
este lovit Alicante, la extremitatea sudică a 
ținutului Valencia (de la sfîrşitul lui 1647 pînă 
la sfîrșitul lui 1648). În mizera Murcia, flage- 
lul se propagă într-o atmosferă demnă de anul 
1348; numai în dioceza Murcia ar fi murit 40 000 
de oameni, printre care episcopul şi cvasi-to- 
talitatea clerului, ca o aspră ispășire a unui de- 
votament neclintit pentru cauza ciumaţilor. 
Apoi boala pătrunde spre interior, îndrumată 
de natură şi de oameni. Granada este ocro- 
tită de ecranul impunător al Sierrei Nevada, 
Castilia este apărată de vigilența unei foarte 
bune administrații bine plătite pentru a şti cît 
o costă să se lase surprinsă, și de vidul uman 
al acelor despoblados (pustiuri pînă la coloni- 
zarea din secolul al XVIII-lea) din Sierra Mo- 
rena. Boala este astfel abătută asupra Andalu- 
ziei. 

Tributul plătit de Andaluzia a fost, de astă 
dată, enorm. Interiorul și țărmul. Cei 40 000 
de morţi imposibili atribuiți orașului Malaga 
sînt un semn de pierdere a minţii. La Jerez de 
la Frontera, un alt clişeu tradițional și poate 
reflex al unui adevăr cumplit, iarba, ne spune 
cronica, creşte în piața mare. Sevilla cunoaște 
în 1649, începînd din martie, cel mai teribil 
cataclism din istoria sa. Datorită unei negli- 
jenţe. vinovate ce trebuie plasată pe imaginea 

de fond a conjuncturii dezastruoase. Sevilla 
s-a izolat de uscat fără a îndrăzni să se izoleze 
de mare. Intrarea în Sevilla, în continuare cel 
mai mare oraş din peninsulă, a unor stofe con- 
taminate şi a unor călători contaminaţi de- 
clanșează catastrofa. 

Anii 1649—1650 marchează în istoria Sevi- 
llei* cea mai importantă dintre cotituri: 60 000 
de morți din 110 000 pînă la 120 000 de locui- 
tori. Imediat după cataclism, Sevilla va recu- 
pera destul de repede o parte din populaţia 
sa, numai o parte, adică pînă la 80 000—90 000 
de locuitori. Acest număr nu va fi depășit îna- 
inte de sfîrșitul secolului al XIX-lea. Dar a- 
ceștia sînt alți oameni, emigranţi din Andalu- 
zia și mai ales din Cordiliera Cantabrică, cru- 
ţată în 1649—1650. După 1650, Sevilla nu mai 
este Sevilla. Un alt oraș îi uzurpă numele, nu 
şi titlurile, fără posibilitatea de a pretinde moş- 
tenirea de capitală economică mondială, depo- 
sedat în curînd de Cadiz* de controlul asupra 
comerţului cu America, depăşit de Madrid în 
ierarhia prestigiului intelectual în interiorul 
peninsulei. O bună şi robustă capitală provin- 
cială — aceasta este Sevilla cea nouă la ieşi- 
rea din nenorocire. 

Din Sevilla, boala se răspîndește în întreaga 
Andaluzie de jos. Sînt lovite la fel de cumplit 
Cordoba şi împrejurimile sale; la fel se pe- 
trec lucrurile şi în vechea Coroană a Arago- 
nului. În 1651, ascensiunea spre nord continuă 
pînă în bazinul pirinean. Zaragoza, Huesca, 
Laspuna şi Ceresa au cunoscut, la poalele Piri- 
neilor, scăderi ale populaţiei de 500/,. Amor- 
țită, boala va reveni şi în 1656 şi în 1658 în 
cîteva puncte limitate. 

Amploarea pustiirilor în Catalonia și în spa- 
tele ținutului aragonez se explică prin inci- 
denţa războiului. Ciuma din 1651 va fi contri- 
buit să zdrobească rezistența Cataloniei, să fa- 
ciliteze victoria lui Filip al IV-lea şi să izoleze 
Principatul de ajutorul francez. Ciuma de la 
Sevilla este un factor dominant al istoriei eco- 

nomice; ciuma de la Barcelona este un mare 
personaj al istoriei politice. 

În Roussillon, ciuma, golind ţinutul de foarte 
puţin numeroasa lui populaţie (aproximativ 
35 000 de locuitori) favorizează anexiunea fran- 
ceză a unui ţinut în parte pustiu care va fi re- 
populat prin imigranţi din Masivul Central şi 
din Languedoc. 

În Ampurdán, spatele expediției franceze 
este tăiat. Boala se propagă și în Baleare și, 
printr-o mişcare de reîntoarcere spre est, că- 
tre Sardinia şi Neapole. Deşi ciuma din 1647— 
1652 şi-a desfășurat dezastrele într-un spaţiu 
mai restrîns şi, mai cu seamă, mai puţin popu- 
lat, în partea periferică mediteraneană, cru- 
țată la începutul secolului, pierderile suferite 
pot fi evaluate ca fiind la același nivel (mini- 
mum 500 000) ca la începutul secolului. În ra- 
port cu o populaţie iberică totală micşorată nu- 
meric, pierderile din 1647—1652 sînt, propor- 
tional, chiar mai mari decît în 1592—1602, 9%/9 
în loc de 6%. 

Ultima perioadă importantă de ciumă din 
istoria Spaniei se situează în cursul nesfirşi- 
tului deceniu dintre 1676 şi 1685. Este un lung 
și capital deceniu al tuturor adaptărilor. Poate 
că tocmai în punctul culminant al nenorociri- 
lor se pregătesc, prin severa asanare mone- 
tară din 1680, unele dintre condiţiile îndelun- 
gatei redresări a peninsulei ale cărei semne nu 
sînt defel perceptibile înainte de jumăta- 
tea secolului al XVIII-lea. Mai puţin crudă, 
dar de o durată mai mare, ciuma din 1676— 
1685 aparține tipului clasic şi normal al unei 
epidemii mediteraneene. Cartagena, în 1676, 
port fiind, a fost primul oraş lovit la jumăta- 
tea lui iunie. Cu toate măsurile luate, Murcia 
şi Elche sînt atinse rapid. Ce a însemnat fla- 
gelul din 1676—1677? Ceva mai multă disci- 
plină l-ar fi putut gîtui. Consulii francezi, cel 
puţin, pretind acest lucru, aceiași consuli care 
se pling curţii de la Versailles cînd se pune 
problema să se ardă, din motive sanitare, unele 

mărfuri aparținînd supușilor francezi. Valen- 
cia nu se plinge şi ea, în iulie 1677, de obsta- 
colele puse în calea comerțului său? 

Din nou zona muntoasă a Andaluziei este 
lovită relativ sever; regatul Granada, cruțat în 
1649—1650, plătește un tribut enorm, Anda- 
luzia de jos, dimpotrivă, nu a fost lovită cu 
duritate. Se va fi păstrat cumva de la o epi- 
demie la alta un fel de imunitate durabilă? 
Imunităţi veritabile sînt dificil de conceput 
de-a lungul unui sfert de secol, poate doar o 
mai mare prudenţă în amintirea unei boli re- 
simţite cumplit. 

Epidemia marchează în 1680 şi 1681 o oa- 
recare stagnare, înainte de a porni iar și mai 
virulentă într-o altă direcţie. Începînd din 1682 
şi 1683 ea biîntuie iarăşi spre Levant, dar și 
către interior, într-o bună parte din La Mancha 
şi Estramadura. Această înaintare către nor- 
dul şi centrul țării trebuie pusă în legătură cu 
recoltele proaste din anii 1682 și 1683 și cu 
starea de subalimentaţie a unei părți a popu- 
laţiei. 

Mai îndelungată, dar mai puţin crudă, epi- 
demia din 1676—1685 a costat peninsula, po- 
trivit evaluărilor ponderate ale lui Antonio 
Dominguez Ortiz, aproximativ 250 000 de su- 
flete, ceea ce conduce la un total minim de 
1 250 000 de morți pentru cele trei mari epi- 
demii spaniole de ciumă din secolul al XVII-lea. 

Putem ezita în fixarea unui punct final în 
istoria epidemiologiei Europei moderne în func- 
ție de orientarea către sectorul ferit sau către 
sectorul expus. Cotitura se plasează după anul 
1685 sau înainte de 1720. În Franţa, sector fe- 
rit, epidemiile din 1624 şi din 1639 se înrudesc 
mai mult cu tipul difuz și deja atenuat al epi- 
demiei spaniole din 1676—1685, decît cu vil- 
vătăile teribile din 1600—1650 în Spania și 
1630—1635 în Italia de nord. Incepind din 
1665, regele care preia ștafeta invenţiei cari- 
tabile a Reformei catolice — în acest domeniu, 

printre atitea altele, ea poartă numele Sfintu- 
lui Vincent de Paul* — reușește să fărimițeze 
răul cu ajutorul corpului de medici de ciumă, al 
implacabilei, dar beneficei autorităţi a inten- 
denţilor. În afara izolării, împotriva ciumei 
nu se poate face nimic. Izolarea ciumei este 
una dintre cele mai mari victorii ale Europei 
clasice. 

În Spania, zonă arhaică, zonă expusă nu 
mai există nici o epidemie mare de ciumă după 
1685; doar atacuri localizate în porturi dar pe 
care o carantină severă reuşeşte să le restrin- 
gă. Anul 1709, an cumplit în Spania ca și în 
Franţa, mai mult decît an de epidemie, este 
un an de foamete. Înainte de 1800 nu se mâi 
petrece nimic la scară mare. Originară din 
Maroc, epidemia din Maroc face 7 000 de vic- 
time la Cadiz şi 30000 în provincia Sevilla. 
Epidemia din 1800 care aminteşte prin inten- 
sitatea sa ciuma din Marsilia a putut fi izo- 
lată, în pofida violenţei sale, în spaţiul restrîns 
al Andaluziei de jos, la fel ca ciuma din Mar- 
silia în sudul Provenţei. 

Secolul al XVIII-lea spaniol cunoaște, e 
drept, o altă încercare, legată de dezvoltarea 
culturilor irigate și care ne trimite cu gîndul, 
mutatis mutandis, la recrudescenţele paratifice 
din Franța Vechiului Regim — cumplitele va- 
luri epidemice de malarie din anii 1784—1787 
şi 1790—1792. Dacă dăm crezare unor autori, 
li s-ar putea imputa 500 000 de morți în șapte 
ani, etalonul de mărime al ciumei de la jumă- 
tatea secolului al XVII-lea, dar la o populaţie 
dublă, de peste 10 000 000 de locuitori. Da, în 
privinţa ciumei Evul Mediu se oprește la 1685. 

Dovada o primim în 1700: acea victorie na- 
țională sau, mai corect spus, acea victorie eu- 
ropeană asupra ciumei din Marsilia. In 1720, la 
Marsilia, să luăm bine seama la acest lucru, 
sînt realizate toate condiţiile pentru ca eveni- 
mentul să se transforme într-un cataclism pla- 
netar. Violenţa bolii, caracterul neaşteptat al 

atacului, conjunctura deplorabilă la sfîrşitul 
unei îndelungate faze B. Va fi, în cel mai bun 
caz, ca în 1630? Nu, datorită unei înțelegeri 
imediate a primejdiei și unei discipline liber 
consimțite. 

Evenimentul se măsoară mai bine la Ca- 
diz. Consulul Partyet (AN, AE, Bı 225, f° 272) 
scrie Consiliului la 15 septembrie 1720. Conţi- 
nutul scrisorii a fost considerat destul de grav 
pentru ca aceasta să fie încredințată, cum arată 
o notă marginală, Monseniorului Regent!. 1720: 
raporturile dintre Filip de Orleans și Filip al 
V-lea sînt detestabile. Or, sub pretextul ciu- 
mei de la Marsilia, la Cadiz se va lua o măsură 
care în urmă cu 35 de ani ar fi făcut să vor- 
bească praful de pușcă iar în alte împrejurări, 
în secolul al XVIII-lea, să curgă valuri de cer- 
neală. Partyet remite, într-adevăr, textul unei 
dispoziţii a Regelui Catolic din 29 august, cu- 
noscută la Cadiz, la 5 septembrie; la Cadiz, în 
capitala europeană a comerțului cu America, 
unde interesele franceze precumpănesc de de- 
parte asupra intereselor spaniole și celor ale 
Olandei și Angliei. Este o dispoziţie „prin care 
Majestatea Sa Catolică adopta măsurile care 
trebuie luate în porturile statelor sale pentru 
a împiedica propagarea către ele a ciumei des- 
pre care se zvoneşte că bîntuie la Marsilia. În 
acest scop se vor ştampila și înregistra ime- 
diat toate mărfurile care vor fi socotite că au 
sosit atit din Marsilia cît și din alte porturi 
mediteraneene înaintea acestor vești neplăcute 
şi care vor fi descoperite în depozitele și în ca- 
sele de comerț şi la negustorii din acest de- 
partament astfel încît dacă de-acum încolo se 
vor introduce altele pe calea apei sau altfel, 
acestea să nu poată fi confundate cu cele di- 
nainte.“ Această dispoziţie a dat prilejul in- 
spectării la Port-Sainte-Marie a tuturor tarta- 
nelor franceze. Este o măsură nemaiîntilnită, 


1 Ceea ce este cu totul neobişnuit pentru o 
simplă scrisoare de consul (N. aut.). 

contrară unei tradiţii de două ori seculară, li- 
terei ca şi spiritului tratatelor. Pentru mult 
mai puţin, în fața unui pericol de ciumă mult 
mai evident, în cursul domniei precedente, gu- 
vernul francez apelase la ultimele recursuri şi 
autoritățile din Cadiz capitulaseră rapid. Dar 
în septembrie 1720? Desigur, Partyet s-a plins 
— nici nu era de așteptat să fie altfel — gu- 
vernatorului Idiaquez. „Dar mi-a explicat (gu- 
vernatorul Idiaquez) că aceste inspecții erau 
conforme acum cu siguranța publică întrucît 
el avea înștiințări neîndoielnice că aceste tar- 
tane abordau în largul mării navele venind 
din Porturile Provenţei a căror intrare era in- 
terzisă şi că existau temeri că ele ar fi pri- 
mit mărfuri pentru a le introduce după aceea 
în aceste ţinuturi“. 

Sînt aici trei noutăţi capitale: luxul și efi- 
cacitațea măsurilor întreprinse — va fi ajutat 
la aceasta poate şi o anumită ostilitate împo- 
triva Franţei; concluzia lui Partyet, diametral 
opusă celei a tuturor predecesorilor săi (ibid. f° 
273): „Drept urmare mi se pare că trebuie să 
avem răbdare“. În sfîrşit, dubla menţiune mar- 
ginală care cuprinde hotărîrea celor mai înalte 
instanţe franceze: „De transmis Monseniorului 
Regent. Se pare că nu trebuie să se insiste asu- 
pra acestui fapt. Aprob decizia Consiliului“. 
În cursul lunilor care urmează, ciuma din Mar- 
silia va fi pretextul, în Spania, pentru o se- 
rie întreagă de măsuri fățiș ostile Franţei... 
Cîtă vreme va fi implicată ciuma din Marsilia, 
protestele franceze vor fi marcate mereu cu 
dublul sigiliu al unei curtoazii neobișnuite și 
al unei răbdări foarte îndelungate. Sînt, even- 
tual, condiţiile care anticipează, cu 140 de ani, 
organizarea Crucii Roşii internaţionale. 

Într-o primă etapă, în secolul al XVII-lea, 
primatul interesului de sănătate publică, înțe- 
legerea lui, s-a impus împotriva intereselor 
particulare, în cadrul statului (în Franţa și în 
Anglia înaintea Europei periferice). În 1720, 
primatul sănătăţii publice s-a impus și în afara 

statului, pe planul raporturilor internaţionale, 
ajungîndu-se la ignorarea tratatului din Piri- 
neji; Asemenea ignorări marchează "adevărate 
revoluţii, dintre acelea care își fac loc fără 
zgomot în conştiinţa popoarelor. 


Demografie și criză 


Demografia secolului al XVII-lea ne-a apărut, 
poate excesiv, o demografie discontinuă, de- 
terminată de variațiile mult timp repercutate 
din 25 în 25 de ani, mecanismul bine cunoscut 
în Franţa secolului al XX-lea, al generațiilor 
rărite, fărimițate de moartea epidemică sau de 
moartea ciclică. Este preferabil să spunem „de 
moartea epidemică şi moartea ciclică“ deoarece 
dinamica profundă a demografiei vechi ca şi 
cea a demografiei actuale rămîne dominată, 
în continuare, mai mult de intrări, adică de 
pulsaţiile puternice ale natalității, decît de 
pulsaţiile catastrofice ale morții. 

Jean Meuvret odinioară, Pierre Goubert de 
curînd, au trasat un model aproape perfect 
pentru a desemna șocurile caracteristice morții, 
criza demografică de tip vechi. Economia Eu- 
ropei moderne — se afirmă mereu, urmîndu-l 
pe Ernest Labrousse — este o economie de- 
terminată de un sector agricol dominant și 
strict alimentar: 85 pînă la 900/ dintre oame- 
nii ocupați pe ogoare, cu o producţie în pro- 
porție de 800/ alimentară, asigură mai puţin 
anevoios decît s-a scris de obicei, hrana a 150/9, 
maximum a 200%% — cu preţul cîtor sacrificii și 
obstacole pe termen lung în calea dezvoltării, 
ca în Spania — dintre „secundarii“ și „terţia- 
rii“ şi, la nevoie, dintre inactivii Vechiului 
Regim, în fond o ramificație politică, adminis- 
trativă şi culturală a „terţiarilor“ din zilele 
noastre. Economia este încordată la extrem. 
În cadrul ei, n-ar putea exista crize de supra- 
producţie a unor sectoare. Singurele crize sînt 
de subproducție, în sectorul alimentar domi- 

nant, cel al cerealelor. Din pricina insuficien- 
ţei rezervelor, ele implică echilibrul biologic 
al populațiilor. În acest sens se cuvine să pu- 
nem problema — s-o punem, nu s-o rezolvăm 
— a unei geografii a foamei* în Europa clasi- 
că. Există o Europă lovită de o foamete epide- 
mică — un sertâo al secolului al XVII-lea, am 
spune, gîndindu-ne la Nordeste de Josue de 
Castro — și o Europă a foametei endemice cu 
accese epidemice. Există o Europă a burților 
goale accidental și o Europă a burţilor pline 
cu o hrană proastă. Ceea ce nu exclude acci- 
dentul. Studiile făcute recent, la îndemnul lui 
Fernand Braudel, arată că Europa modernă nu 
aparţine, în întregime, domeniului carenţelor 
și al malnutriţiei. Anglia, Olanda sînt remar- 
cabil de bine hrănite. Franţa” este hrănită sa- 
tisfăcător în proporţie de 800/,. Și de astă dată, 
la extremităţi, într-o europă periferică, la est 
și la sud, în unele porţiuni, în Spania mon- 
ștrilor se plasează — o mărturisesc, Velazquez 
și Murillo —domeniul foamei endemice, infinit 
mai primejdioase decît foamea epidemică prin 
care este lovită timp de şase luni, unul sau doi 
ani o populaţie hrănită normal. 

Această constatare prealabilă permite rezol- 
varea uneia dintre contradicţiile de care s-au 
lovit generaţii de istorici. Criza ciclică de tip 
vechi*, ca să reluăm formula devenită clasică 
de la Ernest Labrousse, provocată de un ac- 
cident meteorologic de o anumită amploare este, 
în general, din motive meteorologice, decena- 
lă: există un deficit important al producţiei a- 
gricole dominante — cerealele planificabile — 
la fiecare șapte sau opt ani. Independent de 
foamea pe care criza ciclică o antrenează în 
sectoarele sărace ale populaţiei, există şi epi- 
demii care-i lovesc pe cei bine hrăniţi. În me- 
die, la fiecare 25—30 de ani, în timpul unei 
crize ciclice din trei, se produce o întîlnire a 
foametei cu epidemia. Şi iată catastrofa. Epi- 
demiile de ciumă din 1597—1603 şi din 1647— 
1652, din Spania, aparţin acestui tip. Chiar și 

ciuma din 1676—1685 este, începînd din iarna 
anului 1682—1683, relansată în podișul Casti- 
liei de obișnuitul accident ciclic. 

Complexul economico-demogratic al crizei 
de tip vechi merită să ne oprim asupra lui. 
Primul punct, reculul, încă din secolul al 
XVII-lea, al crizelor pur epidemice. Ele lovesc, 
pustiesc dar de la fărimițarea ciumei, obți- 
nută în Franţa şi în Europa cea prosperă încă 
din prima jumătate a secolului al XVII-lea, în 
Spania şi în Europa mai puţin prosperă din 
1685, epidemiile devastează un teritoriu limi- 
tat remarcîndu-se, în cel mai rău caz, la scara 
unei provincii, în mod normal, la nivelul unui 
ţinut mărunt şi niciodată la ansamblul unui 
mare stat teritorial. 

Al doilea punct — criza ciclică nu antre- 
nează ipso facto catastrofa prevestită şi trim- 
bițată două secole mai tirziu de istoriografia 
de odinioară. Anii 1626—1627, 1643, 1677, 1684 
nu se evidențiază prin nimic pe lista de preţuri 
cerealiere la Paris. 

Al treilea punct — catastrofa nu devine 
naţională decît dacă există suprapunere şi în- 
tilnire? Pierre Goubert s-a arătat deosebit de 
sensibil în privinţa acestui ultim aspect. Lec- 
ţiile sale sînt valabile pentru trei sferturi din 
suprafața Franţei, cu excepţia, doar, a coastei 
mediteraneene, iar modelul său se aplică, în 
mare, întregii Europe clasice. 

Numai bolile contagioase, scrie Pierre Gou- 
bert, sînt total incapabile să explice mortali- 
tatea ridicată care caracterizează structura de- 
mografică dinainte de 1745. Marile şi com- 
plexele crize demografice de tip vechi nu sînt 
datorate unor epidemii izolate catastrofale, ci, 
mult mai mult, perioadelor de sărăcie, de foa- 
mete, crizelor economice de tip vechi, sub as- 
pectul lor cel mai grav și mai hotăritor: cri- 
zele sociale de alimente*... În Franţa, astfel 
de crize demografice foarte ample se produc 
în jurul lui 1630, între 1648 și 1653, în 1661, 

1662, 1693—1694, 1709—1710, 1741—1742. A- 
ceste date sînt identice cu datele marilor crize 
economice, declanșate de o creștere considera- 
bilă, ciclică, a preţului griului“. 

În legătură cu această problemă, urmează 
un „exemplu real“, demn de cele mai frumoase 
pagini ale unei antologii de istoriografie fran- 
ceză: „lată, la Beauvais, parohia Saint-Etien- 
ne, în 1693, o familie: Jean Cocu, țesător, ne- 
vasta lui şi cele trei fiice, toate patru filatoare 
deoarece mezina are deja 9 ani. Familia cîştigă 


1625 1626 1627 1628 1660 1661 1662 1663 1664 


170 1741 1742 1743 


1692 1693 1694 1695 1695 


ÎNVĂȚĂMINTULUI LA TRƏARN 
1798 1749 1780 
Semnături desenate 
inteligible — 
muse = 


20. Criza (A, B, C,D,) 21. Progresele 
învăţământului. 


108 soli pe săptămînă, dar ea consumă cel pu- 
ţin 70 de livre de piine. Cu piine neagră, a 5 
bani livra, existența este asigurată. Cu piine 
de 2 soli, apoi de 30, 32, 34 de bani — cum a 
fost în 1649, 1654, 1662, 1694, 1710 — apare 
mizeria. Criza agricolă agravîndu-se aproape 
totdeauna (şi cu siguranță în 1693) printr-o 
criză manufacturieră, munca ajunge să lipseas- 
că, şi deci salariul. Oamenii îndură privaţiuni, 
pot apela la cei cîţiva bani puși de-o parte pen- 
tru zile negre; amanetează; în curînd încep să 
consume o hrană dezgustătoare, pîine de tă- 
riţe, urzici fierte, boabe stricate, măruntaie de 
animale, adunate din fața abatoarelor; sub di- 
verse forme, răul agravîndu-se, urmează strîm- 
torarea, sărăcia, foamea, frigurile vătămătoa- 
re şi ucigătoare. Familia s-a înscris la Biroul 
Săracilor în decembrie 1693. În martie 1694, 
moare mezina; în mai, fata cea mare și tatăl. 
Dintr-o familie în mod special fericită, pen- 
tru că lucrau toţi, rămîn o văduvă și o orfană. 
Din cauza preţului pîinii“. 

Această frumoasă pagină merita să fie ci- 
tată. Totuşi ar fi riscant să ne lăsăm furaţi de 
emoție. Drama familiei Cocu din Beauvais nu 
este atît de simplă și nici atît de generală. Nu 
existau oare la Beauvais distribuiri de me- 
rinde pentru cei săraci? Pierre Goubert a cal- 
culat rațiile: ele depăşesc în chip sensibil ra- 
tiile taberelor în timp de război și ale popu- 
lațiilor din orașele cel mai greu încercate în 
1944. Moartea nu este de inaniție pură ci me- 
diată de releul epidemic. Va trebui deci să a- 
dîncim lucrurile mai mult în direcţia bolii. În 
sfîrșit, Jean Cocu, ţesător, este un om dintr-un 
oraș, Beauvais, în mod excepţional nesănătos 
din pricina dificultăților de drenaj și a apelor 
poluate în chip firesc. 

Așadar, n-ar trebui să extrapolăm cazul 
țesătorului din Beauvais la ansamblul popu- 
laţiei țărănești. Plugarii, culegătorii de fasole, 
ba chiar și o parte dintre muncitorii zilieri — 
micii lucrători de pe ogoare — nu se lăsau 

atit de ușor să moară de foame. Pe țărm nu se 
moare niciodată de foame datorită pescuitului* 
cu undița. Nu se moare de foame, sau doar 
foarte rar în zonele de tufărişuri, mai puţin 
bogate decît cîmpiile, nu se moare uşor de 
toame de-a lungul pădurilor. În structura eco- 
nomică și socială a Franţei 50 pînă la 60/, din 
populaţie, cel puţin, se află la adăpost de în- 
fometare. În Spania, riscul apasă asupra a 70 
pînă la 800%% din populaţie, iar sectorul ferit 
de foamete, socotind şi generozitatea anarhică 
a clerului, nu depăşeşte 20 pînă la 300/. Secto- 
rul ferit de foamete, prin structura sa, pare să 
depășească în Anglia și în Olanda cei 600%% din 
Franţa, pentru a atinge 75 şi 800/0. La acest 
punct, totuşi, ar trebui, după cercetări răb- 
dătoare, să întocmim harta riscului social de a 
muri de foame, de la cei 80/, de locuitori ai 
Europei sărace și periferice din sud şi poate 
din est (?) pînă la cei 20/, din regiunile Euro- 
pei privilegiate, acelea ale condiţiilor realizate 
cu perseverenţă de viitoarea mutație a dezvol- 
tării. Pierre Goubert, în cercetarea sa consa- 
crată orașului Beauvais, a demonstrat nedrep- 
tatea morţii ciclice. Este suficient să compari 
în timp de criză, parohiile îndestulate, cartie- 
rul slujbașilor şi cel al ţesătorilor: „În 1693... 
în Beauvais au murit 3000 de persoane: un 
număr nesfirșit de săraci pe care foamea și 
mizeria îi face să zacă și care mor în pieţe și 
pe străzi“. Dar dacă cei bogaţi scapă de foa- 
mete, ei sînt, în schimb, atinşi de boala pe care 
le-o transmit săracii. În iunie 1694, tot la Beau- 
vais, se consemnează „o mortalitate conside- 
rabilă printre cei săraci care-şi dau duhul pe 
stradă ... şi, se precizează, chiar şi printre cei 
bogaţi“. Plecaţi de la tema unei „demografii 
sociale diferenţiatoare“, care trebuia să subli- 
nieze favoritismul morții, iată-ne ajunşi în fața 
omniprezenței bolii. Aceasta nu este puternică 
decît ajutată de conjunctura economică. Ajun- 
gem oare să negăm foamea? Nu ignorăm tex- 
tele de referință, violenţa acelor perioade de 

foamete epidemică, pînă şi la începutul seco- 
lului al XVII-lea, care au dus în Europa cen- 
trală la antropofagie. Robert Mandrou, de cu- 
rînd, le-a adunat nîtr-un mănunchi convingă- 
tor. Dar această literatură trebuie suspectată 
şi datată. Din 1620 pînă în 1760, pe nesimţite, 
riscul de a muri de foame se izolează și se re- 
duce. În 1760 el nu mai apasă, în Europa, de- 
cît asupra minorității. Europa clasică a atins pe 
plan alimentar, încă de la sfîrşitul secolului al 
XVII-lea, o situație mai de invidiat decît cea 
mai mare parte a lumii a treia din 1965. Im- 
potriva foametei, în marile orașe sînt insta- 
late puncte de ajutor. Atunci își joacă dijma 
rolul de a asigura un stoc de rezervă, conform 
instituţiei biblice. Astfel este la Beauvais re- 
marcabila mașină anticiclică pusă la punct de 
un mare episcop „augustinian“, să-i spunem 
simpatizant jansenist, Choart de Buzenval. A- 
tunci apare una dintre principalele primejdii 
ale recoltei proaste, declanșarea marilor mi- 
graţii de săraci către punctul de ajutor, 20 
pînă la 300/, dintre marginalii realmente înfo- 
metaţi. Dacă 10/, dintre cei îlămînzi roiesce 
pe drumuri în căutarea hranei, toate barierele 
profilactice sînt înlăturate și iată moartea în 
marș. Nu foamea ucide, ci o creştere bruscă a 
circulației, o sporire a virulenţei. Fiecare pe- 
rioadă de foamete reface, mutatis mutandis, 
la scară redusă, condiţiile unei Conquista a 
Americii. Profilaxia Vechiului Regim înseam- 
nă compartimentarea oamenilor; tot ceea ce o 
reduce cooperează cu moartea. 

Morți din pricina foamei sau morţi din pri- 
cina bolilor foamei — sau morţi din pricina 
bolilor puse în mișcare pe drumurile parcurse 
de semănătorii morţii de foame — putem aş- 
terne acum pe un atlas mai multe mii de curbe 
parohiale lungi, străbătînd toată Europa. Im- 
preună ele ar schița, pentru perioada cuprinsă 
între 1621 și 1760, cel puţin patru-cinci dintre 
acele puncte culminante negre care marchează 
anotimpul morţii și perioadele de minim de- 

mografic în care balanța nașterilor a fost cum- 
plit de negativă. Orice francez, (orice euro- 
pean) „ajuns la virsta de bărbat a fost marto- 
rul mai multor valuri de moarte pe care le-a 
văzut decimînd în jurul său părinţi, prieteni, 
vecini... Groaza la apropierea anotimpului 
morţii, bucuria zgomotoasă de a fi supravie- 
tuit, tăcerea concertată a autorităților despre 
mortalitatea trecută sînt trăsături ale unei men- 
talități care trebuie considerată esențială“ (P. 
Goubert). 

Primul simptom, cel mai sensibil, este bru- 
tala creştere a numărului de înmormîntări, o 
înmulţire de 3 pînă la 20 de ori într-un tri- 
mestru sau două. De asemenea, cu un uşor de- 
calaj, şi scăderea numărului căsătoriilor. La 
nivelul unui an, pentru marea criză de „scum- 
pire“ care asociază economicul cu epidemiolo- 
gicul, scăderea este de ordinul a 50%/,. În ca- 
drul trimestrial sau semestrial, prăbușirea este 
și mai mare. Coborirea liniei care indică nu- 
mărul căsătoriilor reprezintă una dintre carac- 
teristicile crizei cu motor economic. Fenome- 
nul se explică fără greutate, el este însă mai 
puţin evident în cazul mortalității pur epide- 
mice, fără fundament agricol. Chiar în 1649, 
la Sevilla, s-a observat o îmbulzeală către al- 
tare — simple legitimări de cupluri trăind în 
concubinaj, fără, deci, incidenţă demogratică. 

Mult mai ciudat, şi cu un efect sporit pe 
termen scurt, este deficitul procreărilor, de or- 
dinul a jumătate, în mod curent de două treimi, 
ba chiar și mai mult. Punerea în mișcare a 
celor trei curbe — și nu doar a unicei curbe 
a înmormîntărilor — constituie caracteristica 
majoră a crizei combinate, spre deosebire de 
crizele simple, pur epidemice care nu au efecte 
decît în privința înmormîntărilor şi de prăbu- 
şirile neepidemice care nu se marchează decit 
printr-o coborire a curbei căsătoriilor. 

Din acest motiv, crizele complexe care pun 
simultan în mișcare cele trei curbe parohiale 


264 


au efectele cele mai durabile. Acum și numai 
acum ia naștere relieful negativ, repercutat 
mult timp, al unei generaţii rărite. O scădere 
de 50/, a natalității într-un an nu este recu- 
perabilă ulterior, cu toată ușoara sporire a nu- 
mărului de naşteri în anul care urmează cri- 
zei. Putem cădea de acord cu Pierre Goubert: 
„nașterile care s-au produs sînt nașteri pier- 
dute; sub regimul demografiei aproximativ na- 
turale nu există naştere amînată şi orice ab- 
senţă în procreare este definitivă“. Aceste su- 
bite și profunde prăbușiri ale natalității, o dată 
la fiecare 25—30 de ani pun deopotrivă unele 
probleme grave. Ele pun la grea încercare mo- 
delul unei demografii de tip vechi imaginată 
ca fiind lipsită de orice practici anticoncepţio- 
nale. Numărul căminelor destrămate în urma 
mortalității din timpul crizei nu depăşeşte, în 
general, a douăzecea parte, deficitul căsătorii- 
lor are însă un efect mai evident. In total, în- 
treruperea căsătoriilor şi deficitul în privința 
constituirii lor nu pot provoca o scădere a pro- 
creării de mai mult de o zecime. Un alt fac- 
tor este tulburător: supramortalitatea este, în 
primul rînd, infantilă. Întreruperea alăptări- 
lor are un efect contrar, natalist dacă îl putem 
numi astfel. Întreruperea alăptărilor ar trebui 
să compenseze. și chiar să depășească efectul 
întreruperii căsătoriilor şi al deficitului în pri- 
vinţa constituirii lor. 

Rămîn atunci efectele fiziologice ale foa- 
metei, dar a unei foamete care nu atinge di- 
rect, în secolul al XVII-lea, decit cel mult o 
jumătate din populaţie: amenoreea care nu 
implică neapărat sterilitatea, avorturile spon- 
tane din pricina incapacității trupurilor vlă- 
guite de a-și păstra rodul... Nici o analiză în- 
temeiată pe o cunoaștere precisă a fiziologiei 
reproducerii nu reuşeşte să convingă. E greu 
să admiţi că asemenea scăderi ale natalității 
nu trebuie puse pe seama unui ansamblu con- 

| cordant de micro-voinţe. În sate n-a fost nici- 
odată ignorat un fel de malthusianism ele~- 

mentar. Ceea ce lipseşte, trebuie să repetăm, 
sînt motivațiile și nu posibilităţile. Și cînd 
Pierre Goubert scrie: „Ce-i drept, cu cît îi cu- 
noaștem mai bine pe ţăranii din Beauvais și 
pe alții cîțiva, cu atît mai puţin îi credem ca- 
pabili să exercite frecvent, chiar și în perioadă 
de criză foarte gravă acel birth control cît de 
elementar“, mi se pare că subestimează, pe de 
o parte, posibilităţile țăranilor din Europa cla- 
sică (ar trebui să-i considerăm mai puţin abili 
decît cea mai mare parte a populațiilor nude 
din America) și, mai ales, mi se pare că sub- 
estimează valoarea unei posibilități ale cărei 
foloase le cunosc și cele mai amărite prosti- 
tuate. În sfîrşit, el îşi interzice să înţeleagă 
unul dintre aspectele majore ale revoluţiei de- 
mografice din secolul al XVIII-lea. Dacă Fran- 
ţa devine malthusiană către 1750, cauza să fie 
oare că țăranii din Beauvais, atinși de nu ştiu 
ce har filosofic, ar fi ajuns brusc, din punct 
de vedere psihic, mai capabili decit căpitanii 
englezi din timpul revoluţiei industriale, care 
în fruntea familiilor lor patriarhale își trag 
din ele satisfacția și întemeiatul orgoliu? Cum 
să explicăm că scăderea natalității atinge, în 
secolul al XVIII-lea, mai întîi provinciile cele 
mai sărace, regiunile împiedicate în dezvolta- 
rea lor? Cum să explicăm acest fapt dacă nu 
prin maniera cea mai simplă, recurgerea nor- 
mală ... datorită modificărilor motivelor, pier- 
derii încrederii în viaţă, la tristele mijloace 
din timpurile de criză? 

La baza scăderii brutale a procreărilor, cînd 
„mortalitatea“ este fundamentată economic se 
află, desigur, amenoreea și sterilitatea tempo- 
rară, în pofida compensaţiilor care vin din par- 
tea alăptărilor întrerupte, avorturile spontane 
dar și recurgerea la coitus interruptus şi avor- 
turile voluntare pe care, în Franţa, legea le 
urmărește în orașe, incapabilă fiind s-o facă şi 
la ţară, încă din timpul domniei lui Henric al 
II-lea. „La mijlocul secolului al XVI-lea, scrie 
R. Mandrou, lumea se neliniștește la Paris din 

pricina numărului de avorturi, în pofida unei 
represiuni feroce, pentru că femeile și fetele 
care, :dovedite că şi-au tăinuit graviditatea, 
și-au omorît rodul sînt, în mod obișnuit con- 
damnate la moarte“. Este o criză trecătoare? 
Dar: Bayle, la sfîrșitul secolului al XVII-lea 
(articolul „Putin“), pretinde că răul nu a fă- 
cut decît să se agraveze din 1557; Henri Estienne 
„constata că această lege nu a pedepsit cu 
moartea decit slujnice“. Cit despre Jean Tous- 
saert, acesta a stabilit. cu claritate extinderea 
practicilor avortive în orașele flamande din 
secolele al XIV-lea și al XV-lea. 


Mutaţia structurilor tradiționale 


Am putea să ne oprim pentru că nimic nu se 
clinteşte fundamental înainte de 1740—1750, 
punctul final a ceea ce am convenit să numim 
perioada Europei clasice. Şi totuşi aceasta ar 
fi o gravă eroare deoarece către 1740 totul este 
deja instituit din datele care vor antrena mu- 
tația noii epoci, deoarece structurile vechi nu 
pot fi evaluate corect decît în raport cu ceea 
ce urmează. 

Modificări? Am semnalat unele în trecere: 
epidemia continentală gituită şi fărîmițată în 
porțiuni mici de teritorii anodine, infiltraţiile 
malthusiene într-o mare parte a aristocrației 
franceze... Dar aceste modificări se situează 
într-un ansamblu. 

Trebuie să distingem trei cazuri. 

La est, în Polonia și în Rusia, şi la sudul 
extrem al Italiei se plasează o Europă arhaică; 
o Europă arhaică şi totodată nouă, în măsura 
în care integrarea Rusiei în spaţiul european 
este, am arătat, un fapt recent. Nu se produce 
nici o mutație demografică înainte de ultimii 
ani ai secolului al XVIII-lea şi chiar înainte 
de primii ani ai secolului al XIX-lea. 

Mai există o Europă dinamică în care intră 
partea esențială a teritoriului: nordul Italiei, 

Insulele Britanice, Germania,  Țările-de-Jos, 
cîteva puncte din teritoriul francez, la est şi 
la sud, cea mai mare parte a Peninsulei Ibe- 
rice. În sfîrșit, o Europă prematur malthu- 
siană: vestul şi sud-vestul Franţei, o parte din 
Elveţia romandă, cîteva: puncte din Catalonia 
şi, poate, din Wallonia. Revoluţia demografică 
înseamnă mai întîi o revoluţie în privința mor- 
talităţii, ca urmare a atenuării şi rarefierii în 
spaţiu a crizei. Am studiat la momentul po- 
trivit fărîmițarea şi izolarea epidemiei. Toate 
curbele parohiale din' patru cincimi ale Euro- 
pei prospere indică o micşorare, după :1730— 
1740, a distanțelor, în timp de criză, între curba 
botezurilor şi deceselor. În timp de criză, curba 
deceselor nu se ridică mult deasupra curbei 
botezurilor şi excedentele rezultate sint de sla- 
bă importanţă. Crizele își diminuează amploa- 
rea şi mai ales îşi pierd consistenţa în spaţiu, 
cu o serioasă recurenţă aproape pretutindeni 
în vestul și sud-vestul Franţei, în Spania și în 
Portugalia la sfîrșitul secolului al XVIII-lea. 
Recesiunea interciclică, despre care vorbește 
Ernest Labrousse, este un fenomen general și, 
deopotrivă, un fenomen de ordin demografic. 
Dar acest uşor regres, accentuat prin războa- 
iele Revoluţiei și ale Imperiului, care pedep- 
sesc Europa marelui avînt din secolul al 
XVII-lea, nu reprezintă decît un episod fără 
durată și fără importanţă. Procesul reducerii 
supramortalităţii ciclice este definitiv angajat. 
Revoluţia demografică este strîns legată de 
revoluţia economică. În măsura în care defi- 
citul ciclic al producției cerealiere joacă încă un 
rol capital în marile „mortalităţi“ ale secolului 
al XVIl-lea, lentele transformări ale econo- 
miei secolului al XVII-lea influențează în mod 
favorabil evoluţia demografică. La sfîrşitul se- 
colului al XVII-lea, perioadele ciclice de virf 
conduc în mod curent la creşterea de 3, chiar 
de 4 sau, excepțional, de 5-ori a preţului grî- 
nelor. În a doua jumătate a secolului al 
XVIII-lea există doar o dublare, iar criza ciclică 

din -iarna anului 1789, ea însăși, n-a putut an- 
trena în jurul Parisului o creștere mai mare 
de 80%. Foametea, s-a scris, a cedat locul 
strîmtorării. Timpul prielnic mortalității înce- 
tează să mai fie un timp ciclic. Marile epide- 
mii păruseră că trag înapoi ca motor al unei 
demografii discontinui între secolele al XVI-lea 
şi al XVII-lea. Acum, din nou boala se distan- 
țează față de producţie. Cărui fapt îi este da- 
torată această misterioasă transformare? Ea a 
precedat marile înnoiri tehnice din secolul al 
XIX-lea şi este, fără îndoială, efectul unui an- 
samblu concordant de micro-transformări în 
producţie, în schimburi, în stocarea și în con- 
servarea alimentelor. Automatismul pe care 
unii au vrut să-l stabilească între deficitul pro- 
ducţiei şi marile îmbolnăviri ucigătoare se des- 
tramă.: În cel mai puţin favorabil dintre cazuri, 
cînd curba natalității rămîne identică iar curba 
mortalității se aliniază pentru perioadele de 
goluri, se desprinde un excedent considerabil. 
În Europa-a început mutația numărului de oa- 
meni. > 

O revoluție analoagă se produce în China*, 
potrivit unui mecanism care trebuie studiat în 
continuare. Stagnantă în secolul al XVI-lea, a- 
flată în scădere în secolul al XVII-lea, popu- 
laţia chineză aproape s-a triplat între 1700 și 
1800, fără să existe o mutație tehnică eviden- 
tă. Această creștere s-a datorat unor cauze pur 
demografice. Ea reprezintă, mai întîi, în in- 
teriorul unei imensităţi care părea închisă fără 
să fie o transformare a spaţiului prin construi- 
rea de orezării noi. Mutaţia în ordinea umană 
din secolul al XVIII-lea este şi ea, mai puţin 
total poate, o deschidere de noi fronturi de de- 
frişare, o mutație teritorială a suprateţelor cul- 
tivate. În spatele acestui orizont de ipoteze fra- 
gile, convingerea noastră este că în Europa, la 
fel ca în China, motorul evoluţiei este de na- 
tură demografică. Mutaţia în privința bogăției 
secolului. al XVIII-lea este, în primul rînd, o 
mutație în direcţia unicei, adevăratei bogății 

— întrucît nu există altă bogăție decit omul 
— a numărului de oameni. 

Dar o astfel de creştere — între 1700 şi 1800 
se produce o triplare a populaţiei în regiunile 
prospere ale Europei — nu poate rezulta. nu- 
mai dintr-o modificare a curbei deceselor. A- 
proape pretutindeni în Anglia, în Scandinavia, 
în Spania există o creştere sensibilă a natali- 
tăţii datorată scăderii vîrstei de căsătorie, pre- 
lungirii vieţii sexuale, reducerii perioadelor 
dintre nașteri. În ipoteza unui Vechi Regim, 
supus total legilor naturale ale reproducerii se 
invocă fără nici un început de dovadă efectele 
unei alimentaţii* mai bune. În ipoteza, care ni 
se pare mai corectă, a unui malthusianism di- 
fuz, redresarea, în afara Franţei, a curbei nata- 
lității către mijlocul secolului al XVIII-lea se 
explică, fără greutate, printr-o întărire a moti- 
vaţiilor mulțimii. Există o potrivire între mo- 
delul european și modelul chinezesc pentru că, 
într-adevăr, triplarea populaţiei chineze în se- 
colul al XVIII-lea presupune o revoluţie demo- 
grafică completă, cu o dublă mișcare în foar- 
fecă, pe de o parte reducerea mortalităţii, pe 
de alta creșterea natalității. 

Dar revoluţia demografică din secolul al 
XVIII-lea nu este însoţită pretutindeni de o 
mutație în privinţa numărului de oameni. Pen- 
tru că există cazul francez. În Franţa, curba 
natalității urmează îndeaproape mişcarea în 
jos a curbei mortalităţii. Se întîmplă chiar ca 
mișcarea coborîtoare a botezurilor să o de- 
vanseze pe cea a înmormiîntărilor. Populaţia 
sporeşte cu 6 000 000 de suflete în Franţa deci 
cu aproximativ 30% în secolul al XVIII-lea, 
în timp ce se dublează în Europa şi se tri- 
plează în provinciile-pilot ale Europei expan- 
sioniste și în China. Cauzele sînt mărirea vîr- 
stei de căsătorie (în sud-vest), lungimea inter- 
valelor dintre naşteri și, mai cu seamă, rări- 
rea nașterilor către sfîrşitul vieţii conjugale. 
Aici nu mai există nici o îndoială, practicile 
anticoncepționale sînt prezente. Ele se insta- 

lează în virful ierarhiei sociale, în oraşe şi, cu 
unele excepţii, în satele cele mai sărace, mai 
mizere și mai rămase în urmă. Malthusianismui 
care uneori este prezentat ca o victorie a o- 
mului asupra omului, apare în secolul al 
XVIII-lea mai curînd ca un stigmat al eşe- 
cului și înapoierii grupului. 

Către 1770—1780, modelele demografiei 
vechi nu se mai aplică integral decît în pro- 
vinciile încă stagnante ale Europei periferice. 


Capitolul VI 


SPAŢIUL. 
EXPLOATAREA SOLULUI! 


Totuşi secundarul nu trebuie să mascheze esen- 
ţialul; secundar, aici, este viitorul, iar esenţial, 
prezentul, acest îndelungat prezent al Europei 
clasice dens şi încărcat de imperceptibile făgă- 
duieli de evoluţie. Poate că am insistat prea 
mult asupra revoluţiei demografice. Ea mar- 
chează mai puţin brusc decit se spune în cărți 
sfirsitul structurilor umane ale unei civiliza- 
ţii tradiţionale. Nu a atins ea oare, aproape 
pretutindeni punctul său de perfecţiune în se- 
colul al XVII-lea, în momentul în care forțe 
încă insuficient definite încep să o epuizeze? 
Aproximativ intacte, structurile demografice 
ale Vechiului Regim domină realitatea din Por- 
tugalia de nord şi din Galicia către 1860—1880, 
din Irlanda crizei cartofului, înainte de abo- 
lirea așa-numitelor Cornlaws (cu această dife- 
rență totuși că, în loc să moară, irlandezii se îm- 
barcă pentru America), din Polonia și din Ru- 
sia ţărănească a anilor 1860 și, bineînţeles, 
din cvasi-totalitatea arhaicilor Balcani, din su- 
dul Italiei și din Andaluzia, ocupată de lati- 
fundia. Revoluţia demografică se poate pregăti 
temeinic mai ales din 1750 căci pînă atunci 
ea nu a schimbat nimic încă, nici peisajul, nici 
economia, nici ogoarele ci doar foarte puţin 
drumul și frontiera instabilă dintre zonele de 
îmcult*, ager* şi saltus*. Aproape peste tot, în- 
tre 1600 aici, 1620—1630 dincolo şi 1650—1685, 

ba chiar 1700 şi 1710, populaţia a scăzut. Între 
1730 şi 1750 creşterea numărului de oameni 
este generală, dar această creștere nu este de- 
cît o simplă recuperare. Dublarea numărului 
de oameni din 1700 pînă în 1800 nu datorează 
nimic perioadei clasice. Reparatoare pînă în 
1750, modificarea numărului creează, din 1750 
pînă în 1800, bazele umane ale unei lumi di- 
ferite; bazele de plecare să le numim oare 
rampele de lansare ale unei revoluţii adevă- 
rate, ale unei mutații care încă nu s-a încheiat? 
Nu este lipsit de interes să notăm, dincolo de 
frontierele noastre, identitatea profundă, iden- 
titatea misterioasă dintre Europa şi Orientul 
Îndepărtat, cele două mase copleșitoare des- 
cendente din Adam. Informaţia brută din Căr- 
ţile Galbene atestă pentru China o populaţie 
ceva mai mare de 60 000 000 de oameni în se- 
colul al XVI-lea, de 45 000 000 către 1650, de 
peste 70 000 000 în jurul lui 1700. Este aceeași 
prăbușire, dar mai timpurie și mai profundă 
decit în Europa. Dacă revoluţia demografică 
chineză compensează golurile, astupate în ju- 
rul lui 1700, în Europa nimic asemănător nu 
se petrece înainte de 1750. Analogia dintre 
China și Europa merge şi mai departe. Şi în- 
tr-un caz şi în altul mutaţia în privinţa nu- 
mărului de oameni precede modificarea tehni- 
cilor. În China, cele două revoluţii sînt și mai 
total independente. Mutaţia numărului de oa- 
meni în secolul al XVIII-lea reprezintă aici, la 
început, pur și simplu o mutație în privinţa 
spaţiului; o mutație într-un spațiu care era 
tru crearea de „frontiere“ interioare. În mare, 
din 1650 pînă în 1700 în China și din 1700 pînă 
în 1750 în diferite părţi ale Europei s-a pro- 
dus o recuperare a pămîntului cultivat — ager 
— pe seama celui necultivat — saltus. Odată 
pornită în această direcţie, evoluţia a dus foar- 
te departe. Foarte departe şi în chip primejdios. 
Căci în economia veche exista un echilibru de- 
plin între ager și saltus (între orezărie şi 

munte). Împingînd înapoi zonele de saltus; 
revoluția demografică europeană ajungea să 
compromită zonele de ager. Nu risca ea oare 
să declanșeze un ciclu multisecular de populare 
comparabil cu cel pe care l-am studiat cîndva 
în cadrul Americii precolumbiene? Grea pro- 
vocare aruncată în jurul lui 1750 de trans- 
formarea unei simple mișcări de recuperare 
demografică în revoluţie demografică. Trebuie 
cumva să datăm revoluţia privitoare la numă- 
rul oamenilor pornind de la prăbușirea din 
anii 1680—1720 sau de la nivelul de recuperare 
al anilor 1740—1760? 

Un lucru este sigur. Către 1750, omul eu- 
ropean rămîne cu spaţiul european într-un ra- 
port similar cu cel de la sfîrşitul secolului al 
XVI-lea. Din 1580 pină în 1760 nu s-a produs 
nici o modificare fundamentală, ci doar alune- 
cări, mișcări de strămutare, nuanţe. Nuanţa 
unei imperceptibile alunecări către nordul și 
estul centrului de greutate uman din Europă, 
nuanțe ale unei puternice oscilaţii: nivelurile 
din 1580 şi 1630 sînt de regulă mai ridicate 
decit ale celor 50 de ani care urmează, cele 
dintre 1630 și 1680 coboară, nivelurile dintre 
1680 şi 1730 reprezintă o stagnare depriman- 
tă. Recuperarea este mai mult sau mai puţin 
generoasă din 1720 pină în 1760. Nu trebuie 
ca începuturile revoluţiei demografice, așadar 
ale acestei minunate promisiuni pentru viitor, 
să mascheze realitatea unităţii profunde a epo- 
cii clasice. 


Omul și spaţiul. 
Geografia densităţilor. 
Nepopulat sau populat 


Ceea ce este adevărat la sfîrşitul secolului al 
XVI-lea, rămîne adevărat și la sfîrşitul seco- 
ului al XVII-lea și la mijlocul secolului al 
XVIII-lea. Înainte de a doua jumătate a seco- 
lului al XVIII-lea, în Europa nu se produce 

nici o modificare capitală a raporturilor dintre 
om și spaţiu. Ceea ce scria Fernand Braudel 
despre suprafaţa mediteraneană către 1600, se 
aplică și Europei clasice. Lumea mediteraneană 
din 1600 înseamnă Europa fertilă de atunci, 
mai puţin ţinuturile sărace din nord, cu, în 
plus, lumea islamică și teritoriile dependente de 
ea. Ceva mai spre sud se află aproximativ a- 
ceeași cantitate de spaţiu şi aproximativ ace- 
lași număr de oameni. Europa cea populată din 
sud şi din centru este mărginită, către 1600, 
la nord și la sud de zone întinse mai puţin 
populate. Europa clasică, plus lumea medite- 
raneană constituie acea treime a omenirii den- 
se, aflată într-un proces de foarte lentă răspîn- 
dire în bazinul mediteranean. 

Mai mulţi oameni şi un singur spaţiu? Nu, 
mai multe spaţii. Există mai multe posibilităţi 
de extindere. Europa clasică constituie un dens 
nucleu de populaţie izolat într-o lume aproape 
goală. Mediterana și Europa clasică au o su- 
prafață de patru milioane kilometri pătraţi a 
căror densitate depășește întotdeauna 15 locui- 
tori pe kilometru pătrat, adică o medie supe- 
rioară lui 20 (20 locuitori/km2? reprezintă den- 
sitatea populației nord-americane în 1960). De 
la prăbușirea populaţiei amerindiene — am 
arătat într-o altă lucrare! în ce fel — la înce- 
putul secolului al XVI-lea, nu mai există, cu 
excepţia Chinei și, eventual, a Japoniei şi In- 
diei, nuclee comparabile. America din 1600 
numără un locuitor la 4 km2; pe trei sferturi 
din suprafaţa continentului trăiesc doar 
1000000 de oameni, aflați, fără un motiv fi- 
zic vizibil, în afara istoriei umane dinaintea 
istoriei, un locuitor pe 30 de km?. Adevărata 
Africă, nemediteraneană, fără Maghreb și Egipt, 
oferă densități medii de 1,5—2 locuitori/km2. 
În sfîrşit, cei 30 000 000 de km? ai continentu- 
lui euro-asiatic par să aibă o densitate ameri- 
cană de un locuitor pe km? În secolul al 


1 L'Amérique et les Ameriques. Séville et l'Atlan- 
tique, t. VIII, I (N. aut.). 

XVII-lea, o densitate de 10 locuitori/km2 în- 
seamnă un fel de prag. Există o barieră și de 
o parte şi de alta: sau mult mai mulţi, său 
intinit mai puţini oameni. În lumea secolului 
al XVII-lea 10 pînă la 12 000 000 de km? (8% 
din suprafața devenită utilă) au densități mai 
mari de 10 locuitori/km2? (densități care pot 
atinge 150 de locuitori/km2? în Campania și în 
delta Fluviului Albastru). Ceva mai mult de v 
treime din acest spaţiu privilegiat se află în 
Europa. Ceva mai puţin de o treime — în Pen- 
insula indiană, inclusiv în Deccan, cu o den- 
sitate de 25 de locuitori/km2; ceva mai mult 
de o treime aparţin Chinei, aflate în proces 
de expansiune rapidă. Pe aproape 4 000 000 de 
km2?, populaţia Chinei a oscilat între 1500 și 
1700 (cifre oficiale rectificate) între 
100 000 000 (1500), 80000000 (1650) şi 
120 000 000 de locuitori (1700), revenind, aşa- 
dar, o densitate europeană, dar repartizată de 
o manieră fundamental diferită, de la 20 la 30 
de locuitori/km?. Din 1700 pînă în 1800, pe 
o suprafață crescîndă de 3,5 milioane pînă la 
4.5 milioane de km2?, populaţia Chinei trece de 
la 120 000 000 la 300000 000 de suflete; Eu- 
ropa clasică nu o mai urmează: densitatea chi- 
neză (80 de locuitori/km?) este la sfîrşitul se- 
colului al XVIII-lea, aproape dublă faţă de 
densitatea europeană. Japonia, stabilă între 
1500 și 1800 oscilează — cu o distribuire inte- 
rioară asemănătoare celei chineze — între 50 
și 80 de locuitori/km2. Din punctul de vedere 
al istoricului din secolul al XX-lea, așadar din 
punctul de vedere al unui Sirius în timp, Eu- 
ropa constituie în secolul al XVIII-lea, mai 
mult decit în zilele noastre, o pată opacă a 
noosferei. Acesta este, incontestabil, norocul 
ei. Un noroc care atrage norocul, ca în para- 
bola talanților. 

O lume densă, un spaţiu încă de pe acum 
aglomerat de oameni. Trebuie oare să ne oprim 
la această imagine? Acest adevăr cu privire la 
densitatea relativă a populaţiei europene din 

secolul al XVIII-lea nu trebuie să ne ascundă 
cealaltă față; și mai importantă, a realității 
europene de atunci, și anume prezenţa unui 
spaţiu întins, mult mai întins decît al nostru 
şi, la urma urmei, foarte puţin stăpînit de om. 
În acest fapt rezidă secretul mutaţiei demogra- 
fice cantitative din secolul al XVIII-lea, pro- 
dusă aproape în absenţa transformărilor teh- 
nice dar care face posibilă revoluţia tehnică 
din noua epocă. 

Cînd europeanul din secolul al XX-lea că- 
lătorește imaginar prin intermediul textelor şi 
vestigiilor arheologice ale civilizaţiei materiale, 
de-a lungul drumurilor încă nesigure ale Eu- 
ropei clasice, impresia lui este cu totul alta. 
Ceea ce scria Fernand Braudel despre spaţiul 
mediteranean din preajma anului 1600, putem 
proiecta cu îndrăzneală asupra Europei anilor 
1650—1700. Adevăr mediteranean din secolul 
al XVI-lea — adevăr european pînă la momen- 
tul cotiturii tirzii de la mijlocul secolului al 
XVIII-lea. „Lumea mediteraneană, la scara se- 
colului al XVI-lea este o lume foarte întinsă, 
insuficient stăpînită de oameni, culturi, eco- 
nomii. Cu atît mai întinsă, cu atît mai puţin 
stăpînită cu cît este mai slab populată“. Se cu- 
noaşte ordinul de mărime: „o lume de 60 de 
milioane de oameni“, 38 pentru lumea medite- 
raneană creștină, 22 pentru lumea meditera- 
neană controlată de puterea politică a Islamu- 
lui (din 8 000 000 de locuitori din Europa tur- 
că în 1600, 7000 000 cel puţin sînt creștini), 
45 000 000 de creștini, 15000000 de musul- 
mani. „Într-o lume de 60 000 000 de locuitori, 
densitatea kilometrică se stabilizează la 17, 
dacă nu se incorporează în spaţiul meditera- 
nean și deșertul“. Către 1700, Europa clasică 
este ceva mai întinsă și densitatea populaţiei 
sale depășește cu foarte puţin 20 de locuitori/ 
km?. Faptul este semnificativ pentru perma- 
nenţa și similitudinea situaţiilor. Scandinavia, 
Germania de est, Polonia-Lituania, Moscovia 
ocupă, în raport cu nucleul dens de populare 

europeană, o poziţie simetrică, în mare, cu a- 
ceea a spaţiului islamic în sud. 17 locuitori/ 
km? — „această cifră este uimitor de mică. De 
fapt, constată Fernand Braudel, densitatea 
populaţiei este chiar mai slabă decît ne-o su- 
gerează cifrele, spaţiul fiind atunci, din punct 
de vedere uman, mult mai întins decît astăzi. 
Trebuie să ne imaginăm o populaţie de trei sau 
de patru ori mai puţin numeroasă decit cea 
actuală și răspîndită într-un spaţiu mult mai 
considerabil, mai greu şi mai lung de străbă- 
tut“. 

„Spaţiul aici este brăzdat de pustiuri“. A- 
dăugîndu-se anormala concentrare urbană (ob- 
servaţia nu mai este valabilă în nord), ele 
:„sfîrşesc prin a da populării acel caracter de 
oază care continuă să fie una dintre trăsătu- 
rile lumii mediteraneene și astăzi. Inospitaliere 
şi ostile, lacuri, mări, oceane deșertice, pus- 
tiuri uneori grandissimi taie ţinuturile medite- 
raneene ...&. 

„lată, nu departe de Ebru, de culturile sale 
irigate, de perdelele sale de copaci și de felahii 
săi truditori, stepa săracă a Aragonului desfă- 
șurîndu-și cît vezi cu ochii întinderile mono- 
tone de mărăcini și rosmarin ... În Aragon, în 
apropiere de munţii Pirinei, notează un docu- 
ment din 1617, mergi zile întregi fără să dai 
de vreun locuitor“. Pastişînd acel Voyage WESs- 
pagne al francezilor din secolul al XVII-lea, 
condensînd mărturiile lui Brunel, François 
Bertaut şi M-me d'Aulnoy, Marcelin Défour- 
neaux scrie: „Munţii care traversează Spania din 
toate părţile nu sînt nici cultivați, nici împodo- 
biți cu sate ca aceia din Franţa, ci sînt for- 
maţi din stînci mari, golaşe, pe care ei le nu- 
mesc sierras și peñas... Există între ei şe- 
suri foarte netede, precum acelea din Castilia, 
dar în cea mai mare parte ele nu sînt cultivate 
decît în preajma oraşelor mari, la o leghe sau 
la o jumătate de leghe în vecinătatea satelor“. 
„Aşadar, nu este întîmplător, reia Fernand 
Braudel, că Don Quijote și Sancho călătoresc 

cea mai mare parte a timpului străbătind pus- 
tietăţi ... Chiar și Franţa le are pe ale sale“. 

Franţa? Provence, desigur, sudul ei, acea 
insulă, totuși, de fertilitate. Rene Baehrel a 
urmărit în registrele notariale limita aşa-zisu- 
lui incult. Este, într-adevăr, o lume: „incult 
pinede ... incult de pădure, cu mărăcinișuri 
de esențe diferite, incult garrus de stejari ro- 
şili; apoi pămînturile necultivate, acoperite mai 
mult cu ierburi decît cu copaci, incult faligou- 
lier, în care stăpînea cimbrișorul, sau incult 
argialas, acoperit cu dropiţă, în sfîrșit, incult 
stîncos. Toate sînt expresii savante pentru fo- 
losința evaluatorilor cadastrali; ţăranul nu vor- 
bea decît despre colină“. Țăranul din Castilia 
spune el monte. „Ar trebui să deschidem un 
registru oarecare de deliberări comunale pen- 
tru a face repede cunoștință cu terre gaste, cu 
Dejffends de la Lare şi Deffends de Legagnac, 
care, cedate odinioară comunităţii de către se- 
nior, nu erau trecute în cadastru... pămîntul 
necultivat acoperea în 1772“ (dată tîrzie, dar 
prețioasă, cînd începuseră de mult defrișările 
din secolul al XVIII-lea), „300/0 din pămînt la 
Jouques și la Fuveau, 53% la Nans în 1770. 
În 1774, la Baux erau puse în valoare numai 
500%% din suprafaţa solului .. ..“. 

Dar Provence face parte şi ea din lumea 
mediteraneană. Să urcăm atunci mai la nord. 
lată-ne în muntoasa Burgundie, la sfîrşitul se- 
colului al XVII-lea cu Pierre de Saint-Jacob: 
„Am lăsat contemporanii, cît ne-a stat în pu- 
tință, să vorbească despre pămînturile lor... 
Morvan domină podișurile și cîmpiile... În 
ținutul din vale, din apropiere, se spune mor- 
vange pentru a desemna coasta muntelui care 
se anunţă prin pădurea sa întunecată... Se 
spune despre un pămînt că este un morvan ... 
Pe aceste terenuri impermeabile, obstacolul îl 
reprezintă umiditatea... Pretutindeni nu sînt 
decît moulles, molans, moloises care semna- 
lează fundurile mlăștinoase ocupate de joncie- 
res —  stufărişuri. Pe pămînturile ceva mai 

uscate se întind les bruyères — iarba-neagră — 
şi les bolets — hribii“. E o situaţie deosebită, 
veţi spune, cu muntele Morvan. Să-l părăsim 
deci pentru depresiunea de la marginea lui: 
iată Auxois. „Într-o parte se îndesește pădurea; 
în cealaltă se întinde ţinutul lipsit de arbori“. 
Dar aici, dușmanul este iarba. Iarba, pentru că 
este necesar să se producă bled — grîu — 
pentru hrană, grîu din cel mai bun,  conceau 
sau secară, şi iarbă, invadind pirloaga, strică 
rotația și nu lasă pămîntul să se odihnească. 
Cea mai mare parte din ţinutul Auxois, prost 
drenat, se află sub apă şi de Sfîntul Martin în 
aprilie. „Vitele nu ies aproape deloc decît la 
adăpat, din cauză că drumurile sint foarte 
proaste în această perioadă“, se vaită un text 
din secolul al XVIII-lea. Să părăsim terenurile 
joase pentru partea muntoasă a ținutului. Dar 
pîrloaga se prelungește pe măsură ce urci: 
„Cînd aceste pămînturi au rodit timp de cinci 
sau șase ani, ești obligat să le lași să se odih- 
nească cel puţin tot atît, înainte ca ele să poa- 
tă produce alte roade“. lată ceva care merită 
să fie notat: drumul peste lazuri în plin Auxois 
şi nu numai peste pămînturile vestite că sînt 
sărace ale Masivului Armorican din Ardeni şi 
ale Masivului șistos renan. Şi mai la est se 
află „muntele“. Este o imensă mantie pădu- 
roasă în care s-au implantat „de mult timp 
numeroase luminișuri cultivate“ . . . „Mult lemn, 
dar puţine pajiști, puţine ogoare ...“. Este un 
ținut aspru care, cu pădurile sale adinci, cu 
miriștile sale pustii, cu drumurile sale rare 
și puţin sigure, trăieşte izolat. Coasta se în- 
viorează o clipă prin vița de vie, dar „ţinutul 
din vale“ aduce pădurea” înapoi. Din nou apar 
doar simple luminișuri cultivate: „în toate zo- 
nele acestea ogoarele sînt doar găuri în man- 
tia forestieră“. „Ținuturile de cîmpie împresu- 
rate de codri, aceasta este formula pe care o 
întrebuinţează către 1760 parohul care-i fur- 
nizează lui Courtâpee informaţii asupra sate- 

lor Chambeire, Cirey, Remilly. Şi ordinul din 
Cîteaux a implantat, la începutul secolului al 
XVII-lea, în mijlocul pămîntului arid şi pădu- 
ros, satele Saint-Bernard şi Saint-Nicolas“. 
Harta lui Michel Devèze din La Vie de la 
fôret française au XVI-e siècle indică supra- 
fața păturii forestiere în jumătatea nordică a 
Franței la mijlocul secolului al XVI-lea. A- 
ceste suprafețe, ţinind seama de curături și de 
pirloage, ar trebui cel puţin triplate. Fără să 
mai vorbim de mlaștini”. Una dintre marile 
probleme de dincolo de limita clasică a măsli- 
nului, din ce în ce mai dramatică, pe măsură 
ce înaintăm spre nord, este cea a scurgerii a- 
pelor, cu corolarul ei, malaria. Imense turbă- 
rii perfide şi aproape lipsite de oameni se află 
în nord-vestul Angliei, în Scoţia, Irlanda, în 
cele șase provincii neolandeze ale Provinciilor- 
Unite, în nordul Germaniei, pe ţărmul scandi- 
nav şi la graniţele dintre Lituania şi Mosco- 
via... de trei şi de patru ori mai întinse odi- 
nioară decit astăzi. Dar aceste ţinuturi mlăş- 
tinoase sînt poate mai edificatoare acolo unde 
ne așteptăm mai puţin. Un singur exemplu 
între alte cincizeci posibile — la hotarul dintre 
Normandia și Picardia se găsește ţinutul Bray, 
astăzi amenajat ca o grădină englezească, cu 
lăptăriile sale model. lată cum arăta în secolul 
al XVI-lea, descris de condeiul lui Pierre Gou- 
bert: „Impresionante sînt aceste zone de 
smîrcuri, cu solul bogat în turbă, mișcător, cu 
plante ciudate cu o faună ascunsă, cu vapori 
stătuţi şi vătămători: micile mlaștini din Bray, 
marile mlaștini din Bas-Therain, Brelles, Cler- 
mont. Mai de temut erau acele ţinuturi cu lupi 
prin codri şi păduri cățărate pe briîne şi dea- 
luri...%. Mlaștina reprezintă, mutatis mutan- 
dis, în toată Europa mediteraneană, echivalen- 
tul acelui incult din Provence, chiar dacă pă- 
durea din secolele al XVI-lea și al XVII-lea 
este relativ mai umană decit a noastră și al- 
cătuită dintr-o vegetație mai puţin deasă, cu 

atîtea locuri aproape goale care se inserează 
în țesutul unei pături umane relativ discon- 
tinue. 


Zonele europene dens populate 


Această discontinuitate va fi precizată de cî- 
teva cifre. Sînt cifre de densitate umană al 
căror caracter arbitrar îl cunoaştem cu anti- 
cipaţie. Densitatea prezenţei umane va trebui 
să fie calculată nu la nivelul limitelor naţionale 
care, cu excepţia Franţei și Angliei, urmează 
încă să fie cercetate, ci la nivelul ținuturilor 
mărunte şi al parohiilor. Nu sîntem în pose- 
sia unui material statistic primar care să ne 
permită aspiraţia către o cartografiere minuţi- 
oasă a acestei prezențe omenești. Dispunem în 
cel mai bun caz de unele monografii destul de 
bune pentru a obţine aproape de pretutindeni 
eșantioane reprezentative. Cu elementele rezul- 
tate, ar trebui să scriem o carte groasă. Ne 
vom mărgini la cadrele foarte largi ale statę- 
lor, ştiind că aceste cadre maschează o parte 
din realitatea pe care vrem s-o înțelegem. Ma- 
terialul brut pe care-l invocăm va fi suficient 
să demonstreze ceea ce un material statistic 
ar permite să se stabilească mai bine. 
Italia” rămîne în secolul al XVII-lea cea 
mai densă din Europa. Acest loc nu-i va fi 
răpit decît după 1830 de Anglia. La sfîrşitul 
secolului al XVI-lea, cei 44 de locuitori pe km? 
reprezintă, după Julius Beloch, cea mai mare 
densitate urbană din Europa şi din lume, ceea 
ce reduce întrucîtva popularea cîmpiilor şi lasă 
muntele pustiu. Către 1650, după o prăbuşire 
de 1700 000 de locuitori, densitatea italiană 
este readusă la 38 de locuitori pe km?. La 
sfîrşitul secolului ea depășește 45, fiind cu 
foarte puţin superioară densităţii din ultimii 
ani ai secolului al XVI-lea. Creșterea sa în 
secolul al XVIII-lea este slabă, doar cu puţin 
superioară ritmului francez și inferioară mediei 
europene. Densitatea italiană urcă — apelăm 

tot timpul la cifrele lui Beloch — la mijlocul 
secolului al XVIII-lea: 15 484 000 de locuitori, 
adică 51 de locuitori pe km; 18091000 în 
1800, 60 de locuitori pe km?. Este o medie care 
maschează, bineînțeles, diferențe enorme. Ita- 
lia are și ea pustiurile sale la fel de nelocuite 
(mlaștinile Pontine, Abruzzi), dar mai puţin în- 
tinse decît cele ale Spaniei. În schimb, ea are 
aglomerări mai dense decît oriunde în altă 
parte în Europa. În vreme ce la începutul se- 
colului al XVII-lea şi chiar și la începutul se- 
colului al XVIII-lea, densitatea medie este de 
44 de locuitori pe km?, „densitatea din regatul 
Neapolelui este de 57, atinge chiar 160 în 
Campania, în preajma Vezuviului“. 

Încă din 1600 densitatea ducatului Milano 
este, împreună cu aceea din 'Ţările-de-Jos, cea 
mai ridicată din Europa, raportată la un teri- 
toriu restrîns, 1 328 000 de locuitori pe 16 650 
km2, adică 80 de locuitori pe km2; Sicilia ră- 
mîne puţin în urma Neapolelui, la nivelul de 
50 de locuitori pe km? (1 250 000 de suflete pe 
25 730 de km?). Densitatea pe teritoriul italian 
al Serenissimei, actuala Veneţie, este de 52 de 
locuitori pe km? (1 800 000 de locuitori, 31 400 
km?). Ea se află într-un contrast violent cu po- 
sesiunile externe, cu acel colț ameninţat, a- 
venturat în interiorul Mediteranei orientale, 
cea controlată tot mai mult de marina greacă 
aflată în slujba Porții, cu Istria, Dalmația, Insu- 
lele Ioniene, Creta însumînd 420 000 de lo- 
cuitori şi 20000 de km?. Se trece atunci la 
media mediteraneană şi europeană de numai 
20 de locuitori pe km?. Sardinia periferică nu 
realizează mai mult de 12 locuitori pe km? şi 
Corsica, 15. Sint densități iberice în contrast 
cu densitatea Siciliei. Statele papale, muntoa- 
se și mlăștinoase în Latium, cu toată ponderea 
Romei și a numeroasei sale populaţii de „ter- 
ţiari“ alunecă în jurul mediei: 43 de locuitori 
pe km2 fără Ferrara şi Urbino, 44 şi cu ele. 
Piemontul fără Savoia se apropie și el de me- 
dia 40—41; incluzînd şi Savoia, media sa este 

ceva mai mică, nu atît italiană cît franceză, 
36—37 de locuitori pe km?. Florenţa și Roma, 
decăzute, nu mai au densități decît de 47 și 17 
locuitori pe km? sau, pentru ansamblul mare- 
lui ducat al Toscanei, de 38, un nivel mai a- 
proape de cel francez decît de cel italian. Li- 
guria atinge 80 de locuitori pe km?, dar nu- 
mai datorită aglomerației urbane a Genovei. 
Imediat după Italia vine Franţa”. La sfir- 
şitul secolului al XVI-lea, ea atingea 34 de lo- 
cuitori pe km2. Teritoriul său se mărește în 
cursul întregului secol al XVI-lea, dar cu ex- 
cepţia Flandrei, teritoriile anexate, Franche- 
Comte, Alsacia, unele părți din Lorena, Rous- 
sillon (cu mai puţin de 7 locuitori pe km?) au 
densități inferioare mediei franceze, acest fac- 
tor adăugîndu-se faptului că, după 1630—1640, 
populaţia franceză, pînă spre 1720 este de 
multe ori stagnantă, în mod excepţional ușor în 
creștere dar cel mai adesea încă în scădere; 
aceasta e situația mai ales pentru deceniile 
1690—1700 și 1701—1710 care includ cele două 
crize catastrofale din 1693—1694 și din 1709— 
1710: departe de a crește în ansamblu, densi- 
tatea populaţiei franceze stă pe loc. Ea pare 
să coboare de la 34 la 32 pentru a se ridica în 
jurul lui 35 la mijlocul secolului al XVIII-lea. 
'Țările-de-Jos (Ţările-de-Jos spaniole, Liege 
și Provinciile Unite) alcătuiesc, în continuitate 
cu marile densități franceze, o masă umană 
considerabilă, de 2,5 pînă la 3 000 000 de oa- 
meni, puternic afectată, este adevărat, de prima 
fază a războiului de 80 de ani, cu o densitate 
de 50 de locuitori pe km2, repartizaţi foarte 
inegal, cu media ridicată în zonele care con- 
tinuă Brabantul și Olanda și cu o periferie 
rară: Overijssel, Gelderland, Wallonia ardenă 
50 de locuitori pe km2 în Ţările-de-Jos, 34 în 
Franța, 44 în Italia, 30—35, în electoratele 
ecleziastice din valea Rinului — iată coloana 
vertebrală a Europei, aproximativ 900 000 de 
km din Sicilia pînă la Marea Nordului, cu o 
densitate medie de aproape 40 de locuitori pe 

km2. La nord-est, la nord și la sud-vest se 
întinde o Europă mult mai puţin populată. Pe- 
ninsula Iberică nu are, la sfîrşitul secolului al 
XVI-lea decît o densitate de 17 locuitori pe km2. 
Cu cei 17 locuitori pe km? a fost posibilă he- 
gemonia. Vom arăta cum. Cu 10 pînă la 12 lo- 
cuitori pe km2?, în golul din secolul al XVII-lea, 
din 1640 pînă în 1690, norocul a părăsit Spa- 
nia. Ceea ce era posibil cu 20 de locuitori pe 
km? în secolul al XVI-lea are nevoie de cel 
puţin 30 în secolele al XVII-lea şi al XVIII-lea. 
Este necesar o anumită densitate a prezenţei 
umane care să condiţioneze izbînzile civiliza- 
ției Europei clasice. Europa clasică ar fi mai 
pretențioasă în privinţa numărului de oameni 
decît lumea mediteraneană reînfloritoare. Lă - 
săm altora grija de a hotări în privinţa asta. 

Un lucru este sigur, toată Europa se or- 
ganizează începînd din 1630—1690 în jurul unei 
axe dense de 900 000 de km? şi a 35 000000 
de oameni care alcătuiesc, de la Amsterdam 
la Messina, o rețea de populare medie de 30 
pînă la 40 de locuitori pe km?. Dar acest nu- 
cleu dens la scara unei lumi care nu seamănă 
cu a noastră — am văzut cum omul lasă să-i 
scape chiar și aici largi porțiuni de spaţiu — 
acest nucleu neschimbat de la sfîrşitul seco- 
lului al XV-lea pînă la sfîrșitul secolului al 
XVIII-lea reprezintă un nucleu minim. 

Cei 900 000 de km? şi cei 35 000 000 de oa- 
meni, constituie o rcalitate din 1640 pînă în 
1760, o realitate a Europei ajunse în miezul 
epocii clasice. Centrul european de concentrare 
a celor mai ridicate densități umane era și 
mai întins la sfîrşitul secolului al XVI-lea și 
la începutul secolului al XVII-lea. El se va 
extinde treptat către nord vest în cursul se- 
colului al XVIII-lea. Acestei Europe de 30— 
40 de locuitori pe km? se cuvine să-i adăugăm, 
pentru anii 1600—1630, în afara electoratelor 
renane, toată marginea nordică a Alpilor. În 
Imperiu (900 000 de km?) care -concentrează 
pînă la 20 000 000 de suflete înainte de catas- 

trofele Războiului de 30 de ani, o Germanie 
de sud, populată și bogată, Germania orașelor, 
Germania casei Fugger cuprinde, pe mai pu- 
ţin de 100 000 de km? aproximativ 4 000 000 
de oameni întărind la est nucleul dens al Eu- 
ropei reînfloritoare. Coloana vertebrală a Eu- 
ropei în 1600 numără deci 1000 000 de km? 
și aproape 40 000 000 de oameni. Fernand Brau- 
del a sintetizat într-o formulă fericită reali- 
tatea acestei Germanii de sud, prosperă înain- 
tea prăbușirii din Războiul de 30 de ani: „Din- 
colo de Alpi Germania cea muntoasă este o a 
doua Italie“. Este o Germanie italiană, legată 
de vicisitudinile prosperității italiene. Estom- 
parea sa la începutul secolului al XVII-lea în- 
seamnă, întrucîtva, estomparea nordului Ita- 
liei. „Să nu credem, scrie Fernand Braudel, 
într-o reciprocitate strictă: sudul a fost men- 
torul și Germania de sud, elevul. Aceasta s-a 
dezvoltat în umbra măreției și, de multe ori, 
şi a deficienţelor economice ale Italiei de nord. 
În misiunea comună ei i s-au atribuit sarcini 
secundare... fără ajutorul ei, nici comerțul 
Genovei nici cel al Veneţiei n-ar fi de conce- 
put; de aceea între cele două regiuni s-a pro- 
dus o asociere, o simbioză. Germania de sud 
s-a găsit astfel legată de crizele, nenorocirile 
sau accidentele Italiei“. Este adevărat pentru 
începutul secolului al XVII-lea: o criză comună, 
economică, politică dar mai ales demografică 
slăbește, între 1620 și 1630, Italia de nord şi 
nimicește pentru o jumătate de secol Germa- 
nia de sud. Timp de 50 de ani, Italia nu mai 
găseşte în nordul Alpilor, pentru schimburile 
sale comerciale decît un povîrniș devastat cu 
1500 000 de oameni care, prin 1650, trăiesc 
în ruină acolo unde, între 1590 și 1620, 4 000 000 
trăiau în bunăstare. Această năruire pare un 
ecou la catastrofa demografică dintre 1598 şi 
1640 care înlătură treptat Peninsula Iberică 
de la conducerea afacerilor europene. 


Golul german este sortit să fie umplut după 
1700, de ralierea progresivă a Angliei la den- 

sitățile umane care. RER li feează ieşirea din 
mediocritate, 

postati e Apă ea de întrebare care stă- 
ruie încă în privința: populației Angliei din se- 
colul al XVII-lea.: Să lăsăm la o parte disputele: 
„Pentru 1608, trebuie oare să socotim 3,8 sau 
4,8 milioane de suflete? Efectivul din 1690 a 
fost de 4,08 sau de 5,5 milioane? (M. Rein- 
hard şi A. Armengăud); -Să urmăm o cale de 
mijloc: Anglia secolului al. XVII-lea (se înțe- 
lege, Anglia” propriu-zisă, fără Scoţia şi Ir- 
landa, ale căror densități sînt mai mici de 10 
locuitori pe km?),: trece. de la 4000000 la 
5.000 000 de locuitori. Această creştere slabă 
(ce-i drept, soldul migrator către America este 
evaluat la 200 000 de oameni) se apropie de 
sporul demografic mediu al Europei la nive- 
lul secolului al XVII-lea. Între 1600 şi 1700, 
densitatea populaţiei engleze oscilează deci în- 
tre 27 şi 33 locuitori :pe: km2. Dar populaţia 
engleză trece: de. la :5 000 000 la 9 000 000, a- 
proape se dublează în secolul al XVIII-lea. 
6 000 000 în 1750, 7 000 000 în 1770, 8 000 000 
în 1788, 9 000 000 către 1797—1798, 9,2 milioa- 
ne în 1800. Între 1700 şi 1720 densitatea popu- 
laţiei engleze ajunge din urmă şi depășește 
destul de mult densitatea franceză (în schimb 
populația engleză stagnează între 1720 şi 1740; 
există în acea perioadă o scădere a natalității 
şi o bruscă viîlvătaie a mortalităţii). Populaţia 
trecînd de la 5—5,3 milioane la 5,8 milioane 
de locuitori, densitatea a crescut și ea de la 
37 la aproape 39 de locuitori pe km2. Ea se 
menţine la acest nivel pînă în 1740, atinge 
40 în 1750, 50 în 1780. S-a subliniat adesea 
că revoluţia industrială a început în Anglia 
cu o masă umană net inferioară masei fran- 
ceze (reprezentînd ceva mai puţin de o treime), 
dar s-a pierdut complet din vedere esenţialul, 
veritabila condiție sine qua non, și anume că ea 
s-a realizat cu o densitate mai ridicată şi, mai 
ales, după 1780, cu.o populaţie în creștere nu- 
merică rapidă. O populaţie stagnantă şi pe cale 

de îmbătrînire este în mod: necesar lipsită de 
geniu inventiv. Către 1750, Europa se orga- 
nizează deci în jurul unei axe de populare in- 
tensă care duce din Tweed pînă în Sicilia, ceva 
mai mult de 1 000 000 de km?. (Anglia, Țările- 
de-Jos, nordice şi sudice, axa: renană, Franţa, 
Italia). 44 000 000 de locuitori pe 1050 000 de 
km2, adică o densitate de 42 locuitori pe km?, 
cu pete compacte, bazinul Londrei, jumătatea 
maritimă a ansamblului 'Ţările-de-Jos/Provin- 
ciile Unite, bazinul parizian, cîmpia Padului, 
Campania napolitană; pete diluate sînt nordul 
şi vestul Angliei, cele două treimi din sudul 
şi estul Franţei, centrul Italiei. La mijlocul se- 
colului al XX-lea, coloana vertebrală a celor 
mai ridicate densități s-a deplasat puţin spre 
est. Ea exclude Germania occidentală. Astfel 
definită coloana vertebrală densă a Europei 
nu atinge 1 000 000 de km2?, dar densitatea popu- 
laţiei este de ordinul a 260—270 de locuitori 
pe km?. Salutăm în trecere prezența unei con- 
stante care depășește cu mult revoluţia indus- 
trială. 


Zonele europene 
cu o populație rară 


De o parte și de alta a Europei dense, singura 
care contează în domeniul progreselor materiale 
şi, mai cu seamă, în domeniul progreselor inte- 
lectuale se află zonele europene mai puţin popu- 
late şi deci mai puţin favorizate. Și în primul 
rînd marea victimă, Peninsula Iberică, forțată 
să coboare miza în clipa cînd ar fi trebuit să 
supraliciteze. 

Către 1600, cînd ea își asumă încă singură 
povara conducerii Europei, în Europa şi în 
afara Europei, densitatea umană din centrul 
iberic de atracție al imperiului apare deosebit 
de scăzută. Potrivit calculelor recente — şi, 
poate, întrucîtva generoase — ale lui Juan 


290 


EE IE Gica zac ea cita a RES teii a 


Reglá, pe cei:580 000 :de km? există o popu- 
laţie de 9485:000:'de. locuitori, adică o densi- 
tate medie de'14,05. Sîntem departe de cei 44 
de locuitori‘ pe km? ai Peninsulei Italice, de 
cei 37 ai Franţei şi de cei 37—38 din milionul 
de km2?, care- constituie istmul dens al Euro- 
pei. i: è 

Dar nici o populare: din Europa nu este atît 
de discontinuă ` ca: popularea iberică. Din 
580 000 de  km?, 'la începutul secolului al 
XVII-lea, 200 000 sint total pustii; media „na- 
țională“ este, așadar, în Spania mai mult de- 
cît oriunde total lipsită 'de sens. 

În realitate, înaintea crizei existau două 
Spanii: una măi puţin populată, desigur, decît 
centrul compact al'Eiuiropei, dar comparabilă cu 
el, numai în jurul ei 'se exercita atracția de fe- 
deralizare; o Spanie periferică, pur şi simplu 
colonială. Această opoziție apare de la prima 
vedere în decupăjul politic, care este totuși im- 
propriu să CF a ti i marile realităţi geo- 
grafice. 

În regatul Castiliei, în pofida pustiurilor 
sale (întreaga ` întindere dintre Castilia şi An- 
daluzia Sierrei Morena) cei 6910 000 de lo- 
cuitori de pe 378 000 km? dau o densitate me- 
die de 18,2 locuitori, pe km?, în Navarra, 
(12 000 km?, 145 000 de locuitori) — 12,1, în 
Portugalia (90 000 de km2, 1125 000 de locui- 
tori) — 14, în ansamblul complex şi atît de 
eterogen al Coroanei Aragonului (100 000 de 
km2, 1180 000 de locuitori) — 11,8. 18 locui- 
tori într-o parte față de 12 în alta, iată prima 
opoziţie. Dar să' mergem mai departe: între o 
Spanie mediteraneană densă şi relativ izolată, 
o Spanie, sub raportul densităţii, dacă vrem, 
italiană, cu Valentia,:avînd densitatea de 25 de 
locuitori pe -km2,: înainte de expulzarea mo- 
riscilor, Baleare, :30, Catalonia de coastă, 30 
(Catalonia, în : întregul. ei,: 12), între această 
Spanie mediteraneană;: prosperă — ea va fi dis- 
trusă în 1609—1614 ca urmare a expulzării 

celor 250 000 de morisci — şi nordul compact 
al Castiliei se întinde masivitatea unui deşert, 
imensul deşert aragonez cu 332 000 de locui- 
tori pe aproape 50 000 de km2?, adică... 7 lo- 
cuitori pe km2. 

Toată atenția trebuie să 'se concentreze a- 
supra Castiliei. Într-o primă abordare, Juan 
Reglá împarte Marele Regat în -patru fişii, din 
nordul cantabric (provinciile basce, Montaña 
de Santander, Asturiile, Galicia) pînă în sud 
(Andaluzia, Murcia), cu o zonă care cuprinde 
cele două Castilii şi León şi o zonă interme- 
diară, să-i spunem muntoasă (Mancha și Estra- 
madura). La nord, sînt densități de 22,2 și 21,6 
de locuitori pe km?, la sud, de 13,2 şi 15,9. 
Există deci un nord de. atracţie federală și un 
sud colonial. Dacă împingem, analiza mai de- 
parte şi dacă eliminăm pustiurile sistemelor 
muntoase, ajungem să izolăm, pe 80000 de 
km?, înaltele podișuri circulare ale Castiliei, 
populate de 2 300 000 de suflete, ţărani în pro- 
porţie de 85%, citadini, 15%. Centrul de a- 
tracție federală al Imperiului -spaniol se si- 
tuează la nivelul unei densități de 30 de locui- 
tori pe km?, sensibil apropiat de cel al Bazinu- 
lui parizian, cu o treime inferior față de cel 
din cîmpia Padului. Pentru cei 30 000 pînă la 
35 000 de km? din sudul Andaluziei, densita- 
tea este de 25—30 de locuitori pe km?, Înainte 
de 1600, a treia parte a Castiliei, aceea care con- 
tează, se situează la nivelul european de 30 de 
locuitori pe km?. Sfîrșitul hegemoniei spaniole 
reprezintă, mai întîi, dizolvarea acestor nu- 
clee dense, trecerea lor la mediocritatea regiu- 
nilor cu densități inferioare.. Astfel înainte de 
1600, la sud de Pirinei, pe 120 000 sau 130 000 
de km? exista o densitate. de:.aproape 30 de 
locuitori pe km2. Alunecarea spre nord a cen- 
trului de greutate al Europei înseamnă, la în- 
ceput, dispariția acestei Spanii compacte pe 
care, înainte de 1750, nimeni nu va veni s-o 
înlocuiască. 

Trebuie să ținem 'seama mult mai mult de 
această dispariție decit de scăderea densităţii 
medii. Ea este.de 14 locuitori pe km? spre 1600 
şi de 10 locuitori pe km? între 1650 și 1700, 
socotind şi Portugalia. Nivelul de 14 locuitori 
pe km? nu este atins înainte de 1770—1780. 
Şi nici chiar atunci,. spre sfîrşitul domniei lui 
Carol al III-lea, densitatea ridicată a cîmpiilor 
castiliene nu s-a refăcut. Nucleele dense ale 
populaţiei spaniole sînt în acea vreme urbane: 
Madridul. Ele sînt periferice: Castilia de coastă 
(50 de locuitori pe km?), Valencia, centrul și 
nordul Portugaliei. Portugalia (cu aproape 
3 000 000 de locuitori la sfîrşitul secolului al 
XVIII-lea, d = 35) participă la prosperitatea re- 
găsită a provinciilor spaniole periferice. 


Zonele europene periferice 


La nord șijla est de Europa cea dens populată 
se află o lume care trebuie cucerită sau recu- 
cerită. Aceasta este problema secolului al 
XVIII-lea, al unui secol al XVIII-lea care nu 
începe înainte de 1760—1770, dincolo de limi- 
tele cronologice ale studiului nostru. „Aceste 
viduri umane nu contenesc să se extindă în 
chip neliniştitor, pe măsură ce înaintezi spre 
sud sau spre est, Busbec va călători în Asia 
Mică prin mijlocul -unor adevărate pustiuri“, 
notează Fernand: Braudel. Acesta este adevărul 
mediteranean. din 'secolul al XVI-lea. El se 
aplică şi mai bine Europei clasice după pră- 
bușirea din anii 1620—1650. Imperiul a tre- 
cut de la 20 la 7 milioane de suflete din 1620 
pînă în 1650. Este o mărime aproximativă: ce 
semnifică oare căderea densităţii fictive de 22 
(o densitate din Castilia. Veche) la 8,8 (o densi- 
tate aragoneză)? Cu atit mai mult cu cît drama 
Războiului de treizeci: de ani (vezi harta 23) 
a accentuat şi mai:mult contrastul între popu- 
larea estului şi: vestului german. In 1650, e- 
xistă două Germanii?:- una la vest de o linie 

Hamburg— Triest, are o: densitate de trei ori 
mai mare decît a Germaniei de 'est, cu 15—20 
de locuitori pe km?, pe:de o parte, cu aglo- 
merări de pînă la 30: de locuitori “pe km2, pe 
de alta, care se menţin pe::Rin și la poalele Al- 
pilor în raport cu densitătea mai mică de 5 lo- 
cuitori pe km? aproape ‘pretutindeni la est. Tre- 
buie să evaluăm la :un 'secoi timpul necesar 
pentru ca Imperiul să-și regăsească, în jurul 
lui 1750, nivelul de la sfîrşitul -secolului al 
XVI-lea. Absența Germaniei în a doua jumă- 
tate a secolului al XVII-lea' este: mai întîi un 
eveniment biologic: Johann: Sebastian Bach și 
Mozart trebuie raportați: 'la activul recuperă- 
rii din secolul al XVIII-lea. 

Dar Germania conturată "imediat după ma- 
rea criză, aceea care pregătește resurecția de- 
mografică din secolul al XVIII-lea este, evi- 
dent, foarte diferită de Germania dinaintea so- 
luţiei de continuitate a Războiului de treizeci 
de ani. Sporul demografic: din secolul al 
XVIII-lea este, venind în: prelungirea elanului 
din ultima treime a secolului al XVII-lea, în 
primul rînd, un fenomen de: recuperare. De- 
sigur, din acest motiv, Germania: sporește nu- 
meric mai mult la est: şi la: nord decit în sud 
şi în centru. Dar odată ce: recuperarea a fost 
asigurată, creşterile dezechilibrate continuă în 
același ritm. Secolul al XVII-lea se preocupase 
să restituie Germaniei o: geografie tradiţională 
care fusese falsificată de război. Secolul al 
XVIII-lea clădește o geografie nouă, total deo- 
sebită faţă de vechea reaălitate geografică ger- 
mană. Ai fi ispitit să aplici Imperiului imagi- 
nea atracției centrifugale':ca urmare a sporu- 
lui demografic diferențiat al: periferiei și cen- 
trului care se aplică atît de bine Peninsulei Ibe- 
rice. Ce reprezintă -oare :secolul: al XVIII-lea 
german? Gigantica promovare, în. detrimentul 
vechii Germanii carolingiene.: şi lotharingiene 
a ținuturilor germane :::marginale . coloniale. 
„Frontiera“ faţă de :Tide:Water; cum scriu în 
1780 insurgenții americani.::Într-atît este de a- 

devărat că dezechilibrele creșterii regionale re- 
prezintă, simultan, indicele și necesitatea creş- 
terii accelerate din secolul al XVII-lea. 

În secolul al XVIII-lea există o Germanie 
care-și dublează populația (în avans în raport 
cu media europeană) și o Germanie care-și tri- 
plează populaţia (ritmul din Valencia, Lancan- 
shire... un ritm aproape american de „fron- 
tieră“), Wiurtemberg şi Silezia. Wiirtembergul 
creşte între 1700 și 1800 de la 340 000 de lo- 
cuitori la 660000, cu 940%, Silezia, de la 
1 000 000 (1700), la 2 000 000 (1804), cu 100%/. 
Dar Prusia orientală (de la 400 000 la 931 000) 
și Pomerania (de la 120 000 la 500 000) înre- 
gistrează creșteri de 232%/, şi, respectiv, de 
31604. Pomerania, centru de colonizare care a 
atras coloniști din întreaga Germanie, din Olan- 
da, Franța... și de aiurea se află într-o situa- 
ţie canadiană. Silezia, Prusia, Pomerania, pro- 
vincii ale statului prusian brandenburghez, așa- 
dar provincii din nord-estul Germaniei perife- 
rice, reprezintă Germania celui mai rapid spor 
demografic. Nimeni nu se gîndeşte să ignore 
acest lucru. Dar Austria"? Ea a realizat, la 
sfîrşitul secolului al XVII-lea,  asumîndu-și 
cruciada antiturcească, acea Reconquista, o 
primă dublare teritorială. Împărţirea Poloniei 
şi desființarea marelui pustiu turcesc eviden- 
ţiază, în secolul al XVIII-lea, mărirea ei teri- 
torială. Cu un spor demografic scăzut pînă în 
1750, după această dată ea a explodat literal- 
mente, antrenată de „frontiera“ maghiară, a- 
cest „Far-West“ din răsăritul Europei. Pe un 
spațiu constant, vechea Austro-Ungarie (Aus- 
tria, Styria, Carinthia, Carniolia, Tirol, Boemia, 
Moravia, Silezia, Ungaria) a trecut de la 
7 300 000 de locuitori în 1725, la 8 900 000 în 
1754, la 12 300 000 în 1772 şi la 16 900 000 de 
locuitori în 1789. 

Peninsula Scandinavică aparţine în totali- 
tate Europei slab: populate din nord. Este o 
Europă slab populată, dar, totodată, de „fron- 
tieră“, așadar de spor demografic uşor și ra- 

pid. Însăși criza din secolul al XVII-lea pare, 
aici, marcată puţin pe curba creşterii demogra- 
fice care urcă mai lent dar continuu. 

Către 1620, Suedia, cînd Gustav-Adolf se 
pregătește să o angajeze mai profund ca nici- 
odată în jocul complex al politicii europene, 
număra, socotind şi Finlanda, aproape 1 000 000 
de locuitori; Danemarca şi Norvegia, ceva mai 
mult de 1 000 000 de suflete; în total, 2 000 000 
de oameni pe 1 200 000 km2, adică 2 locuitori 
pe km?, cea mai scăzută densitate întîlnită 
vreodată, într-un moment cînd axa marii pre- 
siuni demografice se situează, în Europa, la ni- 
velul de 37—38 de locuitori pe km?, Peninsula 
Iberică la 14, Anglia la 25, Germania la 22. 
Dar oare ce înseamnă cu adevărat cei 2 locui- 
tori pe km?? Propriu-zis, nimic. Numai Dane- 
marca se află într-o situaţie europeană. Cu 
60 000 de km? (incluzînd şi ducatele germane, 
suprafața exactă 43 000) şi 600 000 de locuitori 
(750 000, socotind şi Scania), ea are o densitate 
de 12 locuitori pe km2?, apropiată de densita- 
tea iberică. Cazul său este mai curînd german 
decit scandinav. Studiul recent al lui Aksel 
Lassen demonstrează cu claritate acest lucru 
pentru Danemarca, stricto sensu (1645, 580 000 
de suflete, 1660, 460 000, 1769, 810 000..., 1801, 
926 000) cu o densitate de 20 pînă la 25 de lo- 
cuitori pe km? la Sjaelland și o alta foarte scă- 
zută în vestul Jutlandei, de 4—5. Reţeaua de 
ocupare a pămîntului în această Europă mai 
puţin prielnică din cauza insuficienţei termice 
evocă rețeaua de ocupare a solului iberic, mai 
puţin deasă din pricina insuficienţei higrome- 
trice. Dar partea utilă a Peninsulei Scandina- 
vice nu depășește 200 000 de km?, împreună 
cu Danemarca (inclusiv Scania) care reprezintă, 
numai ea, 40%, din Peninsula Scandinavică 
populată. Pe aproape 1 000 000 de km? ai Nor- 
vegiei, Suediei și Finlandei, nu trăiesc, la în- 
ceputul secolului al XVII-lea, nici 50 000: de 
oameni. Cei 400 000 de locuitori ai Norvegiei 
se găsesc grupaţi, în -proporție de 95%, pe 

15 000 de km?, a căror densitate de populare 
este „germană“, ilustrînd așadar acea modali- 
tate de ocupare a solului oarecum rară din 
pricina randamentelor scăzute și a perioade- 
lor îndelungate de pîrloagă. Suedia utilă, de 
la sud de paralela 60°, are densități daneze, de 
15 pînă la 20 de locuitori pe km?. 900/, dintre 
cei 800 000 de locuitori ai săi sînt foarte de- 
parte de cercul polar. Cît despre Finlanda, țara 
finicilor scandinavizaţi şi a coloniștilor sue- 
„dezi, ea grupează mai puţin de 200 000 de su- 
flete pe o fişie subţire de țărm de la Turku la 
Helsinki și la Viipuri. 

Secolul al XVII-lea a cruțat Peninsula 
Scandinavică, Războaiele care au trămîntat-o 
s-au desfășurat pe mare, în asedieri gigantice 
ale unor fortărețe mărunte şi de cele mai multe 
ori în afara Peninsulei Scandinavice utile. În 
plus, pădurea și-a jucat rolul ei de loc de re- 
fugiu. Fericitul secol al XVII-lea se termină 
mai puţin bine decît începuse. Criza din 1709 
este deosebit de severă în Norvegia și în Sue- 
dia, la fel ca în întreaga Germanie de nord. 
Anul 1693 zguduise deja populaţia suedeză 
cînd ciuma din 1710—1712 — ea intră în pei- 
sajul crizei europene din 1709—1710 — sfîr- 
şeşte prin a evidenția nivelul în scădere ra- 
pidă al populaţiei din anii 1690—1720, după 
paradoxala creştere din anii 1620—1690. Că- 
tre 1690—1700, populaţia Penisulei Scandina- 
vice atinge aproape nivelul din 1720, adică pu- 
ţin peste 3 000 000 de suflete (Suedia, 1 450 000, 
Danemarca, 700 000, Norvegia, 600 000, Finlan- 
da, 300 000. Am căuta zadarnic în secolul al 
XVII-lea o situaţie atît de favorabilă — spo- 
rul de 500/ în trei sferturi de secol — pe un 
spațiu atît de întins. Sporul demografic en- 
glez care se apropie cel mai mult de el nu de- 
pășește, într-un secol, 250%. Sporul demografic 
scandinav este cel al unei zone deschise fără 
altă limitare, practic, a suprafeţelor cultiva- 
bile decît aceea care decurge din numărul bra- 
telor de muncă disponibile, un spor demogra- 

fic „de frontieră“. Finlanda, a cărei populaţie 
creşte de patru ori în 150 de ani, joacă rolul 
unui front pionier în serviciul excedentelor de 
populaţie suedeză. Sporul demografic al Finlan- 
dei, în întregime un front pionier, este cel mai 
rapid, de la 150 000 la 300 000 de suflete în- 
tre 1620 şi 1720 şi de la 300 000 la 800 000 în- 
tre 1720 şi 1800. Populaţia ei, care în 1620 nu 
reprezenta decît a patra și, respectiv, a treia 
parte faţă de populația Danemarcei și Norve- 
giei le-a ajuns din urmă pe acestea, cu o apro- 
ximaţie de cîteva zeci de mii, la sfîrşitul seco- 
lului al XVIII-lea. 

Peninsula Scandinavică va plăti în secolul 
al XVIII-lea, cu o creştere inferioară, ritmul, 
șansa din secolul precedent. Doi factori intră 
în calcul: mediocritatea transformărilor tehni- 
ce şi, mai ales, efectele cumulate ale micii pe- 
rioade glaciare; sfîrşitul secolului al XVII-lea 
și prima jumătate a secolului al XVIII-lea sînt 
marcate, pe această frontieră termică a prezen- 
ței umane și, îndeosebi, a agriculturii tradi- 
tionale, de ierni catastrofale. Avem norocul să 
cunoaștem, cu o precizie remarcabilă, evolu- 
ţia populaţiei suedeze în secolul al XVIII-lea. 
Scăderile sale catastrofale din 1743 şi mai cu 
seamă din 1772—1773 ne trimit cu gîndul la 
Franţa din anii 1693 și 1709, la dublu anotimp 
al morţii şi calendarul intemperiilor. Mica pe- 
rioadă glaciară ţese încă o pînză de fond in- 
dispensabilă pentru înțelegerea caracterului 
tragic al gîndirii scandinave din secolul al 
XVIII-lea, fie direct, fie indirect, pe calea înțele- 
gerii unei dificile creșteri demografice. Arhais- 
mul tenace al demografiei suedeze este răspun- 
zător pentru sporul demografic mult mai mo- 
derat, într-un ritm în general italian. Poziţia 
climatică marginală a Peninsulei Scandinave 
contracarează în secolul al XVIII-lea efectul 
favorabil de „frontieră“: -1 450 000 de suflete 
în 1720, 1700 000 în. 1735, abia 1740000 în 
1749 (este efectul crizei din 1743), 2 347 000 în 
1800, după o cădere brutală între 1770 şi 1775, 

așadar, într-un secol, un spor demografic de 
66,6%/,. În secolul al XVII-lea, creşterea popu- 
laţiei scandinave fusese de două ori mai ra- 
pidă decît creșterea populaţiei engleze. În se- 
colul al XVIII-lea îi este inferioară. Ritmul 
de creștere al populaţiei scandinave — de la 
2 000 000 la 3 000 000 din 1600 pînă în 1700, 
de la 3 000 000 la 4500000 din 1700 pînă la 
1800 — a rămas totuși absolut identic în seco- 
lele al XVII-lea și al XVIII-lea. Acest compor- 
tament paradoxal constituie marea originali- 
tate a demografiei scandinave în raport cu me- 
dia europeană. Dar nu în asta constă esenţia- 
lul; într-adevăr, mult mai importantă este creș- 
terea de 2,5 ori în două secole. Această creş- 
tere reflectă ritmul de „frontieră“. EI, totuși, 
nu a zdruncinat nimic. Către 1750 Peninsula 
Scandinavică utilă nu s-a mai mărit substan- 
ţial (ea măsoară cel mult 250 000 de km?), blo- 
cată de anomalia negativă a temperaturilor scă- 
zute, dar proporția landelor şi a pădurilor s-a 
diminuat în partea utilă şi densităţile de 10, 
15 şi 20 de locuitori pe km? rămîn inferioare 
față de densitățile din Europa de mai la sud. 
În Peninsula Scandinavică, la fel ca în Spania 
către 1750, europeanul este mai încurcat, mai 
saturat de abundența spaţiului decît în Franţa, 
Italia, Anglia sau chiar Germania. Și acest fapt 
rămîne cel mai important obstacol, înainte de 
transformarea tehnicilor de transport, pentru 
mutația de dezvoltare a economiilor. Surcla- 
sată de Anglia în secolul al XVIII-lea, consi- 
derînd două secole, din 1600 pînă în 1800, Pen- 
insula Scandinavică regăsește și depășește rit- 
mul sporului demografic englez (de la 2 000 000 
la 4500 000 şi, respectiv, de la 4000000 la 
9 000 000), un ritm cu mult superior mediei 
europene. Ea aparține, aidoma Rusiei, Euro- 
pei periferice, unei Europe coloniale, Europa 
„frontierelor“ deschise. 

Principala piedică în cunoașterea situației de- 
mografice a Rusiei o constituie sărăcia surse- 
lor de documentare. Ele sancţionează o întîrziere 

globală. „Cunoașterea populaţiei ruse, scrie M. 
Reinhard, se bazează pe verificările oamenilor 
supuși la plata birului. Frecvența lor este con- 
siderabilă, calitatea, mediocră: înregistrarea in- 
completă era determinată de incapacitatea ad- 
ministraţiei și de fraudele de tot soiul. Repe- 
tarea lor a provocat contestaţii, dar amploarea 
şi tendinţa evoluţiei se conturează totuși în li- 
nii generale“. Sporul demografic rusesc este 
rapid în secolul al XVIII-lea. In secolul al 
XIX-lea, el aparţine cu mult mai mult unui 
model care este cel al sectoarelor favorizate: din 
Europa occidentală a secolului al XVIII-lea. 
Întîlnim, așadar, decalajul cronologic obișnuit. 
Spre deosebire de Peninsula Scandinavică, Ru- 
sia continentală nu pare afectată de mica pe- 
rioadă glaciară de la sfîrşitul secolului al 
XVII-lea şi din prima jumătate a secolului al 
XVIII-lea. La aceste latitudini, continentalita- 
tea reprezintă un avantaj climatic, de regulă 
subliniat de către geografi. 

A doua diferenţă considerabilă între cele 
două zone nordice ale Europei constă în fap- 
tul că netulburatul secol al XVII-lea scandinav 
contrastează cu secolul al XVII-lea rusesc, se- 
col al tuturor catastrofelor. Aici, la fel ca în 
Germania, oamenii şi-au dat mîna cu cataclis- 
mele naturale, inconştient sau, poate, antrenați 
de ele. Aceasta ar fi maniera rusească de a răs- 
punde, prin îndelungata Vreme a Tulburărilor, 
prin intermediul psihismului colectiv, anilor în- 
cărcaţi de electricitate statică ai micii perioade 
glaciare. Marcel Reinhard este sensibil la fac- 
torii economici și epidemiologici, strîns legaţi 
de modelele verificate ale teoriei demografice 
tradiționale: „Rusia a fost încercată de ace- 
Jleași flagele ca și restul Europei; foamete și 
ciumă în 1602, ciumă în 1654, apoi foamete și 
ciumă în 1709—1710“. Din 1678 pînă către 
1715, drept preţ al revoluţiei lui Petru cel Mare, 
populaţia rusească pare blocată la un nivel care 
poate fi plasat în jurul a 11—12 000 000 de lo- 
cuitori, pe 2 000 000 de km2, cu o densitate de 

5,5—6 locuitori pe km?, cu 80% păduri, 10%, 
rariști, 100/ lande, stepe şi mlaștini. Dar îna- 
inte? Nu cumva, la întretăierea secolului al 
XVI-lea cu al XVII-lea Europa de nord a cu- 
noscut o catastrofă cumplitâ ca Germania și Chi- 
na? Aceasta este, în orice caz, opinia lui Pier- 
re Pascal, cel mai bun cunoscător al Rusiei din 
secolele al XVI-lea şi al XVII-lea. Pierre Pas- 
cal atribuie oamenilor, în mai mare măsură de- 
cît condiţiilor naturale, acea prăbuşire, compa- 
rabilă cu cataclismul din secolul al XIII-lea 
oriental şi cu cel din secolul al XIV-lea vest- 
european: „De la invazia mongolă, Rusia nu mai 
cunoscuse o zdruncinare comparabilă cu aceea 
din Vremea 'Tulburărilor... Criza declanșată 
la 7 ianuarie 1598 de moartea ţarului Feodor 
s-a prelungit încă mult timp după alegerea lui 
Mihail Romanov în 1613. Încă de la început, 
evenimentele au luat înfăţişarea unei năruiri 
generale a statului, bisericii, moravurilor și tra- 
dițiilor care s-au adăugat unor îngrozitoare rui- 
nări materiale. Universalitatea catastrofei a u- 
luit imaginațţiile, a ridicat probleme în fața spi- 
ritelor reflexive şi a creat îndatoriri pentru con- 
științele scrupuloase. E dificil astăzi să ne fa- 
cem o idee despre gradul de devastare în care 
a fost aruncată cea mai mare parte a Rusiei. 
Vestul şi partea centrală, încercate de politica 
lui Ivan cel Groaznic încă din ultima treime -a 
secolului al XVI-lea, au suferit o adevărată de- 
populare. „Pomorje nu cu mult timp în urmă 
în plin avînt a fost apoi lovit... pămîntenii 
vor repeta vreme îndelungată pînă la monoto- 
nie: Maidan care era orașul cutare sau cutare.“ 

Și punem aici degetul pe una dintre trăsă- 
turile majore ale acestei dialectici, simultan 
orientale (ne gîndim la China) şi continentale 
(ne gîndim, de asemenea, la China și la Germa- 
nia din prima jumătate a secolului al XVII-lea) 
a omului şi a solului: o prezenţă umană rară, 
un răsad extrem de vlăguit (faptul este vala- 
bil în estul Germaniei, în Polonia și în Rusia, 
dar nu și în China), o prezenţă insignifiantă și 

retractilă. În Occident, omul rezistă mai bine 
după catastrofa din secolul al XIV-lea, aici, el 
pare înrădăcinat definitiv. Din acest punct de 
vedere, Rusia secolelor al XVII-lea şi al 
XVIII-lea are încă ceva medieval. 

„Pe unde treceau polonezii și cazacii"&, pre- 
cizează Pierre Pascal (revărsarea cazacilor asu- 
pra centrului Rusiei, fiind similară cu un marș 
monstruos al «frontierei» asupra lui Tide Wa- 
ter sau cu o răscoală a lui Pontiac victorioasă, 
sau cu o jefuire a Romei de către mercenarii 
şi legiunile sale) „foarte adesea nu mai rămi- 
nea decit un sfert din casele locuite și din pă- 
mâînturile lucrate. Înfloritoarea mănăstire Sfînta 
Treime — Sfîntul Serghei Lavra ale cărei po- 
sesiuni se întindeau pe 196 000 de hectare în 
60 de districte din cele mai diverse regiuni și 
care dispunea mai mult decît oricare alta de 
posibilitatea menţinerii lor în stare prosperă, 
față de 37,30/, cît reprezenta suprataţa culti- 
vată în 1592—1594, nu mai cultiva în 1614— 
1616 decît 1,8/,... În timpul foametei din 
1601—1603, în cele trei osuarii ale Moscovei 
fuseseră depuse 127 000 de cadavre, cele mai 
multe ale unor refugiaţi de la țară...“ Incen- 
dii, masacre, furturi, violuri — un pomelnic 
interminabil. 

Constatind o scădere bruscă, în secolul al 
XVII-lea, a populaţiei chineze (de 27,56%/, în 
130 de ani, de 29,550%/, din 1562 pînă în 1650 
şi de 20,83%% din 1600 pînă în 1650), o scădere 
datorată unor cauze endogene, spre deosebire 
de fenomenele demografice americane de pră- 
bușire care sînt antrenate sau provocate, Louis 
Dermigny pune această problemă: „Există oare 
şi alte căderi atît de spectaculoase? Ar trebui 
să privim spre Rusia care a cunoscut din 1580 
pînă spre 1620 o Vreme a Tulburărilor com- 
parabilă cu aceea care traversează peste 20— 
30 de ani China și poate am trage din această 
examinare ideea că variațiile de o asemenea 
amploare sînt specifice marilor imperii colo- 
niale, excesive în toate privinţele, atît pe plan 

demografic cît şi pe plan climatic. Excesive în 
ambele sensuri, căci populația chineză a fost 
smulsă, în a doua jumătate a secolului de o 
mișcare ascensională şi mai neobișnuită decît 
a fost prăbuşirea sa...“ Să nu împingem prea 
departe comparaţia  China-Rusia.  Densităţile 
lor nu sînt comparabile: 40 de locuitori pe km2, 
pe de o parte (China), 5, de cealaltă (Rusia); 
masele umane, nici atît (de ordinul 10 în Ru- 
sia, de 100 în China). Rusia nu este decit o 
provincie marginală pe care Europa şi-o ane- 
xează, China, ea singură, reprezintă mai mult 
decît Europa, dar odată ce a fost depășit cata- 
strofalul secol al XVI-lea, creșterea demogra- 
fică, de o parte şi de alta, este aceeași. Aceeași 
este înmulțirea numărului de oameni fără o 
schimbare fundamentală a densităţii, prin ane- 
xarea, în condiţiile unui plan tehnic încreme- 
nit, de teritorii noi, un proces american de 
creştere demografică, un proces de „frontieră“. 

Rusia centrală, Ucraina septentrională, te- 
ritoriile din nord și din est grupau în 1724, pe 
2 000 000 de km? între 12 000 000 și 12 500 000 
de oameni (densitate, 6—6,25 locuitori pe km?) 
şi 21 000 000, în 1796, pe același teritoriu. Dar 
între timp, devansînd cu mult străpungerea 
munţilor Appalaşi de către America aflată în 
spatele frontului său pionier, Rusia a înaintat 
masiv dincolo de Urali, spre Siberia, Kronstadt, 
Ekaterinburg, Ufa, Tobolsk sînt jaloane ale a- 
cestui marș înainte. Pe cei 4000 000 pînă la 
5 000 000 de km? utili se află 36 000 000 de su- 
flete, cu o densitate de circa 8—9 locuitori pe 
km2. lată o creștere de trei ori de tipul celei 
chineze. Nu este o mutație în privința densi- 
tăţii de ocupare a solului ci în privinţa spațiu- 
lui, controlat doar aproximativ, ca în America. 


Zone europene coloniale 


Rusia sugerează, cînd rămînem la suprafața lu- 
crurilor, adică la o dialectică elementară a o- 

mului şi a spaţiului, mai mult decît China, a- 
cea Europă de peste mări care este America, o 
Americă răsăriteană. Europa şi-a iniţiat pro- 
cesul de dilatare planetară dar din 1550 pozi- 
ţiile evoluează puţin. În linii mari, Europa con- 
tinentală cuprinde trei sectoare care se între- 
pătrund, un imperiu comercial, un imperiu po- 
litic şi o zonă de populare. 

Puţine sînt poziţiile cucerite în imensul O- 
rient Îndepărtat. Penetraţia politică și comer- 
cială în Peninsula Indiană începe la jumăta- 
tea secolului al XVIII-lea. În mod cert, sem- 
nele de activitate apar la sfîrșitul secolului al 
XVII-lea. Ele reflectă atit dinamismul Asiei 
musonilor (am văzut, populaţia Chinei se tri- 
plează din 1700 pînă în 1800) cît şi dinamismul 
conjuncturii comerciale europene. Pentru a con- 
trola acest trafic imens, crucial pentru pregă- 
tirea condiţiilor de demarare a revoluţiei indus- 
triale, a acelui take off bazat pe indiamen în 
toate țările care iau parte la el, vechile baze 
folosite, cu umanitatea lor metisă, bazele în- 
floritoare deținute de implacabilul imperiu al 
micii Olande, bazele tinerelor imperii concu- 
rente ale Franţei și Angliei... fără să omitem 
prezența marginală și intermitentă a danezilor 
la Tranquebar, a „belgienilor“ (ţări austriece) 
din Ostende și Anvers pe ţărmul Coromandel 
(Cabelon) în Bengal, în China (Canton) con- 
centrează mai puţin de 100 000 de oameni. Şi 
totuşi, această infimă Europă marginală care 
încetează să mai fie modestă după Războiul 
de șapte ani influențează enorm Europa şi 
Asia. Raportat la o singură provincie, e drept 
cea mai populată din India, Bengal, „totalul su- 
melor prelevate de englezi... şi transferate în 
Anglia... atinge 38 000 000 de livre“. Dar a- 
ceastă situație se plasează între 1757 şi 1780 
mult timp după „comerţul din India în India 
neocolonialistă (sic. — P. Ch.) practicat de por- 
tughezii şi olandezii din secolul al XVII-lea“. 
(F. Mauro). 

Imperiul politic înseamnă, în primul rînd, 
America spaniolă, America recentă a Conquis- 
tei și, într-o oarecare măsură, Brazilia. Către 
1700, America indiană dominată de europeni 
numără 11 000 000 de locuitori. Numărul al- 
bilor (700 000) nu atinge nici o zecime. Brazi- 
lia îşi începe cu efort mutaţia sa de creştere 
care în căutarea de aur, o conduce de pe țărm 
către podișurile din interior. Spre 1700, Ame- 
rica iberică deţine controlul asupra a circa 
3 000 000 de km? şi a unei populaţii de 11 500 000 
de suflete; în jurul lui 1750 suprafața este de 
5 000 000 de km? și populaţia, de 12 000 000 de 
suflete; spre 1800, 8 000 000 de km? şi 19 000 000 
de suflete. Mutaţia de creștere începe către 1700, 
dar ritmul ei se accelerează după 1750; a doua 
jumătate a secolului al XVII-lea, aici ca şi aiu- 
rea, este cu adevărat revoluționară. Avem de-a 
face cu o mutație a spaţiului, nu a număru- 
lui oamenilor. America iberică, de la distru- 
gerea stocurilor de populaţie indiană, în pri- 
ma jumătate a secolului al XVI-lea, s-a fixat 
la nivelul densității de 4 locuitori pe km?. De- 
parte de a spori, densitatea teritoriilor contro- 
late foarte aproximativ nu încetează să co- 
boare între 1600 şi 1800, mutaţia spaţială fiind 
impusă, cu siguranţă, de necesitatea de a ate- 
nua efectele produse de scăderea numărului 
celor dominați pe o suprafață dată. Densita- 
tea umană pe teritoriile controlate în Ame- 
rica iberică alunecă imperceptibil, din 1600 
pînă în 1800, de la 5 la 2 locuitori pe km? 
Ceea ce cîştigă America în întindere, pierde, 
oarecum, în eficacitate. 

Nu aceste mase umane, ci numai albii au 
legătură cu Europa dominantă. Or ritmul spo- 
rului demografic din secolul al XVIII-lea, ob- 
ținut în cea mai mare parte prin sporul natu- 
ral al Americii albe, dominante în sud, este im- 
presionant. Incluzînd şi Brazilia, albii trec de 
la 800 000 la 4000 000, așadar numărul lor 
crește de 5 ori, într-un ritm superior creşte- 
rii de 3 ori a masei umane ruseşti, fără să mai 

ţinem seama şi de o enormă producţie inferioară 
de metiși. Mai puţini de 1 000 000 în 1700, ia- 
tă-i ajunși în 1800 la 6 000 000. 

Ritmul este și mai rapid în nord, în America 
prin excelenţă de „frontieră“. Către 1700, pe 
50 000 de km? se află 250000 de suflete; că- 
tre 1800, sînt 5 500 000 de oameni, dintre care 
aproape 5 000 000, albi, pe ceva mai puţin de 
1000 000 de km?, în spatele fişiei frontiere. 
La fel ca în spaţiul rusesc, densitatea este de 
5 locuitori pe km?. Iată deci o creștere de 20 
de ori a numărului de oameni, ca nicăieri în 
altă parte. 

Problema omului şi a spaţiului să fie oare 
problema omului european aflat în dialog cu 
un spaţiu ale cărui frontiere încep să fugă, ale 
cărui țărmuri să se dizolve, greu pînă în 1700, 
ceva mai rapid pînă în 1750, în goană dezor- 
donată după 1750? În jurul unui nucleu cu o 
densitate ridicată, de 35—40 de locuitori pe 
km? (aceste densități „mari“ nouă ne par foarte 
scăzute) se află o serie de pete estompate care 
conduc la tipul de ocupare a solului din pro- 
vinciile frontiere, cu nivelul densităţii aproape 
constant de 5 locuitori pe km?. Europa oscilează 
între densități cuprinse între 40 și 5 de locui- 
tori pe km?. Și ritmul sporului demografic, și 
nivelul de ocupare a solului opun cele două 
Europe. Europa centrală cunoaște un ritm lent, 
(să ne reamintim că Anglia are, în secolul al 
XVIII-lea, un ritm de recuperare şi că acce- 
lerarea bruscă a sporului demogratic din Eu- 
ropa centrală datează din secolul al XIX-lea), 
Europa marginală, Europa colonială — cea a 
Ucrainei, a Asiei rusești și a Americii „fron- 
tiere“ — au, după 1700, un ritm rapid. Ritmul 
se apropie de zero, uneori este chiar negativ 
în secolul al XVII-lea și devine pozitiv, cu 
pante diferite în secolul al XVIII-lea. Totuși, 
şi acesta este esenţialul ritmurile sînt constan- 
te la nivelurile extreme. Densitatea de 40 de 
locuitori pe km? nu este nicicum depășită în 
centru şi, fapt şi mai semnificativ, creşterea 


306 


limitelor rusă şi americană se realizează mai 
mult prin adăugare de noi teritorii decît prin 
mutaţia substanţială a densităţii de ocupare a 
solului pe spaţiile tradiţional controlate. 

Ne aflăm astfel în prezența unei constante 
a Europei clasice: constanta densitate, cu e- 
vantaiul său de densitate cuprins înttre 40 si 
5 locuitori pe km2. Este constanta referitoare 
la un om dominat în continuare de un spaţiu 
pe care nu a ajuns să-l stăpînească total. 


Cucerirea spaţiului. Asanarea 


Dar constantele în istorie nu sînt niciodată decît 
variabile ignorate, variabile cu un ritm de evo- 
luţie foarte lent. Secolul al XVII-lea, avid de 
oamenii care i-au lipsit teribil, n-a putut nici- 
cum să se gîndească la astuparea golurilor de 
ocupare umană a solului, a acelor goluri stîn- 
jenitoare pentru că rup continuitatea, pentru 
că fac să apese diferite amenințări asupra lo- 
cuitorilor — noaptea, ţăranii din Germania 
se baricadează în case deoarece lupii dau tîr- 
coale pe ulițele satelor — pentru că lovesc în 
legăturile de comunicaţie, pierdute în ocoluri 
interminabile. Dar odată cu avîntul din seco- 
lul al XVIII-lea, totul se schimbă. Secolul al 
XVIII-lea a fost, împreună cu secolul al XII-lea, 
marele secol de defrișări în Europa. 

Să nu ne grăbim cu descalificarea secolului 
al XVII-lea. El, a fost capabil să realizeze unele 
îmbunătăţiri de amănunt. Încheierea asanării 
și a punerii în valoare a Mlaștinilor din Poitou 
graţie tehnicienilor olandezi, importaţi cu mari 
cheltuieli, sînt contemporane cu Colbert. Olan- 
da, aflată la strimtoare, cucerește marea pas 
cu pas. În 1682, Amsterdamul construiește pe 
ţărmul de sud al rîului Yssel un dig destinat 
să apere de cele mai înalte niveluri ale mareei, 
un cartier numărînd mai mult de 2 000 de case. 
Dar să luăm bine seama: a doua jumătate a se- 

colului al XVI-lea şi primele decenii ale seco- 
lului al XVII-lea, secolul al XVIII-lea, a jor- 
tiori, au fost, în Olanda, secole creatoare de pă- 
mînt. A doua jumătate a secolului al XVII-lea, 
totuşi Secolul de Aur în „politică, aparent, se- 
colul bogăției și, în mod sigur, al poeziei, este 
un secol de consolidare, nu de invenţie. De 
consolidare lipsită de merit: „Secolul al XVII-lea 
nu cunoaște o catastrofă comparabilă cu va- 
lul seismic din ziua de Toussaint, 1570“, (Paul 
Zumthor) în pofida alarmelor de pe Rin şi 
Yssel, în 1638 și din 16 noiembrie 1650. Şi pe- 
ricolul vine dinspre pămînt: creşteri ale nive- 
lului apelor, inundaţii produse prin dezgheţ. 
În schimb, în memorabila noapte din 5 spre 
6 martie 1651 un întreg popor, trudind pe di- 
guri, a respins năvala unei maree de echinoc- 
țiu antrenată la asaltul dunelor de o furtună 
violentă. Victorie ușoară asupra mării. Mica 
oră glaciară, reconstituind ghețarii, grăbeşte ex- 
pansiunea spre țărmurile joase ale mărilor în- 
vecinate cu oceanul, din partea unei Europe 
mereu lipsită de apărare în fața unei trans- 
gresiuni flandriene. Anomalia pozitivă a preci- 
pitaţiilor, în schimb, unită cu deficitul tempe- 
raturilor, pune cu mai multă acuitate problema 
scurgerii apelor. Un mare efort de asanare a 
smîrcurilor începe în 1550, culminează către 
1640 (cînd ritmul anual de asanare atinge 1800 
ha), se prăbușește rapid, în ciuda progresului 
tehnic al morilor cu pompe. „Încă din 1609 sînt 
folosite șiruri de mori situate în planuri di- 
ferite și permițind ridicarea apei în palier“. 
Primul mare proiect de anvergură, nece- 
sitînd mobilizarea forței publice, a fost înaintat 
de Dirk Van Oss, un burghez important, mem- 
bru în Comitetul director al Companiei Indii- 
lor Orientale (Heeren XVII). El vizează lacul 
Beemster, în nord-vestul Amsterdamului. Un 
grup capitalist fabrică așadar pămînt în detri- 
mentul unui lac. Dar ne aflăm în Olanda. A 
fost necesar să se lupte împotriva forţelor na- 
turii și a ţăranilor din împrejurimi. Interesul 

acțiunii de la Beemster constă în faptul că a 
slujit ca banc de probă. Ceea ce nu se știe 
încă foarte bine la începutul secolului al 
XVII-lea este transformarea solului recuperat 
în teren potrivit pentru agricultură. „În 1632, 
precizează Paul Zumthor, doar un sfert din 
Beemster era cultivat“ (faptul este cu atît mai 
semnificativ cu cît noul polder fusese inaugurat 
solemn de către o delegație a Stărilor cu două- 
zeci de ani în urmă); „o cincime era folosită 
pentru pășunat, o treime pentru fineţe, restul 
— grădini şi vii“. 

Din 1612 pînă în 1640 au fost cîştigate în 
felul acesta urmîndu-se o tehnică pentru care 
inginerul Leeghwater a obţinut recunoașterea 
întregii Europe, majoritatea lacurilor din pro- 
vincia Olanda. Wieringerwaard, Purmer, Wor- 
mer, Hugowaard, Schermer dispăreau din pei- 
saj. Amsterdamul începe asanarea lacului Die- 
men pe cont propriu. Printre altele, douăzeci de 
mlaștini sînt recuperate concomitent, pentru 
cultură, în total 45 000 de hectare. Iniţiativă 
capitalistă — iniţiativă de stat: ţăranii olan- 
dezi se ţin de o parte în faţa acestor opera- 
țiuni de prea mare amploare pentru ei. Această 
„frontieră“ este ocupată de imigranţi înde- 
părtaţi din provinciile interioare sau din Ger- 
mania. Agitaţia în jurul asanării mlaștinilor 
crește. Leeghwater își plasează planurile aproa- 
pe pretutindeni. Bordeaux, Emden, Frise, ducele 
de Epernon, ducele de Holstein, Stathouderul 
recurg la serviciile sale. Abia atunci încol- 
ţeşte marele său proiect. Convins de fertilitatea 
solului de pe fundul lacului Haarlem, Leegh- 
water se gîndeşte să-și lege numele de asa- 
narea celui mai mare loc neerlandez, 10 000 de 
hectare între Amsterdam și Leyda. În 1641, 
el își prezintă raportul în faţa Adunării Stă- 
rilor din Olanda. Dar în 1641 este prea tîrziu. 
Conjunctura s-a schimbat aproape peste tot, 
conjunctura economică şi cealaltă, solidară cu 
ea și chiar mai importantă, conjunctura numă- 
rului de oameni. Trebuie așteptat secolul al 

XIX-lea pentru a se îndrăzni atacarea lacului 
Haarlem. Insuccesul lui Leeghwater dramati- 
zează întorsătura din 1640. Chiar în Olanda, 
omul, sufocat, încetează, timp de o jumătate 
de secol, să mai inventeze spaţiu. 

Cucerirea de ogoare şi pășuni din mare, 
lacuri, iazuri şi smiîrcuri este o soluţie costisi- 
toare, la îndemîna unei ţări bogate în oameni 
și capitaluri, foarte avansată din punct de ve- 
dere tehnic, dar săracă în suprafaţă. În alte 
părţi oamenii se mulţumesc să rupă din pă- 
duri, din stepe, şi chiar din pirloagele pe care 
un regres recent al ocupării umane le-a îm- 
pins în locul ogoarelor, înainte ca revoluția 
agricolă pregătită în Anglia din secolul al 
XVIII-lea să permită pretutindeni o sporire 
de două ori (în asolament bienal), sau o dată 
şi jumătate (în asolament trienal), fără efort, 
a suprafeţelor cultivate, prin abandonarea sis- 
temului lăsării în pirloagă. 


Defrişarea, popularea 


Bilanţul defrișărilor este slab în Franţa seco- 
lului al XVII-lea, și foarte pozitiv începînd din 
1730 şi, mai ales, din 1750—1760. Estul Ger- 
maniei și nordul Ucrainei, cu vestitele acţiuni 
de colonizare ale Marelui Elector (1640—1688) 
reprezintă cele două excepţii, desigur cele mai 
notabile, ale secolului al XVII-lea în domeniul 
defrișărilor, dar este vorba mai curînd de recu- 
perări decît de adevărate cuceriri. Nivelurile 
de populare din 1620 din întreg estul Germa- 
niei nu se regăsesc deloc înainte de 1720— 
1740. Cît despre defrișările din centrul Rusiei 
din secolul al XVII-lea, ele permit, cel mult, 
să regăsim, la începutul secolului al XVIII-lea, 
frontierele habitatului dinainte de Vremea Tul- 
burărilor, adică de la sfîrşitul secolului al 
XVI-lea. 

Lucrurile se schimbă radical în secolul al 
XVIII-lea. Spaţiul european se transformă, în- 

cepînd din 1720—1730, sub acţiunea conver- 
gentă a unei duble zone pioniere. Una, evi- 
dentă și îndepărtată, cuprinde Ungaria, Sibe- 
ria, Rusia, America, cealaltă este apropiată, 
perseverentă și eficace. Ea tinde să anuleze 
golurile care continuă să existe în inima bă- 
trinei Europe. Cauza acestei acțiuni este sim- 
plă: creșterea numărului de oameni, împreună 
cu efectul produs — o mai eficientă îmblinzire 
a spațiului. Ar trebui mai multe cărţi, și groase, 
pentru a întreprinde bilanţul deschiderii, în 
secolul al XVIII-lea, a „frontierei“ interioare. 
Un singur exemplu ar putea să le rezume 
pe toate: colonizarea din Sierra Morena, marea 
problemă a anilor '60 din secolul al XVIII-lea. 
E mai puţin vorba de inventarea unor pămîn- 
turi într-o Spanie care nu şi-a refăcut încă 
pe deplin nivelul său de populare din 1590, 
cît de umplerea unui gol interior ce întrerupea 
legăturile de comunicaţie între Castilia și An- 
daluzia şi îndepărta, în timpul iernii, cu 15 
zile inutile Cadiz, așadar America, de Madrid. 
Gaspard von 'Thurriegel, nobil bavarez, pro- 
pune, în mai 1766, recrutarea a 6 000 de colo- 
niști în Germania și în Flandra — Imperiul 
şi-a astupat golurile — pentru a întări punc- 
tele slab populate din America spaniolă. Pa- 
blo de Olavide, acest limeño care va fi vedeta 
filosofilor, contribuie la reorientarea proiec- 
tului în direcţia nu a pustiurilor îndepărtate 
ale Americii ci în a celor cu mult mai apro- 
piate și infinit mai supărătoare ale centrului şi 
sudului Spaniei „între Valdepeñas (în sudul 
provinciei La Mancha) şi Bailen (la limita 
nordică a Andaluziei)“. Este o enormă pată 
albă pe hărţile din secolul al XVIII-lea. 
Ocuparea pămînturilor părăsite din secolul 
al XIII-lea însemna, în plus, asigurarea securi- 
tății pentru noul drum general din Andaluzia 
a cărui construcţie fusese hotărită în 1761 și 
a cărui importanţă era esenţială pentru monar- 
hie întrucît el conducea pînă la Madrid o 
parte din argintul provenit din Indii. „De-a 


311 


lungul vechiului drum, aproape impracticabil, 
scrie Marcelin Defourneaux, nu existau decît 
cîteva hanuri” (ventas) ai căror patroni se fă- 
ceau de multe ori complici cu tăinuitorii, cu 
tilharii care cutreierau ţinuturile, prădau că- 
lătorii și uneori îi asasinau, după cum amin- 
tese numeroasele cruci ridicate la marginea 
drumului“. 

Operaţiunea Sierra Morena este contem- 
porană cu operaţiunea „drumul regelui“, în 
Franţa. Ea prefigurează operaţiunile de popu- 
lare — prin construcții de căi ferate transcon- 
tinentale — din America anilor 1860—1870— 
1880. Această operaţiune, reluată înzecit de-a 
lungul bătrînei Europe — Europa fără zonele 
Ungariei, Rusiei, Scandinaviei și Americii — 
reprezintă, oare, între 1750 și 1770, prima 
etapă, de regulă neglijată, a unei foarte im- 
portante revoluţii, s-o numim revoluţia trans- 
porturilor terestre și, eventual, cu și mai multă 
îndrăzneală, a omogenizării spaţiului? Arma- 
tele lui Napoleon care se împotmolesc după 
Berlin, în 1807, imediat ce trec de Niemen, 
în 1812... înfrîngerea, în Rusia, a armatelor 
greoaie dintr-o ţară cu drumuri pavate, în- 
tr-o ţară care așteaptă calea ferată și uneori 
avionul pentru a-și stăpîni spaţiul. 


Drumurile 


Nicăieri această revoluţie n-a fost condusă, 
mai devreme, mai rapid și mai departe ca în 
Anglia, unde drumul” (acela pe care-l ia Mr. 
Pickwick la începutul secolului următor și care 
are atit de puţine motive să invidieze căile fe- 
rate ale viitorului) este încă de la început du- 
blat, pentru mărfurile grele, cu o importantă 
reţea de canale. Teritoriului englez se cuvine 
să-i adăugăm Olanda care a inventat suspen- 
sia trăsurilor* în secolul al XVII-lea. Dar An- 
glia domină un spaţiu redus, de 150 000 de km? 
în care marea pătrunde peste tot cu avanta- 


312 


jele cabotajului; ea abandonează Scoţia şi Ir- 
landa, întirziate la o altă eră a geografiei 
transporturilor. La sfîrşitul secolului al XVII- 
lea, insulele britanice juxtapun, jumătate-ju- 
mătate, un teritoriu parcurs de cea mai deasă 
reţea de drumuri din lume şi teritorii (patru 
cincimi din Irlanda şi trei sferturi din Scoţia) 
contemporane, în planul legăturilor de comu- 
nicaţie, cu Franţa din secolul al XIV-lea. Iată 
un fapt care amintește din nou că insulele bri- 
tanice au fost mult timp zona cea mai occi- 
dentală a Europei. 

Franța este de patru ori mai întinsă de- 
cît Anglia şi lipsită de colonie în Europa. Din 
acest motiv, ţinind seama de sarcina de înde- 
plinit, de drumul care trebuie parcurs și de 
drumul parcurs efectiv, meritul pentru prima 
fază a revoluţiei transporturilor terestre revine 
Franței. Este vorba, să spunem încă o dată, 
despre operaţiunea „drumul regelui“. 

Între 1745 și 1775, provinciile cele mai în- 
depărtate se întilnesc la Paris pe trasee care 
vor impune dispozitivul în stea a rețelei fe- 
roviare franceze. Pretutindeni, drumurile pa- 
vate ale regelui aduc viaţă, transformă, ucid, 
În Normandia este favat drumul Cherbour- 
gului, între Evreux şi Caen. Noul traseu func- 
ționează între 1764 și 1770. O serie de tîrguri 
vechi intră în declin. Este cazul Neubourgului: 
„Tradiţionalelor căi desfundate şi devenite im- 
practicabile datorită trecerii anuale a 100 000 
pînă la 150 000 de vite“; încă de pe acum „nu- 
meroşi negustori preferă noul drum“, dru- 
mul Parisului (André Plaisse). Nordul Burgun- 
diei a trăit această revoluție, înainte cu 30 de 
ani, căci vestul de acum înainte rămîne în 
urmă. „Drumuri spre Paris prin Troyes şi 
Auxerres îmbunătăţite, plantate cu copaci și 
care sînt martore ale sporirii traficului spre 
nord-vest în detrimentul celui din nord; dru- 
mul din Auxois spre Semur-Montbard în 1748 
și mai ales drumul spre Arnay-Somberun prin 
Commarin pe care circulă grîul, cînepa, lîna.., 
drumul spre Charolais şi drumul Loarei... 

drumurile spre Bresse... Louhans, Tournoi și 
Châlon, Bourg, acesta din urmă amenajat în 
1753; drumurile Saônei care trebuie îmbunătă- 
ţite, pe unde trec grînele, lemnul, fierul către 
Pontailler, Suippe, Auxonne-Verdun ale căror 
drumuri sînt în reparație“. (Pierre de Saint- 
Jacob). 

N-am putea aprecia îndeajuns bilanţul eco- 
nomic al operațiunii de pavare a drumurilor. 
Potrivit lui Pierre de Saint-Jacob, ea repre- 
zintă, pentru transporturile vinului un cîştig 
de 950%. Între 1745 şi 1760, revoluţia rutieră 
aşadar s-a terminat. Preţul transporturilor 
scade în proporţii considerabile. Pentru vin, 
de exemplu, el nu mai reprezintă decit a cin- 
cea sau a șasea parte din preţul mărfii, în vre- 
me ce la sfîrşitul secolului al XVII-lea cos- 
tul transportului mărea preţul vinului de trei 
sau de patru ori... Fără îndoială, în întreaga 
istorie economică a secolului nu există meta- 
morfoză mai hotăritoare decît aceasta“. S-a pu- 
tut exagera importanţa revoluţiei feroviare, 
cum s-a mai întîmplat odinioară cu motorul cu 
aburi. Drumuri, canale, apoi căi ferate, motor 
cu aburi, cu aprindere internă — revoluţia în- 
cepe de timpuriu, cu mult înainte de take off, 
în timpul acelei lente pregătiri din secolul al 
XVIII-lea. Dezvoltarea este o răsplată muncită. 
Ea se află la sfîrșitul unei perseverenţe înde- 
lungate și impulsionează oamenii deveniți, în 
sfîrșit, stăpini ai spaţiului. 


Vechiul Regim al distanțelor 


Am insistat asupra acestei revoluţii care începe 
în finalul perioadei de care ne ocupăm pen- 
tru a sublinia mai bine marea originalitate, 
în această epocă, a dialecticii omului și me- 
diului său. Niciodată lumea nu a fost atît de 
vastă ca atunci. Cu un ansamblu de mijloace, 
dintre care cele mai perfecţionate datează din 
secolul al XIII-lea, omul a aruncat năvodul, în 

secolul al XVI-lea, pentru prima economie 
planetară. 

Nu realizarea ei constituie în primul rînă 
paradoxul. Nu cumva, în mai mare măsură el 
constă în faptul că Europa a menţinut acest 
miracol din 1550 pînă în 1750? Înaintea re~ 
voluţiei transporturilor care începe la mijlocul 
secolului al XVIII-lea? 

În 1700, legăturile de comunicaţie se rea~ 
lizează cu mijloacele Renașterii, care au o ve- 
chime de peste trei secole. De două secole se 
bate pasul pe loc. 

Și pe mare și pe uscat. În comparaţie cu 
sistemul de comunicaţii care predomină de la 
sfîrşitul secolului al XIX-lea, problema nu este 
atît încetineala cît costul și nesiguranța călă- 
toriei. Încă de cînd călătoria depăşeşte cei 30% 
sau 40 de kilometri pe care omul de atunci 
îi poate parcurge fără efort, pe jos, străbătină 
cîmpii și drumuri, într-o ţară cu legături de 
comunicaţie ușoare şi bine croite ca în Franţa, 
limitele insecurităţii cresc atît de mult încît 
orice previziune devine imposibilă. Am dez- 
voltat în altă parte consecinţele acestui fapt 
pentru economie. 


25. Drumul pavat al regelui schimbă harta Nor- 
mandici. 


Iată un exemplu real și semnificativ. Cadiz 
este incontestabil, unul dintre cele două sau 
trei posturi consulare franceze deosebit de im- 
portante. Parisul sau Versailles-ul au priviri- 
le îndreptate către plămînul prin care intră ar- 
gintul Americii și sosesc veştile din Lumea 
Nouă. Există comerţ de anvergură şi politică 
de anvergură. Între Cadíz şi Paris, în linie 
dreaptă, sînt 1 500 de kilometri, dar mergînd 
călare, precum curierii regali, sînt ceva mai 
mult. de 2500. Preţul nu contează, sau con- 
tează puţin. Ne aflăm în limitele posibilului. 
Consulul, în plus, aceasta este regula, răspunde 
prin retur. Să deschidem corespondenţa. 

1720. An liniștit. (AN, AE, B, 225). Scri- 
soarea din 29 noiembrie 1719, a sosit în jurul 
lui 1 ianuarie: a făcut 32—36 de zile de la 
Paris la Cadiz. Scrisoarea din 26 decembrie 
1719 a sosit la 27 sau la 28 ianuarie, poate 
chiar la 29: așadar, 34—35 de zile. În schimb, 
scrisoarea din 8 ianuarie 1720 se află la Cadiz 
după 28 de zile (5 februarie). Este un timp 
excepţional de scurt. Nu un timp record, ci 
un timp excelent. Dar iată scrisoarea din 7 
aprilie. Ea răspunde scrisorii din 26 februarie: 
după 40 de zile. Este inutil să continuăm. lată 
cum călătoresc curierii şi oamenii: consulul 
Partyet, grăbit să se întoarcă (scrisoarea din 
28 aprilie 1720) povestește călătoria pe care a 
făcut-o de la 12 la 26 aprilie, în 14 zile, de la 
Madrid la Cadiz. Între Madrid şi Versailles, 
curierul face în jur de 15 zile. Cadiz-Madrid, 
ò treime în plus, dublează timpul parcursului, 
pentru că trebuie așteptată corespondenţa şi 
înfruntat pustiul Sierrei Morena. Am despuiat 
mii și mii de corespondențe legate de aceste 
itinerare. Între Paris și Cadiz, timpul record 
este de ordinul a trei săptămîni, iar timpii 
lungi depășesc cu puţin două luni. Așadar între 
trei săptămîni și două luni, fără un obstacol 
important (cazul de război fiind exclus) pe un 
parcurs relativ scurt de 1 500 de kilometri. în 
linie dreaptă, între cel mai mare oraș.din. Eu- 

ropa continentală și cel mai mare port. Există 
o ușoară oscilație în funcţie de anotimpuri: 
toamna și iarna dau timpi, în medie, mai 
lungi. Timpii de vară sînt ceva mai scurți, 
dar mai ales, ceea ce este preţios, mai siguri. 
Cercetarea a fost desfășurată pe distanța unui 
secol. Între mijlocul secolului al XVII-lea şi 
mijlocul secolului al XVIII-lea, nu există nici 
un progres. Nimic, absolut nimic nu se întîmplă 
înainte de pavarea drumurilor în Franţa și de 
popularea Sierrei Morena. 

Ceea ce scrie Fernand Braudel despre om și 
distanță" în lumea mediteraneană din secolul 
al XVI-lea este valabil, cuvînt cu cuvînt, 150 
de ani mai tîrziu, în toată Europa clasică. După 
încă 20 de. ani, din 1760 pînă în 1780, totul 
se va schimba. „Lupta împotriva distanţei este 
o problemă de vigilenţă, de hazard, de șansă. Pe 
mare, o vîntoasă favorabilă, o serie de zile fru- 
moase și faci într-o săptămînă sau două cît nu 
vor face alţii în șase luni . . . La fel pe uscat, unde 
diferenţele sînt mai mici, un război, o alarmă 
care desfundă drumurile, o cădere prea abun- 
dentă de zăpadă care închide trecătorile, și 
iată că intervalele cele mai chibzuite se dove- 
desc insuficiente. Această nesiguranţă a vite- 
zelor complică totul... Spaţiul nu are din 
punct de vedere uman, o mărime precisă, dată 
o dată pentru totdeauna. El are zece, o sută 
de mărimi diferite și omul nu este niciodată 
sigur dinainte, deplasîndu-se, acţionind sau 
vrînd să. acţioneze, în privinţa întreruperilor 
care i se vor impune... Durata de parcurgere 
a traseelor nu. este direct proporţională cu lun- 
gimea. lor matematică, ci cu debitul lor, cu le- 
găturile stabilite, cu datele de trecere a cu- 
rierilor. Și în plus, aceasta e o obișnuinţă: nu 
contează niciodată o aproximaţie de trei, pa- 
tru zile... .&. 

Sînt -trei claviaturi de viteze... Pe mare, 
cu galerele întărite (pentru afaceri de stat de 
cîteva ori:pe secol) se fac 200 de kilometri pe 
zi. O corabie. cu un vînt favorabil face uneori 

mai mult, dar este o pură întîmplare. În seco- 
lul al XVII-lea, secretele de stat sînt încredin- 
ţate încă galerei. Pe uscat, omorînd caii, un 
curier poate merge pînă la 130—135 de kilo- 
metri pe zi. Este a doua claviatură. A treia 
claviatură este cea a curierului oamenilor gră- 
biţi: 25 pînă la 30 de kilometrii pe zi, în mod 
excepţional 40, se înţelege, pe o distanță lun- 
gă de cel mult zece zile. Pe un itinerar redus, 
se poate merge mai repede. 

Şi astfel putem formula cîteva legi ale a- 
cestui Vechi Regim al distanțelor. Mai întîi, 
fluctuația după anotimpuri şi totala incertitu- 
dine. Pe uscat, aproape la fel ca pe mare, nu 
există timp mediu, timpi scurţi şi timpi lungi. 
Totul este eterogenitate și imprevizibilitate. 
Trebuie adăugată legea distanţei: de la 50 la 
1000 de kilometri, funcţia timp/distanţă este, 
toate elementele rămînînd identice (în reali- 
tate ele nu rămin niciodată) o funcţie lineară. 
Dincolo de această distanţă, dreapta se cur- 
bează în jos, în formă de parabolă. Adăugarea 
a 500 de kilometri la 1000 de kilometri în- 
seamnă dublarea, în mare, a timpului de par- 
curs: 1. Paris-Cadiz, = 2. Paris-Madrid, Paris- 
Messina = 2. Paris-Roma, 1. Paris-Budapesta 
= 2. Paris-Viena. lată pentru ce este atît de 
neverosimil să fii persan. Construită pe harta 
timpilor din Paris, din Londra... din Roma 
(singurele orașe, potrivit atitor autori din se- 
colul al XVII-lea, în care se poate trăi), Eu- 
ropa clasică apărea extraordinar de deformată 
la periferie. Geografia transporturilor din se- 
colul al XX-lea dă întiietate distanţei lungi 
în detrimentul drumurilor scurte. Ca regulă ge- 
nerală, omul, nu spaţiul se opune. Parisul este 
mai departe de Bourget sau de Orly decît sînt 
Bourget şi Orly de aeroporturile oricărei ca- 
pitale europene, fie Londra, Berlin sau Mos- 
cova. În geografia veche, lucrurile se petrec 
exact invers. Cînd oamenii se apropie, distan- 
ţa dispare: spaţiile sînt cu atît mai greu de 
străbătut cu cît sînt mai puţin populate. 40 de 

locuitori pe km? înseamnă că drumurile sînt 
sigure şi, relativ, lipsite de aventuri; 15 lo- 
cuitori pe km? — timpul de parcurgere este 
dublu iar partea hazardului creşte de trei sau 
de patru ori. În hanurile din bazinul Londrei 
sau din opulenta Olandă există lux, confort, 
aproape rafinament, dar Olanda atinge în ora- 
şe densități de 80 pînă la 100 de locuitori pe 
km2. L'Empereur sau L/Oie la Bois-le-Duc, Le 
Pelican, Le Lion la Haarlem... nouă hoteluri 
de calitate se află la Haga in 1680, şase la 
Rotterdam, vreo 100 pentru toate rangurile — 
se spune — la Amsterdam. Și Zumthor preci- 
zează: „... instituţii oficiale numite locuințe 
de nobili asigurau în centrele cele mai impor- 
tante găzduirea oaspeţilor de marcă. În lipsa 
unei asemenea locuinţe oaspetele era încredin- 
tat bunelor îngrijiri ale unui notabil“. 

Mai mult, acel ghid faimos din 1689, încă 
de pe atunci atît de modern, pe care îl publica 
un librar din Amsterdam, cuprindea informa- 
ţii despre mijloacele de transport din cele șapte 


provincii... despre linii pe uscat şi pe apă, 
despre orare ... iurmaroace și tirguri ... hanuri 
şi biserici... echivalenţa precisă a monedelor 


... împreună cu sfaturi de igienă asupra peri- 
colelor de pleurezie care vă pîndeşte pe un 
coche — barcaz tras de cai — a inconvenien- 
telor recurgerii la prostituate și a riscurilor u- 
nei întrebuinţări nechibzuite a berii şi a vi- 
nului. Luxul și modernitatea celor 60 de locui- 
tori pe km?. În această densitate constă tot 
secretul Olandei: provocarea aruncată de nu- 
mărul oamenilor. Ce contrast faţă de hanurile 
spaniole! Încă o dată să cercetăm impresiile 
unui călător francez anonim din Lettre de vo- 
yage d'Espagne de Marcelin Defourneaux: „Cit 
priveşte hrana, am învăţat, de asemenea, să 
călătoresc după moda ţării care este să cum- 
peri ceea ce vrei să măninci din diferite locuri, 
căci este imposibil să găsești în lungul dru- 
mului, ca în Franţa sau în Italia hanuri care 
să-ţi dea totdeodată și de-ale gurii și culcuș. 

Iată felul în care trebuie procedat în fiecare zi. 
Incă de cînd ai ajuns la han, întrebi dacă e- 
xistă paturi și după ce ai aflat că s-ar putea 
să fie, trebuie să dai carnea crudă pe care o 
aduci cu tine, sau să mergi să cauţi la măce- 
lărie sau să-i plătești valetului hangiului ca 
să-ți facă rost de carne și de toate celelalte 
lucruri care sînt de trebuință. Dar cum foarte 
adesea ei te înșală la preţ, cel mai bine este 
să duci carne în traistă şi să faci zilnic pro- 
vizii acolo unde te afli din toate lucrurile ne- 
cesare precum piine, ouă și carne pentru a 
doua zi“. Curios obicei pe care autorii fran- 
cezi îl atribuie fiscalității... și care este im- 
putabil mai ales densității de 10 locuitori pe 
km2. Să-l lăsăm pe Guzmân de Alfarache să 
ne povestească ce i s-a întimplat într-unul din 
aceste ventas: „Dacă m-ar fi pus cineva la ușa 
mamei, nu știu dacă ea m-ar fi recunoscut 
căci atit de mare era numărul puricilor care 

26—27. Riscurile Războiului şi riscurile pe mare- 


mă umpleau de parcă aveam pojar și mă scu- 
lai dimineaţa fără ca să-mi rămînă un locșor 
pe tot trupul, pe față şi pe mîini în care să 
poată încape vreo altă pișcătură“. Raymond de 
Lantery, acest bogat negustor din Nisa, care 
făcuse avere în negoţul cu Indiile la Cadíz, 
povesteşte cum a fost furat în tovărăşia unui 
prieten genovez în mai 1675, la cîțiva metri 
de cabildo, în orașul Jerez, în posada de la Cor- 
redera: 73 de reali pentru două găinușe, o sa- 
lată rea şi două paturi proaste, fără ca el şi 
prietenul său să considere că e înţelept să re- 
curgă la ajutorul justiţiei. Hangii sînt oa- 
meni primejdioși -pe care e preferabil să nu-i 

superi, aşa cum mărturisesc ex-voto-urile ve- 
chiului drum Madrid-Cadiz trecînd pe lîngă 
Despeñaperros . Acestea sînt dificultăţiie că- 
lătoriei* prin Spania. Dar ce să spunem des- 
pre călătoria prin Rusia? Anthony Sherley, în- 
sărcinat cu o misiune diplomatică de Șah, are 
nevoie de şase luni ca să ajungă de la Ispahan 
la Moscova prin Marea Caspică. El sosește aici 
la sfîrşitul lui noiembrie 1599. După șase luni 
de ședere obligatorie de iarnă la Moscova, pă- 
răseşte Rusia prin nord prin Iaroslav, Rybinsk, 
Iholmogorg şi Arhanghelsk; este drumul cel 
mai scurt în vremurile tulburi ale lui Boris 
Godunov. Sherley a ajuns de la Arhanghelsk 
la Emden pe o navă flamandă şi și-a continuat 
apoi drumul de la Emden la Praga. El soseşte 
la porţile Hradului la 10 octombrie 1690. De 
la Ispahan la Praga, via Moscova, a făcut deci 
un an şi jumătate. Sherley este un om grăbit 
care dispune de resurse importante. Timpii săi 
sint deci reprezentativi pentru cei mai buni 
timpi de parcurs de-a lungul Europei perife- 
rice a celor 5 locuitori pe km?. La mijlocul se- 
colului al XVIII-lea, pentru a merge pe uscat 
din Georgia la New York trebuie 6 luni și de 
la Lima la Buenos Aires, 1 an. 

În centrul Europei se află nucleul dens al 
milionului de km? și al celor 35 000 000 de lo- 
cuitori, nucleul comunicaţiilor rapide şi relativ 
sigure. Dar periferia, Peninsula Iberică, Ger- 
mania, Danemarca și sudul Suediei formează 
o zonă intermediară în care, sub raportul timpu- 
lui de parcurs, leghea este echivalentă, în me- 
die, cu trei sau patru leghe din Olanda, An- 
glia sau Ile-de-France. În sfîrşit, Europa înde- 
părtată, Ungaria, Polonia, Finlanda, nordul Sue- 
diei... şi a fortiori, America multiplică distan- 
ţele, prin durata parcurgerii, risc și efortul u- 
man necesar, de zece ori. 

Europa clasică măsoară de la Oceanul Atlan- 
tic pînă în Siberia, în adincime, peste un an- 
timp; de la Messina la Capul Nord între șase 
luni şi nouă luni. Oare cite zile, luni și ani 

măsoară Europa mărilor? I-am calculat mări- 
mea cu răbdare raportindu-ne la cîteva mii de 
călătorii efective de odinioară pentru Carrera 
de Indias, am calculat adică mărimea acelui 
Ocean Atlantic strimt sau acea Mediterană de 
dincolo de Coloanele lui Hercule care aruncă 
un pod rigid, nemișcat și intermitent între 
Europa iberică şi America Conquistei. 

De la San Lucar la Vera Cruz sînt 4 800 de 
mile numai pe drumul bătut de alizeu, cu 
siguranță 10000 de kilometri; timpul mediu 
— 91—92 de zile. Timpul record este, în se- 
colul al XVI-lea, de 70 de zile (din iulie pînă 
în octombrie 1570) iar timpul cel mai lung 
(din februarie pînă în august 1633), de 179 de 
zile. Dar din 40 de convoaie, doar două au 
avut un timp de parcurs inferior cu 100/ faţă 
de medie. Pentru 27 de convoaie media reală 
este de 80—81 de zile iar pentru alte 11 con- 
voaie, de 125 de zile. Cind după 2 pînă la 3 
luni de așteptare și de plecări ratate din Se- 
villa, nava dumneavoastră a trecut de bancul 
de la San Lucar, dacă Dumnezeu vrea să so- 
siți cu bine, aveţi exact două șanse din trei 
să faceţi o călătorie scurtă care va oscila între 
2 luni și 10 zile, pe de o parte, și ceva mai 
puțin de trei luni pe de alta și o șansă din 
trei să faceţi o călătorie lungă care va oscila 
între 4 și 6 luni. Aveţi, de asemenea, o șansă 
din zece ca plecînd din Madrid să nu ajun- 
geţi niciodată în Mexic. Din Madrid în Mexic, 
călătoria dumneavoastră nu va dura, în nici 
un caz, mai puţin de șase luni. 

De la San Lucar sau din Cadiz către istm, 
pentru o distanță aparentă totuşi mai scurtă, 
de 4 300 de mile, oscilația este și mai mare, 
între cele 43 de zile ale convoiului din apri- 
lie-mai 1615 și cele 175 de zile ale prost or- 
ganizatului convoi din februarie-aprilie 1633. 
Media este ceva mai bună, de 92 de zile. Există 
o posibilitate din şase să consumi între 43 și 
85 de zile, cu o posibilitate medie scurtă de 

o oscilație între 4 și 6 luni, cu o medie de 
165—186 de zile. Plecînd de la Madrid spre 
Lima, unde se află Potosi, primul centru mon- 
dial de producţie a metalelor prețioase, veţi 
consuma, în cel mai bun caz, şi, cu oarecare 
ghinion, 2 ani şi 6 luni în istmul Panama pen- 
tru realizarea legăturii dumneavoastră anuale. 
Dar atenţie, un an nu trece fără primejdie 
pentru cine nu-i imunizat față de friguri şi 
faţă de vomito prieto. Cu o legătură grabnică, 
veţi consuma 15 luni; aveţi atunci șapte șanse 
din opt să sosiți cel puţin viu. Cu 9 luni de 
aşteptare în Panama, nu veţi risca nimic în 
trei cazuri din patru. Atît la ducere cît și la 
întoarcere trebuie să ţineţi seama de timpii 
morți. Vreme de 6 luni pe an, la mare dis- 
tanță, oricare ar fi portul, port din apropiata 
Europă sau din Europa îndepărtată, Sevilla, 
Cadiz, Puerto Belo, Panama, Recife, Manila, 
Goa sau Canton, nu va ieși nici o navă în larg 
şi vreme de alte 6 luni, în aceleași porturi 
nu va intra nimic. Pentru America spaniolă, 
călătoria rapidă, călătoria uşoară este călăto- 
ria de la ducere. Pentru America anglo-saxonă, 
şi Brazilia,. lucrurile stau invers. Notaţi pe o 
hartă izocronică (vezi P. Chaunu, L'Amerique 
et les Amériques), poziţa porturilor James- 
town, Recife şi Bahia, pe de o parte și Vera 
Cruz, Puerto Belo, pe de alta, la ducere și la 
întoarcere. 

Dar ce înseamnă o ducere fără întoarcere? 
Meritul lui Cristofor Columb nu este de a fi 
mers în America — și alţii au făcut-o, fără 
îndoială — ci de a se fi întors de acolo. Dacă 
sînteţi, la sfîrșitul secolului al XVII-lea, func- 
ționar al unei mari firme din Cadíz şi dacă 
trebuie să organizați un circuit comercial, veți 
lucra în serviciul unei firme spaniole (mar- 
chizul de Villa Campo, don Juan de Manurga, 
Don Diego Centeno, Ahumada, Jauregui, Se- 
bastian Morillo) ori, mai sigur, în serviciul 
uneia genoveze (Pranogia şi Biolato, Ricano, 
don Carlos Caneffa sau Tassura), franceze — 

nu vă lăsaţi păcălit de numele hispanizate, .. 
(Maya, la Haya, Fontana, Belin), catalane ori 
engleze (poate Mathews sau don Benjamin 
Prisse), hanseate, din Hamburg (Drayer, Escro- 
der, Eloyer), în serviciul unui olandez care își 
zice flamand (Coymas, Van Bel, Nicolas Sche- 
lingan); oricare ar fi patronul, dumneavoastră, 
funcţionarul care vă riscați viața, sînteți spa- 
niol. Și atunci veţi cunoaște această intere- 
santă geografie a Europei din perioada clasică. 
Lăsînd la o parte efortul omenesc, nordul Bra- 
ziliei, Antilele, Tierra Firma estică pînă la Ca- 
racas, Virginia, toate sînt, cu excepţia vre- 
unui ghinion, la distanța de un an. Mexicul, 
istmul — la doi ani, Peru — la trei sau la 
patru, Filipinele — la cinci sau la șase ani. 
Și şansele de a reveni din Filipine, chiar dacă 
aţi fi guvernator, sînt aproape nule. Reamin- 
tiţi-vă de unchiul justiţiar din School for Scan: 
dal care întorcîndu-se din India nu mai este 
aşteptat de nimeni. Și totuși ne aflăm în 1777, 
deja la începutul mutaţiei transporturilor. Rea= 
litatea este că nu există întoarcere din India 
sau din oricare alt loc îndepărtat al Europei 
mărilor. Iată-ne ajunși, parcă, la marginea sis- 
temului solar. 

La celălalt capăt al lumii — călătoria în 
China. Louis Dermigny a calculat de curind 
viteza așşa-numitelor îndiamen, a acelor nave 
greoaie care asigură, în secolul al XVIII-lea, 
legătura prin Cap între un port din Europa, 
India şi China, China apropiată, cvasi-indiană, 
de la Canton. Este o călătorie ușoară, bine ro- 
dată încă din secolul al XV-lea în ceea ce pri- 
vește folosirea musonului. 

Pentru 75 de călătorii, durata medie a ex- 
pedițiilor franceze cu popas la Canton şi esė 
cală în porturile indiene de pe traseu se sta- 
bilește la 624 de zile (20 de luni şi jumătate). 
Din 1719 pînă în 1754, la 653 de zile și la 558 
de zile din 1763 pînă în 1769. Să nu ne gră- 
bim să tragem concluzia despre o îmbunătă- 
tire tehnică, căci din 1770 pînă în 1790, media 

urcă din nou la 644 de zile. China nu se află 
mai departe decit Mexicul și este mai aproape 
decît Peru. Această constatare este probabil, 
cea mai încărcată de sens dintre cit se pot 
face în legătură cu geografia transporturilor 
ia mare distanță. Şi, de asemenea, constatarea 
unei difuzări mai restrînse. 


45 de călătorii, adică 58,660/, se înscriu în 
jurul mediei. Avem astfel, pentru China, o 
șansă din numai două să calculăm exact pen- 
tru perioada cuprinsă între 1719 și 1769. 

Paradoxal, între 1770 și 1790, doar 5 călă- 
torii, adică 15,15%, se înscriu în jurul medici. 
Călătoria în China, la sfîrşitul secolului al 
XVIII-lea, s-ar alinia deci la vechea normă 
americană. Sînt 18 timpi scurţi de 400—550 
de zile (54,540/0) şi 10 timpi lungi (cu mai 
mult de 700 de zile fiecare, așadar 30,30/0). 
Dar dintre aceşti timpi lungi, unul în inter- 
valul 1719—1769 şi doi între 1770 şi 1790 au 
mai mult de 1 000 de zile. Între 1772 şi 1779 
sînt consemnate o călătorie de 851 sau 854 
de zile şi două de 1138 pînă la 1145 de zile. 
Le Comte de Toulouse, plecat din Franţa la 
6 noiembrie 1733 s-a reintors la 12 iulie 1737. 
De la mai puţin de 400 de zile, la 3 ani și 
8 luni — evantaiul rămîne larg deschis. 

Această durată îndelungată a călătoriilor 
franceze este, poate, după 1700, semnul unei 
oarecare inadaptări. Să împrumutăm din nou 
de la Louis Dermigny exemplele date despre 
călătoriile suedeze. De la 637 de zile, 21 de 
luni și jumătate (media franceză, de 624 de 
zile) între 1751 şi 1764, pentru 49 de călă- 
torii (din Franța, 75), media coboară între 1770 
şi 1790 la 548 de zile, adică la 18 luni (în loc 
de 641 de zile, 21 de luni pentru Franţa). Este 
un cîştig obţinut prin creșterea circuitelor ra- 
pide: 18,37%/, de 400 pînă la 550 de zile din 
1731 pînă în 1764, 50,820/, din 1770 pînă în 
1790. 


326 


Este suficientă o lecţie: revoluţia transpor- 
turilor, ulterioară cu 20 de ani primei faze a 
revoluției mijloacelor de transport pe uscat 
nu începe înainte de 1770 în Oceanul Atlan- 
tic şi înainte de 1780 în Oceanul Indian și 
Oceanul Pacific. Ea este, între altele, indiso- 
ciabilă de cronometrul care permite, prin com- 
pararea orei, un calcul eficace pe hartă al po- 
ziţiei vasului, de Pierre Le Roy și balansie- 
rul său compensator al variațiilor de tempe- 
ratură (1766), de Earnshaw și greutatea tron- 
conică al cărei rol este să compenseze slăbi- 
rea progresivă a arcului bariletului, între două 
întoarceri, comercializabile din 1780. 

Caroline zăreşte Ceylonul la 104 zile după 
plecarea sa din Londra, fregata Alceste, ple- 
cată din Spithead întilnește Jawa după 92 de 
zile, străbătind 14 000 de mile, în medie 150 
pe zi (galerele întărite din secolul al XVI-lea 
făceau 120 de mile dar, fără întrerupere, doar 
patru-cinci zile). Caroline este însă din 1803 
şi Alceste din 1816. În curînd, se va declanșa 
o luptă de moarte între clipperele din Noua 
Anglie și așa-numitele indiamen, renovate, din 
vechea Anglie. O întoarcere din insula Mau- 
ricius în 60 de zile, o legătură China—Anglia 
în 108 zile, 13 indiamen care parcurg în grup 
în 109 zile, un itinerar Canton—La Mancha — 
aceste recorduri datează din 1817. Europa cla- 
sică aparține, într-adevăr, în întregime Ve- 
chiului Regim în privinţa transporturilor. 


Capitolul VII 


SPAȚIUL. 
SECTORUL AGRICOL 


Cargadores din Sevilla, Mercadores de Indias 
din Cadiz, armatori din Amsterdam, negus- 
tori din Sevilla, aflați în luptă cu dificultățile 
unui univers în exclusivitate astronomic, mî- 
nuiesc bogății imense. După 1750, treptat, 20, 
30 apoi 40%/, din venitul naţional englez înce- 
tează să mai fie un venit agricol. „Incă înainte 
de 1800, scrie B. M. Slicher Van Bath, exis- 
tau regiuni în care o parte importantă a popu- 
laţiei își găsea mijloacele de trai în afara agri- 
culturii,” și anume, în industrie, comerț, na- 
vigație sau pescuit. Olanda și Flandra trebuie 
să fi avut destul de devreme o structură non- 
agricolă. Dar şi o provincie precum Overijssel, 
potrivit recensămîntului din 1795, nu mai era 
o regiune agricolă: numai 45,6%, din populaţia 
activă era agricolă. 

Desigur, aceasta este valabil pentru Pro- 
vinciile Unite și, iarăşi, pentru Anglia, care 
face excepţie prin ascensiunea sa bruscă și 
mai ales după, 1750. 

Încă o dată la toate răspintiile activităţii 
ne lovim, ceva mai tîrziu de cotitura din se- 
colul al XVIII-lea, în cîteva locuri privilegiate 
ale Europei de vest, de un aspect al marii mu- 
taţii tehnice. Aici se impune termenul de „re- 
voluţie agricolă“, Marc Bloch i-a consacrat fo- 
losirea. „Termenul este comod. Între acele me- 


328 


tamortoze rurale și revoluţia industrială... el 
evocă un paralelism a cărui exactitate nu poate 
fi contestată; el pune accentul pe intensitatea 
fenomenului“. Este o revoluţie pregătită de 
un secol şi jumătate de transformări imper- 
ceptibile, de experienţe reușite, duse la bun 
sfirşit în privința unor puncte și în cîteva 
locuri privilegiate. Cînd munca a opt oameni 
— căci aceasta înseamnă, în esenţă, Vechiul 
Regim agricol — abia reușește să hrănească 
zece, nu poate exista revoluţie industrială; 
orice revoluţie industrială sau comercială este, 
în asemenea condiţii, sortită, în mod necesar, 
să fie insignifiantă. În ordinea bogățiilor create, 
revoluţia agricolă din secolul al XIX-lea nu 
este cea mai importantă. În ordinca înlănţuirii 
logice a lucrurilor, ea determină mutaţia noii 
ere. Către 1760, în Anglia și în Olanda începe 
un transfer de activitate din sectorul agricol 
către celelalte sectoare de activitate. El înso- 
teşte de două secole toate mutaţiile erei in- 
dustriale la scara planetară a unei omeniri, 
devenită între timp de șase ori mai numeroasă. 

Și iarăși vom recurge, fără să vrem la pro- 
blematica necesară, dar riscantă a unui „după“ 
revoluţionar. Și în măsura în care, în seco- 
lul al XVIII-lea, există o revoluţie agricolă, 
aspect capital al marii mutații ale cărei faze 
succesive continuă să ne poarte către cine știe 
ce misterioasă Eră Nouă, civilizaţia agrară a 
Europei din perioada clasică poate fi tratată 
în întregime ca un Vechi Regim. 


Primatul agricol și legile sale 


Care sînt deci regulile şi legile acestui Vechi 
Regim? Mai întîi, primatul agricol. 80 pînă 
la 900/, din populaţie lucrează pămîntul pen- 
tru a întreţine din greu vîrful restrîns al unei 
piramide pretenţioase, dar puţin numeroase, 
de dominanţi. 80%/, de „primari“ înseamnă cel 
mult 200% de „secundari“, „terțiari“ şi leneşi. 

Nu toți secundarii se află în oraș. Căci seco- 
lul al XVIII-lea accentuează procesul de răs- 
pîndire la sate a industriei textile. In schimb 
orașele nu sînt exclusiv „secundare“, „terțiare“ 
şi inactive, mai ales giganticele oraşe medi- 
teraneene. Ele reprezintă mediul locuibil al 
unui proletariat agricol rău întrebuințat. Vîn- 
zătorii de serjuri sînt totdeauna muncitori- 
vînzători care umplu, vînzîndu-şi munca an- 
treprenorului negustor din oraș, golurile ca- 
lendarului agricol. Industria textilă în satele 
din secolele al XVII-lea și al XVIII-lea este 
mai curînd o activitate secundară decît prin- 
cipală. Se poate deci afirma, trecînd peste 
nuanțe, că procentajul habitatului rural şi ur- 
ban oferă cheia repartiției aproximative în 
„primari“, „secundari-terțiari“ și inactivi. 

Există şi corelativul: o prăbușire a procen- 
tajului populaţiei rurale — acesta este cazul 
Spaniei din secolul al XVII-lea — neprecedată 
de o transformare a tehnicilor (spre deosebire 
de ansamblul Provinciile-Unite — Flandra — 
Anglia în a doua jumătate a secolului al 
XVIII-lea) este un semn catastrofal de difi- 
cultăți şi de sărăcie. Departe de a pregăti, ea 
îndepărtează mutaţia de dezvoltare. Un pro- 
centaj prea ridicat al populaţiei non-primare 
a frînat în Italia şi în Spania viitorul condi- 
ţiilor pentru take off. 

A doua lege este legea tehnicilor și randa- 
mentelor. O agricultură cu o dominantă ce- 
realieră practică asolamentul pămîntului lăsat 
îndelung în pirloagă, a treia, a doua parte, ba 
chiar şi mai mult din timpul culturii. Este o 
agricultură care procură, desigur, hrana. In 
ochii noştri, ea asigură o alimentaţie săracă 
där, comparată cu agriculturile tropicale, se 
dovedește echilibrată, relativ sigură și fără vreo 
carenţă gravă. 

A treia lege este legea privitoare la saltus*. 
Alături de ager* strîns asociată cu el, este tot- 
deauna prezentă pădurea sau mai curînd o 
imensă întindere de covor vegetal degradat. 

Agricultura străveche are nevoie de saltus. Ea 
trăiește într-o strinsă simbioză cu pădurea. Or 
această agricultură străveche nu este imemo- 
rială. Ea s-a născut în Franța, Italia de nord, 
Țările-de-Jos, în bazinul Londrei, în Catalonia 
şi în Germania renană (cu mici excepții în 
nucleul de populare densă, în milionul de km? 
ai axei de concentrare a Europei clasice) în 
secolul al XII-lea. 

În Franţa au existat, eventual, trei revo- 
luții agricole: cea a neoliticului și cea a pă- 
șunilor cultivate, a îngrășămintelor industriale 
şi a maşinismului agricol avînd între ele, mai 
puţin observată, revoluţia din secolul al XII-lea. 
Agricultura Europei clasice reprezintă deci şi 
o-nouă epocă îmbătrinită, sufocată la sfîrşi- 
tul evoluţiei sale cu, încă de pe acum, în cî- 
teva puncte, tehnicile experimentate care, răs- 
pîndindu-se, pregătesc şansele celei de a treia 
revoluţii agricole, ale celei mai importante, 
ale celei pe care o trăim. Este o nouă eră, con- 
fuză, strivită sub greutatea oamenilor pe care 
i-a acumulat de-a lungul secolelor în pofida 
ciumei, a foametei conjuncturale, a malthusia- 
nismului latent din sate, o nouă eră care şi-a 
distrus treptat zonele de saltus. Agricultura 
veche s-a compromis în secolul al XVI-lea, 
s-a compromis și în secolul al XVIII-lea cînd 
o violat regula echilibrului dintre ager și sal- 
tus. Un pas greşit s-a consemnat în secolul 
al XVIII-lea, o recesiune a populării din pri- 
cina degradării solurilor aşa cum au cunoscut 
şi civilizațiile amerindiene ale porumbului 
înainte de sosirea omului alb, poate și China 
în cursul imprudenţelor sale colective din tre- 
cut; acest pas greșit trebuie evitat — iată pro- 
vocarea apărută o dată cu revoluţia păşuni- 
lor cultivate, adică o dată cu punerea în miş- 
care al procesului de mutație a dezvoltării. 

Dar pentru a înţelege bine Vechiul nostru 
Regim „agricol“, să părăsim trecutul, să în- 
cetăm a-l mai considera un Vechi Regim pen- 
tru a-l observa în adevărata sa lumină istorică 

de „post-revoluţionar“. Orice înainte este tot- 
odată și un după. Georges Duby a demonstrat 
bine acest lucru: revoluția din secolul al XII-lea, 
cerută de revoluţia numărului de oameni pe 
care ea o face posibilă (întreirea populaţiei 
în Europa, lixarea ei la nivelul secolului al 
XIII-lea care este, mutatis mutandis, nivelul 
Europei din perioada clasică) reprezintă la în- 
ceput o transformare a utilajului. Utilajul a- 
gricol al Europei clasice — mai exact ar fi 
să spunem generalizarea lui — datează din 
secolul al XIII-lea. Între revoluţia agricolă din 
secolul al XII-lea şi cea de la sfîrşitul seco- 
lului al XVIII-lea, care încheie Vechiul Regim 
al Europei noastre baroce şi clasice, există 
o analogie profundă care n-a fost subliniată 
îndestul pînă acum. Și una și alta sînt revo- 
luţii nu de intenţii ci de popularizare. Inven- 
ţia se naște totdeauna în mijlocul unei mino- 
rităţi, ea ţîșnește din spaima și din suferința 
unor vremuri grele. În sînul sumbrei Europe 
a marelui domeniu carolingian apar primele 
unelte revoluționare, în cuprinsul cîtorva mari 
feude datorită unor agronomi oarecum nebuni 
se pregătesc posibilităţile pentru mutația pă- 
şunilor cultivate. „Atit cît putem judeca..., 
scrie Georges Duby despre revoluţia agricolă 
din secolul al XII-lea, acest progres tehnic a 
fost determinat nu de unele invenţii recente 
și nici, decit în mod excepţional, de introdu- 
cerea unor procedee necunoscute în Occident, 
ci de răspîndirea generală de metode care mult 
timp nu fuseseră aplicate decît în cîteva ex- 
ploatări model, precum domeniile marilor abaţii 
carolingiene dintre Loara şi Rin şi în sectoa- 
rele foarte restrînse și foarte risipite ale lumii 
rurale“. Este o revoluţie la nivelul uneltei: 
creșterea numărului de mori; punerea în sluj- 
ba omului a unei mici părţi din forța riurilor; 
piatra de moară pusă în mișcare de apă, sub- 
stituindu-se rîşniţei și pisălogului, scutește de 
efort musculatura omului și a animalelor; o 
eliberare a miinii de lucru și, prin interme- 

diul unei mutații alimentare, obținerea unei 
făini mai fine care permite înlocuirea terciu- 
lui prin piine, ceea ce-i face pe oameni să fie 
mai bine hrăniți și deci mai puternici. Piinea 
reprezintă 70—80%/, din alimentația omului şi 
în perioada clasică. Meiul cunoaşte un regres 
hotăritor în fața întregii game de cereale pa- 
nifiabile. Ce înseamnă morile? O alimentaţie 
mai bună, așadar o protecție mai bună împo- 
triva frigului. „Incă de pe acum, ici și colo, 
precizează Georges Duby, axurile antrenate 
de mişcarea apei sînt branșate la alte mașini 
care pun în funcțiune bătătoarele ca să bată 
postavul şi să meliţe cînepa“. Mori de apă 
şi mori de vint: primele mori de vînt sînt a- 
testate în Normandia în ultimii ani ai seco- 
lului al XII-lea“. De asemenea, o metalurgie 
mai bună şi mai mult metal: „O dată cu fie- 
rul, mai puţin rar, se înmulțesc, în preajma 
anului 1150, topoarele“ grație căruia ager-ul 
mușcă din saltus... şi mai ales plugul mare 
cu cormană. 

Plugul cu cormană, iată marea răsturnare 
a factorilor în ordinea fertilităţii. Pămînturile 
bogate de odinioară, acele pămînturi ușoare, 
lesne de arat, reintră, din secolul al XII-lea 
pînă în secolul al XVIII-lea în starea lor fi- 
rească, de pămînturi sărace ale Europei. „A- 
ceastă unealtă greoaie, dificil de mînuit, trasă 
de patru, șase, opt boi pe care acum oamenii 
știu să-i potcovească şi să-i înhame mai bine 
cu ajutorul jugului frontal, are cel puţin a- 
vantajul imens că poate tăia pămînturile cele 
mai grase și cele mai grele și, răsturnîndu-le, 
să reconstituie cu adevărat din ele principiile 
fertile“. 

Această revoluție completă pretinde asola- 
mentul trienal cu cereale de iarnă pe prima 
solă, cu cereale de primăvară — care asigură 
hrana calului cînd acesta înlocuieşte boii, un 
proces îndelungat de opt secole și pe care trac- 
torul îl va găsi neîncheiat — pirloaga; sau bie- 
nal, în sud — asolamentele bienale există mai 


333 


cu seamă în Normandia — cînd un accident 
climatic — de regulă, deficitul precipitațiilor 
de primăvară — nu permite creșterea cerealei 
de primăvară sau cînd asprimea iernii în nor- 
dul Europei distruge cereala de iarnă. 

___Or, ce se petrece în secolul al XVIII-lea? 
În 1730, în Anglia, după 1760 în Franţa, în 
legătură mai mult aparentă decit reală cu miş- 
carea fiziocratică, adică, mai simplu, cu con- 
solidarea unui capitalism agrar, pe alocuri pîr- 
loaga cedează în fața păşunilor cultivate. Va 
ceda pretutindeni atunci cînd va intra în ac- 
ţiune dialectica implacabilă a tuturor trans- 
formărilor. Dar pășunile cultivate nu repre- 
zintă o tehnică nouă. Metoda era cunoscută 
de Olivier de Serres care o expune în lucrarea 
sa Théâtre d'agriculture et mesnage des champs, 
apărută în 1600 — el o experimentase pe do- 
meniul său din Pradel — iar încă dinaintea 
lui de Charles Estiennes şi Jean Liebault (1589). 
Olivier de Serres recomanda, de asemenea, cul- 
tivarea plantelor rădăcinoase. În Anglia, faimo- 
şii turnips — napii, guliile — au cucerit agri- 
cultura engleză după modelul a ceea ce se fă- 
cea în Flandra încă din secolul al XVII-lea. 
La fel ca revoluția din secolul al XII-lea, cea 
din a doua jumătate a secolului al XVIII-lea 
a fost o revoluţie a popularizării. Daniel Fau- 
cher scrie în legătură cu extinderile neîntre- 
rupte ale pășunilor cultivate în valea Ronului, 
între Isere şi Ardèche între 1810 și 1840: „Este 
o adevărată revoluţie economică. Și totuşi... 
oamenii abia îşi dau seama de ea“. Nicăieri în 
altă parte nu se observă mai bine încetineală Iu- 
crurilor decît pe ogoare. 

Cînd începe în Europa clasică revoluția pă- 
şunilor cultivate şi a acelor turnips, să spu- 
nem către 1750, revoluția din secolul al XII-lea 
este oare încheiată? 

În nucleul aglomerat al Europei clasice, pe 
milionul de km? cu densitatea de 40 de locui- 
tori pe km?, atît de adesea invocată, există 
zone agricole care rămîn la tehnicile din anul 

1000: defrișări pentru obţinerea de pămînturi 
fertile, lăsarea îndelungată a ogorului în piîr- 
loagă neuniformă, utilizarea plugului primitiv, 
fără plaz, construit aproape în întregime din 
lemn. (zonele cuprinse între Ardeni, platou- 
rile masivului şistos renan, porţiuni din podi- 
surile muntoasei Burgundii, o parte din Bre- 
tagne) ... Din cei 1000000 de km?, probabil 
200 000 au rămas aproximativ la studiul an- 
terior revoluției din măreţul Ev Mediu al con- 
structorilor de catedrale. Dar în afara axei 
dense de atracție demografică, o parte din Eu- 
ropa mediteraneană, apoi cea mai mare parte 
a estului şi nordului Europei, adică, în ansam- 
blu, Europa periferică a celor 5 locuitori pe 
km? este în întregime întîrziată la stadiul di- 
naintea revoluţiei din secolul al XII-lea. De 
fapt miracolul secolului al XII-lea nu a exis- 
tat niciunde în altă parte decit în Europa pros- 
peră din centrul de atracție demogratică de pe 
cuprinsul celor 1 000 000 de km?. La est de Elba, 
de Boemia, de Viena și de Triest, Europa a 
renunțat să mai treacă prin secolul al XII-lea; 
ea a sărit din anul 1000 direct la revoluţia in- 
dustrială. 


Pădurea 


Între agricultura anului 1000 şi cea care s-a 
născut din revoluţia secolului al XII-lea — 
ele coabitează în proporţii egale pe teritoriul 
Europei clasice — există o largă trăsătură co- 
mună pînă la revoluţia din secolul al XIX-lea: 
ele nu valorifică niciodată în întregime pă- 
mîntul. În Provence zonele de incult, pădurea, 
gariga, mărăcinișul acoperă aproximativ două 
treimi din suprafața solului; în nordul Fran- 
ței, în pofida unei densități foarte ridicate a 
populaţiei, pădurea acoperă cel puţin a treia 
parte a solului. Chiar și în zona privilegiată a 
asolamentului trienal, niciodată nu este culti- 
vată concomitent mai mult de jumătate din 

suprafaţa solului. Iată deci o regulă importantă 
a acestei agriculturi de odinioară: ea nu folo- 
sește niciodată mai mult de jumătate din zona 
cultivabilă; o şesime, cel mult un sfert în sec- 
toarele cele mai favorizate ale Europei medi- 
teraneene, adică peste jumătate incult, plus, 
pentru rest, un asolament bienal cu un ogor 
din două lăsat în pirloagă. La est de Elba, apoi 
de Niemen, la nord de Baltica, suprafața cul- 
tivată oscilează între 10 şi 1%. Este un fapt 
care contribuie la clarificarea relaţiilor speci- 
fice ale omului cu spaţiul. În raport cu ager, o 
jumătate de Europă aici, 990% dincolo rămîn 
ostile. Ostile? Nu neapărat. În realitate zona 
aceasta este asociată la exploatarea agricolă. 
Dar în mod inevitabil şi imprevizibil, tutelară 
şi ocrotitoare în caz de război civil și extern 
— Rusia s-a salvat din nou în pădure în Vre- 
mea 'Tulburărilor — ea rămîne oricum neli- 
niștitoare. 

Să luăm cea mai densă dintre regiunile Eu- 
ropei, Franţa din nordul Loarei. Tot ce vom 
putea spune despre ea va fi valabil, chiar în- 
tr-o măsură mai mare, pentru alte părți, în 
care există un saltus mai întins, adică pentru 
tot restul Europei. Să pătrundem în codrul 
francez de la sfîrşitul secolului al XVI-lea, pe 
urmele lui Michael Devèze. Este un codru” de- 
gradat, distrus de mîna omului, la sfîrşitul 
enormei creşteri din secolul al XV-lea, cu secu- 
rea şi cu focul dar acoperind totuși între a 
treia şi a patra parte din pămîntul francez. 

Această pădure hăcuită, devastată, în po- 
fida regelui, a abatelui și a seniorului care în- 
cearcă s-o apere, adică să o păstreze pentru ei 
în vederea unei exploatări „industriale“ a lem- 
nului în construcţii, în fabricarea cherestelei 
nobile şi în marină este strîns legată de viaţa 
oamenilor de rînd printr-o tradiție imemorială 
care a ştiut, la sfîrșitul secolului al XV-lea și 
la începutul celui de al XVI-lea, să se apere 
şi să se perpetueze graţie consemnării şi fi- 
Xării în formă tipărită a obiceiurilor forestiere. 

Monumentala culegere a lui Saint-Yon, publi- 
cată în 1610. şi groasă: de 1138 de pagini, ci- 
tează 188 de a tibie fără să pretindă că epui- 
zează lista. 


Drepturile de “folosință a pădurii sînt mai 
întîi cele câre furnizează comunicaţii sătești 
lemnele de încălzit 'şi materialul de construc- 
ţie. De-abia: în 1840 'ajunge cărbunele de pă- 
mînt pentru prima':oară la egalitate cu lemnul 
ca mijloc de: încălzire, la Paris. La Paris şi, 
în 1840. 

Lemnul: de foc.' Cea mai mare parte a dati- 
nilor limitează 'dreptul de folosire la uscături 
şi vreascuri. Dár “datina normandă este mai 
generoasă: „Tentaţia celor interesaţi, scrie Mi- 
chel Devèze, era să includă în rîndul vreascu- 
rilor aproape toţi arborii în afară de cei care 
purtau: fructe propriu-zise“. Vreascurile se fo- 
losesc pretutindeni. Aproape pretutindeni se 
poate ridica orice arbore căzut. Tot ce nu este 
arbore nobil, stejar, fag, castan. In Lorena cea 
bogată în păduri se foloseşte totul în afară de 
pomii fructiferi. 

Pentru lemnul de construcţie (sau de contra- 
bandă), dreptul de folosință n-a fost, cel mai 
adesea, decit punctul'de plecare al unei ex- 
ploatări industriale. Dar alături de codrii de 
stejar (regele arborilor din zona temperată o- 
ceanică, expus dispariției în zilele noastre) cîte 
uzanţe periculoase: și'anarhice, de la dreptul de 
a scoate din: pădure araci pentru vie, lemn 
pentru gard în vest („crengile“ admise de da- 
tină), pînă la „șindrila“ destinată acoperirii ca- 
selor! 

Dreptul de a face „cenușă de cărbune“ a 
scăpat aproape pretutindeni datinei colective. 
La fel ca piatra filosofală, el a fost ignorat de 
comunitatea satului, spre folosul unei exploa- 
tări comerciale raționale. 

Aici este permisă cojirea, dincolo dreptul de 
a lua din pădure un arbore mic, acel „may“, 
aproape peste tot dreptul asupra copacilor răs- 

turnaţi, asupra acelor. „caables* sau „dobori- 
turi de copaci“. În sfîrşit, cînd biserica are ne- 
voie să refacă șarpantele, comunităţii i se va 
face o mare favoare în numele lui Dumnezeu. 
Zonă de saltus, pădurea reprezintă un dome- 
niu în care noțiunea de proprietate se preci- 
zează cu o întîrziere de mai multe milenii. 

Dar esenţialul asocierii dintre saltus și ager 
se realizează prin intermediul cirezii și drep- 
turilor sacre de pășunat şi de nutreţ. Una din- 
tre originalitățile civilizaţiei agricole europene 
rezultă din legătura, nicăieri în altă parte atit 
de temeinic stabilită, dintre, agricultură şi creş- 
terea animalelor*. Este o asociere limitată strict 
de nevoia de cereale și. de .modicitatea pășu- 
nilor naturale. În întreaga Europă .aglomerată 
a celor 1000 000 de km?, petecul de pajiște 
preţuieşte mai mult decit cea. mai bună ară- 
tură. Și bălegarul rămîne primul dintre îngră- 
şămintele naturale, rodnicia ogoarelor depinde 
de tăierea turmelor, totdeauna restrînsă și ane- 
voioasă din pricina concurenţelor alimentare. 
Depășirea dialectică a contradicţiilor ager-ului 
se face în detrimentul saltus-ului. 

Dreptul de imaş — i. se mai spune şi cham- 
poyage — permite vitelor ţăranilor să pască în 
anumite perioade ale anului pe ogoarele parti- 
culare — pe mai mult de jumătate din. supra- 
fața europeană de openfield, ogoare fără ha- 
turi, pe ogoarele lăsate în pirloagă, tot anul, 
şi, după recoltare, pe cele trei ogoare de aso- 
lament — precum şi, a fortiori, pe ogoarele 
comunale. Pășunat în pajiștile naturale, de cele 
mai multe ori însușite, chiar în vii, în lande, 
mlaștini, lunci, de-a valma pretutindeni, dar 
mai ales în pădure. 

Și mai întîi, locul care revine porcului: a- 
cest urmaș al mistreţului — porcii pe jumă- 
tate sălbatici și deseori. primejdioși din seco- 
lele al XVI-lea și al XVII-lea se apropie încă 
de mistreți — prin execelenţă proprietate a 
celui sărac, se reîntoarce în pădure. Porcul este 

scos la jir.: Operaţiunea 'âre în langue d'oil mai 
mult de zece'nume: panage, charnage, carnage, 
porcage, oublage, păisson, glandier. Cite sînt 
oare pentru întreaga Europă? Poate două sute, 
inventarul rămîne încă să se facă. Le glandier 
înseamnă ghinda, jirul, fructele arborilor bă- 
trîni sălbatici, hrana prin excelenţă a mistre- 
țului și a porcului semidomestic. De la Sfîn- 
tul Mihai: (23 septembrie) la Sfîntul Andrei 
(30 noiembri6), pretutindeni este sezonul se- 
minţelor. În afară: celor două luni de toamnă, 
privilegiul este mâi răr. 

Pentru „animalele cu lină“, capre şi oi atît 
de primejdioase pentru mlădiţele tinere, plagă 
a silviculturii mediteraneene, tradiția este mai 
restrictivă. Totul depinde de raportul de forță 
dintre Cain și Abel; În general, în Europa me- 
diteraneană Abel în :devoră pe Cain. Exemplul 
cel 'mai faimos 'ît:furnizează Mesta din Spa- 
nia. Această organizație puternică de crescă- 
tori transhumanţi de animale, provenind din cel 
mai adînc: Ev: Mediu (actul oficial de naştere 
datează din 1273) constituie un grup de pre- 
siune împotriva. căruia: interesele agricole ale 
Castiliei şi ale cîrmuirilor s-au tocit. În pofida 
unei reduceri;;considerabile a turmelor de oi 
transhumante țaproape: 3 500 000 de capete în 
1520, între. 2.şi-:3:000 000. după 1560), intrarea 
oilor în mijlocul culturilor constituie una dintre 
slăbiciunile. agriculturii iberice de pe podișuri. 
Va fi nevoie. de:întreaga autoritate a miniştri- 
lor luminaţi 'ai- lui Carol al III-lea, în a doua 
jumătate a secolului al XVIII-lea, pentru ca 
să se frîneze. aceste abuzuri, și de cîrmuirea 
liberalilor (1836) pentru ca vechea citadelă să 
fie oficial distrusă. ``: 

În Franţa și, ca regulă generală, în afara 
celor două peninsule mediteraneene, izgonirea 
oilor din pădure iși cantonarea lor în stepe şi 
în hăţișuri sau, grație .miriștilor, pe ogoare după 
seceriș este un fapt'împlinit la începutul seco- 
lului al XVII-lea. ::::::: 

Secolul al XVII-lea este într-adevăr mar- 
torul unei evidente izolări a oilor acolo unde 
condiţiile climatice le convin în mod deosebit. 
Pădurea nu este prielnică doar pentru anima- 
lele mărunte, ci şi pentru vitele mari. Crește- 
rea cailor în libertate —. se considera că în- 
mulţirea lor în libertate le sporea viteza, ro- 
busteţea și rezistența — era aici un lucru cu- 
rent încă din secolele al XV-lea şi al XVI-lea. 
Hergheliile de cai din păduri erau deosebit de 
mari în Bretagne și în Poitou. Reculul începe 
în a doua jumătate a secolului al XVII-lea, dar 
obiceiul nu dispare total înainte de secolul al 
XVIII-lea. F 

Dar flagelul numărul unu al pădurii îl re- 
prezintă bovinele, ducerea vacilor la păscut 
spre deosebire de ducerea porcilor la jir. Cum 
ar putea fi altfel cind pădurea este, în medie, 
în Bazinul parizian, de cel puţin. cinci ori mai 
întinsă decit pășunile .naturale?. Numai plan- 
taţiile de lucernă vor scoate vacile din pădure, 
începînd din 1730 în Angan şi din 1760—1770 
în Franța. 

Din providențiala pădure se' strînge iarba 
care creşte sub arborii: bătrîni. Această opera- 
ţiune se cheamă, în mod obișnuit soyer. Strîn- 
sul ierbii se va practica pînă la apariția pășu- 
nilor cultivate care vor" face efortul prea pu- 
ţin rentabil. Întrebuinţareă: dată: fructelor — 
gutui, moșmoni, castane, nuci — o întreagă re- 
zervă de fructe, de bace sălbatice şi de puie- 
ți tineri pentru refacerea merilor şi perilor 
de cultură. 

Merii de cultură ag să acopere nord- 
vestul Franței şi al Europei la sfîrşitul seco- 
lului al XVI-lea și în secolul al: XVII-lea, pen- 
tru ca să atingă în secolul al XVIII-lea supra- 
faţa pe care o cunoaştem.: Corolar al. acestei 
victorii a mărului este..reculul. perilor în se- 
colul al XVII-lea, în vest, şi: înlocuirea rachiu- 
lui de pere prin cidru,-cu 0.:conservare mai 
bună şi mai potrivit consumului. :: 

Pădurea, în: sfîrşit, întreţine albinele. Or 
dacă zahărul cucereşte masa oamenilor de rînd 
de la orașe în Anglia, Franța, Olanda în a 
doua jumătate. a şecolului al XVIII-lea, inde- 
pendent de lumea mediteraneană unde cultura 
trestiei de zahăr este milenară, în schimb zahă- 
rul provenit: din insulele apropiate (Madera, 
Azore, Canare), apoi din Brazilia (prima pro- 
ducţie în secolul al: XVIII-lea) nu depăşeşte 
întrebuințarea medicală și masa celor bogați. 
Chiar şi în 1789 în nordul Pirineilor zahărul 
țăranilor (80% din populaţia Europei clasice) 
îl constituie mierea. “Vînătoarea”, privilegiu de 
clasă, nu este numai: sportul principal și a- 
proape unica distracție a nobilimii la ţară, ea 
furnizează unei alimentaţii sărace și o parte 
deloc neglijabilă (20, 30% probabil) din pro- 
teinele animale, În pădure, de asemenea, se 
găsesc şi iazurile cu crapi, în est, în Bresse, 
Dombes, Vosges care în: vreme de post apro- 
vizionează cu carne slabă mesele celor bogați 
și ale descurcăreţilor. 


Producţie și randamente 


În afara zonelor de saltus şi ager există puţine 
pășuni, cu unele excepţii: în ţinutul Carentan, 
fîşia de iarbă din Dive în Normandia. Ținutul 
Auge, în 1750, nu este decît foarte parţial, deo- 
camdată, înverzit. Ceea ce nu este saltus, pă- 
dure, încult este ocupat de ogoare, în propor- 
ție de 85—90%/, în funcţie de pămîntul lăsat 
în pîrloagă, jumătate sau a treia parte a o- 
goarelor urmînd geografia complexă a celor 
două asolamente. În, nordul ținutului Beauvai- 
sis există, în 1780, situaţia excepțională a unei 
mari cîmpii miloase, : (aproape 3—4% din su- 
prafaţa întregii Europe clasice) cînd agricul- 
tura a început. deja pe alocuri procesul său de 
diversificare: pămînturi arate, 81%, pământuri 
arabile nefolosite; 49/4; păduri, 5%, pășuni co- 

munale, 1,60%/, diverse, 8 A: poe bineinteles, 
un caz limită. 

Două probleme domină in agriculturii 
vechi: cea a producţiei şi: cea; învecinată, a ran- 
damentelor*. Randamentele. pe::care le cunoaș- 
tem nu sînt randamente la: hectar, ci randa- 
mente ale recoltelor pornind de: la sămînţă. De 
îndată ce știm, foarte -aproximativ,. volumul 
de sămînţă, reuşim să stabilim 'nivelurile can- 
titative. De exemplu, -pentru Franța, Jean- 
Claude Toutain se mulţumeşte cu: un randa- 
ment mediu la hectar.: Şase'chintäle în 1700 
pentru grîu, secară şi cerealele mărunte pe care 
el le ridică, după opinia mea prea repede, la 
7,5 în 1750. 

Se desprind două mari „certitudini: randa- 
mentele în ansamblu scad: relativ- sistematic 
de la vest spre est, din Franţa, Anglia, Țările- 
de-Jos către Rusia, mai ales -către Rusia pă- 
duroasă, cu o excepţie aproximativă pentru 
nordul Ucrainei. 

A existat, în sectoarele pr ivilegiate ale Eu- 
ropei occidentale, o dublare a randamentelor 
din secolul al XIV-lea pînă în secolul al 
XVIII-lea, fapt ce rezultă cu claritate, între 
altele, şi de o manieră deosebit de categorică, 
din lucrările lui Andre .Plaisse despre durata 
lungă în regiunea Neubourg, 

Din cauza izolării în problematica, e drept, 
uimitor de fructuoasă, a: unui marş sacadat, 
intermitent, în revoluţii, şi mutații, cu ante- 
cedentele și urmările -sale, .istoria a pierdut 
prea mult timp din vedere progresele ample 
şi continui care au parcurs. în adincime chiar și 
sectorul cel mai rigid al economiei vechi. 

La începutul mutaţiei agricole din secolele al 
XII-lea și al XIII-lea, rândâmentul se exprimă 
printr-o recoltă de trei ori mai mare decit vo- 
lumul de sămînţă, pentru grîu, aproape pretu- 
tindeni, cu, cel mult, un:foarte: ușor avantaj 
pentru Anglia. În secolul: al XVI-lea; avansul 
Occidentului este deja: important.: :În Anglia 
recolta pare să depăşească. de:;6. ari. volumul 

sămînţei, în Franţa, de eproximativ 5 ori, în 
apropiata Spanie de 3; foarte rapidă este creş- 
terea în 'TŢările-de-Jos (nord și sud): un ran- 
dament de 10,9 potrivit unui izvor documen- 
tar belgian (1580—1602), un salt de la 17 la 17 
pentru Hitsum în Friesland (1570—1573). Po- 
lonia atinge un randament între 3 şi 4, iar 
Rusia, unul infinit mai scăzut. Diferenţele se 
accentuează sistematic în secolele al XVII-lea 
şi al XVIII-lea. Cu excepţia cîtorva nuanţe deo- 
sebite, evantaiul este identic pentru secară. 
Toate cifrele trebuie să fie mînuite cu multă 
prudență. Nu sînt posibile lungi calcule teo- 
retice fără temeinice verificări concrete. Una 
dintre cele mai valoroase asemenea experienţe 
este cea atestată pentru Burgundia muntoasă 
de Pierre de Saint-Jacob, după 20 de ani de 
cercetări răbdătoare. Ea demonstrează că în 
interiorul aceluiași teritoriu, pe suprafaţa unei 
singure parohii, totul înseamnă diversitate. 
„Din ansamblul proceseloe verbale rezultă 
că randamentul ogoarelor într-un an normal 
variază de la întreit la încincit față de sămîn- 
tă; întreit în solurile slabe, împătrit în solurile 
medii, încincit în ţinuturile prielnice... La 
Jallanges, în cîmpia Saônei, suprafața pe care 
un om o poate ara într-o singură zi este se- 
mănată cu patru măsuri şi dă 16; măsura cîn- 
tărind 40 de livre randamentul net, după scă- 
derea sămînţei, este deci de 2,4 chintale adică 
de 7,2 chintale la hectar. La Losne și Chan- 
gey... 10 chintale. La Noidon, în Auxois — 
8 chintale la hectar. Se poate considera că ran- 
damentul normal al unui sol mediu, dacă scă- 
dem sămînţa, este, în general, de 5 pînă la 6 
chintale la hectar. În Morvan, secara nu pro- 
duce mai mult de... 2 chintale la hectar. In 
ținutul Bresse la Racineuse aflăm un raport.net 
de 6,75 chintale. Și cu toate acestea, între 1600 
și 1750, producţia creşte. Însă într-un fel în 
vest și altfel în est. În vest producţia crește 
prin mărirea randamentului, datorită amelio- . 
rării productivității pe suprafeţe, uneori, doar 

cu cîteva procente mai mari. În est, produc- 
ţia creşte aproape fără mărirea randamente- 
lor, prin dublarea, chiar prin triplarea supra- 
feţelor. Este o agricultură foarte extensivă 
care ne trimite cu gîndul la acel dry-farming” 
american din secolul al XIX-lea. In secolul al 
XVIII-lea, în timp ce randamentele engleze 
sînt deja aproape moderne (către 1760—1770, 
se apropie de 10—15), lumea baltică și slavă 
rămîne la 4, nivelul Evului Mediu francez. 
Ştim cît sînt de fragile şi eterogene informaţiile 
împrumutate de la Slicher Van Bath: totuși, 
o masă concordantă de aproximativ 12 000 de 
răspunsuri nu poate înșela. Tendinţa se des- 
prinde. 

În aceste condiţii, marile axe ale comerțu- 
lui cu griu sint întrucîtva derutante. Numai 
în primul moment. În secolul al XVIII-lea, 
grîul este exportat de la periferie, adică din 
zonele de randament scăzut către centrul dens, 
aşadar către zomele de randament ridicat. O 
dată realizată revoluţia agricolă, Anglia va fi, 
din 1760 pînă în 1830, în mod firesc, în pofida 
creşterii explozive a populaţiei sale — ca un 
fel de tiflă din partea lui Malthus arătată lui 
Malthus — exportatoare de grîne, cu excepția 
anilor de criză. Această situaţie se explică prin 
distorsiunile climatice, prin complementarita- 
tea, adesea, a recoltelor bune şi rele, dar mai 
ales prin prodigioasa denivelare a densitățitor. 
Europa celor 5 locuitori pe km? şi Maghrebul 
cu 3 locuitori pe km? exportă către centrul de 
atracţie al Europei de 40 de locuitori pe km?. 
Putem extrapola cu prudenţă, pentru mijlocul 
secolului al XVIII-lea, situaţia foarte bine fi- 
xată în cifre de la începutul secolului al 
XIX-lea. Către 1830, Europa occidentală care 
produce 8 500 000 de tone de grîu s-a închis. 
Ea primește din străinătate (parţial și din re- 
giunea Balticii) „140 000 pînă la 200000 de 
tone, uneori de două sau de patru ori mai mylt, 
dar numai în caz de recolte foarte slabe“. Or 
secolul al XVIII-lea fusese martorul instituirii 

între Baltica și Europa occidentală a unui con= 
siderabil curent exportator de cereale. Expor- 
turile din portul Danzig trecuseră, de la în- 
ceputul pînă la sfîrşitul secolului al XVIII-lea, 
de la 50 000 la 100 000 de tone. Grîu provenind 
de pe pămînturile sărace de pe coastă, nu din 
foarte îndepărtatul cernoziom ucrainean. El 
nu se va revărsa asupra Europei occidentale 
înainte de sfîrşitul secolului al XVIII-lea, după 
deschiderea Odessei. Volumul excedentelor bal- 
tice avea să atingă 300 000 pînă la 400 000 de 
tone pe an la sfîrşitul secolului al XVIII-lea. 
Principală producţie agricolă, principală marfă, 
grinele furnizau în Mediterana încă din seco- 
lul al XVI-lea navlurile cele mai importante. 
Comerţul sporit de cereale, unele compensații 
obținute pe calea mării între recoltele slabe şi 
bune, aportul, fie el și modest, începînd de la 
jumătatea secolului al XVIII-lea, al grinelor 
americane, exportate prin Philadelphia, repre- 
zintă una dintre șansele împotriva foametei. 
Acest grîu — mai este oare nevoie s-o spu- 
nem — nu este neapărat grîu din soiul cel 
mai bun. Acest grîu, grîul cirnău, domină în 
jurul Mediteranei încă din secolul al XVI-lea. 
Dar orzul continuă să-l secondeze destoinic. 
Lupta dintre orz şi grîu cîrnău este lupta 
dintre piine și antica zeamă spartană. Lumea 
mediteraneană cîștigă o dată cu piinea albă, 
în secolele al XVII-lea și al XVIII-lea acea 
victorie pe care Europa franceză și lotharin- 
giană a cîştigat-o în secolele al XII-lea și al 
XIII-lea cu piinea neagră, e drept, împotriva 
unei hrane sărace şi indigeste. Întreaga Europă 
de la est de Rin aparţine secarei, cereală no- 
bilă, dar periculoasă dacă nu există cumpătare. 
Ne amintim anecdota povestită de Goethe în 
legătură cu campania din Franţa, în ajunul bă- 
tăliei de la Valmy: uimirea prusienilor și furia 
francezilor cînd schimbarea pozițiilor conduce 
la. schimbarea pîinii de manutanţă. În Franţa, 
către. 1700, domină încă, timp de citeva dece- 
nii scurte le meteil, amestecul de griu cu se- 

cară. Iată, după Pierre Goubert, gama produ- 
selor şi raporturilor de prețuri pe piața din 
Beauvais, pentru perioada 1639—1673: grîu 
cîrnău, indice de preţ — 100, muison (o treime 
secară) — 85,6, moittoyen (jumătate secară) 
— 78,7 [în nordul Burgundiei lui Pierre de 
Saint-Jacob se spune conceau, iar în marile 
anchete de la sfîrşitul secolului al XVII-lea, 
inspectorul numărului de vetre precizează 
printr-un simplu cuvînt calitatea solului: „pă- 
mînt de grîu, pămînt de conceau, pămînt de 
secară“], petit-ble (două treimi secară) — 
66,3, secară — 58,3, orz — 51. Între 
1696 şi 1733, evantaiul s-a deschis şi mai 
mult şi faptul nu este, evident, un semn 
de prosperitate. Conjunctura de la începu- 
tul secolului al XVIII-lea este dură pen- 
tru cei sărmani în această parte din sudul Pi- 
cardiei. În ansamblu, totuși, le meteil se ră- 
rește şi se impune griîul. Către 1770—1780, 
griul a cîştigat partida în Franţa. Treptat, 
secara şi amestecul de grîu cu secară dau îna- 
poi iar pîinea albă cumpărată va înceta, la în- 
ceputul secolului al XIX-lea, să reprezinte cea 
dintîi revendicare a nivelului de trai. 

În ceea ce privește Franţa, Jean-Claude 
'Toutain ajunge la următoarele niveluri can- 
titative: către 1700, o producţie de cereale de 
ordinul a 87 000 000 de chintale dintre care 
23 110 000 chintale de grîu, 23 100 000 chin- 
tale de secară, cele două părţi fiind produse 
indistinct sub formă de meteil de toate felu- 
rile; cereale secundare, 40 800 000 chintale. În 
1775, sînt 95 200 000 chintale. Producţia ve- 
getală în Franţa, la începutul secolului al 
XVIII-lea, va oscila, în funcţie de anii priel- 
nici și anii neprielnici, între 81 și 870/, pro- 
ducția animală, între 19 si 130/, din produsul 
agricol final. Între 1771 și 1780, producţia ve- 
getală a dat relativ înapoi, între 81 şi 830%, 
produsul animal sporind la 19 și, respectiv, 
170%. Sînt niveluri asupra cărora s-ar putea 
discuta la nesfîrşit. 

Ele au cel puțin un merit însemnat și a- 
nume, acela de a reitera, în felul lor, o lecţie 
uitată cam prea repede: creșterea, de la înce- 
putul secolului al XVI-lea pină la sfîrșitul se- 
colului al XVIII-lea, în întreaga jumătate occi- 
dentală, mai ales în jumătatea nemediteranea- 
nă, a nivelului de trai al masei celor mai să- 
raci, mai numeroși, sensibil mai numeroși în 
1750 decît în 1500, şi aceasta în pofida enor- 
mei faze B a tuturor dificultăţilor din secolul 
al XVII-lea. Nu, această creștere a nivelului 
de trai, evidentă în secolele al XVI-lea şi al 
XVIII-lea — numai în Europa occidentală, ex- 
cluzind încremenita Europă orientală, preocu- 
pată în întregime doar de simpla mutație de- 
mografică — n-a putut fi oprită; ea a fost nu- 
mai frînată în cursul secolului al XVII-lea. 

Ştim că este oportun să ne emoţionăm. 
Aşteptăm ca sufletele să vibreze din pricina 
întorsăturii din secolul al XVII-lea. Dar cine 
poate dovedi că sîntem indiferenți dacă ne pre- 
ocupăm să desprindem linia reală dintre creste? 
Faptul că secolul al XVII-lea, și în primul rînd 
secolul al XVII-lea francez, apare brusc atît 
de nefericit în toate arhivele din Franţa este 
legat, de asemenea de un progres. Secolul al 
XVII-lea este martorul unei administrații mai 
riguroase şi plingerile ajunse pînă în zilele 
noastre, fără ca bariera celor puternici să fi 
reuşit să le înăbușe sînt semnul sigur al as- 
censiunii celor umili. A se plinge este un lux 
şi a-şi face auzită plingerea, conservîndu-i a- 
mintirea, reprezintă un mare succes, un succes 
în plus la activul secolului al XVII-lea. Cele 
mai mari catastrofe sînt cele care n-au lăsat 
nici o urmă în amintirea oamenilor, cele mai 
mari dureri sînt durerile înmormintate în a- 
dîncul conștiinţelor. Și faimosul text al lui La 
Bruyere* nu înseamnă altceva decit o bruscă 
și neașteptată trăsărire de interes. 

Mai multe semne trădează o schimbare im- 
perceptibilă, dar sigură: de exemplu, lungile 
serii de inventare după deces. Ceva mai multe 

rînduri de veşminte, ceva mai multă rufărie, 
înregistrate din secolul al XVI-lea pînă în se- 
colul al XVII-lea, în pofida obișnuitei disi- 
mulări. Citeva portrete, cîteva cărți, cum o 
dovedește, bine evidențiată de Robert Man- 
drou în Franţa, difuzarea masivă a cărților din 
colecţia Bibliothèque bleue” din Troyes. Toate 
acestea se petrec înaintea revoluţiei care iz- 
bucnește în ultimele decenii ale secolului al 
XVIII-lea și care se pregătea, pe un plan inter- 
mediar, aflat între experienţa de laborator și 
exploatarea masivă, încă din al doilea sfert al 
secolului al XVIII-lea, în Europa pilot a Țări- 
lor-de-Jos, Provinciilor Unite, a nordului Fran- 
tei şi mai ales a Angliei: pășuni cultivate, aco- 
perind jumătate din unele regiuni, acele tur- 
nips, semănate cu plante furajere, creșterea 
sistematică a animalelor de reproducere și im- 
portantele ameliorări ale raselor ovine, bovine 
şi porcine. Să lăsăm cartoful. Trecut din Peru 
în Spania către 1560—1570 (micile trufe se nu- 
mesc tartuffoli, de unde rezultă numele, kar- 
toffel; erdapple, înainte de a deveni, în limba 
franceză pomme de terre) el rămîne o curio- 
zitate botanică. Provensalul Olivier de Serres 
îl cunoaște sub numele de cartoufle; se găsește 
în grădina regală din Paris în 1616, în West- 
phalia în 1640, în parcul de distracţii din Ber- 
lin în 1651. Anglia, şi mai ales Irlanda, au pre- 
cedat continentul cu aproximativ două dece- 
nii, dar cartoful nu se răspîndeşte, pe scară 
întinsă, înainte de 1780. 

Porumbul, dimpotrivă, a transformat deja 
o parte a Portugaliei către 1540—1550. La fel 
ca mai tîrziu cartoful, porumbul prezintă a- 
vantajul unor cerințe bioclimatice diferite față 
de cele ale grîului. La fel ca în cazul cartofu- 
lui, nu va exista o coincidență de recolte slabe 
între grîu și porumb. Porumbul urcă încet pe 
drumurile iberice. El se instalează în bazinul 
Aquitaniei şi în cîmpia Padului la jumătatea 
secolului al XVIII-lea. Mult prea miraculosul 
porumb îi va dispensa pe acvitani să fie des- 

curcăreți în secolul al XIX-lea cînd vin, în 
sfîrşit, lucrurile serioase. Orezul transformă 
Valencia şi nordul Italiei încă de la mijlocul 
secolului al XVIII-ea. Tutunul" și-a implantat 
paradisurile artificiale, tomata mexicană cuce- 
reşte grădinile mediteraneene tot în secolul al 
XVIII-lea. Marile transformări nu reușesc, cu 
toate acestea, decît să atingă în treacăt Eu- 
ropa clasică. Și totuși! lată cîteva amănunte 
privitoare la alimente. În secolul al XVIII-lea, 
consumul de carne s-a dublat în Franţa și a 
crescut și mai mult în Anglia. Și cît de reve- 
lator este domeniul băuturilor! Cidrul cîştigă 
teren în întreg vestul francez de la sfîrşitul 
secolului al XVI-lea pînă la sfîrşitul secolului 
al XVIII-lea, izgonind rachiul de pere acid și 
apele nesănătoase; accesele tifice par strîns le- 
gate de clădirile producţiei de mere. Vinarsul 
cucereşte cîmpiile prin nord. Sfîrşitul secolu- 
lui al XVII-lea cunoaște deja luxuri alimen- 
tare primejdioase. Vinarsul de consumare ma- 
sivă, această invenţie olandeză a secolului al 
XVII-lea — din motive comerciale, rotația de 
bază în negoţul cu vin este o băutură curentă 
pentru ţăranii din Provinciile Unite din Ţă- 
rile-de-Jos şi din Flandra franceză la începu- 
tul secolului al XVIII-lea. „Flamanzii, scria în 
1707 intendentul din Flandra maritimă, nu pot 
renunța a-l bea și-l consumă din belșug...“ 
„Sub. influenţa olandezilor, notează şi Roger 
Dion, distilarea vinului cu ajutorul alambicu- 
lui care fusese în timpul Evului Mediu o treabă 
de spiţer, nereţinînd decît o parte infimă din- 
tre produsele viei, devine o ocupaţie țărănească, 
luîndu-și locul în seria normală de munci ul- 
terioare culesului“. Dar mult mai importantă 
este mutația apărută în consumul vinului. 


Viţa de vie și vinul 


Vinul* este cea mai rentabilă dintre mărfurile 
agricole. Viţa de vie, această punte între oraș 

şi cîmpie, acest mijloc de pătrundere a bogă- 
ţiei la ţară, este o cultură de vocaţie capita- 
listă, mai mult decît griul și mai legată de ma- 
rele negoț. Sint trei mari producători: Italia, 
Peninsula Iberică și, bineînţeles, Franţa. Renu- 
mele mondial al podgoriilor ungurești, marea 
răspîndire a vinurilor de pe Rin, toate acestea 
datează din secolul al XVIII-lea. 

În Italia, în Spania noncantabrică, în Por- 
tugalia vinul face parte din alimentaţia coti- 
diană. În secolul al XVI-lea are loc o trans- 
formare pe plan comercial a podgoriei în le- 
gătură cu piețele americane. Vinul se află pînă 
în 1580 în fruntea mărfurilor exportate din 
Peninsula Iberică în direcţia Americilor. Între 
podgoria din Canare şi podgoria andaluză se 
desfăşoară o concurenţă îndirjită, care conti- 
nuă în cursul întregului secol al XVII-lea. 

Podgoria în Andaluzia cointeresează aristo- 
crația funciară la o exploatare americană. Con- 
tele-duce Olivares a fost un mare exportator 
de vin în Indii. Și conflictul Canare-Sevilla este 
un conflict podgorean: înlocuirea Sevillei prin 
Cadiz, ca punct de plecare al negoţului cu A- 
mericile, în 1680, traduce, între altele, decli- 
nul podgoriilor andaluze. 

În Portugalia, succesul vinurilor de Ma- 
deira este tîrziu. El datează din secolul al 
XVIII-lea și nici un alt soi de vin nu contri- 
buie mai mult să acrediteze mitul îmbunătă- 
ţirii lor prin răcire în mările calde. Secolul al 
XVIII-lea se entuziasmează de vinurile de Ma- 
deira revenite din Indii și din China. Evident, 
marea afacere înseamnă Porto. Viţa de vie din 
muntosul Douro își datorează șansa ca marfă 
aducătoare de profituri, necazurilor prin care 
trec podgoriile din Bordeaux, imediat după rup- 
tura cu piața engleză, după patru secole de 
simbioză, în a doua jumătate a secolului al 
XV-lea. Dezvoltarea viticulturii din Porto este, 
în mod paradoxal, tulburată, în prima jumătate 
a secolului al XVIII-lea, de tratatul lordului 
Methuen (1704). Întărind legăturile dintre An- 

glia şi Portugalia pînă într-acolo încît aceasta 
din urmă a devenit pentru multă vreme tipul 
de colonie fără drapel, tratatul a deschis piața 
engleză pentru concurenţa altor vinuri portu- 
gheze mai ușoare, mai slabe în alcool, deci mai 
puţin toxice. Jorge de Macedo a pus în lumină 
prăbușirea periculoasă a vinului de Porto în 
exporturile de vinuri portugeze pe piaţa engleză 
după 1751 (670/ în 1704; 760% în 1737—1754; 
57,80% în 1754—1756). Una dintre consecin- 
țele acestei crize temporare, depășind a doua 
jumătate a secolului al XVIII-lea, este întări- 
rea radicală a structurilor capitaliste ale pro- 
ducţiei şi comercializării vinului în întreg mun- 
tosul Douro după 1750, prin intermediul ex- 
trem de celebrei Companii din Porto şi Douro, 
ceea ce reprezintă una dintre caracteristicile 
epocii lui Pombal. Porto va deveni astfel, în 
secolul al XVIII-lea, cea mai capitalistă dintre 
podgoriile europene. 

Ne vom opri ceva mai mult asupra cazului 
francez, datorită excelentului studiu al lui Roger 
Dion, și importanţei subiectului. Viticultura 
franceză este, ca valoare a produsului, cea mai 
importantă dintre viticulturile europene. Ea 
este, de asemenea, cea mai complexă şi situa- 
ţia sa marginală o plasează, în secolul al 
XVII-lea, în prezența unei sfidări magistral 
evidenţiate. 

Olandezii și-au asigurat la începutul seco- 
lului al XVII-lea un cvasi-monopol al comer- 
tului cu vin. Numai Anglia a reușit, parțial, 
pentru aprovizionarea ei, să scape de această 
tiranie care nu este decit un aspect al unei 
transformări profunde: sporirea considerabilă 
nu atît a tehnicilor, cît a volumului disponibil 
pentru transporturile maritime, la sfîrşitul se- 
colului al XVI-lea şi la începutul celui de al 
XVII-lea. 

Vinul a călătorit întotdeauna mult. Înain- 
tea cărbunelui și petrolului, el este, împreună 
cu griul, al doilea mare călător. 

O a doua etapă este străbătută la începu- 
tul secolului al XVII-lea o dată cu instituirea, 
- de-a lungul ţărmurilor întregii Europe, a că- 
răușiei olandeze. Chiar dacă nu credem, cu 
naivitate, cum au făcut prea mulți istorici ra- 
portul-butadă al lui Colbert (15 000 pînă la 
16 000 de vase olandeze, din cele aproximativ 
20 000, aflate în întreaga lume se găsesc la 
dispoziția regelui) înmulţirea mijloacelor de 
transport produce stagnarea și apoi regresul 
podgoriilor aventurate spre nord. 

Nici o ţară nu va fi atinsă mai mult decît 
Franţa, în secolul al XVII-lea, de această re- 
conversiune dinaintea apariţiei căilor ferate. 
Într-adevăr, de la sfîrşitul secolului al XVI-lea, 
podgoriile hazardate spre nordul Europei (pod- 
gorii liturgice, ar trebui să spunem) bat în re- 
tragere. Susținută mult timp de „o voinţă care 
de atunci a slăbit“, vița de vie dă înapoi şi 
dispare în cursul secolului al XVII-lea în Bra- 
bant, Hainaut, în partea septentrională a bazi- 
nului Senei. 

„A fost un timp, scrie Roger Dion, în care 
omul accepta dificultatea acestei culturi şi ne- 
siguranţa rezultatului ei; și un altul, mai apro- 
piat de noi, în care această dificultate şi a- 
ceastă nesiguranţă l-au descurajat pentru că 
el întrevedea o folosire mai bună a trudei sale 
în altă cultură“. Acest calcul mai bun în se- 
colul al XVII-lea este unul dintre numeroa- 
sele semne de progres cărora nu li s-a dat su- 
ficientă atenţie. 

Reculul a început de-a lungul țărmurilor, 
datorită climatului și, mai ales, datorită concu-- 
renţei vinurilor aduse pe mare. Acest recul 
spectaculos al ariei de răspîndire în secolul al 
XVII-lea nu poate fi totuși atribuit, cum pro- 
cedează Roger Dion, doar cauzelor economice. 
În lumina a ceea ce știm de acum înainte des- 
pre mica perioadă glaciară care controlează, 
afectează secolul al XVIII-lea, pare de dorit 
să suprapunem progresului comunicaţiilor, di- 
ficultățile crescînde ale înrăutăţirii climatice. 

A doua modificare importantă se datorează 
variațiilor gustului. Secolul al XVII-lea a fost 
martorul ascensiunii vinurilor albe, consecinţă 
evidentă a dominaţiei exercitate asupra comer- 
tului şi producţiei de către olandezi. Vinul 
alb, dulce, aparţine gustului nordic, aprecierea 
vinurilor seci presupune o îndelungată obiş- 
nuinţă a cerului gurii cu vinul. 

A treia mare modificare, legată de insuc- 
cesul olandezilor, este dezvoltarea în bazinul 
rîului Adour şi în cel al lui Charente (Arma- 
gnac şi Cognac) a podgoriilor de alcool. La în- 
ceput, este vorba despre un dublu expedient: 
reducerea cu trei sferturi sau cu patru cin- 
cimi a cheltuielilor de transport şi de conser- 
vare, expedient contraciclic. Acest expedient 
vine, în plus, în întimpinarea unei modificări 
a gustului. Secolul al XVII-lea pertecţionează 
primii pași ai civilizaţiei occidentale pe dru- 
mul paradisurilor artificiale. Sub acest aspect, 
întîrzierea Occidentului este zdrobitoare în ra- 
port cu Orientul. Primii excitanţi ai sistemu- 
lui nervos au sosit o dată cu mirodeniile din 
secolul al XV-lea. Este vorba despre întreaga 
gamă a afrodisiacelor capabile să susțină ma- 
rile bravuri masculine în dragoste. Numeroase 
tratate de proporţii reduse asupra fericirii le 
recomandă folosirea şi în secolul al XVIII-lea. 
Secolul al XVI-lea aduce tutunul, secolul al 
XVII-lea democratizează cel mai economic din- 
tre excitanţii sistemului nervos, alcoolul. Ma- 
rina olandeză, unde vinarsul este distribuit 
gratuit ca întăritor încă de la începutul seco- 
lului al XVII-lea, a făcut educaţia alcoolică 
a populațiilor din nord și de pe țărmurile eu- 
ropene, la fel ca serviciul militar obligatoriu 
în Franța republicană de la sfîrșitul secolului 
al XIX-lea. 

Dar revoluţia viticolă din secolul al XVII-lea: 
ajunge mai departe. Apare o nouă geografie 
în legătură cu marile fapte politice și de ci- 
vilizație. Rolul Parisului, capitală, se afirmă 
şi din punct de vedere viticol prin abandona- 

rea Loarei mijlocii în prima jumătate a seco- 
lului al XVIII-lea. În secolul al XVI-lea, în 
vremea castelelor de pe Loara, vinurile de 
Orléans şi de Blois, împreună cu cele de Beaune 
erau daruri regale. Curind după asediul Pa- 
risului, Orlsans-ul este eliminat de la masa 
regală şi începe o campanie defăimătoare îm- 
potriva vinurilor „auvernate“ şi, totodată, de 
elogiere a vinurilor de Ay şi din împrejurimile 
Reims-ului. În fruntea acestui „lobby“, se află 
familia Brăâlart, mari proprietari de vii din 
Champenois și puternică în Consiliu. Este mo- 
bilizată autoritatea medicală și moda de la 
Curte se răspîndeşte în oraș. Orleansul se re- 
zumă la producerea oţetului. 

Șampania este o invenţie a secolului al 
XVII-lea. Şirul lungilor perfecţionări începe 
în secolul al XVI-lea. Dar secolul al XVII-lea 
descoperă cuvîntul pe care-l rezervă produse- 
lor de pe povirnişul ce domină cîmpia din 
Champagne, între Hermonville, la nord de 
Vesle, şi Vertus, la sud de Marna. Familiile 
Budé, Brâlart, Guy Patin acţionează pentru 
lansarea lor. Le Repas ridicule de Boileau des- 
crie facțiunea din Champagne la lucru pe fron- 
tul psihologic. Apoi Anglia se amestecă și ea. 
Consacrarea vinicolă vine totdeauna din nord. 

Și atunci, avindu-și obiîrşia în sursele celei 
mai pure tradiții medievale, intră în arenă 
abația din Hautvilliers care dobindeşte în 1661 
o mare pivniţă boltită şi eroul său, Dom Pé- 
rignon, devine director al viilor, teascurilor 
şi pivniţelor din Hautvilliers în 1668, păstriîn- 
du-și funcția pînă la moartea sa, în 1715, după 
ce şi-a îndeplinit misiunea summa cum laude, 
potrivit piosului epitaf: selecționarea strugu- 
rilor, alegerea plantelor, studierea solului, în- 
grășarea lui, încrucișarea producţiilor vinicole 
şi păstrarea în flacoane de sticlă (de neconce- 
put fără o dezvoltare a industriei sticlei). Sti- 
cla este necesară cînd apare la sfîrşitul seco- 
lului al XVII-lea vinul spumos, dezaprobat de 
cunoscători, solicitat de publicul îndepărtat. 

Încă o dată Anglia manevrează lucrurile şi cîş- 
tigă. Anglia şi femeile, cele două mari pro- 
movate din secolul al XVIII-lea pe care efer- 
vescența vinului, această virtute feminină, le 
încîntă, fac să triumfe vinul „spumos“, Şi în- 
trucît publicul, împotriva celor competenţi, îl 
cere, meşterii sticlari se pun pe treabă spre 
a închide acest simbol al celei de a doua pe- 
rioade clasice europene, cea a unui îndelungat 
secol al XVIII-lea care începe încă din 1680. 
Sticla şi îndepărtata plută — iată un întreg 
efort pus în slujba unei senzaţii trecătoare. 
„The sparkling Champaign“ citim sub condeiul 
lui George Etherage în The man of mode în 
1676, „How it puns and quibbles in the glass“, 
izbucnește Farquar (Love and a Bottle) în 1697. 
Consacrarea vine cu Voltaire, anglomanul, în 
1736, în versurile din Mondain: 


„Chloris, Egl€ îmi toarnă cu-a lor mînă 
Dintr-un vin de Ay a cărui spumă 

Ca un fulger aruncă bușonul 

Care zboară, noi rîdem, el lovește plafonul. 
Spuma acestui vin proaspăt, zglobie 

E despre francezi imaginea cea mai vie“. 


Este un vin aristocratic la scara Europei. Dar 
secolul al XVIII-lea, „revoluția din 1720%, cum 
scrie Roger Dion, aduce transformări mult mai 
importante: marea mutație în consumarea vi- 
nului în momentul în care ceaiurile coloniale 
înaintează cu paşi de uriaș. După ciocolata din 
secolul al XVI-lea, urmează cafeaua,” care trece 
din bazinul oriental în bazinul occidental al 
Mediteranei prin intermediul marelui negoţ 
colonial, și ceaiul adus masiv de indiamen în 
secolul al XVIII-lea, începînd cu Anglia pen- 
tru ceai şi Olanda pentru cafea. Orașele sînt 
cucerite de vin în cea mai mare parte încă 
din secolul al XVI-lea. Flandra și provinciile 
sudice precedaseră însăși Franţa. In continuare, 
cucerirea se desăvîrșește în secolul al XVII-lea 
cu, drept consecință, o degradare a calităţilor. 
Această subjugare a economiei de către o forță 

în ascensiune are cel puţin avantajul de ali- 
mita riscul apei de băut, mult mai de temut 
la oraş decît la ţară. Consumul de vin creşte: 
la sate abia în secolul al XVIII-lea. Restif de 
la Bretonne, povestind către 1775 viața tată- 
lui său, semnalează cazul tînărului țăran din 
Nitry din Burgundia de Jos care la 20 de ani 
— era în 1772 — „potrivit obiceiului de atunci“, 
nu băuse încă vin. Foarte gravul  Moheau- 
Montyon confirmă în 1778: „În starea normală 
a consumului în popor, noi nu putem asigura 
hrana în rîndul căreia intră şi carnea, dacă 
există un număr mai mare de oameni, dar cu 
siguranță sînt mult mai mulţi cei care beau 
vin, o băutură excelentă pentru cei săraci“. 
Pentru că ea contribuie un moment la bara- 
jul antitific. Zona rurală s-a sincronizat, în 
privința vinului, cu ora orașului către 1720— 
1750. 

La un asemenea ritm, firește că autoritatea 
intră în panică. Un edict din 1731 interzice 
să se planteze vii noi. Este un loc de obser- 
vare ideal pentru istoric prin ploaia de dero- 
gări motivate care umplu arhivele. Viţa de vie 
este politică și revoluţionară. 

În domeniul economiei, ea ori favorizează 
marele capitalism, la Porto şi în Champagne 
ori realizează o democratizare a profitului. Pod- 
goreanul face parte în nouă cazuri din zece 
dintr-o specie zgomotoasă, anarhică întotdeauna 
și întreprinzătoare uneori. Este o specie de oa- 
meni certați cu legea, brutali, iuți la miînie, 
ridicați cu ușurință, prin solidaritatea de la 
un rînd la altul al viei, împotriva patronului 
ecleziastic sau burghez. În secolul al XIX-lea, 
via este radicală, apoi mereu socializantă. 

Creşterea fabuloasă a profitului viticol în 
secolul al XVIII-lea a fost șansa ţărănimii 
din Franţa şi poate, datorită unei pulverizări 
care o face inutilă pentru o dezvoltare sus- 
ținută, marea neșansă a economiei franceze. 
Oricum, recesiunea dintre două cicluri care, 
potrivit modelului lui Ernest Labrousse con- 

duce către evenimentele Revoluţiei franceze, 
a fost mai întîi viticolă. Tot astfel, inciden- 
tele comerțului cu vin la nivelul fermierilor 
generali în iarna anului 1788—1789 pregătesc 
climatul revoluționar din marele oraş. 


Capitolul VIII 


ORAȘUL 
CADRUL URBAN 


Dimensiunea și rețeaua urbană 


Oraşul este un pretext. Orașul nu a jucat în 
perioada Europei clasice rolul pe care sîntem 
ispitiți să i-l atribuim. El nu se confundă atit 
de total, ca în zilele noastre, cu sectoarele „se- 
cundare“ şi „terțiare“ ale economiei. Anec- 
dota aminteşte că există o podgorie urbană şi 
mai ales circumurbană. Bolta de viţă urbană, 
producătoare a unei poşirci mediocre, prelun- 
geşte ferma din împrejurimile oraşului, pro- 
ducătoare de vin bun. Există deci, arhaic, un 
oraș „primari, mai ales mediteranean. Dar 
există, cu un caracter revoluționar, și un sat 
„secundar“. Faza hotărîtoare, încă de la înce- 
putul secolului al XVIII-lea, în primul rînd 
în Anglia, dar şi pe coasta vestică a continen- 
tului, a îndelungatei perioade de pregătire pen- 
tru demarajul mutaţiei de dezvoltare a fost 
cea a așa-numitului domestic system", cum 
spun englezii, adică a unei industrializări di- 
fuze a ogoarelor prin utilizarea timpului liber 
lăsat de ritmul activităţii agricole. Între ma- 
nufactura* colbertiană şi uzină se atlă episo- 
dul industriei casnice rurale. Să nu exagerăm 
însă. Dacă braţele noii economii își pot asuma, 
în secolul al XVIII-lea, un moment de inde- 
pendență față de realitatea urbană, creierul 

revoluţiei, în schimb, se află la oraș. La orâ$, 
pentru oraș, prin oraș trăiește civilizația Eu- 
ropei clasice. Într-o oarecare măsură la oraș 
se realizează singura revoluţie care contează, 
nu aceea în ordinea lucrurilor ci revoluţia în 
gindire. 

Realitate urbană. Să presupunem rezol- 
vată problema definiţiilor şi să dăm crezare 
mai mult decit sociologilor, mai mult chiar 
decît geogratilor, textelor care nu ezită nici- 
odată. Apare mai întîi o problemă de dimen- 
siune: nicăieri modificarea mărimii nu se re- 
marcă atît de clar ca la nivelul orașului. Popu- 
laţia urbană a Europei clasice oscilează între 
6 000 000 de suflete către 1600 şi 10 000 000 
către 1750. Ea ar încăpea în oricare dintre 
marile aglomerări urbane din vremea noastră, 
Tokyo, New-York, Londra, Paris, Moscova. 
Între 1600—1700, pe de o parte, şi 1960, pe 
de alta, s-a produs o dezvoltare de 100 de ori 
a realității urbane în lume și de 60 de ori în 
Europa. Realitatea urbană stagnează, de alt- 
fel, în întregul secol al XVIII-lea, cu excep- 
ţia Angliei (semn de sănătate), Spaniei şi, mai 
puțin, a Italiei (semn de strîmtorare întrucît 
acolo există nu atît o urbanizare cît o concen- 
trare a celor săraci izgoniți din cîmpii în oraşe 
și împrejurimi). Mutaţia în privința orașelor 
s-a produs în secolul al XVI-lea: în 1500, exis- 
tau patru orașe cu mai mult de 100000 de 
locuitori; la întretăierea secolului al XVI-lea 
cu al XVII-lea sînt în mod sigur 12. 12 oraşe 
cu mai mult de 100 000 de locuitori, dar nu- 
mai ceva mai mari, sînt și către 1700. Numă- 
rul lor ajunge la 16 în 1800, cu o Londră de 
aproape 1 000 000 de locuitori (850 000). Incă 
o dată, secolul al XVII-lea a consolidat mu- 
tația produsă în secolul al XVI-lea şi faptul 
nu reprezintă un merit neînsemnat. Această 
consolidare permite aventuri noi. La sfîrșitul 
secolului al XVII-lea realitatea urbană rămîne, 
doar cu puţin mai mult decît la sfîrșitul se- 
colului al XVI-lea, în primul rînd o realitate 

mediteraneană. Din cele 12 orașe, în mod sigur 
cu peste 100 000 de locuitori la sfîrşitul se- 
colului al XVI-lea, 8 sînt orașe mediteraneene 
din Italia, Spania, Portugalia: Neapole, Mi- 
lano, Veneţia, Lisabona, Roma, Palermo, Mes- 
sina, Sevilla; patru oraşe sînt din nord-vest: 
Paris, Londra, Amsterdam şi, o clipă, Anvers 
(patru sau trei, căci în momentul în care Am- 
sterdamul depășește 100 000 de locuitori, An- 
versul nu-i mai are). Realitatea urbană sem- 
nificativă se află localizată în întregime pe axa 
densităţii de 40 de locuitori pe km? și în sud, 
în cea mai veche promovată dintre Europele 
mediteraneene. La est nu se află nimic. În 1700, 
din 12 orașe, de asemenea cu mai mult de 
100 000 de locuitori, 8 sînt tot mediteraneene, 
dar ceva mai prost plasate, la limita celor 
100 000 de locuitori şi în coada listei: Neapole, 
Roma, Veneţia, Paris, Amsterdam. Apare și un 
oraş — primul — din Europa orientală: Viena. 

Aceşti giganți modeşti riscă să ne falsifice 
perspectivele. Populaţia urbană este în majori- 
tate o populaţie care trăieşte în tîrguri mărunte. 
Cincizeci de ani după sfîrșitul, în mare, al pe- 
rioadei ce ne preocupă, Parisul reprezenta, în 
Franţa recensămîntului din 1801, mai puţin de 
100/ şi, împreună cu ansamblul orașelor avînd 
mai mult de 40 000 de locuitori (Parisul, 548 000, 
celelalte, 667 000, la un loc 1 125 000 de locui- 
tori), ceva sub 200/, din populația urbană fran- 
ceză. În 1836, cînd revoluţia urbană a atins 
Franţa, 53,10%/, din populaţia orașelor este gru- 
pată în aglomeraţii de 3 000 pînă la 10 000 de 
locuitori. 68,1%, din populaţia urbană se află 
încă în orașe cu mai puţin de 20 000 de locui- 
tori. La începutul secolului al XVIII-lea, ora- 
şele din Europa cu mai mult de 100 000 de lo- 
cuitori totalizează abia pînă într-un sfert din 
populația urbană. Acest sfert înseamnă, con- 
comitent, şi mult şi puţin. 

Europa clasică cuprinde, aşadar, două ti- 
puri de orașe pe care este prudent să nu le 
confundăm: mai întîi o reţea de oraşe mărunte 

concentrînd mai mult de jumătate din popu- 
laţia urbană. Un oraș medieval își îndeplinește 
funcţiile de piaţă, întreţine în contextul ma- 
rilor monarhii ale Europei oecidentale, cadrele 
unei administrații tot mai numeroase și preten- 
țioase, asigură organizarea vieţii spirituale, și, 
mai modest, conducerea bisericilor, însuflețeşte 
industrii foarte vechi. Un- exemplu îl consti- 
tuie grupul oraşelor textile din Flandra-Picar- 
dia. În secolul al XVII-lea ceeace -se produce 
la oraș nu este neapărat nici cel mai impor- 
tant, nici cel mai rentabil. Dar în oraș se află 
acei negustori-antreprenori care dirijează mun- 
ca ţesătorilor din sate şi care deţin și capita- 
lul și iniţiativa. Oraşul este. cel care animă, în 
apropierea pieţei bisăptămînale, un comerț de 
distribuire lipsit de anvergură .şi de ambiţie. 
Acest orășel tradiţional, am mai spus-o, gru- 
pează în secolul al XVII-lea 60 pînă la 65% 
din populaţia urbană. El înseamnă continui- 
tate, structură prin excelenţă, cel puţin în ace- 
eaşi măsură ca şi satul.. Monogratiile. despre 
aceste orașe imobile sau puţin mobile nu lip- 
sesc; dar nu este nici una care să „aibă, în pre- 
zent, valoarea celei pe care Pierre Goubert a 
consacrat-o orașului Beauvais. i.. 

Beauvais este un oraş cu: EQ: 000: de suflete, 
cu prințul său episcop în spatele ¿fortificat al 
unei frontiere de timpuriu dezafectate de înain- 
tarea Franţei în direcția 'Țărilor-de-Jos spa- 
niole; în 1636, anul bătăliei de :la Corbie, zidu- 
rile sale solide au fost utile. „Într-o: mare de 
viţă de vie, în golul unei mlaștini“, o leghe de 
ziduri care nu vor fi niciodată modernizate de 
Vauban, „în jurul meterezelor,. șanțurile duble 
unde curgea un Therain canalizat, tăiat de mori, 
murdărit de usucul lînei, de „leşia“ boiangiilor, 
cu apele uzate“. Acoperișuri de paie, colțuri 
de olane, şi douăzeci de fleșe de ardezie, cea 
mai înaltă navă (48 de metri) din Europa. a, unei 
catedrale mai neterminate decît oricare alta. 
„În plin -secol al XVII-lea, un fel de oraș... 
din nord, cu mulţimea sa de.biserici și, de ma- 

nufacturi a căror faimă, prosperitate și frumu- 
sețe aparţineau deja trecutului“. Dar cite orașe 
ca Beauvais nu se aflau încă în Europa cla- 
sică? Şi aceste oraşe medievale din perioada 
clasică grupează mai mulți oameni decît foarte 
rarele şi foarte marile orașe care pregătesc 
condițiile mutaţiei economice. 

Acest tip de așezare urbană, specific ora- 
şului mijlociu din nord-vestul Europei, Gou- 
bert îl presupune „fetid, zgomotos, bîrfitor“, 
murdar şi nesănătos. Capitalul investit în con- 
strucții se amortizează greu, într-o rotaţie de 
trei secole, cu atit mai paradoxală, cu cit cea 
mai mare parte a orașului este din lemn, pă- 
mînt și argilă. Cărămida arsă în construcție 
şi ţigla de pe acoperiş — material legat de 
creșterea în secolul al III-lea a extracţiei 
de cărbune — vor reprezenta un progres e- 
norm în direcţia igienei. Cărămida asigură în 
secolul al XVIII-lea superioritatea Angliei și, 
într-o măsură mai mică, încă din secolul al 
XVII-lea, superioritatea Olandei. Cit privește 
ceea ce e nesănătos chirpiciul din nord trium- 
fă în faţa zidurilor foarte groase din pietre in- 
suficient încleiate cu lut ale orașelor meditera- 
neene.Toate casele sint mici, cu un singur etaj 
deasupra unui parter. Nu există pavele în afara 
piețelor şi a cîtorva drumuri mari înainte de 
a doua jumătate a secolului al XVIII-lea, nu 
există iluminat public înainte de 1765. Iată 
pentru ce în secolul al XVII-lea, pină în jurul 
anilor 1680—1690, securitatea este atit de slabă 
iar oamenii îşi conduc oaspeţii după căderea 
serii înarmaţi cu ciomege și felinare. 

În orașul mare sau mic, problema apei este 
o problemă cardinală. În nord-vestul umed, spre 
deosebire de lumea mediteraneană, care aduce 
apa de la munte, de departe şi cu multă chel- 
tuială — alegerea paradoxală a poziției pentru 
plasarea, cu întîrziere, a unei mari capitale, 
cum este Madridul, se explică, între altele, și 
prin abundența unor ape de bună calitate — 
problema este mai puţin a aprovizionării, cît 

cea a evacuării. Beauvais, aidoma Amsterda- 
mului, se aprovizionează din puțuri și cisterne. 
Dar puţurile sînt periculoase și febra tifoidă 
este endemică. Din această cauză, generaliza- 
rea, în Franţa, a consumului de vinuri și ra- 
chiuri din vin, în secolul al XVII-lea, în stratu- 
rile populare din orașe, generalizarea consu- 
mului de ceai” în Anglia cu apă fiartă și pro- 
gresele consumului de bere au:antrenat o scă- 
dere a îmbolnăvirilor şi a mortalităţii. Ceaiul 
și cărămida sînt două victorii umane ale An- 
gliei prerevoluţionare. Totuși, datorită anoma- 
liei pozitive a mortalităţii se poate presupune 
că în timpul întregului secol al XVII-lea şi al 
XVIII-lea, balanţa urbană a nașterilor este de 
cele mai multe ori negativă.. Orașele se men- 
ţin sau, a fortiori se măresc prin contribuția 
în oameni din satele înconjurătoare. Se poate 
întîmpla — faptul este o realitate a Parisului 
încă din a doua jumătate a secolului al 
XVIII-lea — ca ea să contribuie la golirea lor, 
cu atît mai mult cu cît clasele înstărite mic- 
șorează natalitatea satelor înconjurătoare prin 
recurgerea sistematică la doici ţărănci. 

Excremente, „viscere şi maţe“ din abatoare 
— totul ajunge în stradă, apoi în gîrlă. „Na- 
tura mlăștinoasă a solului urban sporea“ la 
Beauvais „insalubritatea orașului. Piraiele care 
îl brăzdau, care slujeau la spălarea lînei... la 
degresare ... jucau rolul de canale de scurgere 
sub cerul liber. Unele scăldau partea de jos a 
caselor în care pe atunci se ajungea cu ajuto- 
rul unor scînduri înguste, fixate de proprie- 
tari cu permisiunea judecătorului. 

Amsterdamul are enormul avantaj al mareei. 
Fără ea ar fi imposibil să se asigure viaţa a 
200 000 de oameni deasupra excrementelor lor, 
pe un sol spongios, lipsit de lumina antisep- 
tică a cerului mediteranean. Soarele, din acest 
unghi, reprezintă marele atu al urbanizării me- 
diteraneene. à 

Madridul a crescut numeric de cinci ori în 
secolul al XVI-lea. La sfîrşitul domniei lui 

Filip al III-lea, el depăşeşte deja 100 000 de 
locuitori, în curînd 150 000, nivel la care ră- 
mîne timp de un secol. Creaţie aproape ex ni- 
hilo în secolul al XVII-lea, Madridul datorea- 
ză modernităţii sale avantajul străzilor mai 
largi decit cele ale altor capitale europene şi 
care se răspîndesc din Plaza Mayor. Este un 
oraș modern, lipsit totuşi de canale de scur- 
gere. Toate izvoarele documentare semnalează 
murdăria străzilor, a răspîntiilor şi mirosul fe- 
tid degajat de ea, care, acoperită din nou de 
un noroi dezgustător în timpul iernii, este us- 
cată de soarele de vară şi transformată într-un 
praf fin de vîntul purificator din sierra. Pro- 
verbul madrilen își trage înțelepciunea din 
acest ciclu: „Ceea ce te c... iarna, spune el 
pe şleau, bei vara“. Dar soarele şi aerul de 
munte, unite cu o alimentaţie consistentă în 
carne (după Mendez Silva, citat de de Defour- 
neaux, Madridul consuma în fiecare an 50 000 
de oi, 12000 de boi, 60000 de cai, 10000 de 
viței şi 13 000 de porci, adică, pe cap de lo- 
cuitor, un consum aproape comparabil cu con- 
sumul actual) fac din tinăra capitală unul din- 
tre oraşele cele mai sănătoase din Europa. Ste- 
rilizarea prin razele ultraviolete va fi consti- 
tuit unul dintre secretele posibilităţilor ur- 
bane ale lumii mediteraneene. 


Lumea mediteraneană tradițională: 
ascensiune în nord 


Nu este de mirare că lumea mediteraneană 
păstrează, pînă la jumătatea secolului al 
XVIII-lea, avantajul sau handicapul unei ur- 
banizări mai dezvoltate. Italia vine în frunte. 
Aici se află cele mai mari oraşe şi cel mai mare 
număr de mari oraşe. 

Neapole* se detaşează net încă de la sfîr- 
şitul secolului al XV-lea. El a fost în secolul 
al XVI-lea şi rămîne la începutul secolului al 

XVII-lea, pînă în jurul lui 1600—1640 primul 
oraş al Creștinătăţii, cu 212 000 de locuitori în 
1547 şi 280000 în 1600. Numai Constantino- 
polul îl depăşeşte, care însă este un oraș tur- 
cesc. Această prosperitate factice se prăbușește, 
176 000 de locuitori în 1688, 215 000 în 1700, 
215 000 în 1707. Nivelul din 1600 nu este a- 
tins din nou înainte de 1730—1740. În 1742, 
Neapole numără 305 000 de locuitori iar în 
1796, 426 000. El rămîne, pînă la sfîrşit, în chip 
paradoxal, cel dintii oraș italian, hrănit de fa- 
bulos de bogata Campanie şi de necesitățile 
administrative ale celui mai mare stat italian, 
Neapole, spaniol pînă la începutul secolului al 
XVIII-lea, trăind apoi numeroase și contra- 
dictorii schimbări ale soartei. 

Milano, Veneţia, Roma urmează îndeaproa- 
pe. Milano se menţine în jurul a 100000 de 
locuitori din 1576 pînă în 1650, pentru ca să 
treacă la 123 000 în 1715 şi de asemenea 123 000 
în 1750. Veneţia, după ce va fi atins 758 000 
de locuitori la mijlocul secolului al XVI-lea 
(în 1552) şi, probabil, 168 000 în 1563, scade 
sistematic de la 148 000 în 1586, la 120 000 în 
1642, pentru a se menţine între 130000 și 
140 000 în a doua jumătate a secolului al 
XVII-lea şi în secolul al XVIII-lea. Roma”, îm- 
povărată de atitea prestigii, nu depăşeşte 
50 000 de locuitori în timpul celei mai mari 
părţi a secolului al XVI-lea, marcată, este a- 
devărat, de jaf și de ciumă. În 1600, o dată cu 
jubileul, ea atinge 109 000 de locuitori, cade 
iarăşi la 101 000 în anul următor și se men- 
ține la acest plafon de-a lungul întregului secol 
al XVII-lea. Populaţia sa creşte în ultimii ani 
ai secolului: 135 000 în 1699, 153 000 în 1759, 
162 000 în 1790. O asemenea acumulare de bo- 
gății economice, intelectuale și artistice într-un 
oraş de această mărime, în mijlocul unui La- 
tium iremediabil ruinat de malarie este dato- 
rată, evident, avantajelor poziţiei sale de ca- 
pitală mai întîi a Creștinătăţii occidentale, a 
catolicității mai apoi. 

Exceptînd Palermo, aşezat pe griul sicilian 
— 105 000 în 1606, 129 000 în 1625, 100 000 în 
1713, 117000 în 1747 — şi a cărui plafonare 
subliniază decăderea vechii economii medite- 
raneene, Italia nu mai numără alte oraşe de 
100 000 de locuitori, aceste echivalente, am 
mai spus-o, ale oraşelor de 2 000000 de lo- 
cuitori din vremea noastră. 

Şi totuși, în 1600, 1650 şi 1700 şi chiar şi la 
jumătatea secolului al XVIII-lea nici o altă 
regiune din Europa mediteraneană sau extrame- 
diteraneană nu poate alinia un număr com- 
parabil de oraşe foarte mari. În 1600, Italia 
enunţă Neapole (280 000), Veneţia (148 000), Pa- 
lermo (105 000), Roma (101 000) și Milano 
(96 000). În același timp Insulele britanice nu 
numără decit Londra (100 000 de locuitori în 
1593 plus aproximativ 50 000 în parohiile de 
dincolo de Westminster); Dublin, în cursul 
secolului al XVII-lea se ridică de la 10 000 la 
40 000 de locuitori; Edinburghul oscilează, pro- 
babil, între 10 000 și 30 000 de locuitori; în An- 
glia, Bristolul a trecut de la 10500 de locui- 
tori în 1607, la 30 000 în 1690. Nici un oraș en- 
glez nu depășește, în 1600, în afară de Londra, 
15 000 de locuitori. În 1600, Parisul”, cu greu 
restabilit după asediu, se află mult în urma 
Neapolelui, puţin în faţa Londrei și a Vene- 
ţiei: cel mult 200 000 de locuitori, inclusiv pe- 
riferiile. Marsilia și Lyon nu au mult mai 
mult de 50000 de locuitori. Toulouse și Bor- 
deaux sînt sub nivelul de 40 000 de locuitori. 
Or în 1600, în afara celor patru capitale mari 
care surclasează şi talonează Parisul, Italia 
mai numără cinci orașe ce depășesc substan- 
țial al doilea oraş al Franţei: Messina (80 000 
de locuitori), Florenţa (70 000) Bologna şi Ge- 
nova (63 000 şi 62000). Chiar și în 1750 cînd 
Parisul numără o jumătate de milion de locui- 
tori, Lyonul, 130 000 şi 140 000, cînd Marsilia, 
Bordeaux și Rouen oscilează între 90 000 şi 
70 000 de locuitori, cînd Londra trece de la 
600 000 la 700000 de locuitori, dar cînd nici 

un alt oraș nu atinge 50 000, poziţia Italiei ră- 
mine incomparabilă. Neapole cu cei 305 000 
de locuitori (în 1742) ocupă încă un strălucit 
loc al treilea, urmat de Roma (153 000), Vene- 
ţia (140000), Milano (124000), Palermo 
(118 000), Florenţa (77 000), Genova (70 000), 
Bologna (69000), Torino (57000), Verona 
(43 000). În același moment, aflată la zenitul 
Secolului său de Aur, Peninsula Iberică, către 
1600, nu posedă încă decit două orașe care se 
apropie de 100 000 de locuitori, fără să existe 
certitudinea că într-adevăr ele ating acest pla- 
fon: Lisabona și Sevilla, urmate de Toledo 
(55 000), Valladolid (33 000), Barcelona (32 000). 
Ascensiunea Madridului (150 000 de locuitori 
către 1650) nu compensează reculul tuturor ce- 
lorlalte oraşe. Acest avans al Italiei consti- 
tuie pentru ea o șansă pe plan cultural și, în 
cele din urmă, un handicap în momentul hotă- 
rîtor, pe plan economic. 

Vechile 17 provincii (Ţările-de-Jos şi Pro- 
vinciile-Unite) sînt, în afara spaţiului medite- 
ranean, singurele regiuni care ating un grad 
de urbanizare tradiţional, comparabil cu cel al 
Italiei. Anversul, după ce va fi atins aproape 
100 000 de locuitori, se stabilizează între 40 000 
și 60 000 de locuitori. Bruxelles depășește 50 000 
de locuitori în cursul secolului al XVII-lea, 
Gand se află ceva mai jos iar Bruges abia ajun- 
ge la 40 000 de suflete. 

Dar orașele stagnează sau cedează în sud 
şi după patruzeci de ani „Belgia“ abia va atin- 
ge către 1750 nivelul urban din prielnicii ani 
1560. Toată populaţia urbană, raliată la Re- 
tormă, a trecut în nord. În 1557, Amsterda- 
mul” ajunge, cu cei 35 000 de locuitori ai săi, 
la nivelul Utrechtului. Din punctul nostru de 
vedere, Amsterdamul oferă, la fel ca Madridul, 
avantajul unei urbanizări databilă cu ușurință 
și realizată, în întregime, la începutul secolu- 
lui al XVII-lea. În 1622, el depăşeşte 100 000 
de suflete, substituindu-se Anversului ca me- 
tropolă demografică a Țărilor-de-Jos, după ce 

îi va fi răpit primul loc în domeniile marelui 
comerţ colonial și bancar. Abia către sfîrşitul 
secolului al XVI-lea şi începutul celui de al 
XVIl-lea au realizat "Ţările-de-Jos nordice pro- 
movarea lor urbană, datorită afluxului de imi- 
granţi protestanți din sud. Între 1557 şi 1622, 
în afară de triplarea Amsterdamului e de no- 
tat și dublarea orașelor din Zuiderzee precum 
și o creștere cu 500% a numărului locuitorilor 
din orașele interioare. Leyda și Haarlem au 
45 000 și, respectiv, 40 000 de locuitori, Delft, 
Enkhuizen, Rotterdam numără cu puţin peste 
20 000, Dordrecht, Haga”, Gouda, Hoorn osci- 
lează între 15 000 și 20 000, Alkmaar se află 
ceva mai sus de acest nivel. Mutaţia zeelandeză, 
care duce orașul Middelburg la 25 000 de lo- 
cuitori este comparabilă cu mutaţia olandeză 
de la marginile ținutului Zuiderzee. Secolul al 
XVII-lea și prima jumătate a secolului al 
XVIII-lea au reprezentat în Olanda-Zeelanda 
o perioadă de consolidare și de creștere demo- 
grafică lentă. Recensămîntul din 1795, grevat 
de subestimare sistematică, oferă o situaţie pe 
care, cu destul temei, o putem proiecta la ju- 
mătatea secolului al XVIII-lea: Amsterdam, 
221 000, Rotterdam, 53 000, Haga, 38 000, U- 
trecht, 32 000, Leyda, 31 000, Grâningen, 24 000, 
Haarlem, 21 000, Middelburg, 20 000, Dordrecht 
și Maestricht, 18 000, Leeuwarden, 15 000, Delft, 
14 000, Bois-le-Duc, 13 000, Zwolle și Gouda, 
12 000, Nijmegen, 11 000, Zaandam și Arnhem, 
10 000. Nu-i mai puţin adevărat că în Provin- 
ciile-Unite, pentru prima oară în Europa și în 
lume, sectorul primar de activitate a fost de- 
pășit de sectoarele secundar şi terțiar, mai 
specific urbane. Aceste cifre scot şi mai clar 
în evidenţă slăbiciunea estului. Înaintea de- 
zastrelor din Războiul de treizeci de ani, ora- 
șele Hamburg, Danzig şi Augsburg, oscilînd 
între 40 000 și 50000 de locuitori, depășiseră 
vechea metropolă Colonia (Köln) care, îm- 
preună cu Liibeck, Viena, Praga, Niirnberg se 
menținea la un nivel situat între 30000 şi 

40 000 de locuitori, în vreme ce Magdeburg, 
Breslau, Strassburg se plasau exact pe linia a 
30 000 de locuitori. Anversul și Amsterdamul 
sugerează dimensiunea economiei germane. Ca- 
taclismul Războiului de treizeci de ani a a- 
fectat mai puternic, dacă este posibil așa ceva, 
reţeaua urbană a Imperiului, decît populaţia sa- 
telor. Pornind de la zero, ea va fi reconstituită 
prin anii '80 ai secolului al XVII-lea sensibil 
mai la est decit reţeaua distrusă la începutul 
erei noastre. Acesta este cazul Berlinului. Ber- 
linul* beneficiază în 1688 de o primă unificare 
administrativă în detrimentul a cinci comune 
periferice. Primul mare Berlin din 1688 con- 
centrează 58000 de locuitori, dintre care 
20 000 pe vatra veche a oraşului. Avîntul esen- 
țial politic al Vienei” este de același tip. Odată 
eliberat de ameninţarea turcească prin victoria 
de la Kahlenberg și prin „reconquista“ pustei 
ungare, aflat de acum încolo în centrul bazi- 
nului danubian, al unui proces de unificare 
de mult așteptată, orașul se revarsă din inte- 
rior asupra  periferiilor sale. Viena atinge 
100 000 de locuitori în jurul lui 1700. O altă 
trăsătură nouă o reprezintă considerabila dez- 
voltare a porturilor. Hamburgul avea să atingă 
60 000 de locuitori în 1700, în clipa cînd pro- 
cesul de anexare al Altonei era început, Lii- 
beck rămîne înghesuit în jurul a 30 000 de lo- 
cuitori, eclipsat de prea puternicul său supus, 
Hamburg, emancipat și devenit rival. Danzig, 
care pare să fi atins uşor, o clipă, în secolul 
al XVII-lea, 70 000 de locuitori, tîrît de curen- 
tul de export al lemnului baltic, se fixează la 
nivelul a 50 000 de locuitori, înaintea Königs- 
bergului care oscilează, vreme îndelungată, în- 
tre niveluri de 30 000—40 000 de locuitori. 

Alte ascensiuni se produc la est. Breslau şi 
Praga” trec de 40 000 de locuitori către sfîrşitul 
secolului al XVII-lea, în timp ce Leipzig și 
Dresda apar deasupra nivelului de 20 000 de 
locuitori. 

E greu de evaluat populația Moscovei”. 
Fără îndoială, către 1600 sînt 80000 de lo- 
cuitori. În 1750, după enormul efort al lui Pe- 
tru cel Mare pe Neva, Moscova, avînd cu puţin 
sub 200 000 de locuitori, depășește încă Peters- 
burgul, care are ceva peste 100 000 de oameni. 
Reţeaua dezvoltării urbane permite deci urmă- 
rirea ascensiunii îndelungate a estului şi, simul- 
tan, o apreciere mai exactă a decalajului care 
mai rămine încă de recuperat la jumătatea se- 
colului al XVIII-lea. 


Prodromuri ale revoluţiei urbane 


Mult timp imobil în structurile sale, la sfir- 
șitul perioadei clasice oraşul evoluează. El se 
transformă în privința mărimii și a numărului 
de locuitori. După o stagnare de un secol, după 
rapida dezvoltare din secolul al XVI-lea, ur- 
mează o creștere cu două treimi între 1690— 
1700, pe de o parte, și 1760 pe de alta. O ast- 
fel de schimbare de nivel nu se produce fără 
o alternare a structurilor. Foarte de timpuriu, 
în secolul al XVIII-lea, transformările revolu- 
ționare ale noii epoci își croiesc drum în oraș 
în jurul oraşului şi prin intermediul orașului. 
Din acest motiv, un studiu al orașului, chiar 
atît de limitat pe cît este în cadrul acestui 
capitol, se deschide cu o problemă referitoare 
la sectoarele secundare și terțiare de acti- 
vitate. 

Asemenea transformări economice impun cu 
tărie anumite transformări sociale ce se reper- 
cutează, mai întîi, asupra peisajului urban. 
Este imprudent să schematizăm un secol de 
istorie, pe cel mai bogat, mai populat, mai com- 
plex dacă nu și cel mai întins dintre continente 
și să alegem, pentru această schematizare, see- 
torul cel mai legat de oameni, deci cel mai 
viu, sectorul urban, sectorul pulsaţiei și al 
particularităţii prin excelenţă, într-o epocă de 
falsă imobilitate și de profundă transformare 

în mers. Odată ce am enunțat această precau- 
ţie, rămîne un fapt: orașul din secolul al 
XVII-lea continuă să fie, într-o anumită mă- 
sură, un oraş al Evului Mediu. Cu excepţia ca- 
zului cînd intervine o ruptură sau o apariţie 
care lasă loc liber schimbării. Cind are loc o 
simplă creştere demografică, peisajul nou care 
se adaugă peisajului urban vechi se inserează 
fără a ieși din tiparele continuității. În seco- 
lul al XVIII-lea, lucrurile se schimbă. Străzi 
întortocheate, fără un plan precis, clădiri scun- 
de, materiale de construcţie uşoare, aglomerări 
enorme. Comparate cu densităţile extreme de 
la sfîrșitul secolului al XIX-lea cînd vechilor 
cauze ale îmbulzelii li se asociază posibilită- 
tile oferite de construcţiile în plan vertical, 
graţie instrumentelor de ridicat, fără mare 
cheltuială, densitățile urbane din secolele al 
XVII-lea și al XVIII-lea sînt, relativ, scăzute 
Raportate nu atit la suprafața construită cit 
la suprafaţa locuibilă, densităţile din secolul 
al XVII-lea sint foarte ridicate, sint densități 
medievale. 

Londra* în 1695 (dintre înregistrările celor 
97 de parohii intra muros datele pentru 17 
s-au pierdut), în pofida incendiului catastrofal 
din septembrie 1666, constituie, datorită dez- 
voltării vertiginoase a activităţilor, o aglome- 
rație considerabilă: două parohii au densități 
mai mari de 300 de locuitori pe acru (800 la 
hectar) și anume St. Leonard-Foster Lane (398 
de locuitori/pe acru) și St. Anne-Aldersgate 
(316); 41 depăşesc 200 de locuitori/acru iar 
toate celelalte, cu excepţia a trei, au peste 

Dincolo de ziduri este înregistrată o sensi- 
bilă scădere, dar și o mai mare uniformitate. 
13 circumscripţii oscilează între un nivel ma- 
xim de 218 locuitori/acru la St. Bottolph-Bi- 
shop's gate și un nivel minim de 125 de lo- 
cuitori/acru, ceea ce înseamnă totuşi mai mult 
de 300 de locuitori/ha. 


371 


Studierea tirzie a Parisului revoluţionar are 
cel puţin avantajul de a evidenția contrastul 
dintre cele două straturi umane, stratul vechi, 
de pînă în secolul al XVII-lea, și stratul nou, 
din secolul al XVII-lea. Partea centrală, ve- 
chiul Paris medieval, corespunzător. teritoriului 
închis în incinta lui Carol al V-lea (1370), în 
ciuda vechimii și înălțimii mici a caselor, pre- 
zintă totuși, pretutindeni, o densitate depăşind 
400 de locuitori pe hectar. „Cartierele formate 
de-a lungul vechilor căi radiale, ieșind din oraș, 
scrie Roger Mols, erau şi ele în întregime ur- 
banizate; densitatea lor depășea 200. Dimpo- 
trivă, dincoace de bariera Les Fermiers géné- 
raux se întindeau cartiere noi, în plină dezvol- 
tare în care densitatea rămînea sub 100%. Cu 
excepţia centrului vechi, Parisul din secolul 
al XVIII-lea este relativ aerat, în comparaţie cu 
fantastica densitate a Londrei la sfîrșitul se- 
colului al XVII-lea. 

Ca regulă generală, în orașele din secolul 
al XVIII-lea, cartierele centrale ale căror case 
datează în cea mai mare parte din secolele al 
XVII-lea, al XVI-lea, ba chiar și de la sfîrşitul 
secolului al XV-lea, au densităţile cele mai 
ridicate, depăşind adesea 500 de locuitori la 
hectar. Astfel de cartiere vechi suprapopulate 
— în medie, o familie de fiecare cameră — 
sînt cartierele populare. Cartierele periferice din 
secolul al XVIII-lea, adesea rezidenţiale, au 
densități de trei și de patru ori mai mici. Este 
un progres în privinţa securităţii dar și o nouă 
concepție a raporturilor dintre om și spaţiu. 

În 1773, de exemplu, în contrast violent cu 
cartierele noi, cu mari bulevarde rectilinii și 
grădini interioare, centrul orașului Bordeaux 
(orașul fanion al Franţei în secolul al XVIII-lea) 
numără 591 de locuitori/ha, în cadrul incintei 
anticei cetăţi galo-romane. La Liège, în centru, 
în 1790, se înregistrează densităţile: Roture — 
638 de locuitori/ha, Marche — 627, Sainte-Al- 
degonde — 560, Sancy — 539, Sainte-Cathe- 
rine — 521. În cartierul Sainte-Catherine, tot 

în 1790, se numărau 73 de case la hectar. Dar 
în 1684, fuseseră 83. Am putea extinde de- 
monstraţia, comparînd orașe vechi și oraşe noi, 
densităţile obţinute în zonele de urbanizare 
recentă la est și zonele de urbanizare veche, 
tradiţională, la sud și la vest. Ea ar confirma 
că dublarea numerică a stratului urban din se- 
colul al XVIII-lea s-a însoţit de o împătrire a 
suprafeţelor urbanizate, datorită unei răspîn- 
diri considerabile, în mod asemănător cu revo- 
luţia suburbană din secolul al XX-lea, legată 
de înmulţirea mijloacelor de transport și în 
opoziţie cu situaţia din secolul al XIX-lea, ea 
însăși dependentă de tehnicile construcției ief- 
tine în înălțime. 

Secolul al XVIII-lea se desfăşoară ostentativ 
în oraș, tot așa cum ia în considerare ò organi- 
zare sistematică a spaţiului urbanizat. Nu avem 
loc pentru a demonstra acest fapt dar există 
totuşi unele jaloane semnificative: Amster- 
dam, Madrid, Londra și Lisabona. 

Amsterdamul”, orașul canalelor, Veneţie 2 
spațiului urban din nord, se triplează între 
1580 și 1620. Oraș încă din primii ani ai se- 
colului al XVII-lea, mereu în picioare pe pilo- 
ţii săi de stejar, el se întinde ca un evantai 
în jurul Bursei”, centrul său simbolic. Este un 
oraș extraordinar de aglomerat, cu densități 
superioare celor medievale, compensate de o 
inovaţie tehnică: cărămida ieftină, material so- 
lid și relativ ușor, soliditatea asizei, obţinută 
cu ajutorul piloților, permite construirea pe 
verticală. Casele au forma unor lame de cuţit 
în înălțime ca şi la bază și se deschid în canal, 
mijloc de transport ideal prin serviciul gratuit 
și eficace asigurat de maree. Cită superiori- 
tate asupra Veneţiei fetide! În sfîrşit, nucleul 
urban a fost înconjurat de marele canal în 
semicerc „Centura“, „Singel“. „Un zid de că- 
rămidă, întărit prin o mie de arcade de piatră 
sub care trăiesc, într-o murdărie îngrozitoare, 
familii de nevoiaşi — ocolește de jur împrejur 
orașul. 26 de porţi se deschid dincoace de șanț.“ 


373 


(Paul Zumthor). Este o eficacitate obţinută cu 
ajutorul cărămizii, al apei şi al înălțimii case- 
lor, dar plan geometric tot nu există. 

Madridul”, orașul de pe podișurile uscate, 
este cel mai agricol dintre capitalele meditera- 
neene. Totul aici ignoră economicul. Să fie 
oare orașul un capriciu al monarhului? Pen- 
tru a-i permite lui Filip al Il-lea — se va 
spune — să supravegheze mai uşor construirea 
Escorialului: din punct de vedere istoric, Ma- 
dridul aproape de Escorial este mai verosimil 
decît Escorialul aproape de Madrid. Prospeţi- 
mea aerului, frumuseţea peisajului, calitatea 
apei — iată o alegere californiană sau azure- 
ană cu anticipație. Aici, hotăritoare a fost plă- 
cerea omului, nu greoaia, dar fecunda servitute 
a afacerilor. Micul tirguşor din secolul al 
XVI-lea, încurajat de Filip al II-lea, înlătu- 
rat de Filip al III-lea, şi-a împlinit metamor- 
foza la 30 de ani după Amsterdam, între 1610 
şi 1640. Străzile devin mai largi, casele sînt 
deja foarte înalte, graţie, de asemenea, cără- 
mizii, în ansamblu, o densitate mai scăzută. 
Cu tot ceea ce separă aceste două capitale ale 
urii reciproce, distanța dintre Amsterdam și 
Madrid, de 30 de ani, reprezintă timpul unei 
generaţii. 

Cînd vin cataclismele, ele permit cel mult 
reluări care nu au prospeţimea primelor înce- 
puturi. Două dintre cele mai mari oraşe ale 
Europei clasice şi-au schimbat într-un inter- 
val de 49 de ani integral înfăţişarea. Un fapt 
divers — incendiul Londrei” (septembrie 1666); 
punctul de plecare pentru o meditaţie înde- 
lungată, pentru o aventură filosofică — cu- 
tremurul de pămînt din Lisabona (1 noiembrie 
1755 la ora 9 și 40 de minute). 

Sînt două evenimente comparabile și, tot- 
odată, radical diferite. În prima săptămînă din 
septembrie 1666, după o vară lungă şi foarte 
secetoasă, un vînt violent și uscător, un incen- 
diu întîmplător într-un oraș construit în bună 
parte din lemn; în patru zile, mai mult de 

13 000 de case sînt distruse; bisericile, clădirile 
publice, Parlamentul — nimic n-a fost cruțat. 
Cel mai mare oraș al Europei, Londra, egala 
Parisului, este distrusă total. De la incendie- 
rea Romei din timpul lui Nero nu s-a mai vă- 
zut ceva comparabil. Pierderile — asigurările 
de incendiu încă nu există — sînt evaluate 
între 7 şi 10 milioane de lire. Foarte puţine 
victime sînt datorate flăcărilor, în schimb s-au 
petrecut multe omoruri dezlănţuite de furie, 
nebunie, groază. 

Londra a fost deci integral reconstruită în 
cei zece ani care urmează, începînd cu anii 
'70 ai secolului al XVII-lea. Comparativ cu 
ecourile suscitate de cutremurul de pămint din 
Lisabona, o discreţie extraordinară marchează 
acest eveniment; secolul al XVII-lea are ner- 
vii mai tari, iar Europa protestantă este mai 
puternică. Îndeosebi, dinamismul extraordinar, 
bogăţia Angliei fac evenimentul uitat. Semnul 
voinței dumnezeiești, recunoscut de toţi, este 
acceptat mai bine. Scepticii, există și dintre 
aceștia, pot imputa neglijenţa oamenilor. Dum- 
nezeu a stirnit vîntul, dar focul a fost aprins 
de om. Incendiul din 1666 — un foc de arti- 
ficii la sfîrşitul unei tradiţii îndelungate de 
incendii — dezvăluie că Londra, în pofida ce- 
lor 350 000 pînă la 400 000 de suflete ale sale 
— este în acea vreme un oraș-chibrit, în care 
lemnul şi aglomeraţia constituie un pericol 
constant. 

Londra a fost reconstruită într-un timp re- 
cord, în ansamblu mai bine, mai solid ca 
înainte, cu mai puţin lemn, cu mai multă pia- 
tră şi cu mai multă cărămidă dar în grabă, cu 
orgoliu, cu un simţ al eficienței, cu deferență 
faţă de trecut şi încredere nezdruncinată în 
viitor, aproape pe aceleași linii și pe aceleași 
tipare ca şi vechiul oraş. Iată de ce la recen- 
sămîntul din 1698, Londra a apărut drept ora- 
şul cel mai dens din întreaga Europă. Regele, 
statul s-au ţinut în expectativă faţă de acti- 
vitatea de reconstrucţie. Spiritul de iniţiativă 

lăsat liber, într-o manieră anticipatoare, fie- 
care a construit fără plan, cît mai bine și mai 
repede. 

Cel mai mare cataclism din istoria urbană 
a secolului al XVII-lea nu a permis Londrei să 
fie un oraș nou. Paradoxal, Londra cea re- 
construită are înfățișarea unui oraş vechi în 
comparaţie cu Amsterdam sau Madrid. 

Cît de diferit este cazul Lisabonei"! Ce se 
poate imputa aici oamenilor? Imprudența con- 
strucţiilor, nepăsarea faţă de avertismentele 
trecutului? Lisabona suferise deja mai multe 
cutremure de pămînt. În 1531 sînt distruse 
1500 de case, în 1551 pier 2000 de oameni, 
în 1597 sînt înghiţite trei străzi. Trei scutură- 
turi puternice în secolul al XVII-lea, două în 
1724 și în 1750. După dezastru urmează un mo- 
ment de nebunie. Cum să reproşezi omului a- 
ceastă palmă aplicată trufaș pe chipul opti- 
mismului* stupid al unui secol, idol al progre- 
sului, dezminţit din nou, deci încă fragil? 

La 1 noiembrie 1755, către ora 9 și 40 de 
minute, în dimineaţa liniștită și caldă a unei 
frumoase toamne mediteraneene atlantice, o 
primă scuturătură verticală şi o a doua ori- 
zontală în direcția nord-sud, timp de un mi- 
nut și jumătate. Urmează alte două scutură- 
turi. Totul va dura 9 minute; vin apoi valul 
seismic, mai multe zile de vuiet, ca să nu mai 
vorbim despre efectul psihologic provocat de 
norul gros de praf al unui oraș în ruină și de 
emanaţiile de vapori sulfuroși, o răsuflare a 
infernului. În sfîrşit, 5—6 zile de incendii, o 
panică imensă. 

Lisabona este distrusă în 1755 ceva mai 
puţin decît Londra în 1666. Un anonim francez 
publicat la Haga, la Philanthrope, în anul ur- 
mător, îi acordă cu generozitate 260 000 de lo- 
cuitori. Mărimea pagubelor? Totul face difi- 
cilă o evaluare: soarele meridional și mirajele 
sale, orgoliul Portugaliei — Lisabona concentra 
15% din populaţie, 25—300%/, din bogăţia re- 
gatului — disperarea Europei filosofilor, lo- 

vită în inima speranţelor sale, desprinse de 
Cer pentru o „confortabilă“ viaţă comună. Eu- 
ropa admiratoare a lui Pombal transpiră albă 
de groază în faţa acestei arhaice pătrunderi a 
Apocalipsului. În 1756 s-a vorbit despre pier- 
deri în valoare de 1 312 milioane de livre tour- 
nois, ceea ce, în monedă constantă, făcea de 
zece ori mai mult decît pierderile Londrei. 
Exagerarea este evidentă. Din 20 000 de case, 
3 000 sînt nevătămate, 7 000 pînă la 8 000, re- 
cuperabile. Lisabona în 1755 numără mai pu- 
ține locuinţe distruse decît Londra în 1666. 
Cele două catastrofe, în ordinea economică, 
sînt, în mare, comparabile, cu avantaj la acti- 
vul calmului britanic, la actul nordului și al 
secolului al XVII-lea. 

Dar opoziţia ajunge mult mai departe. Ceea 
ce schimbă fundamental lucrurile, în contrast 
cu eficacitatea conservatoare a Londrei, este 
dorința de a închide repede paranteza și de a 
folosi, fără a se despărți de un trecut, accep- 
tat ca o promisiune de viitor, prilejul ivit pen- 
tru o schimbare radicală. Pombal va construi, 
spre gloria lui Joa5 I, un oraș nou. Lisabona 
constituie astăzi cea mai bună mărturie des- 
pre urbanismul epocii luminilor. 

Noua Lisabonă este un rezumat al tuturor ex- 
periențelor din prima jumătate a secolului al 
XVIII-lea, cu, deja, nota practică a eficacităţii 
tehnice. O reconstrucţie îndrăzneață — ea a uluit 
toată Europa şi în cele din urmă va inspira aproa- 
pe pretutindeni urbanismul Europei revoluţiona- 
re, cu posibilitățile multiplicate de primii pași ai 
revoluţiei industriale — o operă mai curînd de 
inginer decît de artist, cu soluţii originale date 
gravei sfidări din partea instabilității solului: 
lărgimea străzilor — ea antrenează o decompri- 
mare spectaculoasă — înălțimea limitată a ca- 
selor care friînează tendința secolului de a ur- 
ca mereu mai sus, mai ales gaiola, adică acea 
cușcă de lemn care susține edificiul cînd nu 
mai ţin zidurile, pereţi înalţi de protecţie îm- 
potriva focului deasupra acoperișurilor. Este 

un oraș filosofic, ușurat de o parte dintre bi- 
sericile sale, centrat, simbolic, pe piaţa Comer- 
tului pe care o domină statuia lui Joa6 I, 
strălucita operă a lui Machado de Castro. Cu 
marile sale imobile mansardate (un parter 
înalt, trei etaje impunătoare, un etaj mansar- 
dat plus un semietaj mansardat), cu palatele 
ei cu faţade severe, noua Lisabonă este, într- 
adevăr, capitala unei burghezii, arhaice și to- 
tuși dinamice, a monopolurilor comerţului co- 
lonial. În faţa acelei Queluz a Curţii, simbol al 
continuității slab reînnoite cu Portugalia aris- 
tocratică, se ridică de acum înainte Lisabona 
marelui comerţ, una dintre condiţiile muta- 
tiei în dezvoltarea Europei. Urbanismul con- 
duce cu necesitate la economic. 


CU PRINS 


AVERTISMENTUL EDITORULUI FRANCEZ 
PREFAŢĂ LA EDIȚIA FRANCEZA 
MULȚUMIRILE AUTORULUI 
EUROPA CLASICĂ, NUMĂRUL OAMENILOR 
ȘI CALITATEA LOR i : è 
INTRODUCERE H z 
— Dincolo de cuvinte, întrebuințări, limite 
şi definiţii z = 
— O continuitate renunta. aneren 
sugerată de termenul Vechi Regim 
— 1620—1640, justificarea unui punct de 
plecare 5 > E x 4 É 
— 1750—1760, justificarea unui punct de 
sosire 
— O gîndire ET într- -un cadrà Kechi 


Partea întîi 
STATUL ŞI STĀRILE. . Sea at 


Agitaţia nu înseamnă revoluţie 


CAPITOLUIE I: 

DESTINUL STATULUI . z 

— Din Mediterana către Marea Nordului. 
De la sud la nord, de la est la vest 

— Statul clasic în căutarea cadrului său 
teritorial ` 
1. Harta politică a Europei către aul 1620 
2. Europa politică către anul 1760 . 


379 


3. Statul polonez în secolul al XVII-lea 
— Statul clasic şi controlul asupra oame- 
nilor 3 î ž 3 d a : 5 
4. Extinderea teritorială a Rusiei în se- 
colul al XVII-lea = 5 z 
5. Expansiunea rusă în Asia, în se- 
colul al XVII-lea X $ 3 = 
6. Cele două răscoale principale din Rusia 
clasică: Razin şi Pugaciov . . 
În slujba cui se află statul clasic? 
Resursele statului: finanțele 
Resursele statului: armatele 
7.O artă mai complexă a războiului 
Resursele statului: arta fortificațiilor 
8. Un progres fundamental în arta fortifi- 
cațiilor ` - 5 F ; 


9. Geografia recrutării site franceze 


CAPITOLUL II: 
SFIRȘITUL HEGEMONIEI SPANIOLE . 68 
— „El peso politico de todo el mundo“. 
Lumea desfășurată pe biroul contelui- 


duce h 5 . = x 68 

— Sfîrşitul Cobe planitäre n ʻ z 76 
10. Olandezii în Extremul orient în seco- 

lul al XVII-lea : . e . . 78 

11. Economia Americii către 1620 : 81 


— Geopolitică şi demografie. Argumentele 
numărului de oameni 3 H- 82 
— Slăbiciunile lumii Bien ese 5 : 85 
12. Harta Spaniei cu localizarea morisci- 
lor convertiți la catolicism A SA Alu 
— Frontierele religioase E 89 
— Implacabila dialectică a războiului. De 
la războiul regional la războiul general 91 
13. Germania în timpul Războiului de 


treizeci de ani : 98 
14. Răscoalele populare în Franjä inaintea 
Frondei = e -s iS 
15. Geografia diferențială a bupet Frañ- 
tei în 1745 A Ș č k = E 10 


CAPITOLUL III: 


HEGEMONIA FRANCEZĂ . si š „123 
— Un nou echilibru E 3 s 3 „122 
— Retragerea Angliei. Revoluţia engleză 124 
— Paradoxul olandez E : f i . 135 
— Despre politică în termeni de religie. 
Arminieni şi gomarieni 7 2 ę „143 
— Olanda regenţilor x = ë E . 148 
— Ora adevărului. Cotitura oranistă 3. 4449 
— Revenirea Angliei è z i Ba y i 
— „Glorioasa Revoluție“ Fi i 155 
— Hegemonia franceză. Sfirşitul Jarinu 
Marillac 3 ` E s . 156 
— Desăvirşirea teritorială ` 3 . . 158 
16 Lorena 2 E 3 „160 
— Constructorii ATI în ineo rapor- 
torii Consiliului privat - s E „165 
— Constructorii statului în interior: miniștrii 167 
— Întoarcerea Europei către est à N y 


— Rusia lui Petru cel Mare. Liga de la 
Augsburg şi Succesiunea la tronul Spaniei 180 


CAPITOLUL IV: 


HEGEMONIA ÎMPĂRŢITĂ . $ ` 188 
— Adaptări. Īn căutarea unor noi echilibre 188 
— Superioritatea engleză s r À miO: 


Partea a doua 
DURATĂ LUNGA ŞI CIVILIZAȚIE MATE- 


TERIALA E 3 ` 3 É „203 

O lume materială stabilă i E . „204 
CAPITOLUL V: 

SPAȚIUL. NUMĂRUL OAMENILOR . . 205 

— Sursele istoriei statistice . . ` . 206 

— Recensămiînturile = . i „208 

17. Populaţia principalelor regiuni ale 

Europei i ă š 5 E „21209 

— Starea civilă veche 3 E : Er 

— Modul de folosire 5 2 pa 

— Teoria generală a demografiei Sechi . 215 

— Procreări. Naşteri . a 3 $ „219 


381 


18. Fecunditatea 

Mortalitatea infantilă 

Căsătoria 3 E, 5 
19. Structura demonai anotimpurile 
Moartea 

Sfîrşitul leprei 

Ciuma $ 

Demografie şi criză 

20. Criza i $ 

21. Progresele învățămintului 


22. Curbe parohiale pe perioade lungi 
— Mutaţia structurilor tradiționale 


CAPITOLUL VI: 
SPAȚIUL. EXPLOATAREA SOLULUI . 
— Omul şi spaţiul. Geografia densităţilor. 
Nepopulat sau populat i 
23. Populația Europei către 1620. 
24. Populația Europei către 1760 
Zonele europene dens populate 
Zonele europene cu o populaţie rară 
Zonele europene periferice 
Zone europene coloniale 
Cucerirea spațiului. Asanarea 
Defrişarea, popularea 
Drumurile 
Vechiul Regim al distan elor 
25. Drumurile pavate ale regelui modifi 
că harta Normandiei , 
26—27. Riscul războiului și riscul mării 


CAPITOLUL VII: 


SECTORUL AGRICOL . š $ . 328 
— Primatul agricol şi legile sale À . — 329 
— Pădurea 2 2 zi , a s . 335 
— Producție şi randamente X š „341 
— Viţa de vie şi vinul ži 3 4 . 349 
CAPITOLUL VIII: - 
ORAȘUL. CADRUL URBAN . E zE 350 
— Dimensiunea şi reţeaua urbană . „358 
— Lumea mediteraneană tradiţională; as- 
censiune în nord . š 5 3 . 364 


— Prodromuri ale revoluției DE . 370 


Redactor: VIOREL HAROSA 
'Tehnoredactor: ȘTEFAN TÂNASE 


Bun de tipar: MARTIE 1989 
Apărut 1989; coli de tipar 16. 


Intreprinderea Poligrafică Sibiu 
Şos. Alba Iulia nr. 40 
Sibiu 
Republica Socialistă România 


Biblioteca de artă 


494 


Arte și civilizații 


civilizaţia 
europei clasice 


Istoria civilizațiilor este și o problemă de calitate. Nu- 
mărul de oameni, prima șansă, este condiția necesară 
dar nu și suficientă a succesului. Europa clasică, a- 
ceastă lume tinără, cu piramida virstelor desfășurată 
la bază, se constituie încet într-un pol de atracţie re- 
voluţionară. Maiestuoasa seninătate o Europei clasice 
disimulează insuficient vasta clocotire a unei revoluții 
cu adevărat importante - aceea în gindire - a mate- 
matizării lumii. Este singura revoluție eficace, singura 
capabilă să modeleze cu timpul materia. Căci prin 
gindire se împlinește destinul lumii. 

